
1 (Kidang Wiracapa ing Lĕmbuasta ngurmati Jayĕngrĕsmi) 

Kidang Wiracapa ing Lĕmbuasta ngurmati tamunipun Jayĕngrĕsmi, 
Jayĕngraga tuwin Kulawirya kanthi nanggap bagor. Prawirancana ing 
Trĕnggalĕkwulan dhatĕng kalihan para rayi jalĕr gangsal, semah dalah 
putranipun ĕstri Rara Widuri ingkang ayu endah. Jayĕngraga dalah Rara 
Widuri sami lan kasmaranipun. Nalika Jayĕngraga ambĕksa Rara Widuri 
lumĕbĕt wani ing pandhapi nubruk Jayĕngraga. Dados gĕgĕr, tujunipun 
kasapih tening dhatĕngipun Rĕtna Ginubah. 

Kidang Wiracapa sampun siyaga anggĕnipun badhe ngurmati tamunipun 
tĕtiga kanthi nanggap bagor, lampahan Panji Narawangsa. Tamu-tamu 
sampun sami dhatĕng, kalĕbĕt Dĕmang Prawirancana ing Trĕnggalĕkwulan, 
kanthi sadhĕrĕkipun jalĕr gangsal: Mancanaputra, Wiryabancana, Wirancana, 
Wiranjana tuwin Mangunjana. Semahipun nganthi putranipun ĕstri Rara 
Widuri ingkang ayu endah. Para tamu katĕpangakĕn kalihan tamu tĕtiga 
ingkang kinurmatan. Panduking liring Jayĕngraga kalihan Rara Widuri 
sanalika sami-sami kataman asmara. 

Kaca 01-05 

SĔRAT CĔNTHINI X 


600 Maskumambang 

1. Mĕsĕm angling sira Nikĕn Widaryati | 
marang Wirabajra | 

wong pira bagor kang prapti | 
matur inggih salawe prah || 

2. Gya anuduh marang ing rewangirĕki | 
angambil busana | 

wastradi kang kĕling-kĕling | 
miwah sĕkar konyohira || 

3. Oncĕn-oncĕn krang mĕlok gambir mĕlathi 
pan gangsal panampan | 

sinungkĕn marang kang rayi | 
wus tinampan sadayanya || 

4. Wus ginawa sinungkĕn mring Nayakĕnthi 
panampan tinampan | 

cinacahakĕn kĕhnĕki | 
wus sangkĕp saramudira || 


< Serat Centhini Jilid 10 - Halaman : 1 > 




5. Yata wau kang bakda salat nĕng mĕsjid | 
mudhun saking langgar | 

mangsuk ing wismanirĕki | 
lĕnggah anĕng pajrambahan || 

6. Sinaosan wedang dhadharanirĕki | 
nĕng piring lancaran | 

andhĕr nĕng ngarsa mawarni | 
wowohan lan lah-olahan || 

7. Kae Kidang Wiracapa ngancarani | 
mring putra rinira | 

won kĕndĕl sami binukti | 
pasunggatane bibinta || 

8. Kang liningan sami anuwun turnĕki | 
nulya samya ngalap | 
sasĕnĕngira nyanyamik | 

Jayĕngrĕsmi Jayĕngraga || 

9. Katri lawan Ki Ragil Kulawiryĕki | 
samya linging nala | 

tan mamak kabuwan iki | 
ala nganggure kewala || 

10. Kongsi kaya mangkene rakĕting kardi | 
lir wong mantu rowa | 

ukur dadakan kadyĕki | 
mendah yĕn aduwe karya || 

11. Baya patang mene oleh ngĕluwihi | 
pasamuwanira | 

barkate ambĕg priyayi | 
sakarsanira tan cuwa || 

12. Kang mangkara linging driya ngawirya tri | 
yata ingkang prapta | 

sa-anak rabinirĕki | 

Ngabĕi ing Galĕk-wulan || 

13. Wasta Kae Mas Dĕmang Wirancanĕki | 
lan sakadangira | 

ingiring wong magĕrsari | 
saupacaraning dĕmang || 

14. Pra niyaga wus pranti yĕn tamu prapti | 
muni laladrangan | 

anguyu-uyu ngrarangin | 
agupuh Ki Wirabajra || 

15. Tur uninga mring raka Kyai Ngabĕi | 
yĕn kang putra prapta | 

Mas Dĕmang enggal ngGalĕk-sasi | 

ngling Ke Kidang Wiracapa || 

16. Aturana laju kewala mariki | 
lan rowange sapa | 
umatur Wirabajrĕki | 
inggih kadange sadaya || 

17. Gangsal pisan putra sampeyan kang prapti 
Mas Mancanapura | 

Singabancana lan malih | 

Wirancana Wiranjana || 

18. Mangunjana kanĕm putranta Ngabĕi | 
lah ta Wirabajra | 

anakmu bae si-bĕi | 
aturana malbĕng wisma || 

19. Tur sandika Wirabajra angaturi | 
mring Kae Mas Dĕmang | 
ingkang ingacaran linggih | 
ngling Ke Kidang Wiracapa || 

20. Lah ing ngriki cĕlakan sami alinggih | 

Mas Prawirancana | 

agĕpah dĕnnya wor linggih | 
kanthi garwa putranira || 

601 Kinanthi 

1. Ĕstri maksih kĕnya ayu | 
sutane Wirancanĕki | 
sajuga dinama-dama | 
namane Rara Widuri | 
ajĕnar suluh wadana | 
sĕdhĕng mĕpĕking birai || 

2. Asĕhdĕng pawakanipun | 
asengĕh pĕngajĕngnĕki | 
netrane balerah muncar | 
angganthĕng maĕmba lungit | 
amĕmak sĕsinomira | 

micis rimbag angrĕnuki || 

3. Wang winangwang nangkal putung | 
thi-athi angudhup-turi | 

lathine manggis-karĕngat | 
larapan nyĕla cĕndhani | 
gĕrana rungih araras | 
idĕp tumĕnggĕng wiyati || 

4. Pilingan napaking palu | 
linamat ing otot wilis | 
jangga nglung gawung alaras | 
siduwa gandhewa gadhing | 
busananira sarwĕndah I 

barkat sutaning priyayi || 

5. Ingugung sakayun-kayun | 
sira Ni Rara Widuri | 
asinjang cangkring kapanjyan 
kĕmbĕn solok turun-tangis | 
kulambi sĕmbagi seta | 
corak marutu sakĕthi II 


6. Kancinge sanga sisih rus | 
kalpika intĕn mirah brit | 
sampir kumbaya kusta bang 
agĕlung sĕntĕg sundari | 
titih cĕpaka lan ronnya | 
anunggal linggih samyĕstri | 

7. Alon dĕnnira amuwus | 

Ke Kidang Wiracapĕki | 
mring Kae Mas Wirancana | 
puniki tĕtamu-mami | 
sutane Mas Arundaya | 

Kae Bayi Panurtĕki || 

8. Ngulama ginuru-guru | 
pradikan Wirasabĕki | 
ing karajan Wanamarta | 
keh ngulama ngalap ngĕlmi 
maring Ki Bayi Panurta | 
nadyan bupati pasisir || 

9. Anĕcĕp sami (ng)guguru | 

mring Ki Bayi Panurtĕki | 

niki putrane kalihnya | 
wasta Kae Jayĕngrĕsmi | 
kang taruna Jayĕngraga | 
dene Ki Kulawiryĕki || 

10. Punika wuragilipun | 
samya lalana nis kampir | 
mariki dadya ngong nadar | 
sawawrat dhĕsĕl desĕki | 
prayoga samya rahaban | 

Ki Wirancana turnya ris || 

11. Kawula turi awanuh | 

-akĕn sarĕhning kĕpanggih | 
lamun sudi ananampar | 
mring anistha dama miskin | 
kang sinambrama nor-raga | 
mangsuli wacana manis || 

12. Tan sagĕd mangsuli atur | 
rĕhning bangsa dama santri 
asintru tan wrin ing krama | 

andhĕdhĕpĕ ing asinggih | 
kang agung maklum andika | 
pangaksamanirĕng kami || 

13. Wirancana lingira rum | 
kang botĕn-botĕn ingangling | 
sangĕt kumĕdah kawula | 
sampurna tekading kapti | 
kang mugi dadya jalaran | 
lulusa wit apapanggih || 

14. Samya sĕsambĕn anginum | 
wedang dhadharanirĕki | 
jalwĕstri anyanyamikan | 

Jĕngraga tansah nglud liring | 
sadhengah sabĕn dhinahar | 
nyarĕngi Rara Widuri || 

15. Yĕn nginum milya anginum | 
sabarang (m)barĕngi ngambil | 
sarwi liringe iriban | 

pagut manising pangĕksi | 

Jayĕngraga kaguguran | 
ring kĕnya Rara Widuri 1 1 

16. Pyuh kalihe ing pandulu | 

Ni Rara rongĕh alinggih | 
kalĕsĕdan krĕp aliyan | 
kĕbut saptangan ngring-aring | 
gĕrahuyang angganira | 
kabajong ujungan liring || 

17. Adangu mangun pandulu | 
yata tatamu kĕh prapti | 
pra umbul bubundhĕl desa | 
bĕkĕl pandhisil patinggi | 
gaco gĕbrag okrak-okrak | 
parapat manca-limĕki || 

18. Saluwak taboning dhusun | 
ing Trĕnggalĕk tĕpis wiring | 
dalah kang tan sinuruhan | 
akathah kang sami prapti | 
nĕnonton mring Lĕmbuasta | 
dĕnnya kasukaning ratri || 

19. Pra tamu kapang alungguh | 
jĕjĕr pinggiring pandhapi | 
dhapur sapanganggenira | 
rupa-rupa kĕh warnĕki | 
jadhug-jadhuging wong desa | 
analangguk andik-andik || 

20. Tan dhĕmĕs kidhung amringkung 
sajake cara priyayi | 

samakta gagamanira | 
akĕtĕp pĕnuh ing wuri | 
para ri ing Lĕmbuasta | 
ingkang manggihi pra tani || 

21. Kang lungguh atĕpung dhĕngkul | 
longkang piranti (ng)gĕnnĕki | 
kang raka Kae Mas Kidang | 
Wiracapa lan tĕtami | 

ing mangkya maksih nĕng wisma 
dĕrĕng lĕnggah ing pandhapi || 

22. Kang lagya samyĕca lungguh | 

Ke Kidang Wiracapĕki | 

lan Kae Mas Wirancana | 
Jayĕngrĕsmi Jayĕngragi | 
myang Ki Ragil Kulawirya | 
Sradĕnta Ripin nĕng wuri || 

23. Mĕsĕm dĕnnira andulu | 

Ke Kidang Wiracapĕki | 

pra tamu kang nĕng pandhapa | 
wong ambagor wus miranti | 
busana awida sĕkar | 
kang andhalang Nayakĕnthi || 

24. Wus atap sadayanipun | 
nging durung lĕkas angrawit | 
anganti dhawuhing karsa | 

Ke Kidang Wiracapa ngling | 
Sasmitane widadatan | 

lah inggih ta lah dhi Ragil || 

25. Sami-sami wong atapuk | 
tan kadi tapuk pasisir | 
pra prigĕlaning babĕksan | 
tan kadi dhalang pasisir | 
ing Sidayu Surapringga | 
paguroning wong angrawit || 

26. Pantĕs-pantĕse wong bagus | 
anakmas Ki Jayĕngragi | 

dhi Ragil sun-pĕthĕk wignya | 
mor ambagor ukĕl rangin | 

Ki Wirya gumuyu latah | 
alĕpat kakang Ngabĕi || 

27. Kawula pinĕthĕk gambuh | 
yĕkti tan sagĕd angrangin | 
kajawi putranta nakmas | 
ingkang asarwa rĕspati | 

Jĕngraga gumujĕng suka | 

salah-gawe paman niki 

28. Kula wong langkung mogĕl-kul | 
botĕn nate nika-niki | 

sadaya gumuyu suka | 
sira si Rara Widuri | 
tansah paguting paningal | 
ajuwĕd marang Jĕngragi || 

29. Sinĕmbadan liringipun | 
candhak kacundhuk ing manik | 
lir wĕsi bang pinalu kras | 
sumyur muncrating pangĕksi | 
sang anom gambirĕng driya | 
ningĕt tingalira mamrih || 

602 Sinom 

1. Kae Kidang Wiracapa | 
ing karsa wus andungkapi | 
alon wijiling wacana | 

dhi Ragil Kulawiryĕki | 

ywa taha-tahĕng galih | 

kewala pasajanipun | 

manira yun uninga | 

pangigĕle dhi Wuragil | 

yĕn pinarĕng lan anakmas Yajĕngraga || 

2. Supayane tiniruwa | 
rangine marang wong riki | 
paedah marang wiraga | 
wong abagor juru-rangin | 
bisa ukĕl pasisir | 

wignya wĕh wignya kang busuk | 

Ki Ragil myang anakmas | 
myarsa linge Ki Ngabĕi | 
maksiyate tan tilar ngulamanira || 

3. Rampung rampinge ngagama | 
ngulama bangsa priyayi | 

tan ewuh muradi basa | 
anglĕjarkĕn ing akingkin | 

Jĕngrĕsmi mĕsĕm mĕksi | 
mring Jĕngraga linging kalbu | 
ya ta lah Jayĕngraga | 
lir bĕndung wus mĕmbik-mĕmbik | 
binobol brol jĕbol lajĕre gumantar || 

4. Tyase banjir anggaladhag | 
mrih angalap rara kĕntir | 
datan kĕna sinayutan | 
gumĕrjĕg kudu angibing | 

Jĕngraga Ki Wuragil | 
samya sasmita ing guyu | 

Kulawirya ris mojar | 

prayogi kumambang tuding | 
ywa riringa ing walang-ati ilangna || 

5. Kaparentah kang aomah | 
dhasar winantah tan kĕlir | 
kapindho pangrĕngkuhira | 
tan kuciwa nglĕgawani | 
winĕngku suta sami | 
memalĕs ing sih tinurut | 

Jĕngraga lon wacana | 
matur-ing paman Ngabĕi | 

inggih mangke kawula anglĕnggĕr wayang 

6. Kang paman Kae Mas Kidang | 

Wiracapa sukĕng galih | 
sinandikan karsanira | 

ngling mring putra Ki Ngabĕi | 

Wirancana aniling | 

punika rinta nak-bagus | 

winahyu ing kabisan | 

sakalir sarwa winasis | 

trange ngĕlmu wruhing lair batinira || 


2 (Kulawirya ambĕksa dados ratu ing Jĕnggala) 

Kulawirya minangkani panĕdhanipun Kidang Wiracapa ambĕksa dados ratu 
ing Jĕnggala, Jayĕngraga dados Panji Inu Kĕrtapati. Kasaru dhatĕngipun 
Rĕtna Ginubah anakipun ĕstri Kidang Wiracapa ingkang wiwit alit tansah 
ngasrama ing wana. 

Katĕpangakĕn kalihan tamu tĕtiga, pitakĕn wigatosing lampah anggĕnipun 
sami prihatos, kawangsulan sami ngupadosi linggaripun Sĕh Amongraga. 
Rĕtna Ginubah anggambarakĕn dĕdĕg-piadĕgipun Sĕh Amongraga dalah 
pandhĕrĕkipun santri kalih. Kadhĕsĕg samangke wontĕn ing pundi 
dunungipun Sĕh Amongraga, wangsulanipun dĕrĕng kenging winĕdhar 
jalaran sinĕngkĕr dening ratu ing Tunjungbang 
Kaca 06 - 09 

602 Sinom 

7. Punika rinta ing benjang | 
kadi-kadi angungkuli | 
anung angungkuli bapa | 

Kae Bayi Panurtĕki | 

Wirancana Ngabĕi | 

nor lungguh sarwa umatur | 

inggih kados kadyĕka | 

pasang sĕmu nora wingit | 

tyas ngulama wangun rimbaging nagara || 

8. Angusuma sĕmunira | 
kawula karĕnan mĕksi | 
wawrat samya ka-anyaran | 
lir wus pundhuh nguni-uni | 

Kidang Wiracapa ngling | 
mring Widaryati anuduh | 
kinĕn ngambil busana | 

kampuh prantining aringgit | 

kang liningan sigra angambil busana || 

9. Tan adangu praptĕng ngarsa | 
anĕng panampan sumaji | 
sarwa kĕling sadayanya | 
sarta sĕkar burat-wangi | 
angling Kae Ngabĕi | 
sumangga anakmas-bagus | 
ngong ngaturi busana | 

lan pamanta adhi Ragil | 

kang liningan amatur datan lĕnggana || 

10. Eca imbalan wacana | 
kasaru wau kang prapti | 

Ni Rara Rĕtna Ginubah | 
sing pangumbaran wanadri | 
kagĕt kang nĕng pandhapi | 
anarka ni rara rawuh | 
praptanĕ palataran | 

maksih manggung nĕng turanggi | 
prajuritan nyangking panguthik cancingan 

11. Towok sinalondhok kanan | 
srĕnggalanira sasiki | 
kĕpuh ing ngarsa winotan | 
sirahing sangsam kakalih | 
kang wuri sirah jawi | 
samya ranggah singatipun | 
praptĕng tarub sih nunggang | 
jaran gya kang paman katri | 

gupuh nyandhak marang ing turangganira 

12. Agĕpah kang anĕng wisma | 
rama ibu amĕrpĕki | 
ngawirya tri maksih lĕnggah | 
nolĕh kewala umĕksi | 

Rĕtna Ginubah aglis | 
mĕdhun sing turangganipun | 
sarwi angling ring paman | 
iku tampanana aglis | 

ala nganggur sapele ngong olĕh jangan || 

13. Nulya kang ngiring ambĕkta | 
gĕmbunging sangsam lan jawi | 
anĕng wurine Ni Rara | 
agupuh kang paman katri | 
samya nampĕni daging | 

Ni Rara sal-angsalipun | 

Wirabajra anyandhak | 
turangga pinire aglis | 

Wirancana Wirangkara ngrumat ulam || 

14. Sawusira rinumatan | 

kang (ng)gawa mulih tan pamit | 
sayĕktine kang anggawa | 
samya gadhungan wanadri | 
sawuse samya mulih | 

Rara Ginubah amuwus | 

lah mara sun-tatanya | 

mring sira iki ing wingi | 

ana apa dene amamajang wulan || 

15. Ibune alon saurnya | 
ya Rara wruhanirĕki | 
ramanira kadhayohan | 
ngawirya katĕlu saking | 
krajan Wanamartĕki | 
jare putrane Ki Guru | 

Kae Bayi Panurta | 
ramanira langkung asih | 

mring dhadhayoh kang mĕntas andon lalana 

16. Ngling Rara Rĕtna Ginubah | 
kang ĕndi dhayohmu sami | 
kang rama aris saurnya | 
iyĕku kang lungguh katri | 
payo padha-a linggih | 
sun-tuturi wruhanamu | 
nulya manjing ing wisma | 
atata dĕnnira linggih | 
angandika Kae Kidang Wiracapa || 

17. Iku karo kakangira | 
kang siji pamanirĕki | 
wuragile uwakira | 

Kae Bayi Panurtĕki | 
kakangira Jĕngrĕsmi | 

Jayĕngraga arinipun | 
putrane uwakira | 

kakang Rundaya ing nguni | 
apan dadi sadulurku mulaningwang || 

18. Tunggal guru panĕcĕpan | 
sabaya saeka-kapti | 

tan ana rasa rumangsa | 

donya ngakerat anunggil | 

praptĕng siwi sisiwi | 

wong tuwa awu-ingawu | 

lah iya sira rara | 

bagyakna kakangirĕki | 

kawlas-ayun mĕntas saking andon lampah || 

19. Lampah pokoning sudarma | 
kon lĕlana angulati | 

Sadulur Sĕh Mongraga | 
jodhone bakyunirĕki | 

Tambangraras makingkin | 

marma rakanta anglangut | 

angruruh kadang tuwa | 

saparan tan (n)tuk pawarti | 

mĕsĕm angling sang Rara Rĕtna Ginubah || 

20. Lah kakangmas karo pisan | 
bageya padha basuki | 
kowe bageya mas Wirya | 
tĕkane kang padha mampir | 
anĕng Lĕmbuastĕki | 
kaslamĕtan ing lakumu | 

Ke Kidang Wiracapa | 
nambungi wacana aris | 

lah puniku rinta Ni Rara Ginubah || 

21. Dĕksura tan bisa basa | 
sabĕn wong tan dĕn-basani | 
rĕmĕn yĕn ngoko kewala | 
dĕn-koko tan walang-ati | 
pan wus karĕmanĕki | 
kasami tan kramĕng wuwus | 
maklumipun anakmas | 
sampun tina-a ing galih | 

saking wana rinta Ni Rara Ginugah || 

22. Jayĕngrĕsmi Jayĕngraga | 
katri Ki Kulawiryĕki | 
samya gumuyu nor-raga | 
mangsuli wacana aris | 
mring kang nambramĕng aris | 
ya yayi palakramamu | 

kang tumĕka manira | 
wus bangĕt tarima-mami | 
kapĕtĕking jaja lumĕbĕr papangkyan || 

23. Kacadhang anĕng ing asta | 
kacancang kulunging ati | 
wangsul palakramaningwang | 
karaharjanira yayi | 

Ni Rara angling aris | 

lah iya kakang rahayu | 

pra ngawirya katrinya | 

samya angungun ningali | 

marang sira Ni Rara Rĕtna Ginubah || 

24. Tan lumrah marang wong kathah | 
sasolah tingkahing ĕstri | 

sikĕpe lir wong wawanan | 
prajuritan siyang ratri | 
lancingan panji-panji | 
klambi singsĕt kuthung wulung | 
sinukup sinap-tangan | 
panguthĕk cinĕngklĕk kering | 

towokira tinumpang gigir srĕnggala || 

25. Ki Wuragil Kulawirya | 
mĕsĕm wuwusira aris | 
ya ta lah yayimas Rĕtna | 
karĕm (m)babĕdhag wanadri | 
tan rĕna nĕng wismĕki | 
kuwu jĕnĕk nĕng wana gung | 
sapa kang asung tadhah | 
mring sira ing siyang ratri | 

dene nora duwe bagondhal sajuga || 

26. Wong lanang tan mangkonoa | 
kang padha karĕm ninitik | 
sagrĕma-grĕma naneya | 
mangsa kongsiya kadyĕki | 
panganggomu nganĕhi | 
salukup akudhung kacu | 

lir wong usuk-usuk ika | 
sun tan nyana yĕn sirĕstri | 
sadakira sarigak kaya wong lanang || 

27. Mĕsĕm sang Rara Ginubah | 
nauri wacana manis | 

hĕh kalingane ya Mas Wirya | 

agawok marang ing kami | 

wruhanamu ngong iki | 

wus luwih muktyĕng wana gung | 

salasih sining wana | 

dagingan kang dadya bukti | 

nadyan nyandhang kadhang walulanging kewan 

28. Sajĕg manira tumitah | 

tan wruh rasane woh dami | 

kinukus mung lah-olahan | 

mung pala kang matĕng ing wit | 

iku kang ingong-bukti | 

tan yun kang sarwa kinukus | 

pan namung dadagingan | 

iku kĕlawan ginĕni | 

tarkadhangan sataun mangan sapisan || 

29. Baya wus bagining titah | 

Mas Wirya kang kaya mami | 
lan malih manira tanya | 
mring sira ingkang sayĕkti | 
ingkang dadya rudatin | 
rĕhira padha ngĕlangut | 

Jĕngrĕsmi lon lingira | 

iya kawruhana yayi | 
anglalaya saparan ngulati kadang || 

30. Ipe aran Sĕh Mongraga | 
mĕntar nis kalaning ratri | 

ngong ruruh angayam-alas | 

ing sakĕhing guwa ardi | 

tan antuk lacak warti | 

ing patanyan kadung-kadung | 

andungkap ing kayantyan | 

kongsi pangguh sira yayi | 

mĕsĕm angling sira Ni Rara Ginubah || 

31. Patute kang sira paya | 
dĕdĕge (n)dĕdĕling aking | 
panganggone sarwa seta | 
panakawane kĕkalih | 
panganggo sarwa langking | 
rada tĕngĕng gulunipun | 
bathuk sawijinira | 
gumuyu ngawirya katri | 

Jayĕngrĕsmi alon dĕnnira ngandika || 

32. Dene yĕkti pojarira | 
paran wus wruh sira yayi | 

Ki Wuragil Kulawirya | 
nambungi wacana manis | 
nanging gĕsĕh sakĕdhik | 
nganggo tĕngĕng gulunipun | 
angling Rĕtna Ginubah | 
ĕmbuh yĕn ancaran ciri | 

iya lagi ngong-duga-duga kewala || 

33. Jĕngraga mĕsĕm ngandika | 
aja katanggungan yayi | 
jĕnĕke Sĕh Amongraga | 
saiki anĕng ing ngĕndi | 
tuduhĕna saiki | 

paedah sira tutulung | 
marang wong kawlasarsa | 

Rĕtna Ginubah ngling aris | 

durung kĕna winĕdhar (ng)gonne Mongraga || 

34. Sinĕngkĕr ratu Tunjungbang | 
jinurung sakarsanĕki | 
jinurung sasĕdyanira | 
anggigirang anĕng Giri | 
gagaring anĕng Giri | 
pasangarane ngalimut | 
maladkung ing maladan | 
manganti sĕlor sor pati | 
pandungkape pangĕksi nĕng Ngĕksiganda || 

35. Kadya pamupusing jala | 
ampyaking tampang ngingkudi | 
ing kuping mataning jala | 

si tampang tan kĕna kari | 
karikil amandhisil | 
minane bubar larut byur | 
siji tan kĕna jala | 

lir wong ambĕdhol carang pring | 

saka pucuk karangkut kĕh kang karangkat 

36. Iku lire Sĕh Mongraga | 
graitanĕn ujar-mami | 

iku Mas Wirya lan kakang | 

Jayĕngrĕsmi Jayĕngragi | 

tan kĕna kok-ganali | 

kudu linĕmbut kinĕmput | 

ngalamate ngalĕmbut | 

arĕmpit lungit awingit | 

pra ngawirya katri tan bisa wacana || 

37. Akĕthul graitanira | 
pĕgat tan ana maguti | 
adhĕlĕg Ki Kulawirya | 
tyasira tan andungkapi | 
mĕne sakala dĕning | 
pamuwusira sang Ayu | 

Nuripin ararasan | 

lan Asradĕnta aririh | 

lan (ng)gih ta lah wakane Asra-asmara || 

38. Bandara kula kasoran | 
tyase jĕblog anjĕbimblik | 
niku Ni Rara Ginubah | 

yĕn mojar mring Ki Wuragil | 
basane anyĕngkiwing | 
sakĕna-kĕnane wuwus | 

Asradĕnta anjola | 
sok ngĕlih jĕnĕng arani | 

Asradĕnta ingelih Asra-asmara || 


3 (Rĕtna Ginubah nata tumindaking bagoran) 

Rĕtna Ginubah nata tumindaking bagoran. Ni Widuri kadhawuhan mborĕhi 
Jayĕngraga, ronggĕng Ni Gĕpĕt amborĕhana Kulawirya. Dhalang ringgit Ki 
Nayakĕnthi. Pangulu Asradĕnta lan Nuripin sami dados Bancak Dhoyok, 
sakalangkung lucu. Jayĕngrĕsmi sumingkir dhatĕng ing masjid. 

Kaca 10-17 


Jilid 10 - Kaca : 10 

602 Sinom 

39. (m)Boten ilok sasĕmbrangan | 

Nuripin (ng)galigik ririh | 
ngangkah punapa kang Asra | 
tan ala lah inggih bĕcik | 
kang ginuyon ngegosi | 
malĕruk tan pati rĕmbug | 

Ki Wuragil miyarsa | 
dĕnnya guguyon Nuripin | 
guyunira maro sinamun wacana || 

40. Kapriye kono anakmas | 
abuntu tĕmĕn tyas-mami | 
linge lingira sang Rĕtna | 

Rara Ginubah awadi | 
dene pating talĕnik | 
tan ngĕrti sakuku-wulu | 

Jĕngrĕsmi Jayĕngraga | 

mĕsĕm anauri aris | 

kula inggih dĕrĕng atampi ing driya || 

41. Paliringaning putranta | 

Ni Rara Rĕtna Rinujit | 
kadya wuwusing supĕna | 
cat-cutan tampining kapti | 
mĕsĕm sang Rara angling | 
ya wus yĕn durung sumurup | 
larangan yĕn binuka | 
budinĕn bae ing ati | 

angling malih Ni Rara Rĕtna Ginubah || 

42. Lah ibu ing karsa sira | 
nganggo tatanggapan ringgit | 
wong abagor durung lĕkas | 
samana kawĕngĕn thithik | 
bok wis kinĕn awiwit | 
paran lalakon jinaluk | 
nyukup mataning bocah | 
wong kang kudu niningali | 

kang rama ngling ya bĕnĕr tumuli lĕkas 

43. Ngling malih sira Ni Rara | 
marang ramanira aris | 

lah iki wastra rong nampan | 
sapa kang dĕn-busanani | 
kang rama anauri | 
saosane kakangamu | 

Kae Mas Jayĕngraga | 

lan pamanmu dhi Wuragil | 

sun-papĕksa ambagor manawa bisa || 

44. Mĕsĕm sang Rara ngandika | 
lah ya sokur luwih bĕcik | 
arahab suka pasaja | 

tan riringa nora rĕgi | 

Rara ngling mring Jĕngragi | 
apa wĕtone dhĕmĕnmu | 

Jayĕngraga lingira | 

ya yayi rĕhning tinuding | 

kinĕn nglĕnggĕr wĕton Kalana yĕn bisa 

45. Sadhela sarat sandika | 

lan paman padha angrangin | 
angling lah ya busana-a | 
kang prayoga lan Mas Ragil | 
nulya amire ngering | 

Jĕngraga Kulawiryĕku | 
sawusira busana | 
wangsul dĕnnira alinggih | 

Ni Rĕtna ngling sapa kang (m)borĕhi sira || 

46. Nauri borĕh priyangga | 

ah mĕngko ngong anunuding | 
kang (m)borĕhi marang sira | 

[-] | 

si Widuri sirĕki | 
borĕhana kakangamu | 

Jayĕngraga dĕn-agya | 

ingkang liningan awigih | 

sĕmu isin pinĕksa marang Ni Rara || 

Jilid 10 - Kaca : 11 

47. Sarya ngling kang Wirancana | 
anakmu sun-kon-(m)borĕhi | 
aywa sumĕlang tyasira | 

Ki Wirancana Ngabĕi | 
ngling sakarsanta yayi | 
manira tan wancak-kalbu | 

Ni Widuri agĕpah | 

amajĕng kinĕn (m)burati | 

mring Jĕngraga pagut manising paningal || 

603 Dhandhanggula 

1. Atandhingan limputing pangĕksi | 
kadya gĕdhah-kantha panginuman | 
singsal sing ngasta sanane | 

tiba sela rĕngkulu | 
kumĕpyuring tyas angranuhi | 
lir pendah ru rinurah | 
runah durung wanuh | 
manahira haruhara | 

ka-awĕran ing kakung rang mawa kingkin | 
ngĕnani ing wardaya || 

2. Dadya gragapan panggarapnĕki | 
asta darijinira Jĕngraga | 
sinangga ĕpĕk-ĕpĕke | 

sang Rara amburat rum | 
panuduh sring kapĕnĕd jĕnthik | 
juwĕt sasmitĕng prana | 

Ni Rara kumĕpyur | 
kĕtĕk rĕbut-dhucung muntab | 
angaringĕt kumrangsang panas srumiwing | 
mĕtu ngirung kumrangsang || 

3. Wus dĕnnira ambuburat wangi | 

Ni Widuri wangsul unggyannira | 
iriban sangkrip batine | 
nanging wus muntup-muntup | 
kari brĕnge cĕnthoting ati | 
ngrukĕti Jayĕngraga | 
tatokoning kalbu | 

kadya tan kĕna ingampah | 

lir (ng)garbini mĕh lair kang jabang bayi | 

kantun ngĕntĕni sangat || 

4. Ni Rĕtna Ginubah angling malih | 
sapa kang amborĕhi Mas Wirya | 
e bĕnĕr ronggĕng si Grĕpĕt | 

age mreneya thuyul | 
borĕhana Mas Wirya aglis | 
gupuh kang sinung ujar | 

Ni Rara gya mundhut | 
camara marang dhadhalang | 

Nayakĕnthi ngong mundhut tĕkĕs kakalih | 
katur sinungkĕn sigra || 

5. Nulya ingangge mring Jayĕngragi | 
lawan kang paman Ki Kulawirya | 
pinasang krang-mĕlok oncĕn | 
miwah gagombyok dhuwung | 
wus mangkana kang busanadi | 
angling Rara Ginubah | 

marang pamanipun | 

wus mara mĕtua (n)jaba | 

mring pandhapa sing nopĕng konĕn awiwit | 

lakone Narawangsa || 

6. Lan manira iki ayun mulih | 
mring asramaningsun ing wanarga | 
ngong wus padha apapanggoh | 
kang rama ris amuwus | 

Rara sira nora anganti | 
jĕjĕre wong topĕngan | 

Ni Rara lingnya rum | 
nora kĕna tinamtua | 

kadhang mĕngko yĕn dhangan ngong bali malih 
pra ngawirya samyojar || 


Jilid 10 - Kaca : 12 

7. Ing bĕcike yayi aja mulih | 

durung tutug (ng)goningsun papanggya | 

ring sira tumulya mulĕh | 

sesuk bae riningsun | 

mulih mring ngasramanirĕki | 

mangsa sabĕn dina-a | 

mupung apapangguh | 

Ni Rara Rĕtna Ginubah | 

muwus aris ya kakang mĕngko ngong bali | 

ingsun mulih sadhela || 

8. Angling malih mring pamanirĕki | 
hĕh man Wirabajra jaraningwang | 
dĕn-age ajokna kene | 

Wirabajra agupuh | 
anyĕdhakkĕn turangganĕki | 

Ni Rara nyĕngklak kuda | 
nĕng ngarĕping pintu | 
towok pinapan nĕng kanan | 

(n)dan umangkat srĕnggalanira tan kari | 
lulang sasak dalir bang || 

9. Kewala laju tĕngah pandhapi | 
mire kang jagong gawok umiyat | 
mring Ni Rĕtna pang-Gubahe | 
tan taha ing pangangkuh | 

ing akathah ginalih usring | 
wus kadhanyang kasmara | 
bumi ing wana gung | 
gya Ke Kidang Wiracapa | 
ngancarani mring putra ri samya mijil | 
lĕnggaha nĕng pandhapa || 

10. Wus tata dĕnnira alinggih | 
kae Rangga Kidang Wiracapa | 
binagyan kabĕh dhayohe | 

lah bageya sadarum | 

anak putu kang padha linggih | 

umatur sadayanya | 

samya saur-manuk | 

barĕngan gĕdĕr gumĕrah | 

matur nuwun inggih-inggih ingkaringgih | 

mangsuli kalujĕngan || 

11. Kae Kidang Wiracapa nuding | 
kinĕn ngĕdalakĕn kang sugata | 

Ki Wirabajra nulya ge | 
nuduh sinomanipun | 

wus miranti angladĕni | 

suguh wedang panganan | 

rata sadaya wus | 

miwah dhaharan nĕng ngarsa | 

linadĕnan parĕstri saking ing wingking | 

sĕlire Kae Rangga || 

12. Kae Wiracapa ngancarani | 
sadaya sami kinĕn wantingan | 
nulya samya gupuh kabĕh | 
ngalap nyamikanipun | 
wedang pangan samya kinĕmil | 

Ke Kidang Wiracapa | 

lon dĕnnira muwus | 
wis Nayakĕnthi lĕkasa | 
lalakone Narawangsa bae bĕcik | 
jĕjĕr ratu Jĕnggala || 

Jilid 10 - Kaca : 13 

13. Dhalang bagor sandika turnĕki | 
nulya niyaga tukang krawitan | 
sĕsĕg ricik pangricike | 
umyung pangrangin arum | 

pra wong bagor samya miranti | 
rolas ingkang samĕkta | 
samya ngrasuk tapuk | 

dadya kang putra kang seba | 
angalĕnggĕr ing kalĕngkrak samya ngrangin | 
minangka kang kadeyan || 

14. Saubĕngan dĕnnira amiwir | 
anglayang trapsila ngapurancang | 
akapang pasewakane | 

sakĕh wong kang andulu | 

ĕyĕg uyĕl rĕbat (ng)gĕnnĕki | 

linggih jegang ajĕgan | 

jĕjĕl sĕsĕg sukup | 

gumĕdĕr rare cĕngĕkan | 

ting jalĕrit rarya lit nangis kapipit | 

dene wĕng tumpak langak || 

15. Kang parĕstri kumpul samya ĕstri | 
anĕng kampung paningrat niningal | 
kang nĕng wisma panontone | 
para (m)bokmas nĕng pintu | 

lan (m)bakajĕng lan nyai-nyai | 

atap nĕng jrambah (ng)gĕnnya | 

anĕnonton tapuk | 

mangkana kang bĕbagoran | 

dhalang Nayakĕnthi ngĕrĕpakĕn gĕndhing | 

sru kothak cinampala || 

16. Dĕnirarsa tanjak-turing ringgit | 
sru sabawa rĕp data pitana | 
anĕnggih wau ta mangke | 
kocapa kang cinatur | 

wau sira rĕkyana-patih Jĕnggala kang pinurwa | 
dasa namanipun | 

Ki Patih Kudanawarsa | 
wicaksana bangkit tan ana madhani | 
tadhah karsaning nata || 

17. Dĕdĕg pidĕksa pamulu manis | 
lĕpasing tyas waskitha wasistha | 
amawas wadyanirojĕng | 
gabug aosing kalbu | 
kawistara marang ki patih | 
tyasing wadya sapraja | 
winĕngku kawĕngku | 
kaombĕraning tyasira | 

gĕng alit wus kadum jinuming pakarti | 
saking kĕrtartanira || 

18. Pamudya mrih arjaning nagari | 
ambĕg santa budi martotama | 
andhap tan asor kulane | 
luhure tan kalungsur | 
pringganirĕng wiyat kaĕksi | 
mudhari ing amudha | 
anjĕjĕli wuruk | 

nuwuki karya pirĕna | 

rumĕksĕng-rat kobĕtingrat tan pinilih | 
anglar jajahan rowang || 

19. Ngingkut jajahaning mungsuh kĕksi | 
kĕh nungkul tanpa pinungkuling prang | 
sumawita ing ratune | 

tur bulu-bĕktinipun | 
saking kaprawiraning patih | 
among para atmaja | 

-nira sang aprabu | 
pra rarya satus-slawe prah | 
datan ana rinĕngat binuja-krami | 
sinaosan sakarsa || 

Jilid 10 - Kaca : 14 

20. Mukti ingugung marang ki patih | 
patih brastha tyasira pra putra | 
katrapan roh parimane | 

mila Jĕnggala kukut | 

parangmuka tan wani sĕbit | 

punggawa para putra | 

rĕmpĕgsabiyantu | 

anggĕpe pan sumawita | 

mring kang rama Prabu Jĕnggala samya jrih | 

tan mantra-mantra putra || 

21. Saking dening pangrĕhirĕng patih | 
myang wadya gung alit tan suwala | 
malah toh ing jiwanggane | 
sumungkĕm ambĕg lampus | 
cadhang nadhah karyaning aji | 
kumurĕb ing ayahan | 
ayahaning ratu | 

kacipta lalabuh lena | 

tan prabeda gĕng alit lulute sami | 

rumĕksa mrih prajarja || 

22. Saking sudibyanira ki patih | 

Kudanawarsa dĕdĕg pidĕksa | 
abĕcik katuranggane | 
pĕthikaning pamulu | 

-nira patih Kudanawarsi | 

salĕkĕring wadana | 

methok sarwa patut | 

watake tadhah ing karya | 

nora ingan ing pakarti angrampungi | 

tan watak samudana || 

23. Rema mĕmak-sĕngsĕm ing utami | 
tingal andik tajĕm liringira | 
andhodong arang kĕdhĕpe | 
maya tlapukanipun | 

lĕng-lĕng kandĕl puputih ngarsi | 
watak datan lĕmĕran | 
bĕtah lĕking dulu | 

alis mĕlĕs ningat-sangsam | 
watakira apanggah sabarang kardi | 
mathis lathi arĕta || 

24. Tipis ombĕr pranajanirĕki | 
watak bĕtah micara kabisan | 
untu bĕlah kawatone | 
watak tutuk pamuwus | 
nadyan duka ngenaki ati | 
atĕtĕh ujar wantah | 
rinĕngon tan sĕngu | 
janggud mĕmĕt ngikis yatra | 
watak tuhu tan ngakĕhakĕn upami | 
uwang pangluking sangkal || 

25. Watak apik tan-pati angĕmil | 
tan saradan idu sisi riyak | 
jangga nangsam-katapane | 
abĕcik swaranipun | 
pamidhangan lĕsĕh apingwin | 
watak sangkĕping karya | 
rikat tan kasusu | 

sĕsalang wĕlar awijang | 

jaja mungal sumengĕh wĕwĕg agilig | 

watake bĕr paradhah || 

26. Wani kelangan ngudankĕn wangi | 
pamĕthike mrih arjaning praja | 
pra jalma pinrih lulute | 
lambung lambang ngalandhung | 
watake mĕksa solahing ngling | 
bokong tĕpos wataknya | 

bĕtah yĕn alungguh | 
pupu anggangsir akakas | 
watak rosa jĕjĕg olahing pakarti | 
kĕmpol kiyal ngĕmanak || 

Jilid 10 - Kaca : 15 

27. Watak pandak ing gawe tan srĕnti | 
dhĕngkul cĕkĕh de kang watakira | 
abĕcik babasahane | 

alĕga jangkahipun | 

tindak tungkak cumancĕp siti | 

watak jro panuduknya | 

pidĕksa pamulu | 

sĕbĕtan pasagi pasang | 

wanda endah mardawa andarĕh wĕni | 

arĕtna musthikĕngrat || 

28. Kang nĕng kanan keringe ki patih | 
sira Ki Tumĕnggung Pangancanan | 

Ngabĕi Wirancanane | 

Wiramantri atĕpung | 

Pangalasan Rangga Ngabĕi | 
myang Arya Putranata | 

andhĕr kapang tĕpung | 
satriya Panji ing ngarsa | 

Panji-sutra Sutrana Panji Kumitir | 

Panji Sutradiwangga || 

29. Panji-wulung jajare para ri ] 

Radĕn Kudapitana Pandhapa | 

Risikan lan Simpangane | 

Pambĕrĕg lan Pamĕcut | 

dyan Lambangan Layaran tuwin | 
Jajahan Balajahan | 

Pamĕgat Pamutung | 

Cawangan lawan Lautan | 

Radĕn Kudapanurat lawan Panulis | 
Panonjok lan Panantang || 

30. Jayĕng-antaka lan Jayĕng-gati | 

Panjala myang Sandhatan Maringan | 
Pangoyodan Pangarite | 

Pamapag lan Pamĕthuk | 
dyan Pantaka lawan Kintĕki | 

Gadhingan lan Ingulan | 

Kumutuk Kumukus | 

Panakan miwah Panatas | 

Sintanu lan Sĕntanan Kadhapan-rangin | 
Pangĕrap lan Pandĕngan || 

31. Kathah namane para putra ji | 
samya anganti marang apatya | 
dĕrĕng prapta sadangune | 
pasewakan asamun | 

kadya kitri angĕmbang wohi | 

tuwin nora pradapa | 

saupaminipun | 

tan antara katingalan | 

king ing ngarsa arsa risang adipanji | 

Ino ing kasatriyan || 

32. Datan pati kathah ingkang ngiring | 
katarĕng wingitira lir pendah | 
pradapa sinĕmpal sore | 
angalĕntrĕh kadulu | 

tanpa paĕs ĕsmu makingkin | 
asongsong tan winĕgar | 
mingkup anĕng pungkur | 
wus tutug panjanturira | 

Nayakĕnthi nyĕmpala kothak dhog muni 
sru suluk gĕndhing niba || 

33. Nulya Kae Bagus Jayĕngragi | 

Ki Nuripin sigra pinarbotan | 
kinarsan dadya kĕdhoke | 

Ki Ngabĕi gumuyu | 

myat Nuripin suka sarya ngling | 

e lah ya bĕnĕr sira | 

wasisan pangulu | 

Asradĕnta angregol-a | 

lan Nuripin nulya binusanan aglis 

dinododan srombongan || 


Jilid 10 - Kaca : 16 

34. Tan adangu wus samĕkta sami | 
kinĕn anglĕnggĕr anunjĕng raga | 

Ke Kidang Wiracapane | 
angling sumanggĕng kayun | 

Jĕngraga tar lĕngganĕng kapti | 
gya maring pakothakan | 

gya asru atapuk | 
angrakit Panji gĕng branta | 
aririmong midĕr sondhĕre winiwir | 
cindhe wilis pinrada || 

35. Jayĕngraga kalangkung rĕspati | 

(m)bĕksa nĕmbang Panji-among-branta | 
wuri kadang kadeyane | 

Panji-anom lan Wirun | 

Kalanggada lan Benggol kaki | 

Nuripin Asradĕnta | 
dadya Dhoyokipun | 

Nuripin Sadugawĕlnya | 

sakĕhing wong anĕnonton rĕbut ngarsi | 

amĕndĕr ing Jĕngraga || 

36. Jalu ĕstri anandhang pangĕksi | 
samya rarasan ririh lan rowang | 
e e kuwe dhadhayohe | 

bilah dene abagus | 
sigid bisa abĕksa Panji | 
apa dhasare dhalang | 
myang wong bagor tapuk | 
kang ngangsong-jar sinauran | 
jare ajar-wawasi baut angringgit | 
kampir ing Lĕmbuasta || 

37. Kĕh rowange rarasan nauri | 
sesuk yĕn mulih marang ing arga | 
ngong cĕgat nĕng dalan bae | 
sun-jak mring wismaningsun | 
pan kumrĕsĕg nauri sami | 

e ah yĕn kadhisikan | 

mĕngko yĕn wus ucul | 

sun-gondhĕlane kewala | 

mĕn aja na ingkang bisa andhisiki | 

rĕbutan tĕmah tukar || 

38. Kang nĕng wisma gya mĕdal nĕng kori | 
samya mapan ana ing paningrat | 
amrih tawang pandulune | 

Ni Widuri saya gung | 
rimangira mring Jayĕngragi | 

miyarsa kang rarasan | 

ngoso ririh muwus ] 

sapa wonge kang angomyang | 

lah ta ora wani ngrĕbut wong jĕlanthir | 

eman duwĕkku dhawak || 

39. Tan wus ucapĕn kang wawan-angling | 
pangibingira Ki Jayĕngraga | 
angraras ukĕl malinggĕh | 

mire byak kang andulu | 

dyan Apanji tunggal apatih | 

kapara ragi ngarsa | 

mung kaot sadhĕngkul | 

dyan No ing kasatriyan | 

maksih rimong sondhĕr pamĕdharing kingkin | 

nising Candrakirana || 

Jilid 10 - Kaca : 17 

40. Gya Ki Wuragil Kulawiryĕki | 
sangkĕp dhapuk rĕraton Jĕnggala | 
amiwir sondhĕr anglĕnggĕr | 
wuri parĕkanipun | 

angasigĕg jĕjĕring ringgit | 
antara tigang gongan | 
laras tanjak lungguh | 
winalangkĕrik ngadhangkrang | 
kinĕbuting parĕkan ing kanan kering | 
lir pendah nĕng dhadhampar || 

41. Pan anĕsĕg anibani gĕndhing | 
sinulukan pra bagor barungan | 
yata kang samya alinggĕh | 

Jĕngrĕsmi amitĕmbung | 

arsa ningit marang ing masjid | 
animpar ing pasilan | 
nĕng susuro tajug | 

Ke Kidang Wiracapa gya | 

pan rumojong ing karsanira kang siwi | 

nuduh ing Wirabajra || 

42. Kinĕn mundhut pagĕlaran lĕmpir | 
sarta sasaosan dhaharan | 

kinĕn rukti sĕdayane | 

Wirabajra agupuh | 
angrumati saliring tuding | 
wus ramut sadayanya | 
gya umatur sampun | 

Kae Kidang Wiracapa | 

alon muwus anakmas kula-aturi | 

animpar maring langgar || 

43. Jayĕngrĕsmi nimpar maring masjid | 
pra kadang tri samya atut-wuntat | 
praptĕng langgar pinarantĕn | 

Jayĕngrĕsmi lon muwus | 

paman katri wangsuling ngriki | 

kawula kajĕnĕkan | 

nĕng tajug pikantuk | 

sasambĕn sunat palilah | 

kang paman tri nulya wangsul ing pandhapi 

nuduh ingkang rumĕksa || 

44. Wong Kauman ingkang tuwa sami | 
kinĕn angladĕni anĕng langgar | 
wus sami apakĕmite | 

yata ingkang anyĕngkung | 
dhalang bagor Ki Nayakĕnthi | 
nglangak leyangan kothak | 
kinĕprakan suwuk | 
jumĕnggung sĕg asĕndhonan | 
sinulukan pathĕt nĕm angrĕspatĕni | 
jĕjĕring rĕratonan || 

45. Nutug pocapanirĕng aringgit | 

Prabu Jĕnggala wusirĕng tanya | 
marang Kudanawarsane | 
mangsa myang lamĕnipun | 
murcanira putri Kĕdhiri | 
patih Kudanawarsa | 

sawarsa turipun | 

akire mangsa kasapta | 

linging nata mring putra sang Adipanji | 

dhuh kulup dhawuhingwang || 

46. Aywa mangarang ruditĕng ati | 
mangantu-antu ngantiyĕng garwa | 
kang murca pagulingane | 

wus tan kĕna kinayun | 
sun-pikramĕkakĕn sirĕki | 
nis wiryaning satriya | 
nal brangti dyah ayu | 
karsaningsun marang sira | 
adhaupa lan rinta putrane yayi | 
yayi Ji ing Ngurawan || 


4 (Wukir tuwin Laba, bĕksa-ĕstri dados Panji Narawangsa) 

Lare jalĕr Wukir tuwin Laba, putu tuwin kapenakanipun Nayakĕnthi bĕksa- 
ĕstri dados Panji Narawangsa (malihanipun Sĕkartaji) tuwin dĕwi Onĕngan. 
Jayĕngraga angĕtog bĕksanipun. Sapolah-tingkahipun sakalangkung 
ngrĕsĕpakĕn adamĕl kedananipun para ningali jalĕr tuwin ĕstri. 

Kaca 18 - 24 


603 Dhandhanggula 

47. Tan prabeda kalawan kang anis 
Sĕkartaji Ni Candrakirana | 
malah kaparĕndah mangke | 
yĕn wus mong krama lulut | 
sumiliha kaprabon-mami | 
jemĕnĕnga narendra | 


Jilid 10 - Kaca : 18 

nĕng Jĕnggala mĕngku | 
wadya kadang kadeyanta | 
jĕnĕngingsun magawan among sirĕki | 
anĕng Cintakapura || 

48. Aturira wau sang Apanji | 

rĕndhĕt kalangkung dĕnnya lĕnggana | 
tan kumambang ing karsane | 

Dewaji Sang Pukulun | 

pun Apanji tan miyat lyaning | 

namung Candrakirana | 

kang karya gĕng wuyung | 

suka tumĕkĕng pralaya | 

yĕn tan panggih lan putranta Sĕkartaji | 

kusuma ing Mamĕnang || 

49. Angupaya sĕdya setra-candhi | 

Prabu Dewakusuma ĕmĕng tyas | 
myarsa ture putra mangke | 
sang nata wus andulu | 

dhuh atmajaningsun Apanji | 

paran wasananira | 

awĕta gung wuyung | 

kya patih Kudanawarsa | 

angrarapu mring sang wira Adipanji | 

anggarap ngĕmu waspa || 

50. Myang kang para Panji anangisi | 
mring rajaputra kang pinangeran | 
arubung kanan keringe | 
umatur arawat luh | 

dhuh turutĕn ramanta aji | 

sirarya Brajanata | 

tansah angrarangkul | 

mring ki putra kasatriyan | 

sarwi waspa dhuh yayi turutĕn mami | 

tuduhe sudarmendra || 

51. Kumaroyok ĕsthane nangisi | 
sakĕhing wong nonton samya wĕlas | 
mulat kang dadi Panjine | 

karagan mĕh satuhu | 

malah akĕh kang mĕlu nangis | 

dhasar wus kagrimisan | 

mring Jĕngraga dangu | 

wong wadon tuwa myang bocah | 

ting salĕnggruk wĕnĕh nangis tanpa kawis 

ela-ĕlu kewala || 

52. Wus mangkana bubaran kang nangkil | 
kang jinĕjĕrakĕn angĕdhatyan | 

pra bagor samya anglĕnggĕr | 
pinangka samya mundur | 
mulih sowang-sowanganĕki | 
tan wusning ucapĕna | 

patopĕnganipun | 
saurut lalakonira | 

Jayĕngraga yĕn nuju wawĕton Panji | 
tan liyan kang ing nglaras || 

53. Samya karĕnan lĕlakonnĕki | 
myat solahe Sarag praptanira | 
katrima guna dhĕsthine | 
kĕdhĕp sawuwusipun | 

sang Apanji wus kĕngguh ing sih | 
mila Prabu Jĕnggala | 
mangke karsanipun | 
ing karsa mangun wiwaha | 
rajaputra lan putri binayangkari | 
rinĕngga pinangantyan || 

Jilid 10 - Kaca : 19 

54. Sabĕn wĕton Panji Jayĕngragi | 
dene kang paman Ki Kulawirya | 
kang dadi Gunungsarine | 
abĕsus olĕh guyu | 

ngakak rĕnyah gĕtan nyĕlori | 
angĕcĕr babantĕran | 
wong kĕh kang kayungyun | 

Nuripin Sadugawĕlnya | 

Ki Pangulu Asradĕnta Dhoyoknĕki | 
pantĕs wong ro sambada || 

55. Sabobote pangulu lan santri | 
karya banyol cucutira dahat | 

Sadugawĕle angomĕl | 

hĕh Dhoyok kawruhanmu | 

sun-tuturi duk nom sun nguni | 

bot-bote wong kasrakat | 

angingoni gulu | 

nglĕmbara (m)bĕbarang maca | 

layangku mung sakĕbet ringkĕs ngong linting | 

daya yĕn tinulisa || 

56. Tulisane mung satugĕl larik | 
bola-bali ing pamacaningwang | 
ingong bacutake dhewe | 
bĕrkat bĕcik swaraku | 
mrana-mrana tinanggap mami | 
kongsi cupĕt sadina | 
kalarisan payu | 

Dhoyok angling layang apa | 

Sadugawĕl nauri layang pĕrmati | 
mĕngkono uninira || 

57. Sĕmut irĕng anak-anak sapi | 

ĕng ĕng ĕng ĕng mung iku uninya | 
nora nana manĕh-manĕh | 

Ki Dhoyok ling hus buntung | 
tĕka dene bisane laris I 

nauri laris pisan | 

kang nanggap kumrubut | 

jĕr wong ora nganggo opah | 

ukur akon bae kosĕngguh ngopahi | 

tulus tan ana opah |] 

58. Sadina bĕnthang kalanlih ngĕlih | 
nuli olĕh sĕmbulih wakingwang | 
mring padesan panujune | 

Dhoyok ngong pinĕt mantu | 
kedanan mring swaraku apik | 
rinewang bukak kawah | 
nganggo nguyu-uyu | 
nĕmbĕlĕh kĕbo sapasang | 

wong sadesa kabĕh padha kĕmul jarik | 
tan ana ngliga awak || 

59. Basa tĕmu maratuwa mami | 
akon amuni gamĕlanira | 
kumrawak kodhok-ngorĕke | 
nora na bedanipun | 
calathune gamĕlanĕki | 
padha nyĕngkarak erak | 
gĕrok angĕndhuruk | 

basa tĕmu nĕng pajangan | 

padha mangan bojoku ingong-kĕpĕli | 

kagĕdhĕn kĕpĕlingwang || 

60. Pitung kĕpĕl ĕntĕk dĕn-puluki | 
kari sakĕpĕl pangĕlĕdira | 
kasĕrĕtĕn gĕdhĕg-gĕdhĕg | 
nglumpuk kĕpĕlan pitu | 

nora kolu mandhĕg nĕng mĕnjing | 
aglis manira nyandhak | 
gulune bojoku | 

malĕmbung sawaluh dandang | 
panyanaku kĕpĕlan kang mandhĕg iki | 
tan wruh yĕn gondhokira || 

Jilid 10 - Kaca : 20 

61. Nguli-uli bojoku anjĕrit | 
gupuh sanake padha bramantya | 
barĕng ngĕbyuki ngong kabĕh | 
kang (n)jĕjĕg kang anjagur | 
kang ngawĕlas ana mĕnthungi | 
dĕn-aranni wong edan | 

Dhoyok raganingsun | 
srupaning kang mala mring wang | 

kabĕh padha gondhok-gondhok sun-tingali | 
ngĕtĕmbol sagĕmbolan || 

62. Kadĕkĕna calathune sami | 
nora beda padha bĕbagoran | 
glĕrĕg lir tĕkĕk gowoke | 
sabab gondhok sadarum | 


< Serat Centhini Jilid 10 - Halaman : 28 > 


gondhok dalah gamĕlanĕki | 

kabĕh sadesa pisan | 

wong gondhok ngalumpuk | 

ting garĕndhol gondhokira | 

kucing kirik gondhok miwah kĕbo sapi | 

gondhok-gondhok sadaya || 

63. Lamun nora gondhok jare wĕdi | 
yĕn kinĕrah marang wong sadesa | 

Ki Sandilumur anjĕngĕk | 

mojar ngagagi jagur | 
ngudubilah sĕtanirajim | 
punapa bĕbanyolan | 
anyĕmoni mring sun | 

Nuripin gumuyu latah | 

kang Sradĕnta ngong datan nyĕman-nyĕmoni | 
sablakane kewala || 

64. Gĕr ginuyu wong ing kono sami | 

Dĕmang Wirancana Wiracapa | 
lan pra kadang sadayane | 
langkung suka andulu | 

mring banyole santri Nuripin | 
dudu wuwusing wayang | 
wus calathu lugu | 

Ki Pangulu Asradĕnta | 

kang ginuyu nganggo nyĕbut cara santri | 

gĕsĕh ing patopĕngan || 

65. Langkung sukanira kang ningali | 
bagor lalakone Narawangsa | 
kĕh kasmaran panontone | 
wĕruh ingkang anggambuh | 

Jayĕngraga Kulawiryĕki | 

tan kuciwa sabarang | 
cĕplĕsira mungguh | 
malah pra bagor manelad | 
pamiwire tatikĕlane ngarangin | 
kang kadya Jayĕngraga || 

66. Ana putune Ki Nayakĕnthi | 
lawan ponakane maksih bocah | 
sĕmamar mĕlu anopĕng | 
rĕsik rupane suluh | 
rumucuhe pawakan ĕstri | 

ran Wukir lan si Laba | 
karone wus gambuh | 

Wukir dadi Narawangsa | 

pan si Laba putune Ki Nayakĕnthi | 

si Wukir kaponakan || 

Jilid 10 - Kaca : 21 

67. Laba kang dadi Onĕnganĕki | 

Jayĕngraga suka maring bocah | 
ro Laba lawan Wukire I 

wiyungyun jroning kalbu | 

dhasar komuk wong sadesĕki | 

si Wukir lan si Laba | 

di tĕmbunging kidung | 

yĕn anopĕng Wukir Laba | 

wong kang nonton akĕh samya amĕwĕhi 

kĕmbang kinang busana || 

68. Miwah arta sinungkĕn mring Wukir | 
myang si Laba ing sasĕnĕngira | 
yata kang samya anopĕng | 

urut salakonipun | 

Sĕkartaji putri Kĕdhiri | 
sinĕndhalmayang Dewa | 
pinulung dinunung | 
nĕng wana-gunge Sĕmara | 

-sĕwu nĕgĕs ing Bathara Odipati | 
tinurunan Jawata || 

69. Jinurungan sasĕdyanirĕki | 

Sĕkartaji pan wus dadi priya | 
sinungan Narawangsane | 
tinuduh mring praja gung | 
ing Jĕnggala amangun-kardi | 
lumampah kawlas-arsa | 
wong nonton kayungyun | 
mring kang dadi Narawangsa | 

wus kapĕthuk Sadugawĕl gya ingirid | 
ingambil karya patah || 

70. Wus apanggih lawan sang Apanji | 
langkung anyĕnyĕt pamoyokira | 
mring Sarag kasatriyane | 
anggulĕt ing kalulut | 

Narawangsa lawan Apanji | 
wong nonton ragan-ragan | 
pinindha kadyĕku | 

anutug lalakonira | 

nuju Panji akarya lalangĕn ringgit | 

Narawangsa andhalang || 

71. Pra ngigĕl pangikĕling cĕmpurit | 
(m)branyak sarwi aleyangan kothak | 
dyan Panji tansĕng wurine | 
miluta sojaripun | 

ngungkih Sĕkartaji sajati | 
wĕdhare Kirananya | 
kang pinurwa sĕmu | 
wasi Kuda-narawangsa | 
kaduk wuwus pangokonira akikip | 
aguyĕg ing paguywan || 

72. Yĕn sun-cawuk lambemu angisis | 
sun-colok ing ngĕlĕng-ngĕlĕngira | 
macothot manikmu molĕr I 

tĕmah mĕlĕngmu bawur | 
tan idhĕp ring bojonirĕki | 
malolokakĕn mata | 
si abuh malĕmpuh | 
tĕmbako pangusap waja | 
susar-susur loke araning garingsing | 
sira gung kacomplongan || 

73. Ancur-banon pataranganing prit | 
lĕbur atimu uwus karuhan | 
dĕn-abyag ing bajul bĕbĕk | 
katĕluh ing kalinthuh | 

myang babĕthuh angungunthuhi | 

rambutan isi pacar | 

elinga wong bingung | 

liwung ngiwung edan ngomyang | 

angĕlamuk kalinthunging linthung kĕnthing | 

thĕthĕkan ngothak-othak || 

Jilid 10 - Kaca : 22 

74. Langkung suka kang sami ningali | 
saking nyĕnyĕde carĕmĕdira | 

Jĕngraga lan si Wukire | 

atine wong awuyung | 
brangti marang Jĕngraga-Wukir | 
katĕlu mring si Laba | 
kĕh mring Jĕngragĕku | 
mangkana sadangunira | 

Narawangsa kinasiyan Jayĕngrĕsmi | 
wus wĕdhar ing kĕkĕran || 

75. Sarag-ira wus kinĕn nĕlasi | 

Wadal-wĕrdi wus nĕng pamagahan | 
pinulung ing Batharane | 

dadya sang Panji gandrung | 
marang Kae pindha-wawasi | 
sajatine Kirana | 
mangkya karya gandrung | 
angarah kang malih warna | 
ri sang Adipanji Inokartapati | 
gandrung samarga-marga || 

76. Kadeyan pitu kawolu ĕstri | 
sira rara Onĕngan kasanga | 
kang para wadon cacahe | 
tutwuri ri sang gandrung | 
datan kĕna barang kaĕksi | 
kang myarsa tĕbah-jaja | 
mara gandrung-gandrung | 
parĕnjak nĕng kayu teja | 
rinarĕpa rinungrum ingarih-arih | 
cinipta putri Daha || 

77. Ragil-kuning tansah anangisi | 
kang raka cinĕnĕng paningsĕtnya | 

kakang aja anĕlame | 

tĕka agandrung-gandrung | 

kapirangu ing prĕnjak muni | 

dudu Candrakirana | 

pinarĕpa gandrung | 

gandrungmu asalah cipta | 

iku manuk parĕnjak rong jodho muni | 

(ng)gantĕr nĕng kayu teja || 

78. Anauri iku dudu pĕksi | 
kakangira kusumĕng Mamĕnang | 
duduka marang sun mangke | 
mĕjĕn tyas anggung gandrung | 
kapirangu rĕngu ing mami | 
mimikaning kusuma | 

mawĕh mepu gandrung | 
gandrung manira tan nyana | 
yayi Wasi putri adi ing Kadhiri | 
ran Kuda-narawangsa || 

79. Radĕn Panji Ino Kartapati | 
tansah kantaka samarga-marga | 
rinubung pra kadang kabĕh | 
nangisi ri sang gandrung | 
samya mĕngkul suku anangis | 
wong nonton sadayanya | 
samya sĕnggruk-sĕnggruk | 

tan raga-raga ringgitan | 
kadya sawantahe rasane kang ati | 
tapis rantas katrawas || 

Jilid 10 - Kaca : 23 

80. Jalu ĕstri netra datan arip | 
saking dĕnnira suka tontonan | 
kalulut lakoning topĕng | 
kĕlu kawĕlas-ayun | 

sira nimas Rara Widuri | 
kadurus rudatin tyas | 
anglĕs lir winuluh | 
myating bagus Jayĕngraga | 

Ni Widuri mĕh-mĕh bae kurang thithik | 
ngrasuk tĕngah kalangan || 

81. Tan wus ucapĕn solahing jalmi | 
kang anonton kadi lĕnglĕng brangta | 
ya ta lah lakoning topĕng | 

ing wanci lingsir dalu | 
sigĕgĕn ing caritanĕki | 

Ki Nayakĕnthi kĕprak | 
pangucapira sru | 
anĕnggih ingkang kocapa | 
ingkang anĕng Kalidhawung sanga Aji | 

Kalana Sewandana II 


< Serat Centhini Jilid 10 - Halaman : 32 > 


82 . 


Lir ginala-gothang kang anangkil | 
sigra tanggap ki niyaga buka | 
gumrĕmbrĕng sĕsĕg gĕndhinge | 
pra bagor ngrasuk tapuk | 
ting jalikrah gidrah angibing | 
warna bala-bacingah | 
kawĕng tali-wangsul | 

Ki Wuragil Kulawirya | 
pan dadya panyare Rangga Thana-thani 
sisih Ujung-sambata || 

83. Bataura lan pra raja nangkil | 

ing Madhĕndha Manila Manggada | 
kang kapara ngarĕp dhewe | 
jĕjĕrira alungguh | 

Rangga Thona-thani lan malih | 

Arya Ujung-sambata | 

Bataura nĕngguh | 
nutug jajanturanira | 

Gala-gothang nulya anibani gĕndhing | 
miyos Prabu Kalana || 

84. Kĕprak sarta kĕplok angrangin | 
Jayĕngraga ngowahi busana | 
sondhĕre pinorah-parĕh | 
ingulur kuncanipun | 

kĕpuh mulu-pĕksi salisik | 
mĕdhok wiwironira | 
sri angayu-apu | 
pamĕkak tĕrtib binabar | 
alancingan panji-panji cindhe wilis | 
corak kisut parada || 

85. Jayĕngraga ngrasuk tapuk-adi | 

Klana kancanan binabar anyar | 
sawuse anangkĕp topĕng | 
nulya ukĕl agambuh | 
jĕngkĕr jĕngkĕng ingkang jariji | 
jĕjĕre talak mata | 

nging bĕksa binĕsus | 

akĕnaptining pangraras | 

nguras reka sandi lungiding pangibing | 

sinuntak tumplak lawak || 

86. Dhalang Nayakĕnthi angĕthaki | 
anjanturi Kalana kasmaran | 
rĕrĕp ririh janturane | 

nutug janturanipun | 

Sri Kalana wuyung mangun-gring | 

putri-adi Ngurawan | 

paranning alinglung | 

gĕndhingira sinasmitan | 

kĕprak nĕsĕg ambyung sarancak arawit 

wiraga Jayĕngraga || 

Jilid 10 - Kaca : 24 


87. Mĕdĕd mĕngĕd dĕnnira angibing | 
nĕlasakĕn rarasing kalangyan | 

lir kajiman pangrangine | 
jariji kĕjĕr ngrayung | 
ngigĕl ukĕl parigĕl ngrangin | 
manggal Manggalagita | 
tatapĕngan nanduk | 
kipat amidak irama | 

dhĕngkul angglong cingklok cĕthik uklak aklik 
pacak-jangga ĕglĕgan || 

88. Mĕnthang asta andhĕngklang ngĕtibing | 
tĕtĕbĕngan usab kĕlĕmĕtan | 

ilo-ilo alĕlathĕn | 
maju bandhil anurung | 
amĕdidang | 

alĕnggak langak-langak | 
kiprah gĕdrug-gĕdrug | 
angĕsrug mĕdhi-kĕngsĕran | 
ĕpĕk-ĕpĕk ambuntut bĕbĕk kĕkiris | 
kĕrogan salĕnthikan || 

89. Ririgĕgan laga tan karigit | 
kipat-kipatan nonang-aningan | 
lero kĕncĕt anĕrĕcĕt | 
ridhong ayam nĕladhung | 
kasigĕgan tanjak macaki | 
akiprah runjah-runjah | 
jarahan jujungut | 

juwĕte lorĕng sĕngĕran | 

Jayĕngraga wiraganira angĕnting | 
berag anĕng kalangan || 

90. Sakathahe wong kang aningali | 
jalu ĕstri acipta kedanan | 
mring Jĕngraga pangibinge | 
mĕjĕn binglĕng anglinglung | 
wlanjar randha somahan kĕncing | 
tan beda brantanira | 

(n)dĕlĕng sang abagus | 

Jayĕngraga pinurwĕndah | 
sadayane pawĕstri tan ana aking | 
ngĕmbĕr nyunyungannira || 

91. Yata wau Ni Rara Widuri | 
kadya wong kĕna guna-wisaya | 
arongĕh tambuh angĕne | 
batinira baliwur | 

lir ginatĕl karĕpirĕki | 

tan kĕna sumĕneya | 

wringut ing pandulu | 

ni rara ing Galĕk-wulan | 

wulangune wus tan kĕna dĕn-sayuti | 

onĕnging tekadira || 

92. Ngĕnirakĕn sangkribirĕng ĕstri | 

wus mantĕp karsa mikir priyangga | 
katgada sanalikane | 
nimas rara nyat gupuh | 
lumayu tan wangwang ing jalmi | 
mimiyak wong jagongan | 
nulya ngrasuk purun | 
mring anggane Jayĕngraga | 
rinukĕtan tan bĕnggang lir pulut-kĕlit 
krakĕt sarwi karuna II 


5 (Tiyang kathah sami kapiluyu dhatĕng Jayĕngraga) 

Rara Widuri ingkang wontĕn ing dalĕm wingking, manahipun sakalangkung 
gorĕh nyumĕrĕpi tiyang kathah sami kapiluyu dhatĕng Jayĕngraga, 
karaosakĕn kados badhe ngrĕbat Jayĕngraga saking tanganipun, wĕkasan 
nĕmpuh byat lumajĕng miyak para tamu laju dhatĕng pandhapi nubruk 
Jayĕngraga rinukĕt botĕn sagĕd kabĕnggang. Sanalika gĕgĕr puyĕngan. Para 
pamanipun Rara Widuri rumaos lingsĕm nanging sami siyaga ing kewuh bilih 
wontĕn dukanipun para kadang ing Lĕmbuasta. Kulawirya ngaglah 
ngampingi Jayĕngraga. Jayĕngrĕsmi ing masjid kagĕt mirĕng gĕgĕr ing 
pandhapi. Kae Kidang Wiracapa dhawuh dhatĕng para abdinipun, sampun 
ngantos sami pancakara. Para ningali gumuruh gĕgĕr puyĕngan, kasaru 
dhatĕngipun Rĕtna Ginubah numpak kuda kairing sagawonipun, wasana 
sagĕd nyigĕg kawontĕnan ingkang mutawatosi. 

Kaca 25-26 


Jilid 10 - Kaca : 25 

603 Dhandhanggula 

93. Jayĕngraga kagĕt dĕn-kĕkĕti | 
mring Ni Rara Widuri keringnya | 

Jĕngraga anglukar topĕng | 

pra bagor miwal tapuk | 
gamĕlan cĕp tan ana muni | 
gĕgĕr sak-panontonan | 
samya ngaruh-aruh | 
kang jagong mlĕngak alĕngak | 
sutanira Wirancana Ni Widuri | 
ngĕbruki Jayĕngraga || 

94. Kimas Wirancana Angabĕi | 
lawan kadangira kang lĕlima | 

Kimas Mancanapurane | 

lan Singabancanĕku | 

Wisanjana Wiranjanĕki | 
mangunjana pra samya | 
ambĕg sura rĕngu | 
cipta lingsĕm ing sasama | 
de pulunanira Ni Rara Widuri | 
anumbuk nunjang-nunjang || 

95. Samya bramantya angingĕr kĕris | 
wong lĕlima sarĕng adĕgira | 
dadya samya ngadĕg kabĕh | 

Wiranjana sru muwus | 
e e bilah kapriye iki | 
lah mangke ta mangke ta | 
sampun wontĕn rusuh | 
gumĕdĕr wong sakalangan | 

Ki Wuragil Kulawirya malangkĕrik | 
ngangglah ngampingi putra 1 1 

96. Sarwi angling mring putra Jĕngragi | 
bocahe iku sira rangkula | 

ywa wĕhi bĕnggang rakĕte | 
wus aja mĕlu-mĕlu | 
kurdakanesanake sami | 
sun ijĕnpriyangga | 
kang asoroh-amuk | 
sanajan kinarubuta | 

wong samene mangsa nĕdya sun-unduri | 
suka matyĕng kalangan || 

97. Yata ingkang anĕng masjid alit | 

Jayĕngrĕsmi wusnya bakda tangat | 
kagyat sabawaning rame | 
jalwĕstri sru gumuruh | 

kapyak ingkang gagaman kĕksi | 

wus narka yĕn babaya | 

ingkang paman wau | 

sigra tĕdhak saking langgar | 

mring pandhapa wus panggih lawan kang rayi | 

myang paman Kulawirya || 

98. Mas Wirancana tan bisa angling | 
gĕtĕm-gĕtĕm manahe kĕwuhan | 
suwe-suwe bot wirange | 

supe kramaning lungguh | 
wus supĕkĕt lan kadangnĕki | 
myang pra santananira | 
nĕdya ngrurah rusuh | 
anglĕbur ing Lĕmbuasta | 

Kae Kidang Wiracapa asru angling | 
mring kadangira tiga || 

Jilid 10 - Kaca : 26 

99. Hĕh Wiranjana Wirancanĕki | 

Wirabajra aja kakĕrisan | 
niyat ambĕg tatu bae | 
sabilai pakewuh | 

yĕn tan kĕna ingsun-tuturi | 

ĕmbuh kĕdadĕnira | 

ya nĕngna bae wus | 

gĕgĕre ing pakalangan | 

tanpa rungyan gĕgĕre pating jarĕlih | 

mapanakĕn gagaman || 

100. Tan antara dangu ingkang prapti | 
wau sira Ni Rara Ginubah I 


< Serat Centhini Jilid 10 - Halaman : 36 > 


anĕrak wong sami mire | 
laju mring pandhapa gung | 
taksih manggung nitih turanggi | 
srĕnggalanya wayungyang | 
tan tĕbih nĕng ngayun | 

Ni Rĕtna asru lingira | 
iki ana apa prakaranirĕki | 
gĕgĕre ing kalangan || 

101. Kidang Wiracapa marĕpĕki | 
mring putranira Rara Ginubah | 
sarwi alon pamuwuse | 

lah mudhuna karuhun | 
mĕngko sira ngong-pituturi | 
ni rara gya tumĕdhak | 
sing turangganipun | 
rĕrĕp tan ana wong mojar | 

Kae Kidang Wiracapa mituturi | 
purwa madya wasana || 

102. Wus ngartika ni rara nulya ngling | 
wis-wis aja na padha adĕgan | 
sadaya pra samya linggĕh | 
babĕkĕl bundhĕl umbul | 
namung Wirancana Ngabĕi | 
sakadangira lima | 

myang santananipun | 
mire nĕng pojok pandhapa | 
maksih ngadĕg kumpul tan ana kang linggih 
Ni Rĕtna sru ngandika || 

103. Hĕh-hĕh Wirancana kang Ngabĕi | 
dene arakit sakadangira | 
dĕlĕnge kaya agawe | 

kaya bocah sirĕku | 

ing prakara tan nganggo pikir | 

tur ta mangsa bejosa | 

kabĕh dhi-adhimu | 

iku si Mancanapura | 

sakadange padha bĕthatha-bĕthithi | 

kumaki mongsĕthora || 

104. Yĕn sira nora lungguh tumuli | 

pa kongsi sun srĕgakĕn srĕnggala | 
githokmu wong lima kuwe | 
kĕndhak ingkang sinĕndhu | 
nulya samya atata linggih | 

Jĕngrĕsmi Jayĕngraga | 

Ke Kulawiryĕku | 
lĕnggah anĕng pakothakan | 
kapat lawan sira Ni Rara Widuri | 
ambondhĕt Jayĕngraga || 

105. Maksih mingsĕg-mingsĕg dĕnnya nangis | 
yata Ni Rara Rĕtna Ginubah | 


< Serat Centhini Jilid 10 - Halaman : 37 > 


lan kang rama myang ibune | 
mĕrpĕki (ng)gyanning lungguh 
Kae Wirancana Ngabĕi | 
sarya lon wuwusira | 
kang Bĕi sirĕku | 
idhĕpĕn pituturingwang | 
aprakara anakmu Rara Widuri | 
pupusĕn driyanira || 


6 (Dhatĕngipun Rĕtna Ginubah damĕl sigĕg gĕgĕr ing pandhapi) 

II. Dhatĕngipun Rĕtna Ginubah sagĕd damĕl sigĕg gĕgĕr ing pandhapi. 

Sadaya lajĕng sami lumĕbĕt ing dalĕm wingking. Wosing rĕmbag, Ni Widuri 
kajodhokakĕn kalihan Jayĕngraga. Kaningkahakĕn anut limrahing ngakathah, 
sarta kapanggihakĕn manut tatacara. Sadaya wau katata jangkĕp dening Rĕtna 
Ginubah. Dhauping pangantĕn kawiwaha wontĕn ing Lĕmbuasta. 

Dhatĕngipun Rĕtna Ginubah nyapih kawontĕnan ingkang mutawatosi. Saking 
pitĕdahipun sang Rĕtna, Rara Widuri kajodhokakĕn kalihan Jayĕngraga. 
Sanalika Rĕtna Ginubah nata paningkahipun tĕmantĕn, panggihipun ngantos 
dumugi sajĕn tuwin tata-cara lan kĕndhuri botĕn wontĕn ingkang 
kalangkungan. Sadaya tiyang sami ngungun dene Rĕtna Ginubah sagĕd nata 
samudayanipun tanpa cĕwĕt, ngantos kadosdene sampun nate murba gadhah 
damĕl mantu, ing mangka gĕsangipun tansah wontĕn ing wana. 

Sasampunipun rampung paningkahipun tĕmantĕn, Rĕtna Ginubah wangsul 
dhatĕng asramanipun, kacandhĕt botĕn purun. Bĕksan bagoran kalajĕngakĕn, 
pinangantĕn sakalihan kadhawuhan manjing pasareyan andumugĕkakĕn karsa 
salulut, dumugi Subuh sawĕg luwaran. 

Kaca 27 - 36 


Jilid 10 - Kaca : 27 

603 Dhandhanggula 

106. Bageya wus pinasthi Hyang Widdhi | 
ya wus aja kĕh-akĕh rinasa | 
mungguh ing karĕpku dhewe | 

ya si Widuri iku | 

sun-panggihkĕn lan Jayĕngragi | 

apan iku wus padha | 

karĕpe kadyĕku | 

ingsun pasaja kewala | 

lamun sira tan miturut jĕnĕng-mami | 

apa sakarĕpira || 

107. Yĕn budiya ingsun sĕmbadani | 
yĕkti sun-gawe pakan gadhungan | 
mangsa wurunga ing mangke | 
dene yĕn sira nurut | 

yĕkti bĕcik dadine benjing | 
malah sira kang bĕgja | 
lĕhmu duwe mantu | 
ngulama bagus tur nyata | 
sarwa wasis cacalon jalma linuwih | 
lagi karĕm ngarucah || 

108. Kidang Wiracapa nambungi ling | 
anakmas Dĕmang Prawirancana | 
prayogi pinikir sarĕh | 

pinrih ing tamanipun | 
pĕnĕt ngangge geyongan ngĕlmi | 
lĕrĕs ujare rinta | 
kang kadya puniku | 

Kae Dĕmang Wirancana | 
wijiling ngling sĕrĕt amangsuli aris | 
mring Ni Rĕtna Ginubah || 

109. Manira wus anut ing sirĕki | 
iya yayi paran sakarsanta | 
tan lĕnggana saliring rĕh | 
kewala ingsun anut | 
marang sira tan swalĕng ati | 
mangsa bodhoa sira | 
pulunanirĕku | 

si Widuri ingsun pasrah | 

lah sumangga karsane paman kang yĕkti | 

rĕmbuge kang kinarsan || 

110. Ni Rĕtna Ginubah angling malih | 
pan wus sira sumarah maring wang | 
rinĕmbug wong tuwa kabĕh | 

payo padha alungguh | 

anĕng wisma lan kyai-kyai | 

rĕrĕmbugan kang dadya | 

ya ĕndi kang mungguh | 

nulya sami maring wisma | 

para tuwa Ni Rara Ginubah angling | 

mring Kae Jayĕngraga || 

111. Hĕh man Wirya lan kakang Jĕngragi | 
payo lĕnggah ing jarambah wisma | 
padha rĕmbugan bĕcike | 

lan kakang Jĕngrĕsmiku | 

ywa sumĕlang driyanirĕki | 

lĕstarining prakara | 

ingsun kang ananggung | 

tutute kang duwe sanak | 

sĕtun pamrih ingsun sakarone sami | 

lulusing kabĕcikan || 

112. Lah wis payo mring wisma alinggih | 
si Widuri iku ywa kĕna sah | 
mĕngko pikirĕn bĕcike | 

anulya kĕrid masuk | 
nunggil tata dĕnnira linggih | 
nĕng ngarsaning tilaman | 
akĕpang akĕpung | 

Kae Kidang Wiracapa | 

Dĕmang Wirancana Mancanapurĕki | 
lawan Singa-bancana || 

Jilid 10 - Kaca : 28 

113. Wisancana Wirancana nĕnggih | 

Mangunjaya nunggil Wiranjaya | 

sang Wirangkara twin manĕh | 
Wirabajra atĕpung | 

Ki Wuragil Kulawiryĕki | 
Jayĕngrĕsmi acĕlak | 
kalawan sang ayu | 

Ni Rara Rĕtna Ginubah | 

Jayĕngraga kalawan Rara Widuri | 
nĕng pungkure sang Rĕtna || 

114. Sang Retna Ginubah angling aris | 
paran kang dadya rĕmbuge samya | 
manawa na malang mangke | 

aja na dĕn-dhong wuwus | 
ngucirani ing rĕmbug dadi | 
sadaya tan suwala | 
jumurunging kayun | 
sang Rara maturing rama | 
yĕn sambada putumu Rara Widuri | 
lan kakang Jayĕngraga || 

115. Sun-dhaupkĕn ing sawĕngi iki | 
paningkahe saiki kewala | 

lah ibu rumatĕn age | 
abon lan suruh-ayu | 

Kae Kidang Wiracapĕki | 
mojaring garwanira | 
rubiyah dĕn-gupuh | 
ngrakita praboting ningkah | 
lan dĕn-enggal dadakan bae saiki | 
karĕpe sutanira || 

116. Ingkang garwa Nikĕn Widaryati | 
tur sandika lĕngsĕr saking ngarsa | 
angrukti nuduh parĕke | 
parĕstri sigra ramut | 
bon-abone sasanggĕn kawin | 

tan dangu wus samakta | 
katur anĕng ngayun | 

Ni Rara Rĕtna Ginubah | 
angandika tatanĕn nĕng tĕngah aglis 
hĕh Pangulu Sradĕnta || 

117. Lan Nuripin majua ing ngarsi | 

lan ngundanga manĕh roro ĕngkas | 
kaum kang dadi sĕksine | 

Asradĕnta agupuh | 
ngundang papat kancane modin | 
tan dangu nulya prapta | 
sang Rĕtna amuwus | 
kang Dĕmang Prawirancana | 
walĕnana sutanira Ni Widuri | 
ing kene mangarsa-a || 

118. Nunggala lan kakang Jayĕngrĕsmi | 
sigra Wirancana nulya mapan | 

Ke Kidang Wiracapane | 

atata dĕnnya lungguh | 

ki pangulu sampun miranti | 

maksih samya basahan | 

lan Nuripin wau | 

ni rara alon ngandika | 

kakang Jayĕngraga majua ing ngarsi 

gupuh ingkang liningan || 


Jilid 10 - Kaca : 29 

119. Angling malih Ni Rara Rinujit | 
ibu iku putumu Ni Rara | 
rĕsikana sapatute | 

wĕhna ibune (m)bakyu | 

Wirancana kĕn (m)busanani | 

kĕrik alise sarat | 

brĕkat sih akudhup | 

kang ibu nulya angalap | 

mring Ni Rara Widuri kĕn-(m)busanani | 

dadakan pinaĕsan || 

120. Ni Rara Rĕtna Ginubah angling | 
lah wus kakang Bĕi Wirancana | 
tĕmbunga lan pangulune | 
kang liningan agupuh | 

Wirancana nulya majibi | 

alon ing wuwusira | 
hĕh kyai pangulu | 
kula ngrĕsaya jĕngdika | 

(n)dika ningkahakĕn nak-kula Widuri | 
lawan Ki Jayĕngraga || 

121. Maskawine pan salaka putih | 
wrat satail Ki pangulu sigra | 
angabulkĕn paningkahe | 
sigra maca tangawut | 
ngusikumi badlal wa-napsi | 
wabi takkuwa Allah | 

-hi Allah wa-ngidun | 
wa-bin-tilani wa-minta | 
bima haribadi ki pangulu angling | 
pakĕnira ngucapa || 

122. Anarima kawula puniki | 
paningkahe Ni Widuri lawan | 
kawula lan maskawine | 
salaka putih nĕngguh | 

wrat satail dadosa mangkin | 
utang-kula ing donya | 
ing ngakeratipun | 
wus tinurut saujarnya | 
nulya maca sabadlakal-lahubari | 
ngaliyil ngalimina || 

123. Ngaleka-hĕr-wabi dalihihi | 

Allahuma alibbena huma | 
bi-rahmattiyar mukrime | 
tĕrus salajĕngipun | 
dĕnnya donga awanti-wanti | 
anulya saksinira | 

Nuripin tumanduk | 
mĕsĕm jrih sajroning nala | 
sarwi nĕkĕm jĕmpole Ki Jayĕngragi | 
pan sarwi jinanjĕnan || 

124. (n)Dika tampi jangji-dalĕm mangkin | 
lamun nora yĕn anuronana | 
ngomahi ngayani mangke | 

sah tanpa talakipun | 

sung maskawin marang ing rabi | 

lan malih yĕn nambanga | 

ing rabinirĕku | 

pitung sasi ing dharatan | 

rong taune lautan saliyanĕki | 

gawe-dalĕm ayahan || 

125. Tan trimane rabinira benjing | 
runtuh talakira kang satunggal | 
tinagih ing maskawine | 

Jĕngraga ngling wus saguh | 
nulya modin Ki Nurjuwahir | 
nambungi maca donga | 

Salamĕt anutug | 

sawusira ingaminan | 

Jayĕngraga salaman ngabĕkti maring | 

Ke Kidang Wiracapa || 

Jilid 10 - Kaca : 30 

126. Lan mring Wirancana mratuwĕki | 
samya rarakĕtan parimarma | 
miwah mring kadange kabĕh | 
anor pangrĕpanipun | 
ingalatira pra sami | 

minta alalbahalal | 
wus maklum-minaklum | 
warata pasalamira | 

mring pangulu Asradĕnta myang Nuripin | 
myang modin sinalaman || 

127. Angabĕkti mring raka Jĕngrĕsmi | 
miwah mring kang paman Kulawirya | 
sung salam Ni Rara Nikĕn | 

kang rayi datan ayun | 

lan wus aywa awalang-ati | 

anggĕpok raganingwang | 

tan kĕna anyukup | 

priya marang raganingwang | 

mangsa kalirua kakang sihing ati | 

kang tumĕka tyasing wang || 

128. Mĕsĕm Jayĕngrĕsmi Jayĕngragi | 
kaluhuran wingiting wacana | 
saya mawantu trĕsnane | 
mring Ni Rara Rinĕmpu | 

kang ngasramĕng ing wana rungsit | 
yata aboning ningkah | 
sarah abonipun | 
tinampan ing Asradĕnta | 
sinungakĕn muadin kinĕn ambagi | 
sabokor mring Asradĕnta || 

129. Pinaro lawan santri Nuripin | 
kang sabokor dinum santri kathah | 
tindhihe rong reyal sisĕh | 

wus rampung pandumipun | 
angling malih Rĕtna Rinujit | 
lah iku putunira | 
si Widuri mau | 
paran wus dĕnnya busana | 
sakadare dadakan rĕbut ing wanci | 
daya-daya tĕmu-a || 

130. Bokmas Wirancana anauri | 

sarwi waspa muwus samĕktĕng dyah | 
sompok sarupa-rupane | 

Rĕtna Ginubah muwus | 
ngarah apa wus bĕgjanĕki | 
mĕngko bae wasisan | 
kĕndhuri majĕmuk | 
rĕbut tĕmuning pangantyan | 

Jayĕngraga pinatut pangaggenĕki | 
akuluk kanigara || 

131. Ni Rĕtna Ginubah angling malih | 
pangantĕne dyah nuli wĕtokna | 
mas Wirabajra dĕn-age | 
gamĕlane kon nabuh | 

Kĕbogiro Wirabajra glis | 
parentah ring niyaga | 

muni gamĕlan sru | 
ngrarantĕg ngrangin araras | 
pangantĕn dyah sira Ni Rara Widuri | 
mijil sing pamirĕyan || 

Jilid 10 - Kaca : 31 

604 Mijil 

1. Ni Widuri binusanan asri | 
tuhu ya kinaot | 

datan mantra yĕn dadakan trape | 
kongsi karya lĕlatha thi-athi | 
mathinira nitis | 
cacithak cacĕnthung || 

2. Kinaroning ngiring bubahnĕki | 
kanan kering ngroyom | 

para (m)bokajĕng sabĕndhoyote | 
myang nini-nini milyanjĕnĕngi | 
panggihing pangantin | 
mangkana pra kakung || 

3. Sadayanya samya angadĕgi | 
tan ana kang lunggoh | 

sira Rĕtna Panggubah pan age | 
nyandhak astanira Ni Widuri | 
paguting pangantin | 
gagantalan gupuh || 

4. Horĕg ingkang ningali ing (n)jawi | 
jĕjĕl rĕbut ĕnggon | 

lan kang (n)jaba sami ngadĕg kabĕh | 
myang pra bagor tan ana kang linggih 
panontone ngalih | 
mring wisma sadamm || 

5. Ni Rara Ginubah angling malih | 
tumpĕr kayu kelor | 
kon-nyĕkĕli si-lanang tumpĕre | 
si Widuri kang anyiram warih | 
sarat dhudha panggih | 

lawan prawan kĕncur || 

6. Lan tigannya tinibakkĕn aglis | 
mring jrambah kumĕprok | 
toyĕng bokor sĕkar sĕtamane | 
tinĕtĕskĕn ing ĕmbun kaping tri | 
ni rara ngling aris | 

nĕmbaha sireku || 

7. Mring lakimu anuruha warih | 
mring padanira ro | 

Ni Widuri anĕmbah sira ge | 
nguswa suku nguswa padĕng laki | 
sang Rĕtna ngling aris | 
pondhongĕn bojomu || 

8. Jayĕngraga ngalap Ni Widuri | 
sang rĕtna pinondhong | 

prapta madya ing tilam ngarsane | 
ibu Widaryati kang nĕngahi | 
ing kering Widuri | 
sang Rĕtna Rinamu || 

9. Jajar lan (m)bokmas Wirancanĕki | 
myang mratuwa wadon | 
kananira Ki Jayĕngragane | 

Kae Mas Dĕmang Wiracapĕki | 
nulya Jayĕngrĕsmi | 

Ki Kulawiryĕku 


Jilid 10 - Kaca : 32 

10. Gya Mas Dĕmang Prawirancanĕki | 
sauruting lunggoh | 

para kadangira sadayane | 

Wirancana myang Wirakarĕki | 

Wirabajra nuli | 

Mancanapurĕku || 

11. Singabancana arinirĕki | 
sauruting lunggoh | 

Wiryanjana lan Mangunjanane | 

Ki Pangulu Sradĕnta Nuripin | 
pra mantĕn lan modin | 
tĕpungira lungguh || 

12. Ni Rara Ginubah angling malih | 
mring kang paman gupoh | 

hĕh Mas Wirabajra sira age | 
kandhurine wĕtokna dĕn-aglis | 
kang sinung ngling nuli | 
nuduh rewangipun || 

13. Kasinoman samya ngĕladĕni | 
salawe ambĕng bot | 

kang nĕng panjang gĕng pan kĕndhurine | 
anĕng wisma pininta jalwĕstri | 
pitung ambĕng ngarsi | 
kang wolulas nĕngguh || 

14. Ambĕng layah agĕng anĕng ngarsi | 
pinĕtak pra wong-wong | 

Ni Rĕtna ngling hĕh pangulu age | 
donganana kajate kiyai | 
kirim donga Muklis | 
dongane majĕmuk || 

15. Ki Pangulu Asradĕnta nuli | 

(n)dongani agupoh | 
ingaminan sru swaraning akĕh | 
sawusira dĕnnira (n)dongani | 
sang Rĕtna ngling aris | 

mara ta dĕn-gupuh || 

16. Padha sira kĕpunga kĕndhuri | 
kabĕh lanang wadon | 

sun anunggal pangantĕne bae | 
ibu lan (m)bakyu Wirancanĕki | 
sarĕng samya wanting | 
sarĕng nadhah kĕmbul || 

17. Ni Rĕtna Ginubah angling aris | 
mring Jĕngraga alon | 
kĕpĕlana bojomu tri bae | 

aywa kagĕdhĕn (ng)gonmu ngĕpĕli | 

Jĕngraga ngĕsĕmi | 
sarwi ngĕpĕl sĕkul || 

18. Kulawirya mĕne mulat siwi | 
sarwi ngandika lon | 

nora jamak ngĕram-ngĕramake | 
sira iku Ni Rĕtna awasis | 
lir wus anglakoni | 
kĕdahe wong mantu || 

19. Iba wong tuwa samene iki | 
lir busuk anjomblong | 
kĕndhak kabĕh tan ana kumlawe | 
amung sira dhewe angugĕri | 

apa sira nini | 
dhasare wus tau || 

20. Dene parigĕl sabarang kardi | 
parentah marang wong | 

iya dene ta lah sira Nikĕn | 
apatitis nuduh liring kardi | 
ni rara nauri | 
mĕsĕm sarwi (n)dulu || 

Jilid 10 - Kaca : 33 

21. Kalingane ngumpak sira iki | 
mas Wirya maring ngong | 

Ki Wuragil anjola guyune | 
nora ngumpak satĕmĕne nini | 

Kae Angabĕi | 

nambung wuwus (ng)guyu || 

22. Kadipundi punika dhi Ragil ] 
putranta si Dhenok | 

wingi kula tutur sadayane | 
uning tiyang mantu kadipundi | 
sajĕge aurip | 
tar wruh kukus-kukus || 

23. Sira Nikĕn Widaryati angling | 
dĕnnira miraos | 

pan karaos pangrĕsirĕng tyase | 
myating karya lir mantu pribadi | 
lamine tan uning | 
rasaning mamantu || 

24. Ngĕmbĕng waspa sinamun abukti | 
ngĕnĕs ing tyas kepon | 

sang lir Rĕtna Ginubah sĕmune | 
kang tinadhah mung paru sacuwil | 
tan antara sami | 
kang nadhah anutug || 

25. Aluwaran kang samya abukti | 
sadaya tuturoh | 

ambĕng dinum binĕrkatan kabĕh | 
jalu ĕstri ing jro lan ing (n)jawi | 
tan ana kang kari | 
ing pambĕrkatipun || 

26. Nulya Ni Rara Rĕtna Rinujit | 
wijiling sabda lon | 

padha kariya sun arsa mulĕh | 
tutugĕna kasukanirĕki | 
kakang Jayĕngrĕsmi | 
man Kulawiryĕku || 

27. Ingsun mulih mring asrama mami | 
akariya lunggoh | 

Jayĕngrĕsmi alon andikane | 
tanggung tĕmĕn yayi sira mulih | 
tatasĕn saratri | 

sesuk bae mantuk || 

28. Yĕn kĕna bĕcike anganti | 
ing saulih-ingong | 

tĕka sesuk kĕlawan ĕmbĕnne | 

Rĕtna Ginubah nauri aris | 
kakang Jayĕngrĕsmi | 
sru panrimaningsun || 

29. Sun-tuturi kakang kawruhanĕki | 
iya raganingong | 

nora bĕtah tĕmu suwe-suwe | 
ing wong akĕh sadumĕlah mami | 
durung anglakoni | 
kadyĕki papangguh || 

30. Dene kakang lamun sira mulih | 
aja walang-atos | 
pakewuhe nĕng marga watire | 
iya aku ingkang mĕmanuki | 
sira Jayĕngrĕsmi | 
rumojrong sakayun || 

Jilid 10 - Kaca : 34 

31. Angling malih kakang Jayĕngragi | 
kariya karongron | 

Jayĕngraga alon pamuwuse | 

iya yayi pangĕstunirĕki | 
sang dyah nulya pamit | 
marang rama ibu || 

32. Mojar hĕh man Wirabraja iki | 
ĕndi jaraningong | 

si Limutan ajokna marene | 

dyan lumampah anyĕngklak turanggi | 

srĕnggala tan kari | 

ngijig anĕng ngayun || 

33. Kewala laju tĕngah pandhapi | 

Ni Rĕtna wus andon | 

de kang kantun anĕng padhapane | 
Ke Kidang Wiracapa Ngabĕi | 
angandika aris | 
mring kang samya lungguh || 

34. Pĕnĕt anĕng ing paningrat (n)jawi 
aningali bagor | 

samya matur sumangga karsane | 
nulya nuduh marang ingkang rayi 
hĕh Wirabajrĕki | 
ngambila kang salu || 

35. Kang rada ombĕr ruktinĕn aglis | 
nĕng paningrat kono | 

Wirabajra sigra ngambil age | 
bale agĕng tinrap amiranti | 
wus samya miranti | 
sasaosanipun || 

36. Kae Kidang Wiracapa angling | 
mring Jĕngraga gupoh | 

lah anakmas bagus pinangantĕn | 
tumama-a alayap tilam-rik | 
Jĕngraga turnya ris | 
sakalangkung nuwun || 

37. Pasihane kakang Angabĕi | 
kawula rinojong | 

kinĕn kulinĕng patilamane | 

Kae Kidang Wiracapa angling | 
ywa sumĕlang galih | 
sumangga ing kayun || 

38. Tan rumangsa andarbĕni panti | 

salir sun-katĕmpoh | 

Jayĕngrĕsmi lan Kulawiryane | 
apan samya micara jro ngati | 
anon ring Ngabĕi | 

maksih labĕtipun || 

39. Mangunahe ngulama katawis | 
lĕkĕting pasĕmon | 

dĕnnya rakit ing pasunggatane | 
mawi kĕmbarmayang mawut asri | 
tutuwuhan kitri | 
lir wong amamantu || 

40. Mangke tĕmahe Ki Jayĕngragi | 

kang kinarya manton | 

kadya wus tan ninang graitane | 
Kae Kidang Wiracapa Bĕi | 

angandika aris | 
wawi andudulu || 

41. Pĕnĕt samya nĕng paningrat linggih | 
nonton wong ambagor | 

Nayakĕnthi kinĕn nutugake | 
lĕlakone topĕng dĕrĕng salin | 

kang liningan aglis | 
sandika turipun || 

Jilid 10 - Kaca : 35 

42. Nulya sadaya samya umijil | 
nĕng paningrat lunggoh | 
wusnya tata kabĕh palungguhe | 

Kae Kidang Wiracapa angling | 
marang Nayakĕnthi | 

tutugna lakonmu || 

43. Kang sinung ling sandika turnĕki | 
nulya kĕprak gupoh | 

kang niyaga buka gamĕlane | 
yata kang nĕng wisma Jayĕngragi | 
lan Nikĕn Widuri | 
ĕmban lawan ibu || 

44. Sinambrama mring Ni Widaryati | 
myang putra pra wadon | 

kinĕn minggah mring pasareane | 

Ni Widuri wus tinarik guling | 
mring ibunirĕki | 
wus tinarik turu || 

45. Nulya mire sadaya pawĕstri | 
anon kang ambagor | 

Jayĕngraga wus tumamĕng langse | 
tumangkĕping kasingkaping samir | 
sinamuring (n)jawi | 

tapuking atamu || 

46. Jayĕngraga tumamĕng tilamrik | 
kulinĕng karongron | 

lawan Rara Widuri pinaĕs | 

Jayĕngraga agyarsa murwani | 
de kang sĕkar kincip | 
wĕdharing mabangun || 

47. Amĕpĕki Jayĕngraga ririh | 

Ni Widuri alon | 

angalĕt wariju ginape | 
binaudan ing srĕnggara manis | 
amrih lunturing sih | 
brĕmara marang rum || 

48. Nguswa angudi maduning sari | 
ni rara rinĕmpon | 

sompok supĕk pinapan ujure | 
pinriyĕmbada pinongah pangih | 
angungkih kang tapih | 
timpahing ngapupu || 

49. Wus kawingkis akengis kang wĕntis | 
lir pupus binĕthot | 

andrawila adĕnta padane | 

sang kakung mrih ngingsĕp ingkang sari | 

warastra nanduki | 

prananirĕng kudhup || 

50. Rinabasa papan maksih kunci | 
kapĕlak kabunton | 

dhĕdhĕl kĕngĕl kongkal pupungule | 

Jayĕngraga adrĕng dĕnnira mrih | 

Ni Rara Widuri | 
katĕtĕsaning hyun || 

51. Kadya tan nĕdya kakung ngluwari | 
saking byatning raos | 

Ni Widuri kĕnthĕng salugune | 
pinolahing kakung langkung wasis | 
pangĕsĕsira mrih | 
lir tan nĕdya uwus || 

Jilid 10 - Kaca : 36 

52. Yata kang marambah andon rĕsmi | 
wanci akir Suboh | 

luwaran mring pahĕran kaliye | 

Jayĕngraga gya mĕt toyastuti | 
mring masjid ngarĕni | 
dĕnnya salat Subuh || 

53. Ni Rara Widuri wus sung suci | 
wangsul ing kakobong | 

kadya tan kĕna bĕnggang anggane | 
tinilar Subuh tyas lir tan nganti | 
saking byating kang sih | 
wirangrong amingkur || 

605 Wirangrong 

1. Yata kang salat nĕng masjid | 
wus bakda dĕnnira Suboh | 
kang raka kalawan pamanipun | 

Ki Kulawiryĕki | 

Ke Kidang Wiracapa | 

wus lungguh anĕng pandhapa || 

2. Jayĕngrĕsmi ngandika ris | 
marang pamanira alon | 

inggih ta kang lampah sakalangkung | 
sulaya ing kardi | 
ngupaya kang lĕlana | 

anjajah guwa wanarga || 

3. Sring kacangkol ing pangampir | 
dadya ing lampah bĕdhandho | 
angrandhati lampah anĕng purug | 
paman kadipundi | 

pinikir kang sakeca | 
sutanta Ki Jayĕngraga || 

4. Mangkya jĕnĕnging arabi | 
tan kĕnang ginupoh-gupoh | 
anĕng Lĕmbuasta apĕsipun | 
sapasar tan mulih | 

yĕn kongsi kalampahan | 
kewala nĕng Lĕmbuasta || 

5. Tan cakup tirakatnĕki | 
tĕmah angambrĕng lĕlakon | 
kang paman ris nabda iya ĕstu | 
lir wuwusirĕki | 

sumangga sakarsanta | 
ingong rĕh anut kewala || 

6. Kang katĕmu pikir-mami | 
kajaba karsanireko | 

namung maklumira kang sinuwun 
wus ganjaranĕki | 
nĕng paran ababrayan | 
anakmas kang sinung coba || 

7. Mokal kalĕmpit ing galih | 
lah ewadene samono | 
manira tan malangi sakayun | 

-nira ngong tutwuri | 

Jĕngrĕsmi lon ngandika | 
mring rayi sang Jayĕngraga || 

8. Priye karĕpira mangkin | 
rĕhning kacangkoling wadon | 
paran sira-gawa iya mantuk | 
wartanana mami | 

apa ta sira tilar | 
kang rayi anor turira || 


7 (Jayĕngrĕsmi rĕraosan kalihan Kulawirya) 

Bakda salat Subuh, Jayĕngrĕsmi rĕraosan kalihan Kulawirya kadospundi dene 
ngupadosi kadang dĕrĕng kapanggih, tansah kagiwang ing pangampiran 
malah ngantos kalampahan Jayĕngraga rabi. Jayĕngraga katantun ambĕkta 
mantuk Rara Widuri, ajrih kadukan dening ramanipun. Pĕpuntoning rĕmbag, 
semah katilar lan badhe nglajĕngakĕn lampah. Jayĕngraga anyagahi ing tĕmbe 
badhe amboyong semahipun. 

Kaca 37-38 


605 Wirangrong 


Jilid 10 - Kaca : 37 

9. Sumanggĕng karsa kang mugi | 
nuwun anut ing papakon | 

jrih apti priyangga langkung nuwun | 
darmi anglampahi | 

Jĕngrĕsmi lon ngandika | 
iya bĕnĕr aturira || 

10. Nanging tan mangkono yayi | 
mungguh babing wong jĕjodhon | 
datan kĕna liyaning angrĕmbug | 
kĕncĕnge pribadi | 

kang nyandhing lan kang nyandhang 
yĕktine anĕng ing sira || 

11. Kang rayi umatur aris | 
inggih katilar kemawon | 

yĕn parĕng paduka inggih luhung | 
tumuntĕn lumaris | 
umangkat benjing-enjing | 
kawula datan sumĕlang || 

12. Kang raka ngandika aris | 
iku ta ora mangkono | 

lĕh pratingkah rucah nora wurung | 
sinĕbut tan bĕcik | 
bĕcike sinarĕhna | 
tĕka ing sapĕndhak dina || 

13. Yĕn ana karĕpirĕki | 

wong tuwane lanang wadon | 
nyalamĕti anak amajĕmuk | 
lan anake sami | 
dimĕn padha katĕkan | 
nutug sawataranira || 

14. Yĕn duga tyas-ngong pribadi | 
pupusĕn rĕh wus katĕmpoh | 
pan wus wajibira aywa kantun | 
gawanĕn amulih | 

marang ing Wanamarta | 
sarwa ora-a kuciwa || 

15. Dhasar rupane prayogi | 
bĕbĕt bobote atabon | 
abandha santana-santana gung | 
trah-trahing priyayi | 
santana Pranagara | 
bĕndhĕyoting (ng)Galĕk-wulan || 

16. Kalawan paman Ngabĕi | 

Kidang Wiracapa dhompol | 
maksih nunggal ĕmbah krabatipun | 
Pranagara sami | 

padha turun Bathara | 


< Serat Centhini Jilid 10 - Halaman : 52 > 


wijil-wijiling awirya 


17. Mulane ingsun ngrĕmbugi | 
manawa ginawa ngalor | 
kadipundi paman alon muwus | 

Ki Kulawiryĕki | 

iya langkung prayoga | 
yĕn kasambadan arinta || 

18. Priye anakmas Jĕngragi | 
karsanira kang sayĕktos | 
kang putra turira yĕktinipun | 
pakĕwĕd ing ati | 

manawi dados dardah | 
putranta kang anĕng wisma || 

19. Katur rakanta (n)Jĕng Kyai | 
kawula tĕmah binĕndon | 

tan wande ingaran wĕng-wĕng tuduh | 
sangĕt kawula jrih | 
latah Ki Kulawirya | 
adhuh ya sun wis kaduga || 

Jilid 10 - Kaca : 38 

20. Mangkene bae ing pikir | 
yĕn arsa mangkat kemawon | 

sira pitĕmbunga mring kang sĕpuh | 
asanggupa bali | 
pinapak kang prayoga | 
caraning ngundhuh pangantyan || 

21. Jĕngrĕsmi nambungi aris | 
kawula datan rumojong | 
sabab karya dora kang satuhu | 
galating pa angling | 

dede caraning tama | 
akarya cidrĕng sasama || 

22. Kang kapanggih rĕmbugnĕki | 
jĕnggan pasaja kemawon | 
andugĕkkĕn ing lampah inggih lamun | 
pinarĕnging takdir | 

mugi-mugi wagĕda | 
umampir panggih putranta || 

23. Yĕn tan pinarĕng ing takdir | 
inggih sumendhe Hyang Manon | 
dĕrĕng kaparĕngan untungipun | 
samya mujĕng Widdhi | 
arjanira ing lampah | 

mugi dumugi ing karsa || 

24. Wus dadya rĕmbaging pikir | 

Ki Jayĕngraga wus sagoh | 

Wirabajra prapta alon matur | 

pra ngawirya katri | 

paduka ingaturan | 

mring pamanta nĕng pandhapa | 

25. Wus kĕrid ing lampahnĕki | 

maksih wong ingkang ambagor 
pupute tanggungan tutugipun | 
yata kang alinggih | 

Jĕngraga Kulawirya | 
mĕh karsa jurudĕmungan || 

606 Jurudĕmung 

1. Kae Kidang Wiracapa | 

nĕng paningrat dĕnnya lungguh 
lan kadang sawarganipun | 
myang besan Mas Wirancana | 
sakadang sĕntananipun | 
Jayĕngrĕsmi Jayĕngraga | 
lawan Ki Kulawiryĕku || 

2. Parĕstri anĕng jarambah | 

Ni Widaryati anuduh | 
naoskĕn dhaharipun | 
ladosan enjing-enjingan | 
ulam rampadan myang bucu | 
saput prantining adhahar | 
myang jajanan kang winungkus 

3. Samakta anĕng jarambah | 
Widaryati anĕng ngayun | 
matur ing raka yĕn sampun | 
ing pundi ingkang kinarsan | 
adhahar panggĕnannipun | 
ngling Ke Kidang Wiracapa | 
ing jro bae bĕcikipun || 


8 (Jayĕngrĕsmi rĕraosan kalihan Kulawirya) 

III. Pahargyan ngundhuh tĕmantĕn. 

Dĕmang Prawirancana gadhah niyat ngundhuh tĕmantĕn dhatĕng 
Trĕnggalĕkwulan. Jayĕngrĕsmi nyuwun, supados pahargyan wontĕn ing 
Lĕmbuasta kemawon. Sĕdaya sami rujuk. Ngundhuh tĕmantĕn ing Lĕmbuasta 
kanthi ngaturi pirsa priyayi ing Panaraga tuwin sanak sadhĕrĕkipun 
Prawirancana, mila sakĕlangkung rowa. Sadaya ubarampening pahargyan 
kadhatĕngakĕn saking Trĕnggalĕkwulan. Bagoran kasambĕt wayangan 
Krucil, dhalang Ki Mĕnthak. Kidang Wiracapa nĕrangakĕn bedaning raosipun 
ringgit Krucil lan ringgit Purwa cundhukipun kalihan ngĕlmu kakekat lan 
makripat. 

Para tamu katĕtĕpakĕn papan panyipĕnganipun. Kidang Wiracapa 
nglajĕngakĕn ambabar ngĕlmu dhatĕng Kulawirya ngantos dumugi bab 
carĕmĕdan kacundhukipun kalihan ngĕlmu. 

Kocap Rara Widuri sakĕlangkung rakĕt-rumakĕt kalihan Jayĕngraga ngantos 
mĕh botĕn kenging pisah. Napsunipun salulut anglangkungi, bĕtĕkipun 
prawan sampun radi lungse. Makatĕn wau ngantos damĕl kirang panujuipun 
Jayĕngraga. 

Kaca 39 - 62 

Jilid 10 - Kaca : 39 


606 Jurudĕmung 

4. Nĕng (n)jaba sompok cawingah | 
tan bĕcik bukti kadalu | 

kang garwa alon umatur | 
sumangga punapa karsa | 
paran sadaya wus ramut | 

Ke Kidang Wiracapa jar | 
nyarani sadayanipun || 

5. Suwawi sami malĕmbang | 
maring wisma pĕnĕdipun | 
kang samya sinung ling matur | 
sumangga punapa karsa | 
kĕrid mring wisma sadarum | 

Jĕngrapa sang pinangantyan | 
lan kang garwa jajaripun || 

6. Ke Kidang lon angandika | 
lah Widaryati sirĕku | 
kĕmbula lan nakirĕku | 

(m)bok Bĕi Prawirancana | 
lan pra wadon dhi-adhimu | 
kabĕh nakmu (ng)Galĕkwulan | 
kĕmbula sami akĕpung || 

7. Kang liningan tan lĕnggana | 
sadaya sami tuturuh | 

gya lĕkas nadhah sadarum | 

Ni Widuri lan kang raka | 

Jayĕngraga dĕnnya kĕmbul | 
kadya mimi lan mintuna | 
samya sih siniyanipun || 

8. Pan kantun panadhahira | 

Ke Kidang Wiracapĕku | 
ngandika mring arinipun | 
e e ya bĕnĕr kĕlingan | 

Nuripin lan kang Pangulu | 

Asradĕnta timbalana | 

jak mangan kene dĕn-gupuh || 

9. Ki Wirabajra gya prentah | 
kinĕn nimbali pangulu | 
tan antara praptanipun | 

Nuripin lan Asradĕnta | 

Ki Dĕmang angling gumuyu | 
mara banjura kewala | 
wisuh abacuta kĕmbul || 

10. Agupuh ingkang liningan | 

Nuripin mangan athĕkul | 
kĕpĕle gĕdhe krĕp muluk | 
ginuyu ring Kulawirya | 

caplag-caplug nora runtuh | 
ngling hĕng niki prandĕnnira | 
taksih sangĕt kawonipun || 

11. Lan kang Ngulu Asradĕnta | 
puluk pintĕn kathahipun | 
ing mangke kantĕnanipun | 

Ki Wirya aris amojar | 
wus nekat bae sirĕku | 
sadaya kang sami myarsa | 
mring Nuripin angguguyu || 

12. Guyune nora ngartika | 
mung gumuyu dĕnnya muluk | 
calĕputan lir wong ngĕrbut | 
yata kang samya anadhah | 
pikantuk antara tutug | 
samya wanting wiwijikan | 
luwar dĕnnira akĕmbul || 

13. Ki Pangulu Asradĕnta | 
wuse luwaran sadarum | 
dhuwĕt prigĕl anjupuk | 
kacune amba binabar | 
dĕn-amrih ambĕrkat sĕkul | 

Asradĕnta kadumĕlan | 
sarwi ulate malĕruk || 

14. Ambakna mangan tan kaprah | 
iwake kang enak gĕmpur | 
apa tan (n)dalinding murus | 
wĕtĕnge iku kaya pa | 

Nuripin nauri nyamuk | 
sarwi ngĕmil (ng)gadho iwak | 
lah apa ta kang pangulu || 

15. Jarku apa-dene nyata | 
ngĕlar jajahaning kacu | 
ngrupak jajahaning bumbu | 

Sradĕnta angoso mojar | 
kĕh tĕmĕn parikanipun | 
kongsi tan dhĕngĕr satuma | 
nora kaop wong abusuk || 

16. Ingong wong tan talatĕnan | 
mulya ambundhĕli kacu | 
gĕr ginuyu wong sadarum | 
pangulu mulih ambĕkta | 
bĕrkate sakacu munjung | 
santri Nuripin alatah | 
kang pangulu jarene busuk || 

17. Wong pintĕre kalintĕran | 
angingkut rampadan bucu | 

saya rame kang gumuyu | 

Kae Kidang Wiracapa | 
kalangkung suka tyasipun | 
myating Ripin Asradĕnta | 
ginujĕng winoran wuwus || 

18. Ya ta lah si Asradĕnta | 

lĕh tandhing dĕnnya kakancuh | 
tĕmua padha pangulu | 
Basarodin iba-iba | 
condhonge paguywanipun | 
sun-mulat si Asradĕnta | 
eling kancane si Bawuk || 

19. Kĕngĕtan kakang Rundaya | 
tĕkone bisa mĕt kalbu | 
ĕsĕman tan watak rĕngu | 
kabuka lungiding driya | 
sinojar rowangnya dangu | 
kaladuk maksih nonoman | 
kanthinira angguguru || 

607 Kinanthi 

1. Wusira samya tutumh | 
kang samya kĕkĕmbul bukti | 
ambĕngnya wus cinarikan | 
sinungkĕn marang pamburi | 
waradin jalwĕstri ngandhap | 
nulya dhadharan mangarsi || 

2. Sangkĕpnya nyamikanipun | 
wowohan kang adi-adi | 
miwah kang olah-olahan | 
mawarna-warna mĕnuhi | 

Kae Kidang Wiracapa | 
nyarakkĕn dhaharanĕki || 

3. Wawi dhaharan wong nganggur 
sasambĕn pangusap amis | 
ingkang liningan nor-raga | 
angalap sasĕnĕngnĕki | 

Kidang Wiracapa mojar | 
mring Dĕmang Wirancanĕki || 

4. Ing mangke sutanirĕku | 
wayah kula ni Widuri | 

wus panggih lan Jayĕngraga | 
tan ana winalang-galih | 
atut dĕnnya palakrama | 
punapa sakadarnĕki || 

5. Yĕn arsa angunduh mantu | 
yĕn wontĕn panadarnĕki | 
sakarsanta nakmas dĕmang | 

kula jumurung ing kapti | 
Wirancana aturira | 
marang kang paman Ngabei || 

6. Lamun pinarĕng ing kayun | 
putranta kalihe sami | 
kaundhuh mring (ng)Galĕk-wulan 
sakadar kula nglujĕngi | 

supaya samya uninga | 
sanakipun agĕng alit || 

7. Manawi sagĕd anuduh | 
sung uning ing Pranaragi | 
kilap kathah kĕdhikira | 
manawi wontĕn kang prapti | 
inggih ing dalĕm sapasar | 
pangundhuh kula pangantin ]| 

8. Ke Kidang Wiracapĕku | 
ngling mring putra Jayĕngrĕsmi | 
anak puniku karsanya | 
rakanta Wirancanĕki | 
sakadare milu nadar | 
sakadare rĕhning siwi || 

9. Jĕngrĕsmi alon umatur | 
inggih kadipundi malih | 
wratipun rĕh ing susuta | 
sawiji amangun krami | 
botĕn maibĕn ing karsa | 
nging atur kawula kĕdhik || 

10. Sarĕhning lampah kawlas-yun | 
nglampahi tĕdah sudarmi | 
ngalaya wana wulusan | 
ngupaya kadang lana nis | 
kasrakat samarga-marga | 
labĕt kingkining sudarmi || 

11. Ing mangkya tĕmahanipun | 
putranta Ki Jayĕngragi | 
sumĕne nĕng Lĕmbuasta | 
paguting among akrami | 
saking gung bĕrkah paduka | 
datan sagĕd amangsuli || 

12. Panuwun-kula anĕngguh | 
krana lah-ipun kang ngĕlmi | 
lamun nĕlaskĕn ing karsa | 
tan ana tĕlasirĕki | 

nuwun pupusĕn narima | 
kawula tanta mĕndhiri || 

13. Karya wĕng-wĕng ing pituduh | 
manawi kita amanggih | 

halade sudarma ngarang | 
dadya tan minulyĕng dhiri | 
pintĕn banggĕnipun benjang | 
kawula nĕlaskĕn kapti || 

14. Ing mangke kawula nuwun | 
yĕn parĕng kakang Ngabĕi | 
putranta sakaliyan | 

ywa kongsi lĕngsĕr sing ngriki | 
wontĕna karsaning kakang | 

Ngabĕi Wirancanĕki || 

15. Sumangga sakarsanipun | 
ngriki kewala prayogi | 
cĕkap sakadare kakang | 
pikantuk kalih prakawis | 
asimpĕn dhatĕng kawula | 
kajad sidĕkah dumugi || 

16. Ke Kidang Wiracapĕku | 

Mas Dĕmang Wirancanĕki | 
kĕndĕl ka-awĕran sabda | 

Ke Kidang Wiracapa ngling | 
punika anakmas Dĕmang | 
karsane anak Jĕngragi || 

17. Yĕn kongsia sugun-sugun | 
angundhuh mantunirĕki | 
binĕkta mring (ng)Galĕk wulan | 
tan parĕng amungna ugi | 
sidhangsiring mrih paedah | 
sami cĕkapipun ugi || 

18. Pinikir sapĕnĕdipun | 
ywa suwala ing panggalih | 
karsane rinta anakmas | 
sakĕdah tan amangĕni | 
kewala nĕng Lĕmbuasta | 
sakayun anak Ngabĕi || 

19. Mas Wirancana umatur | 
inggih kalangkung prayogi | 
sakarsa-karsa yayimas | 
kawula sampun dumĕling | 
saraosing pangandika | 

-nipun yayi Jayĕngrĕsmi || 

20. Yĕn makatĕn pĕnĕdipun | 
kawula anuwun pamit | 
lajĕng badhudhak kewala | 
anĕng ing Lĕmbuastĕki | 

tan mantuk ing (ng)Galĕk wulan | 
sami ing Lĕmbuastĕki || 

21. Ke Kidang Wiracapĕku | 
gumujĕng awuwus aris | 
asukur anakmas Dĕmang | 
ing galih suka basuki | 

tan pae ing (ng)Galĕk wulan | 
lawan ing Lĕmbuastĕki || 

22. Punapa sakarsanipun | 
ramĕn sasĕmbĕn pan dadi | 
kawula lumah sumarah | 
sumangga anak Ngabĕi | 
yĕn karsa mangun kasukan | 
nĕng Lĕmbuasta prayogi || 

23. Mas Dĕmang Wirancanĕku | 
gumuyu turira aris | 
lamun kawula kalilan | 
sakayun-kayun ing ngriki | 
anyipta sami kewala | 

ing ngrika lawan ing ngriki || 

24. Anulya nolĕh ing pungkur | 
mring kadang miwah para ri | 
sarwi alon angandika | 

sira Mancanapurĕki | 
kalawan Singabancana | 

Wisancana Wiryanjani || 

25. Lan Mangunjana sirĕku | 
padha muliya mring (ng)Galik | 
ruktia rumating karya | 
pawong sanak batur-mami | 
saluwaking (ng)Galĕk wulan | 
mangsa-bodhoa sirĕki || 

26. Galondhong pangarĕngipun | 
apa sangkuling pakarti | 
tĕkakna ing Lĕmbuasta | 
manirarsa mangun-kardi | 
ya ing dalĕm pitung dina | 
ywa kongsi kantu ing kardi || 

27. Lan sira angsunga wĕruh | 
marang kitha Pranaragi | 
sanak-sanak kang nom tuwa | 
manawa arsa udani | 
gawene palunanira | 

anĕng ing Lĕmbuastaki || 

28. Nuduha bae kang mungguh | 
mring wong kutha angsung tulis | 
ywa cotho karyanta matah | 
pangrĕhmu barang wong cilik | 
lamun wus samya samakta | 

angkatna marene nuli || 

29. Srahna mring pamanirĕku | 
Wirabajra sadayĕki | 
tuwin ring (m)bakayunira | 
patute kang maring ĕstri | 
gawanĕn gamĕlaning-wang | 
pelog lawan carabali || 

30. Iya sawiyaganipun | 
yĕn ana kalalĕn mami | 
rampunga ing sira padha | 
umatur kang para ari | 
inggih anuwun sandika | 
kula kaangkah pribadi || 

31. Sigra samya nĕmbah mundur | 
(m)bok Wirancana ngling aris | 
mĕngko ta Mancanapura | 
mrenea ingsun mamĕling | 
patanĕnne pulunanta | 
saisine sadayayĕki || 

32. Duwĕke pribadinipun | 
anakira Ni Widuri | 
usungĕn mrene sadaya | 
anĕng pĕthi bae aglis | 
pĕthiku kalima giwang | 
lan prabot pawon ywa kari || 

33. Wong lanang wadon sadarum | 
kang bakal anambut-kardi | 
lan kang kari tunggu wisma | 
gilira ing sabĕn-ari | 

dene kang bisa lah-olah | 
kon tugur ana ing ngriki || 

34. Yĕn ana kuranganaku | 
mangsa bodhoa sirĕki | 
amatur Mancanapura | 
inggih sampun walang-galih | 
punapa sampun rampunga | 
(m)bakayu pitungkasnĕki || 

35. (m)Bokmas Wirancana muwus 
pĕnjĕn barsiyan ywa kari | 
karana ngĕring wisma | 

lan apa manĕh kang kari | 
lah ya wis sira mangkata | 
sigra lĕngsĕr saking ngarsi || 

36. Samya kakapalan mamprung | 
kang sami lancaran mulih | 
yata kang kari alĕnggah | 

Ke Kidang Wiracapĕki | 

ngandika mring Wirabajra 
wong abagor iku mĕh wis 

37. Hĕh Wirabajra sirĕku | 
ngundanga dhalang kalithik | 
si Mĕnthak apa nĕng wisma | 
kang rayi amatur aris | 
inggih wontĕn pagamĕlan | 
tumut nabuh dangunĕki || 

38. Lah konĕn mundhut dĕn-gupuh | 
kothak gawangane nuli | 
mĕngko bubaring topĕngan | 
banjur trĕp gawanganĕki | 

ywa kasuwĕn kantunira | 
enggal lĕkasa ngalithik || 

39. Ingkang liningan agupuh | 
gya panggih dhalang kalithik | 
dhinawuhan kinĕn mayang | 

Mĕnthak tur sandika nuli | 
ngambil pakothakanira | 

tan adangu nulya prapti || 

40. Wau kang ambagor tapuk | 
praptĕng wawĕkasanĕki | 
gĕndhing manyura Prit-cowang | 

Ki Nayakĕnthi ngĕthaki | 
suwuk gya muni kĕrĕpan | 
wong nonton bubaran mulih || 

41. Ing wanci surya sadhawuh | 
nuli trap gawangan ringgit | 
tinilam sri sinampiran | 

ing wastra kĕling mawarni | 
cindhe tigasan sabunan | 
lan polos solok palangi || 

42. Samboja kalawan pĕlung | 
mbutan limur caculin | 

wus rumat amajang-giwang | 
dhalang gya amanggung ringgit | 
pra bagor pasrah busana | 

Wirabajra kang nampĕni || 

43. Tiniti jangkĕping etung | 
ngaturkĕn ing Widaryati | 
tinampan sadayanira | 
sigra kinĕn angisisi | 

Kae Kidang Wiracapa | 
nimbali Ki Nayakĕnthi || 

44. Kang tinimbalan agupuh | 
mrih cĕdhake ngambil picis | 

tan dangu katuring ngarsa | 
pinundhut marang ngabĕi | 
lah wang iki Wirabajra | 
paringna si Nayakĕnthi || 

45. Nulya pinaringkĕn gupuh | 
matur nuwun Nayakĕnthi | 

Jĕngraga nambung wacana | 
hĕh sira Ki Nayakĕnthi | 

si Wukir lawan si Laba | 
yĕn wus aso olĕh guling 1 1 

46. Nuli kon bali malĕbu | 
umatur Ki Nayakĕnthi | 
sandika lĕngsĕring ngarsa | 
dhinawuhan kang tinuding | 
kalihe matur sandika | 
nulya pinaringan bukti || 

47. Lawan saniyaganipun | 
ingingonan sadayeki | 
warata tan ana kurang | 
warĕg-warĕg malah luwih | 
akathah ingkang binarkat | 
luwaran kabĕh kang bukti || 

48. Pra bagor luwaran mĕtu | 
kang ngirit Ki Nayakĕnthi | 
myang kang nonton mĕlu bubar | 
samya ngrubung Laba Wukir | 
wong tuwa randha wulanjar | 
parawan myang rare alit || 

49. Si biyang tumut ngarubung | 
ngurung-urung Laba Wukir | 
baya bangĕt sira sayah | 
ting carĕluk Laba Wukir | 
kanan kering wuri ngarsa | 
hĕh si Laba hĕh si Wukir || 

50. Kĕh wĕwĕh kambi lumaku | 
mring Laba lawan si Wukir | 
ting jarawil sĕm-ĕsĕman | 
mrih ngalap Laba lan Wukir | 
kongsi linut marang wisma | 
yata kang amanggung ringgit || 

51. Gya talu kĕrĕpan cĕngkung | 
anggantĕr kĕmpulirĕki | 
wus antara talunira | 
kĕndhange ngaplak nyalahi | 
wus suwuk patalunira | 

Ke Kidang Wiracapĕki || 

52. Alon dĕnnira amuwus | 
hĕh sira Wirabajrĕki | 
dhalange cothĕk si Mĕnthak | 
nuli kon lĕkas ngalithik | 
lĕlakone Damarwulan | 
nulya dhinawuhan aglis || 

53. Umatur sandika gupuh | 

Ki Mĕnthak nulya ngĕthaki | 
gĕndhing Kabor kang minulya | 
pangarĕp gĕndĕr lan suling | 
nora nganggo gambang rĕbab | 
wus carane wong ngarucil || 

54. Kalangkung asri dinulu | 
tontonane kang muryani | 
adi-adining tanggapan | 
tan kadya wayang Karucil | 
tinimbang lan wayang Purwa | 
maksih alangĕn karucil || 

55. Jĕjĕre ingkang cinatur | 

Prabu-kĕnya Majapahit | 

Ki Mĕnthak lungguh andhangak | 
leyangan kothak ngĕthĕki | 
angĕrĕpakĕn gamĕlan | 
amungguh panjaturnĕki || 

56. Carita jĕjĕring ratu | 
karta-kartining nagari | 
myang panjang-punjunganira | 
tan wus ujaring Kalithik | 

Kae Kidang Wiracapa | 
ngandika mring Jayĕngrĕsmi || 

57. Lan maring Kulawiryĕku | 
anakmas Ki Jayĕngragi | 
sami-sami tatanggapan | 
yĕn pinrih raosing ringgit | 
kaot lawan ringgit crĕma | 
lilaban raosing ngĕlmi || 

58. Miwah jawi lĕbĕtipun | 
nging tan ilang namanĕki | 
wayang lawan wawayangan | 
pulas lan tĕgĕsing ringgit | 
tan kadi wayang conthĕkan | 

Krucil binĕcik agampil || 

59. Jĕngrĕsmi mĕsĕm tumungkul | 

Ki Kulawirya ngangsĕgi | 
sadaya samya nor-raga | 

Asradĕnta lan Nuripin | 
myang Ke Dĕmang Wirancana | 

anĕsĕg dĕnnira linggih || 

60. Jayĕngrĕsmi lon umatur | 
liripun kadi-punĕndi | 

Ki Wuragil nambung sabda | 
inggih paduka jarwani | 

Ke Kidang Wiracapa jar | 
lah ĕnggĕh adhi Wuragil || 

61. Kang kinarya wayang-kayu | 
mila ran wayang karucil | 
tĕgĕse cĕthĕk ngalela | 
bangsa karucil pan cilik | 
dene tanggaping wibawa | 
tanggaping kawula alit || 

62. Krana tan mawi sisiku | 
wisma tan ana winingit | 
malah lumaku katona | 
duwĕke jroning wismeki | 
sabab amĕdhar kĕkĕran | 
tan warana aling-aling || 

63. Yĕn mungguh dhauping ngĕlmu 
kakekat makripat nĕnggih | 
angegla pangĕglĕhira | 

tan pae (n)jaba jronĕki | 
pangulataning Hyang Suksma | 
angganya angayu-aking || 

64. Ngalithik wayang awuyung | 
tan kĕlir saraking Nabi | 
akĕlir jagad gumawang | 
nora liyangan pra siddhi | 
angĕkakakĕn priyangga | 
tan anggayuh Maha Sukci || 

65. Nucĕkkĕn ing dhawakipun | 
panglelanira Hyang Widdhi | 
tan papeka ing pangegla | 
sĕmune kayu ngrakĕti | 
sipate kayu tulbĕla | 

rokin pikadimbi bakin || 

66. Puniku pasĕmonipun | 
kakekat kang muslim suci | 

Ki Kulawirya alatah | 
nora jamak kang ngabĕi | 
wus nora kewuhan murat | 
barkat ngulama priyayi || 

67. Nuripin sru nĕngan muwus | 
kang Sradĕnta wontĕn angling | 
bab ningali wong andhalang | 
pan ilang amalirĕki | 

kawandasa ri lamanya | 
ujare kang sami modin || 

68. Nak dhalang lan anak kaum | 
nak dhalang dĕn popoyoki | 
tutur mring bapakne dhalang | 
ki dhalang ayun pinanggih | 
apan kang aduwe ujar | 
anulya samya papanggih || 

69. Ki dhalang lawan ki kaum | 
kaume adrĕng ngaranni | 
sadhengah wong nonton wayang | 
nir ngamale patpuluh ri | 

ki dhalang nauri ujar | 
witning wong tan nonton ringgit || 

70. Nir ngamale sajĕgipun | 
tan ana wangĕnanĕki | 
puniku kang Asradĕnta | 
liripun kadipunĕndi | 

ki Asradĕnta anjola | 
ngling wikana tan udani || 

71. Dandanan pancĕn wong cubluk | 
kang botĕn-botĕn ingangling | 

Kae Kidang Wiracapa | 

ngling paron ko(k) wuwus Ripin | 

Ki Nuripin wuwusira | 
gumuyu Kulawiryĕki || 

72. Hi hi Nuripin umatur | 
calak cĕmplak anyunyulik | 
madĕr pĕthĕk mudhik dhawak | 

Ki Kidang Wiracapa ngling | 
pan sarwi gumujĕng suka | 

dhi Ragil lĕrĕs pun Ripin || 

73. Botĕn wontĕn sikunipun | 
tiyang takabuling ngĕlmi | 
barkat santri Wanamarta | 
gumĕgĕg rasaning ati | 
ambakna jar balasaran | 
anggathok pilih kang uning || 

74. Tan anĕng (ng)gonning pangulu | 
kang sira takokke Ripin | 
ĕnggonne nĕng santri moyang | 
kang wuyung marang Hyang Widdhi | 
manira duga kewala | 

kang sira ucap Nuripin || 

75. Wong anom wajib (ng)guguru | 
ing ngĕlmu kang lukak-lukik | 

mrih mustakiking Pangeran | 
mangkene kiraku Ripin | 
wong anyĕgah nonton wayang | 
nir imane sajĕgnĕki || 

76. Tanpa dadi ngamalipun | 
sabab imane wus ĕnting | 
bĕtĕke anonton wayang | 
kĕdah wruh cĕrma lan cĕrmin | 

Ki kulawirya alatah | 
myarsa mojare ngabĕi || 

77. Kang myat sadaya andhĕku | 

Ke Kidang Wiracapa ngling | 
puniku dhi Kulawirya | 
sasurupane kang ngĕlmi | 
pĕrlune anonton wayang | 
kĕdah wruh cĕrma lan cĕrmin || 

78. Cĕrmin sucining Hyang Agung | 
gaib langgĕnge pribadi | 
lambar jatining manungsa | 
sarupa lan rupanĕki | 

hakiki tigang prakara | 

Allah Rasul Muhamadi || 

79. Tri prakara pan wus suhul | 
dhadhalang myang Maha Sukci | 

Rasul kang anonton wayang | 

Mukhamad kang anĕng kĕlir | 
solah bawaning ki dhalang | 
suhuling dhalang Mah Sukci || 

Jilid 10 - Kaca : 48 

80. Suhule ingkang andulu | 
mring dhadhalang saha ringgit | 
ki dhalang karya kaulan | 

ing dalĕm sawiji ringgit | 
tinimbuh saking pangaksa | 
mulyane ringgit ing nĕksi || 

81. Mulyane Jĕng Mukhamaddun | 
kalawan rasullilahi | 

wus tan kĕna pinaeka | 
sabitah wabin kabinil | 
sawĕg awagan kewala | 
langkung manjade pribadi || 

82. Lungiding graitĕng kalbu | 
kabuka kabuling ngĕlmi | 
bedane wong nonton wayang | 
nir ngamal patpuluh ari | 
punika gagapan kula | 

dhi Ragil Kulawiryĕki || 

83. Yĕn datan pisan andalu | 

ing cĕrmin wayang mahsukci | 
dadya nimpanging graita | 
tan manjad maring kajatin | 
andĕlĕng cĕrma walulang | 
gudĕl gudhig kang pinilih || 

84. Kinarya wayang binagus | 
pinarada cinampurit | 
carita Buda kinandha | 
marono paraning ati | 

iya patangpuluh dina | 
ngamale kang nora dadi || 

85. Puniku ingkang andalu | 
makatĕn halading Kadis | 
kang tan kudu dĕlĕng wayang | 

Mukhamad Rasullolahi | 
yĕkti cĕpak imanira | 

ing donya prapta ing akir || 

86. Ke Kidang sarwi gumuyu | 
apa mangkono Nuripin | 
umatur ingkang liningan | 
duga dalĕm tan udani | 

Kae Kidang angandika | 
ya gajĕg mangkono Ripin || 

87. Tuturing si Genjongwaru | 

-dhoyong kang tutur ing kami | 

Ki Kulawirya alatah | 

gĕr ginuyu sadayeki | 
ngling malih dhi Kulawirya | 
mungguh panglĕpasing budi || 

88. Tan kenging kinaryĕng kayun | 
yumananing ati sukci | 
dhaupe kalawan mangsa | 
palĕthĕk wijiling wiji | 
alambar lawan nugraha | 
mijil kalawan pribadi || 

89. Nanging ta datan tartamtu | 
kang bisa marang kajatin | 
namung kewala surupa | 
tinimbang lan tan udani | 
sadaya-daya canthĕla | 

tan cuthĕl kawruhing ngĕlmi || 

90. Tan wontĕn kang bisa matur | 
wau Ni Rara Widuri | 
dangu kang sami rarasan | 
datan pinirsa samĕnir | 
tansah sasmita ing priya | 

iriban liringan liring 


91. Jĕnthik nguthik-uthik pupu | 
pupule nĕng tilamsari | 
amajijing sĕkar sĕdhah | 
sarta ngombe andalidir | 
netra rĕmu kaca-kaca | 
mĕjĕn dĕnnya wulangan sih || 

92. Jĕngraga patute kidhung | 
tan pati tanggaping liring | 

Kae Kidang Wiracapa | 
uning kasuwĕnging pikir | 
mĕsĕm sinamun wacana | 
lan kang putra Jayĕngrĕsmi || 

93. Prayogi samiya maklum | 
mring arinta Jayĕngragi | 
radi kasupĕn ing mangsa | 
kaecan kojahe Ripin | 
kabĕh mĕsĕm linĕjĕman | 

Kidang Wiracapa angling || 

94. Lah suwawi anakbagus | 
kalihe sang pinangantin | 
rĕrĕh anĕng pagulingan | 
mĕsĕm umatur Jĕngragi | 
lah inggih mangke kewala | 
sawĕg myarsa mirat ngĕlmi || 

95. Ki Wiracapa gumuyu | 
angling sarat mangke malih | 
kula sadaya alinggar | 
marang ing paningrat linggih | 

Ni Widuri sumarawang | 
tuntung lungiding abranti || 

96. Jĕngraga mĕsĕm ngalap hyun | 

Rara Widuri kinanthi | 
tumama ring pagĕbĕran | 
pĕdhak ĕstri nangkĕp samir | 
kang kulinĕng pakasutan | 
samya sĕdhĕngiing mangun-sih || 

97. Kang rayi nulya sinambut | 
rinungrum ingarih-arih | 
lir bramara nguswa sĕkar | 
mangungsir maduning sari | 
mring sĕkar tangkĕping padma | 
kakung mrih adrĕnging rĕsmi || 

98. Dyah mĕsĕm wastra kalungsur | 
ngalela wĕntise kalih | 
andrawila maya-maya | 
ingawĕran otot wilis | 

kadya gadhing rinampĕlas | 
kakunge sangsaya ngudi || 

99. Ni rara kamĕndir ing hyun | 

(ng)garonjal nĕngkah jaja ngling | 
angĕsah-ĕsah sĕsambat | 
tĕnagane nyanyamari | 

kawula dĕrĕng kuwawa | 
kang antĕr kewala ugi || 

100. Jĕngraga mĕsĕm lĕbda rum | 
tan bisa sarĕh ngong yayi | 
saking byat mulat warnanta | 
tan saranta ing pangamrih | 
lir tan wruh sarasaning dyah | 
kaswaswa sruning sirĕki || 

101. Dene manisira masku | 
gawe baliwur tar ririh | 
pan sarwi amriyĕmbada | 
pinolah apongah-pangih | 
komĕt binaut asmara | 
marapuhira maripih || 

102. Tan kapalang pulanging hyun | 
tinimpang tan tĕping titih | 
tĕtĕh pinatuh ing priya | 
anggrus surasaning ati | 

lir pendah dhĕmpo kinumba | 
parĕng puk-pyurira kalih || 

103. Antara rapuhira wus | 
luwaran kang andon rĕsmi | 
kang rayi binĕkta marang | 
pahĕran samya susuci | 
nuli maring pagĕdhongan | 
busana salin wastra di || 

104. Pinantĕs panganggenipun | 
wau Ni Rara Widuri | 

ing sinjang cindhe puspita | 
tigas sabuk dhasar wilis | 
kasmĕkan nglungjiwa bang | 
pinrĕmas Kumudawati || 

105. Gĕlung sĕdhĕng pinapatut | 
lulungsĕn madya tinitih | 
capaka lawan ronnira | 
kalpika intĕn mirah brit | 

Jĕngraga nyamping berawan | 
paningsĕt cindhe bara sri || 

106. Sarta agĕgombyok dhuwung | 
kalpika rukmi galigin | 

wida jĕnar gagĕbĕgan | 

Ni Widuri kang ngladĕni | 
sawuse samya busana | 

Jĕngraga arsa mring (n)jawi || 

107. Rara Widuri tan payun | 
ambondhĕt marang ing laki | 
tan kawasa sah saknatya | 
drĕng lumĕkĕting tilamrik | 

Jĕngraga datan lĕnggana | 
kinanthi Rara Widuri || 

108. Tumama maring tilam-rum | 
anutug pasiyaning sih | 
kalihe nora kuciwa | 
dhasare Rara Widuri | 
kĕnya birai katuwan | 
katĕmbĕn rarasing rĕsmi || 

109. Ni rara upaminipun | 

lir lapa amanggih bukti | 
purwaning karsa angangah | 
tan ĕngah mahyun ngarĕsmi | 
mring ratri rinambah siyang | 
tan wus andudukwuluhi || 

608 Mĕgatruh 

1. Tan winuwus kang andon asmara lulut | 
nĕlaskĕn langĕning rĕsmi | 

yata kang samya alungguh | 

Ke Kidang Wiracapĕki | 
wibawanira katongton || 

2. Pan tinarap sakathahing anak putu | 
santana myang magĕrsari | 

Ke Kidang Wiracapĕku | 

talĕre tuwa pribadi | 

kabĕh wong Trĕnggalĕk kono || 

3. Awu ngakang tuwa maman ngaki buyut | 
mila sadaya samya jrih | 

ambĕg ambandara guru | 

Ke Kidang Wiracapĕki | 
angling mring Wirabajra lon || 

4. Sanak-sanak kang jagong paran sih lungguh | 
atata wus padha mulih | 

Ki Wirabajra umatur | 
inggih dĕrĕng wontĕn mulih | 
samya rĕrĕh ngaso-aso || 

5. Kae Kidang Wiracapa lon amuwus | 
nak Wirancana Ngabĕi | 
sun-parnah panggĕnannipun | 

nĕng gandhok wetan prayogi | 
manira nĕng gandhok kulon || 

6. Kang liningan tan lĕnggana matur nuwun | 
ngling malih mring Jayĕngragi | 

lamun pinarĕng ing kayun | 
anakmas lan adhi Ragil | 
anĕng wisma gung kemawon || 

7. Panggĕdhongan kilĕn wus miranti iku | 
kang putra umatur aris | 

amba kewala nĕng tajug | 
ajĕnĕk tan mutawatir | 
kawula nuwun nĕng suro || 

8. Lah dhi Ragil bae nĕnga (n)dalĕm agung | 
nĕng gĕdhong kilĕn (n)dhĕwĕki | 

Ki Kulawirya gumuyu | 
yĕn parĕng kakang Ngabĕi | 
nĕng (n)jawi wisma kemawon || 

9. Panggĕdhongan kilĕn wisma griya kampung | 
kakang kang kula ĕnggĕnni | 

Ke Ngabĕi alon muwus | 
inggih sumangga dhi Ragil | 
nulya kang rayi tinudoh || 

10. Wirabajra omahe gamĕl kang kidul | 
rĕsikana kang abĕcik | 

wĕhana pandhapa kampung | 
patutĕn kang sarwa rĕsik | 
gĕbĕrĕn kobong paturon || 

11. Dĕn-samĕkta uwisna bakdane Luhur | 
kang liningan sandika glis | 

nuduh mring wong baturipun | 
nora kĕthĕr traping kardi | 
tan ucapkĕn nulya dados || 

12. Kae Kidang Wiracapa alon muwus | 
dhi Ragil Kulawiryĕki | 
mungguh ngagĕsang puniku | 
ganjaran titahing urip | 

rong prakara pĕnĕd awon || 

13. Kamurahanira Hyang Kang Maha Luhur | 
ginanjarkĕn manungsĕki | 

dhi Ragil sasaminipun | 
topĕng sakĕpĕk lirĕki | 
linĕnggorke wong sawiyos || 

14. Awon pĕnĕd wasesa pamilihipun | 
kĕdhok bapang miwah panji | 
yĕkti beda solahipun | 

jogĕde sawiji-wiji | 
ana ruruh ana lonyo || 

15. Apan anut tatapuk panjogĕdipun | 
jogĕd-jogĕding aurip | 

ati kang minangka tapuk | 
punapi karĕping ati | 
yĕn ati kudu angĕdhok || 

16. Pasthi sarwa awon solahing tumuwuh | 
yĕn tĕlatĕn tĕkĕng pati | 

sabab dhĕmĕne ginuyu | 
wus tan duwe malih-malih | 
wus karĕmane angregol || 

17. Lan malihe tapuk Panji kang abagus | 
jogĕde angrĕspatĕni ] 
saprabotira linuhung | 

akĕh kasmaran kapengin | 
mring kang manji bagus anom || 

18. Kang puniku kabĕnĕr pamilihipun | 
abagus putusing budi | 
wĕkasane dadi ratu | 

beda budine ngacumbrik | 
dhĕmĕnane dadi kĕdhok || 

19. Kulawirya alatah dĕnnya gumuyu | 
nora jamak kang ngabĕi | 

(ng)gledhahi rasa winuwus | 

tan ana lirwa samĕnir | 
kabĕnĕran kabĕh mencok || 

20. Jayĕngrĕsmi umĕsĕm anor tumungkul | 
kaduga raosing ngĕlmi | 

tan sulaya surupipun | 

Ki Kulawirya ngling malih | 
kakang kawula tatakon |] 

21. Nuwun maklum bangsa crĕmĕd bangsa saru | 
wontĕn kaol mutawatir | 

yĕn wontĕn tiyang andalu | 
marang prĕjining pawĕstri | 
mupangat utawi anon || 

22. Pan sinami sawiji tangat ing dalu | 
malah-malah anglangkungi | 
paedah ganjaranipun | 

wong kang aningali prĕji | 
asor wong donga andongo || 

23. Kadipundi liripun basa puniku | 
anuwun jarwa sayĕkti | 

Ke Kidang Wiracapĕku | 

kang punika adhi Ragil | 
solahing wong kang kinaot || 

24. Inggih yĕkti gĕng pedahe kang puniku | 
yĕn sagĕd aningkĕp budi | 
ngilangakĕn melikipun | 

ahlining wong wus otati(?) | 
lamun aningali gĕmbok || 

25. Tĕnangsubbe blas lawan suruping ngĕlmu 
ningali rupaning pĕrji | 

asli bangsa jaman iku | 
arupa kulit lan daging | 
kaelokaning Hyang Manon || 

26. Kita punika tan liyan saking ngriku | 
pintĕn longgaring kang kori | 

tan mantra-mantra yĕn mungguh | 
dadi dadalaning jalmi | 
dene ta kaya mangkono || 

27. Panrimaning cipta ngundhaki tĕpakur | 
-rira maring ing Hyang Widdhi | 
malah titahing Aluhung | 

ngupaya wong ayu kining | 
ingkang bĕsus mĕngdrong-mĕndrong || 

28. Yĕn katĕmu dhewe anujoni tum | 
kapati dĕnnira guling | 
liningkap tapihirĕku | 
dĕn-kongsi nglela kaĕksi | 
winĕngkang pupune karo || 

29. Amrih lĕga bisa ngĕnani kadalu | 

(n)jaba jro sawĕngkonĕki | 
supaya tamat dinulu | 

anulya dipun-dhodhoki | 
kakung anglukar wastra lon || 

30. Warastrane cinĕlakkĕn mrih tumanduk | 
nging datan anggĕpok pĕrji | 
antarane patang nyantun | 

kongsi kangĕtĕn bĕtĕking | 
kasumukaning gagĕmbok || 

31. Suprandene warastranira anglĕlur | 
tanpa krĕkat anglawani | 

wong lanang dĕnnya angadu | 
duwĕke kalawan pĕrji | 
kewala mungkrĕt anglĕntroh || 

32. Sabab dene amuntu murwaning kalbu | 
kabuka kabuling budi | 

tan sakuthu maring kuthuh | 
angĕsthi trusthaning ati | 

cinoba nora kĕledhon 


33. Angĕnĕngkĕn pungkur tapakuring kalbu | 
dĕnnya myat pĕrjining ĕstri | 

padha lawan kayu watu | 
gatraning prana kaĕksi | 
kadya lĕnging orong-orong || 

34. Namung pangĕlĕnging budi marang ngĕlmu | 
kang rungsit wingit awĕrit | 
angĕl-angĕling pandulu | 

datan kadi dalan Dalil | 
luput tanggape katlangson || 

35. Yĕn katlangso murungakĕn barang jinum | 
puniku kang tan ngobĕri | 

narik kĕksining pandalu | 
ing dalĕm donya puniki | 
cinipta nora kinaot || 

36. Kang makatĕn dhi Ragil kandhanganipun | 
tekade ahli otadi | 

sing samba ing tumuwuh | 
kang sarwa lon dĕn-karĕmi | 
kang wus tibambĕg mangkono || 

37. Paedahe sami lan tangat ing dalu | 
ngibadah elok pangĕksi | 

batal karam sinakuthu | 
amangeran kupur kapir | 
suci sajroning carobo || 

38. Tan sĕdya wong winongwong nora angingus | 
pan wus ajamak pribadi | 

yĕn wontĕn tiyang kadyĕku | 
kang dika catur anĕnggih | 
puniku kiyase kaos || 

39. Kulawirya agĕdhĕg sarwi gumuyu | 
anandhĕs tĕmĕn kang bĕi | 

tan ana nimpang satĕngu | 
sarwi sasmita Jĕngrĕsmi | 
kang putra mĕsĕm nor lunggoh || 

40. Anauri paman pan inggih saĕstu | 
tan wontĕn kuciwĕng ngĕlmi | 
sampurnaning pasang surup | 
pamuwuse Jĕng Kiyai | 

putus salire pakewoh || 

41. Datan wontĕn kang ribĕt murading ngĕlmu | 
sarwa jayar ngalĕjari | 

ing manah mĕndhak atungtum | 
kapĕncut sagĕd nglampahi | 

kang kadya kang elok-elok || 

42. Anauri Ki Ragil Kulawiryĕku | 
ya ta lah kakang ngabĕi | 
amadhangkĕn ing balilu | 
pamudhare murĕd gampil | 
pamucunge nora elok || 

609 Pocung 

1. Ya ta wau kang sami gunĕman ngĕlmu | 
siyang wancinira | 

tĕngange mĕh bĕdhug nĕnggih | 
kae Kidang Wiracapa lon ngandika || 

2. Hĕh sirĕku Wirabajra dĕnnya gupuh | 
sĕdhĕng mamadhangan | 

barĕnga ngingon-ingoni | 
sanak-sanak dhadhayoh sadayanira || 

3. Hĕh pangulu matura marang nyaimu | 
amundhuta dhahar | 

manira iki wus ngĕlih | 

kang liningan samya mundur gagancangan || 

4. Ki pangulu maring ing wisma umatur | 
amundhut saosan | 

marang Nikĕn Widaryati | 

nulya ingkang dinuk anuduh pawongan || 

5. Wus tinuduh anampa rampadanipun | 
angirit ing ngarsa | 

sira Nikĕn Widaryati | 

ingkang putra (m)bokmas Dĕmang Wirancana || 

6. Sĕliripun pipitu samya yu-ayu | 
sinami prabotnya | 
anyamping garingsing ringgit | 

sami kĕmbĕn kĕmbangan panji krumngan || 

7. Praptĕng ngayun dhaharan kinĕn anglungsur | 
sinungakĕn marang | 

Asradĕnta lan Nuripin | 

miwah modin mintĕn pratuwa sadaya || 

8. Kang bubucu sinaosakĕn ing ngayun | 
nĕng panjang giri bang | 

sĕkul golong pĕcĕl-pitik | 
kinatĕmbing rampadan ulam mawarna || 

9. Dhĕndhĕng gĕpuk gorĕngan ĕmpal puk duduh | 
kalĕpon sĕrĕgan | 

age sujĕnan kĕkisi | 

dhĕndhĕng ati kĕlawan dhĕndhĕng alidhah || 

10. Abon rĕmus ragi rĕmpah srundĕng krupuk | 
sambĕlgorĕng jrohan | 

lombok kĕncĕng lawan pĕtis | 

pindhang antĕp barongkos ayĕm manjangan || 

11. Jangan bubus padhamara lawan mangut | 
sambĕl liwĕt miwah | 

pĕcĕl pitik jangan mĕnir | 

lambang lĕbĕt opor bĕbĕk lawan banyak || 

12. Bĕcĕk wĕdhus basĕngĕk gorĕngan manuk | 
sangkĕp kang lalaban | 

sadayanya wus sumaji | 
angandika Kae Kidang Wiracapa || 

13. Abĕnĕr sun kĕlingan marang sutamu | 
bagus Jayĕngraga | 

pangantyan aturana glis | 

Nikĕn Widaryati umatur ing raka || 

14. Ragi rikuh sih wontĕn lĕbĕt tilamrum | 
lamun ka-alipan | 

lan wayah-dalĕm samya rip | 
mapan sampun kula caosi priyangga || 

15. Lingira rum lah iya uwis ta sokur | 
rinukti priyangga | 

ngling malih angacarani | 

lah suwawi ing ngriki sami wijikan || 

16. Sira iku kĕmbula lawan adhimu | 

Wirancana pisan | 

Asradĕnta lan Nuripin | 
donganana dhisik salamĕt sabrayat || 

17. Ki pangulu gupuh andongani Rajuk | 
wusnya ingaminan | 

Ke Kidang Wiracapa ngling | 

Wirabajra ing pandhapa pa wus rĕma || 

18. Matur sampun lah uwis payo awisuh | 
gupuh kang liningan | 

tuturuh (n)dan lĕkas bukti | 

pan warata kang lungguh parĕng anadhah || 

19. Apikantuk dĕnnya royom akĕkĕmbul | 
nutug andharannya | 

dĕnnira adhahar sami | 

Kae Kidang Wiracapa turuh asta || 

20. Gya sadarum kakobok sarĕng awisuh | 
ambĕng cinarikan | 

kinĕn maringkĕn pamburi | 

para mantĕn pra modin tuwa sadaya || 

21. Wus ingundur sadaya rampadanipun | 
rĕsik tinĕbahan | 

nulya dhadharan mangarsi | 
wowohan kang adi-adi myang olahan || 

22. Alon muwus Ke Kidang Wiracapĕku | 
wawi ta punika | 

nyamikan pangusap amis | 

kang liningan matur nuwun anor-raga || 

23. Sarwi mundhut nyamikan sasĕnĕngipun | 
wowohan myang jadah | 

sinambi sawangan angling | 

Ki Wuragil Kulawirya pon lingira || 

24. Kulanuwun wontĕn kaol awon nganggur | 
kadya bobocahan | 
sruwang-sruwĕng wontĕn angling | 

kang tinakĕkakĕn pan ratuning gampang || 

25. Lawan ratu-ratuning angĕl puniku | 
kula kadhĕdhĕlan | 

tinanya tan angrampungi | 

Kae Kidang Wiracapa mĕsĕm mojar || 

Jilid 10 - Kaca : 57 

26. Dene wuwusing jalma ingkang kadyĕku | 
nanging kaol kĕndhang | 

tan wontĕn ingkang ngrampungi | 
sabĕn-sabĕn takĕn ingurugan ujar || 

27. Sarwa dudu sakĕhing panjawabipun | 
kang takon tan trima | 

dĕrĕng kapacangan budi | 

yĕn ing kula piyambak Ki Kulawirya || 

28. Wuwus ratu-ratuning gampang puniku | 
anunutuh ujar | 

kang nacad kang mamaoni | 
sabĕn jalma bisa nutuh ananacad || 

29. Mring lyannipun tan wontĕn pangkalanipun | 
agampang kewala | 

tan kalawan dĕn-niyati | 

wong anutuh maoni gampang-agamblang || 

30. Sababipun tan mawi bandha pakewuh | 
pan anglĕr kewala | 

tan rubĕt ing ika-iki | 

Kulawirya alatah gumuyu suka || 

31. Sarwi matur kang satunggalipun wau | 
ingkang winastanan | 

ratuning angĕl puniki | 
kadipundi kakang ngabĕi artinya || 

32. Alon muwus Ke Kidang Wiracapĕku | 
adhi Kulawirya | 

ratuning angĕl sayĕkti | 

inggih wong kang nutuh maoni nanacad || 

33. Kang winaun kang cinacad kang tinutuh | 
de kang winaonan | 

maoni pribadi nĕki | 

anacada nutuh sarira priyangga || 

34. Ananutuh nacad marang liyanipun | 
mĕmoyok saminya | 

marang ing sasami-sami | 

dadya anjalomprong mring ratuning gampang || 

35. Angĕlipun mamoyok maoni nutuh | 
marang sariranya | 

kang punika adhi Ragil ( 

tan wontĕn kang sagĕd nacad dhawakira || 

36. Dadya ratu ratuning angĕl puniku | 
wong anutuh jiwa | 

nacad sarira pribadi | 

yĕn wontĕna bisa-a nacad sarira || 

37. (ng)Gih puniku kandhangane jalmu luhung | 
calon pinardika | 

ginantungan mulyĕng dhiri | 

beda wong kang mĕmoyok marang sasama || 

38. amamaun ngala-ala angguguyu | 
wasis ananacad | 

moyok nutuh mamaoni | 
suwe-suwe kĕna wawalĕsan cacad || 

Jilid 10 - Kaca : 58 

39. Tĕmahipun sarirannya nora cukup | 
kaniran sabarang | 

kĕcĕr copĕt uripnĕki | 

pan wus nora bisa anjangkah mardika || 

40. Yĕn kablusuk ucul pan dadi wong gĕcul | 
amancal agama | 

agamane ngisin-isin | 

nora bisa kalĕpĕtan ing tyas tama || 

41. Nora kĕtung kadung sandhange garumpung | 
wus kadya kamuktyan | 

dĕnnira amĕmaoni | 

marang liyan tur ta awake angambak || 

42. Nganyuk-anyuk moyok prandene nanutuh | 
mring wong kasisipan | 

ingkang makatĕn dhi Ragil | 

kĕdah yun wruh gampang angĕle nanacad || 

43. Sru gumuyu Ki Kulawirya angguguk | 
gĕwĕk kagawokan | 

gumuyu Ki Jayĕngrĕsmi | 
guyunira ingampĕt ĕsmu kaduga || 

44. Cathĕtipun ing wardaya langkung surup | 
kapasuking driya | 

sangsaya angĕnir kapti | 
sarwi nonton santosane tekadira || 

45. Ya ta wau ing wanci siyang wus bĕdhug | 
pra tamu parapat | 

mĕlingkĕn Wirabajrĕki | 

samya nelakakĕn tur pamit sadaya || 

46. Wusnya katur kang pra tamu pamitipun | 
sayahing jagongan | 

Ke Kidang Wiracapĕki | 

angandika mring ari Wirabang Wirabajra || 

47. Sadayĕku sanak-sanak kang yun mundur | 
kabĕh tuturana | 

ing dalĕm sapuluh wĕngi | 
konĕn bali anjagong dalu kewala || 

48. Esukipun ywa susah pamit umantuk | 
kang liningan sigra | 

sadayanya dĕn-dhawuhi | 

samya saur-manuk umatur sandika || 

49. Kang pra tamu samya bubaran sadarum | 
mulih sowang-sowang | 

Ke Kidang Wiracapĕki | 

angling malih anakmas dhi Kulawirya || 

50. Sĕdhĕngipun manjing wĕktu salat Luhur | 
umatur agĕpah | 

inggih prayogi suwawi | 

owĕl lamun kakirĕn awĕktu salat || 

51. Nulya gupuh Ke Kidang Wiracapĕku | 

Jayĕngrĕsmi lawan | 

Ki Ragil Kulawiryĕki | 

Ki Nuripin Asradĕnta modinira || 

Jilid 10 - Kaca : 59 

52. Marang tajug samya salat wĕktu Luhur | 
kang kĕri alĕnggah | 

Mas Wirancana Ngabĕi | 

lan kang paman Wiranjana Wirangkara || 

53. Katrinipun Wirabajra samya lungguh | 
tan na ahli salat | 

Mas Wirancana ngling aris | 
kadipundi paman parigĕling karya || 

54. Samya matur inggih pasaja tinurut | 
karsane ramanta | 

angrojongi karsanĕki | 

punapa saraosing tyas dhinatĕngan || 

55. Naur wuwus lah inggih kantĕnanipun | 
nanging wĕling-kula | 

dhumatĕng ing paman katri | 

lamun kula nĕdhakkĕn sukaning driya || 

56. Paminipun sadhĕrĕk wontĕn kang rawuh | 
sanak bangsa praja | 

wuwuron sukaning galih | 

ing pratingkah kilap punapa pun paman || 

57. Kang puniku manawi karĕngon siku | 
mangsa borong paman | 

(ng)gĕnnira mamrih basuki | 
saking dene kadhar ngalujĕngi suta || 

58. Ngong andulu mring putra andika bagus | 
tambuh raosing tyas | 

sadarbe kula wong miskin | 
sawontĕne kula tan rumaos gadhah || 

59. Sakalangkung trĕsna-kula marang mantu 
inggih ta lah paman | 

puniku putranta kalih | 

ingkang sĕpuh Jayĕngrĕsmi Jayĕngraga || 

60. Sami sunu ing ulama sampun mashur | 
karĕmĕnanira | 

kang sĕpuh ngulama yĕkti | 

ingkang anĕm ragi sĕngsĕm kaberagan || 

61. Lĕjĕmipun lan kula anunggil kayun | 
kang paman samya jar | 
kados-kados inggih nunggil | 

yĕn solahe Jĕngraga solah nor-raga || 

62. Sru gumuyu Mas Wirancana lingnya rum 
inggih kasinggihan | 

mantu-andika Jĕngragi | 

datan pati mĕmpĕr yĕn putrĕng ulama || 

63. Pantĕsipun dadi mantuning tumĕnggung | 
wasis wiryĕng praja | 

mĕsi langĕning kamuktin | 

yĕn anggambuh tan mambu trahing ulama 


Jilid 10 - Kaca : 60 

610 Gambuh 

1. Dangu dĕnnya amuwus | 

yata ingkang anĕng ing tilam rum | 

Jayĕngraga lawan Ni Rara Widuri | 
kang tansah apulang-lulut | 
nutug larasing langĕn-(n)don || 

2. Tan paja muga tuwuk | 
tĕp-antĕpan ing asmara nutug | 

ing latri wus kaping tri dĕnnya pulangsih | 
ing siyang mangkya mawantu | 
ping tri tĕkan wĕktu Luhor || 

3. Jĕngraga ngandika rum | 
atangia anggĕr mirahingsan | 

ing wĕktu Luhur wus andungkap akir | 
ni rara maksih wulangun | 
saking katĕmbĕnirandon || 

4. Ni rara srĕnging kalbu | 
prawan tuwa akir mangsanipun | 
kawĕwahan panggĕlaking budi sisip | 
katurutan karsanipun | 

mulane amot ambĕngkot || 

5. Tan ana dharan ketung | 

mung cumbana lĕlambaning kayun | 
kala-kala aja sah ing siyang ratri | 
manggunga bae salulut | 
karĕm kamoran anglamong || 

6. Ni rara rinangrungrum | 
ingarih-arih patanginipun | 
rinarĕpa ni rara wus anuruti | 
kinuswa-kuswa ing kakung | 
luwaran dĕnnya karongron || 

7. Wau ta kalihipun | 

mijil saking pagĕbĕranipun | 
dyan kinanthi marang patirtanirĕki | 
linadĕn parĕkanipun | 
wusira susuci karo || 

8. Mring pagĕdhonganipun | 
apasatan wastra di kang mungguh | 

Ni Widuri awasis ngladĕni laki | 
kang ibu myang ĕmbahipun | 
myat ingkang mantu rurukon || 

9. Kalangkung sukĕng kalbu | 
pasiyanira rukun aruntut | 

Nikĕn Widaryati angandika aris | 

(m)bok Wirancana agupuh | 
tata-a dhahar ing kono || 

10. Kang liningan agupuh | 

nuduh angrukti rampadanipun | 
sarwa eca ulam-ulaman mawarni | 
sadaya lumadyĕng ngayun | 

Widaryati ngandika lon || 

11. Aturana anakmu | 

nulya nuduh mring ponakanipun | 
sigra matur mring sang ro kinĕn amijil | 
kang ingaturan kerit wus | 
praptĕng ngarsa tata lunggoh || 

Jilid 10 - Kaca : 61 

12. Widaryati amuwus | 
anakmas Dĕmang Wirancanĕku | 

lah ing ngriki kakĕmbulan lan putrĕki | 
kang liningan matur nuwun | 
sumangga ngriku kemawon || 

13. Nulya malih amuwus | 
wawi anakmas sami tutumh | 

Jayĕngraga agĕpah dĕnnira wijik | 
dhahar kĕmbulan katĕlu | 

Widuri tan purun royom || 

14. Jĕngraga mĕsĕm muwus | 
payo yayi wasisan akĕmbul | 

ingkang ibu lan kang ĕmbah ngatak bukti | 
aywa sumĕlanging kayun | 
marang bojomu kang akon || 

15. Ni Widuri arikuh | 

tansah sasmitĕng riri mring kakung | 

Jayĕngraga nulya ngalap ambĕng piring | 
sinaoskĕn sĕkul gupuh | 
sinungkĕn mring kang garwa lon || 

16. Wusnya samya tuturuh | 

adan lĕkas anadhah pikantuk | 
wong katĕlu papat Ni Rara Widuri | 
tan pati pamulukipun | 

ukur bae ngojot-onjot || 

17. Sinamun andudulu | 
wayang krucil nuju lakonipun | 

Anjasmara duk nusul mring Damarsasi | 
angayam-ayam wana-gung | 
samarga-marga rĕrĕndhon || 

18. Udrasa kawlas-ayun | 

kacanthĕling ri bandhil sing sirung | 

gya kapanggih lan lakine Damarsasi | 

kawistara ing pandulu | 

Anjasmara gya pinondhong || 

19. Mĕsĕm suka andulu | 

dhasar dhalange nyĕnyĕt atutuk | 
karya rarasing rum wong akĕh kapengin | 
si Laba Wukir nĕng ngriku | 
wong roro anabuh saron || 

20. Ni Widuri andulu | 

marang Laba Wukir mĕlu nabuh | 
jawil wĕntis sarwi matur abibisik | 
pun Laba Wukir puniku | 
anĕng wawayangan karo || 

21. Wau paduka nuduh | 
animbali lare ro kĕn-nusul | 

lah punika manawi karsa nimbali | 

Jĕngraga mĕsĕm lingnya rum | 
iya karĕbĕn nĕng kono || 

22. Mĕngko yĕn wus angundur | 

luwaring dhahar carikanipun | 
paringana kewala lorodan bukti | 
wus antara dangunipun | 

nutug luwaran tuturoh || 

Jilid 10 - Kaca : 62 

23. Gya cinarikan mundur | 
linorodakĕn lorodanipun | 

Laba Wukir pan wus pinaringan bukti | 
rare ro ature nuwun | 
yata kang anĕng susuro || 

24. Kang samya wĕktu Luhur | 

wus bakda bĕdhug prapta sing tajug | 
wangsul maring paningrat tata alinggih | 

Jĕngraga gya maring tajug | 
kakirĕn dĕnnya a-Luhor || 

25. Wau ingkang alungguh | 

Mas Wiracapa alon amuwus | 

Wirabajra tarup tatuwuhanĕki | 
ĕndi kang wus padha alum | 
salinana ingkang ijo || 

26. Ingkang liningan matur | 
sandika ing rĕhira tinuduh | 

tan adangu dĕnnira imbalan angling | 

Kemas Mancanapurĕku | 
prapta ngirid pikulan bot || 

27. Jĕjodhangan adulur | 

lan wong wadon nom tuwa gumrudug | 
lan sĕlire Mas Wirancana Ngabĕi | 

kinĕrig tan ana kantun | 
kinĕn laju marang gandhok || 

28. Kabĕh warnining pikul | 
pĕtani gĕng rinayap ingusung | 

kawal kajangsirah myang kasur guguling 
lan kandhaga karangulu | 
kĕpĕk pĕthilan garobag || 

29. Miwah brag-gabragipun | 

winot ing cikar sadayanipun | 

Mas Mancanapura masrahakĕn salir | 
wus tinampan sadayĕku | 
nulya mangarsa alunggoh || 

30. Nulya samya alunggoh | 

Singabancana ngirit pipikul | 
mamĕntahan kang pala-kasimpar tuwin | 
kĕbo sapi lawan wĕdhus | 

bĕbĕk ayam abon-abon || 

31. Pinasrahakĕn gupuh | 

marang (m)bokmas Wirabancanĕku | 
rajakaya sadaya kinĕn nancangi | 
gya mangarsa nunggil lungguh | 
yata wau ingkang rawoh || 

32. Mas Wirancana gupuh | 

ngirit pipikul wong wolungpuluh | 
bĕras godhong kayu kang pinikul sami | 
sinrahkĕn sadayanipun | 
gya mangarsa nunggil lunggoh || 

33. Wiryancana sumusul | 

ngirit pipikul mung wolungpuluh | 
kang pinikul gula kalapa kĕmiri | 
wowohan pala-gumantung | 
kacang kĕdhĕle binagor || 


9 (Mawarni-warni ubarampenipun tiyang ngundhuh tĕmantĕn) 

Saking Trĕnggalĕkwulan dhatĕng watawis 200 pĕpikul ambĕkta mawarni- 
warni ubarampenipun tiyang ngundhuh tĕmantĕn wujud: jĕjanganan, wos, 
gĕndhis, kĕmiri, wowohan lan sanĕs-sanĕsipun, dumugi pangangge sĕmbĕt 
tuwin ĕmas barleyan. Siyaganing damĕl ing pawon umyung rame 
swantĕnipun tiyang olah-olah. Sĕgahan dhĕdhaharan dumugi inuman wuron 
pĕpak botĕn badhe nguciwani. Sambĕn kalĕnengan, Kulawirya tuwin 
Jayĕngraga tumut nabuh sakalangkung wasisipun, dipun sindhĕni ronggĕng 
Ni Grĕpĕt, ingkang nggĕndĕr Ni Asĕmsore langkung ing kasagĕdanipun. 
Kaca 63 - 74 


Jilid 10 - Kaca : 63 

610 Gambuh 

34. Katungka prapta wau | 

Mas Mangunjana ngirit pipikul | 

pan wong patangpuluh kang pinikul sami | 


< Serat Centhini Jilid 10 - Halaman : 85 > 



lĕnga myang arak nĕng buyung | 
miwah mikul arta bolong || 

35. Sinrahkĕn kang (m)bokayu | 
wus tinampan ing sadayanipun | 
Wiryanjana Mangunjana gya mangarsi | 
wus tata anunggal lungguh | 

Ki Kulawirya ngling batos || 

36. Dene santosa tuhu | 

nora jamak kasaguhanipun | 
sadulure Mas Wirancana Ngabĕi | 
padha angirit pipikul | 
sĕsĕmutan praptaning wong || 

37. Bobote ngunjal laku | 

saking Galĕk mring Lĕmbuastĕku | 
iba ngĕbrok ana ing kana pribadi | 
baya patang mene langkung | 
sangkule kasaguhing wong || 

38. Mas Wirancana muwus | 

mring pra ari paran sadaya wus | 

samya matur sawĕg samantĕn kang prapti 
gampil kakiranganipun | 
ing wingking kawula rĕtos || 

39. Eman nora lĕstantun | 
dĕnnya rabi Ki Jayĕngragĕku | 
rada bĕgja rada singgih tur asugih | 
ajarot bandha-abandhu | 

sanake asagoh-sagoh || 

40. Inggih sarampungipun | 

Mas Wirancana alon umatur | 

kang punika kawula sampun anuding | 
punapa sarĕhing tuduh | 
kawula dhatĕng lumados || 

41. Dados botĕn arikuh | 

Ke Kidang Wiracapa amuwus | 
kang punika botĕn anakmas ngabĕi | 
malah andika anuduh | 
mring paman anut sapakon || 

42. Mangsa winot ing bau | 

andhadhani nakmas karsanipun | 

kula pan wus pasrah tan ngrasa darbĕni | 
papan pawisma sadarum | 
sumangga ing rĕh kemawon || 

43. Wirancana umatur | 

inggih sandika anuwun maklum | 

Kae Kidang Wiracapa anĕngahi | 
mas dĕmang malih amuwus | 

mring kadangira lima lon || 

44. Wus tandangana gupuh | 
iya mangsa bodhoa sirĕku | 
wus kalilan sadaya karĕpirĕki | 
pra kadang samya umatur | 
sandika (n)dum karya gupoh || 

Jilid 10 - Kaca : 64 

45. Gya lĕngsĕr saking ngayun | 

Mas Mancanapura mring wisma gung | 
angirit wong undhagi pasang patani | 
siningsun kewala ngayun | 
pinatut rakiting krobong || 

46. Sangkĕp saisinipun | 
angungkuli patani kang dangu | 

nuduh karya kang kĕmbar-mayang sarakit | 

Mas Singabancana nyangkul | 
anjĕjĕgi karyĕng pawon || 

47. Tapuking gawe umung | 
abusĕkan jalwĕstri abikut | 

swaraning wong (ng)gĕlĕpung mĕcah kĕrambil | 
kang bĕlandhong nyigar kayu | 
mupuh ulam ting garaplok || 

48. Srĕnging gorĕngan asru | 
pangupuhing wong nyĕluk jinaluk | 
tanpa rungyan arungan anambut-kardi | 
yata kang lagya awĕktu | 

Jĕngraga wus bakda Luhor || 

49. Anĕng surambi nuduh | 

maring santri kĕn-nimbali gupuh | 
mring si Laba Wukir tan dangu gya prapti | 

Jĕngraga ngandika arum | 

Laba Wukir sira karo || 

50. Aja mulih sirĕku | 

sakalane sun maksih nĕng Lĕmbu | 

-asta tugura raina-wĕngi | 
ywa lunga-lunga sirĕku | 
ana-a paningrat kono || 

51. Kang liningan umatur | 
sandika ing rĕh kinarsan tugur | 

Jayĕngraga nulya mring paningrat linggih | 

Laba Wukir datan kantun | 

nĕng wuri tan kĕna adoh || 

52. Mingsĕr ingkang alungguh | 
pinapantĕs anĕng kananipun | 

Kae Kidang Wiracapa ngandika ris | 
wawi sasĕmbĕn ing ngriku | 

punapa ingkang ginayoh 


53. Matur sadaya nuwun | 
ngambil nyamikan sasĕnĕngipun | 

Jayĕngrĕsmi Jĕngraga Kulawiryĕki | 
samya ngling sajroning kalbu | 
myat patraping sakĕhing wong || 

54. Dinadak prandĕnipun | 

tan ana kĕthĕr sadayanipun | 
nora ana lyaning wong ing Galĕk sasi | 
sadaya santananipun | 
angrampungi cĕkoh-cĕkoh || 

55. Dadya kraosing kalbu | 

ĕngĕt nĕng krajan Wanamartĕku | 
duk panggihe Tamabangraras lan Mongragi | 
putra santana anyangkul | 
karya dĕnnira mamanton || 

Jilid 10 - Kaca : 65 

56. Ngawirya tri ngĕmu luh | 
sinambi mucang sarwi (n)dudulu | 
solahing wong kang samya anambut-kardi | 
miwah amangun mamantu | 

lir pangantĕn dĕrĕng panggoh || 

57. Sadaya kang alungguh | 
angaring tamu samya ngĕmu luh | 
wus kadugi samya karaosing galih | 
tan wikan wadining sĕmu | 

Dĕmang Wirancana ngling lon || 

58. Mojar ing arinipun | 

mĕngko yĕn wus mayang gambyong Sĕngul | 
samangsane Ki Mĕnthak wus angalithik | 
wong wiyaga konĕn talu | 
gĕndhing barang bae Rimong || 

59. Dadya anguyu-uyu | 

gamĕlaku si Sĕpĕtmadu | 

asauran lan salendro Si Bĕrmanis | 
para ri samya umatur | 

pan inggih sampun mirantos || 

60. Tuwin panggĕnannipun | 

lamun wontĕn ĕstu kang pra tamu | 
para rayi-rayi paduka nagari | 
kilap kathah kĕdhikipun | 
kang punika mangsa borong || 

61. Alon dĕnnira muwus | 

anakmas dĕmang hya mĕlang kalbu | 
hĕh ya Bajra salu prantine wong cilik | 
sĕwangĕn suwunge iku | 

karya pondhokaning dhayoh 


62. Wirabajra umatur | 

inggih sandika punapa tuduh | 

Wirancana sumambung umatur aris | 
lah paman Wirabajrĕku | 
prayogi nuding kemawon || 

63. Lah inggih anak sokur | 

suwawi lĕngsĕr saking ing ngayun | 
kula prĕnahakĕn wisma kang asĕpi | 
sigra mundur kalihipun | 

Ke Kidang ngandika alon || 

64. Mring Mas Wirancanĕku | 

sadhĕrĕk nagari lamun ĕstu | 

sami dhatĕng kang (n)dika ulĕm-ulĕmi | 
anak ramĕn adu-adu | 
sawung kĕmiri myang puyoh || 

65. Wuron kasukanipun | 

Mas Wirancana mĕsĕm umatur | 
inggih kilap punapa andika mangkin | 
santana sampeyan wau | 
sĕpuh anĕm datan sĕyos || 

66. Makatĕn rĕmĕnipun | 

Ke Kidang Wiracapa amuwus | 
nakmas Jayĕngrĕsmi miwah adhi Ragil | 
sampun kakirangan maklum | 
pangguh tamu ingkang rawoh || 

Jilid 10 - Kaca : 66 

67. Kang para ri umatur | 
sumanggĕng karsa kang kinayun | 

ringgit Purwa myang talĕdhĕkipun mangkin | 
pan sami prayoginipun | 
karya tingalaning uwong || 

68. Wirabajra sumambung | 

yĕn kula pyambak botĕn kadyĕku | 
mĕntas ramĕn luhung nimbalana santri | 
salawat dhikir Maulud | 
mupung dĕrĕng sangĕt wuron || 

69. Ngalap mapangatipun | 

Ke Kidang Wiracapa gumuyu | 
iya bĕnĕr karĕpe adhimu bĕcik | 
kadingarĕn kaya kaum | 
nganyar-anyari mancono || 

70. Wirabajra tumungkul | 

ginuyu ing sadaya kang lungguh | 

Kae Kidang Wiracapa ngandika ris | 
lah iya sira pangulu | 

golĕka santri kĕh kono || 

71. Padha dhikir Maulud | 
utamane ana-a wong satus | 

Ki Pangulu Asradĕnta matur aris | 

kalĕrĕsan tujonipun | 

wontĕn santri ingkang mondhok || 

72. Nĕmbung nĕng masjid agung | 

kathahipun tiyang sĕkĕt-wolu | 

kados wontĕn pitungdasa santri ngriki | 
sadayanya satus langkung | 
lamun samantĕn kemawon || 

73. Wirabajra gumuyu | 

nyata santri kĕh rĕjĕkinipun | 
andang pira akĕh santri padha mampir | 

Ki Kulawirya amuwus | 

Kang Wirabajra ambanyol || 

74. Kang myarsa sukĕng kalbu | 
angling malih lah ya wis pangulu | 
kumpulĕna kabĕh saolĕhe santri | 
agupuh kae pangulu | 

umatur sandika sagoh || 

75. Mangkana wancinipun | 

waktu Ngasar Ke Kidang amuwus | 
lah suwawi anakmas wĕktu Ngasĕri | 
kang ingancaran agupuh | 
samya salat maring suro || 

76. Yata kang kari lungguh | 

Mas Wirancana lingira arum | 

hĕh sagunge sanak-sanakingsun sami | 
rĕh wus wanci padha kukud | 
dadya kĕndĕlan mungĕl gong || 

77. Ingkang wayang wus nutug | 

lĕlakone Damarwulanipun | 

wus panggih lan Prabu-kĕnya Majapahit | 
kacrita wĕkasanipun | 

Damarwulan madĕg katong || 

Jilid 10 - Kaca : 67 

78. Karyĕn-buh dhalangipun | 

Ki Mĕnthak nyandhak golĕkanipun | 
ginambyongkĕn golĕkan ringgit Kalithik | 
thĕngule nglĕboni gandrung | 
kongsi wuda dĕnnya tombok || 

79. Wus bĕdhol kayon tutug | 

kang nonton bubar sadayanipun | 
angandika Mas Wirancana Ngabĕi | 
wong wiyaga konĕn talu | 

matur sandika gya naboh || 

80. Muni gamĕlanipun | 

pelog rarase nyamlĕng nĕmipun | 
nama gĕndhing Rimong rĕmpĕg angrarangin 
wus sababak Sĕpĕtmadu | 
gantya Bĕrmanis salendro || 

611 Dhandhanggula 

1. Wusnya muni cumĕngkling amanis | 
raras miring antĕp barang lima | 
sumĕntĕg nyamlĕng sĕrĕnge | 
karya gagaling kalbu | 

anduling gong Nyĕkar-gadhungi | 
kĕnonge ngula-lanang | 
kĕthuke angĕngkuk | 
ricik sarancaknya lumak | 
panabuhe jĕjĕg angapinjal Pathi | 
imbale atilĕpan || 

2. Tan kasĕron ririh ukur (n)jawil | 
sĕsĕnggolan kabĕh tan sulaya | 

Bĕr-manis kĕling arume | 
rĕbab gambang suling sru | 

sing angrungu maring Bĕr-manis | 
samya ngowahi solah | 
berag ambabĕsus | 
gĕndhinge lagu prayoga | 
mĕsĕm-mĕsĕm Mas Wirancana Ngabĕi | 
angling mring para kadang || 

3. Iya ta lah si Bĕr-manis iki | 

yĕn muni tĕka tanpa tandhingan | 

sakĕhe salĕndro kabĕh | 

nora ana kadyĕku | 

nadyan kutha tan anamadhani | 

para ri aturira | 

pan inggih saĕstu | 

kawula dĕrĕng tumingal | 

ungĕlipun ing salendro lir Bĕr-manis | 

nyamlĕng suruping raras || 

4. Panabuhira ukur anjawil | 

ting karĕnyit lir gamĕlan dhanyang | 
pinirsa langkung manise | 

Wirancana gumuyu | 
angling iya bĕnĕr sirĕki | 
yĕn mangkono dhawuhna | 
niyaga kon-nabuh | 
marang ing gamĕlaningwang | 

Sĕpĕtmadu panabuhe konĕn ririh | 
lir Bĕr-manis mangkana || 

5. Mas Mancanapura matur aris | 
sampun prayogi tinabuh sora | 
kalamun tinabuh rirĕh | 

tan pikantuk srĕngipun | 

kĕdah sĕru panabuhnĕki | 

sabab kathah wawratnya | 

kandĕl wilahinipun | 

kĕdah antĕping panatap | 

robing ungĕl pun Sĕpĕtmadu ngarangin 

ecaning katĕbihan || 

6. Kalih dening saunining gĕndhing | 
kang pelog sru sora gantya-gantya | 
salendro kang ririh bae | 
kapanggih ecanipun | 

raosing tyas amĕratani | 

mara ing kono padha | 

jĕg bĕnĕr aturmu | 

kang pininton samya mojar | 

inggih lĕrĕs prayogi ingkang kadyĕki | 

nutug raosing manah || 

7. Wirabajra anauri angling | 
inggih kasinggihan atur (n)dika | 
sami pikantuk kalihe | 

srining panguyu-uyu | 

Wirancana mĕsĕm dĕnnya gnling | 

inggih Mas Wirabajra | 

kula langkung tumut | 

lah ta wis Mancanapura | 

konĕn dĕn-sru anabuh gamĕlan-mami | 

dimĕn nuntung sĕrĕngnya || 

8. Dhinawuhan ingkang nabuh sami | 
yata ingkang salat nĕng ngalanggar | 
wus bakda wĕktu Ngasare | 
mudhun saking ing tajug | 
myarsa ungĕl rarasing gĕndhing | 
Jĕngraga sasolahnya | 

kĕluning pandulu | 
kadya bĕksa salewanya | 
kawigaran pangunyu-uyuning gĕndhing 
kawistara ing tingkah || 

9. Praptĕng paningrat Kae Ngabĕi | 
Jayĕngrĕsmi miwah Jayĕngraga | 
Kulawirya Nuripine | 

Asradĕnta Pangulu | 

pra putra ri gupuh ngudhuni | 
anulya tata lĕnggah | 
anĕng bale agung | 
sadaya wangsul (ng)gyannira | 

Kae Kidang Wiracapa ngandika ris | 
maring Mas Wirancana || 

10. Langkung asri gamĕlan kang muni | 

Sĕpĕtmadu lan Bĕr-manis timbang | 
salĕndro lawan peloge | 

bisa mrĕnah kang nabuh | 

wusnya sora tinampan ririh | 

gangsa pelog punika | 

pancĕn tinabuh sru | 

alĕga arum swaranya | 

yĕn salendro kudu tinabuh kang ririh | 

sakeca piniyarsa || 

11. Mas Wirancana umatur inggih | 
kasinggihan ingkang pangandika | 
gangsa sami prayogine | 

Ke Kidang malih muwus | 

tanah padhusunan dhi Ragil | 

tan wontĕn ingkang mimba | 

gangsa ro puniku | 

adho sanadyan ing kitha | 

datan wontĕn anjawi ingkang (n)darbĕni | 

kitha ing Pranaraga || 

Jilid 10 - Kaca : 69 

12. Kulawirya aturira aris | 

inggih lĕrĕs tan ana kang mĕmba | 
punapa (ng)gyan yasa dhewe | 
gangsa kalih puniku | 

Kae Kidang Wiracapa ngling | 

daya dĕyĕ sagĕda | 

yasa kang kadyĕku | 

punika sami bituwah | 

kang pelog sing ĕmbah-buyut duking uni | 

pun eyang Purbancana || 

13. Kang (n)darbĕni ing Galĕk pribadi | 
ingkang yasa gamĕlan punika | 
nanging tĕdhak-dalĕm gonge | 
gong padha yaning dangu | 
pinaringkĕn eyang ing Galik | 
kang salendro punika | 

sih wĕtah sadarum | 
swargi eyang jĕngandika | 

Radĕn Patih Wirabrata Pranaragi | 
tumĕrah ing kawula || 

14. Dalah kĕcĕripun tan nyulami | 
tuwin kula tan ngewahi raras | 
pan maksih wĕtah balĕnyĕn | 

Ki Wuragil gumuyu | 
asasmita marang Jĕngragi | 
bibisik mring kang putra | 
iya pangrasaku | 

duwĕke mratuwanira | 

durung timbang lawan si Alun-jaladri | 

kajaba salendronya || 

15. Sanyata tan ana kang nimbangi | 
kang putra mĕsĕm sinamun mucang | 
inggih makatĕn gajĕge | 

Ke Kidang alon muwus | 
punapi dhi Ragil ingangling | 
matur Ke Kulawirya | 
kang pelog puniku | 
lan kagungane putranta | 

Jayĕngraga inggih pelog sami ugi | 
timbang lawan punika || 

16. Rarasipun nĕme kaot kĕdhik | 
gĕng ngriku kaot sasigar wilah | 
kang ngĕrobi sangĕt gonge | 
ngriki sangĕt gongipun | 
nyamlĕng saplak lan riciknĕki | 
sarwa sĕbĕt sadaya | 
sumbang rarasipun | 

anjawi gangsa-paduka | 

pun Bĕr-manis sĕdhĕng saulonirĕki | 

raras anglokananta || 

17. Kae Wiracapa gumuywa ngling | 
kadipundi basa nglokananta | 
kula dĕrĕng surup lire | 
prĕhpun dhi Ragil ngriku | 

Ki Wuragil gumuyu angling | 

kawularsa tatanya | 

ing kakang liripun | 

ih dhi Ragil ardalepa | 

wong tinakon (n)dadak malĕs anakoni | 

rame dadya paguywan || 

18. Niyaga dhalang ingkang ngalithik | 
apan samya lagya ingingonan | 
panggĕndĕr walanjar mĕndĕr | 

tan mĕlu mangan kĕmbul | 

isih tansah pinĕndir liring | 

marang Ki Kulawirya | 

balangan pandulu | 

apan wus sakesuk mula | 

ting kathuwĕt iriban balangan liring | 

marang Ki Kulawirya || 

Jilid 10 - Kaca : 70 

19. Kula punika kakang ngabĕi | 
mirĕngakĕn gamĕlan sarancak | 
mung rĕmĕn myarsakkĕn gĕndĕr | 
nadyan klĕnĕnganipun | 
piniyarsa kalangkung asri | 
tinimbang gambang rĕbab | 
pĕnĕt gĕndĕripun | 

sami-sami piyambakan | 

Kae Kidang Wiracapa mĕsĕm angling | 
lĕrĕs Ki Kulawirya || 

20. Kojah niyaga sĕpuh pribadi | 
gĕndĕr dadya bibitaning gangsa | 
sarancak kang ugĕr gĕndĕr | 
sami sadayanipun | 

gĕndĕr mawa tangguh pribadi | 

Majapahit myang Tuban | 
lan tangguh Sĕdayu | 
nĕnĕman tangguh Mataram | 
gĕndĕr apik dhasar kang anabuh wasis | 
sakeca piniyarsa || 

21. Ki Kulawirya gumuyu angling | 
anolĕh myat kang tan mĕlu mangan | 
kados puniku tyang (ng)gĕndĕr | 
sampun kawilang baut | 
ngapinjalnya jĕjĕl tarampil | 
gumuyu Kae Kidang | 

Wiracapa muwus | 

dhasar komuk panggĕndĕrnya | 

botĕn wontĕn ing ngriki ingkang nyamĕni 

sring kula kĕn gĕndĕran || 

22. Kalĕnĕngan piyambak nĕng jawi | 
sabĕn dintĕn awis anĕng wisma | 
punika pun Asĕm-sore | 

Ki Wuragil gumuyu | 
athik Asĕm-sore namĕki | 
mara sira mrenea | 
dĕn-kaparĕng ngayun | 
nĕng kene sira (ng)gĕndĕra | 

Kang Ngabĕi ngling Asĕm-sore sirĕki | 
tinimbalan mangarsa || 

23. Kang liningan agupuh mangarsi | 
angling malih hĕh wong aniyaga | 
gĕndĕre Bĕr-manis kuwe | 
saosĕna ing ngayun | 

gĕndĕr nulya sumaos ngarsi | 
keringe Kulawirya | 
ni Sĕm-sore laju | 
antara suwuk pelognya | 

Kae Kidang Wiracapa mĕsĕm angling | 
prayogine punika || 

24. Nakmas Jayĕngraga kang ngrĕbabi | 
dhi Wuragil Kulawirya kĕndhang | 
kula nabuh kĕtipunge | 

sapa sing gambang iku | 
lah majua lawan kang nyuling | 
rĕbab kĕndhang aturna | 
marang bĕndaramu | 
ingkang liningan agĕpah | 

pan wus katur kang gambang suling mangarsi 
Kang Ngabĕi lingira || 


Jilid 10 - Kaca : 71 

25. Sumangga sinĕnggrĕng rĕbabnĕki | 
sĕndhon pathĕt manyura kewala | 

Jĕngraga nĕnthĕng kawate | 

wus pakolih nĕmipun | 

gya sasĕndhon manyura wasis | 

jariji anglir kala | 

-jĕngking masang ngantup | 
tutup gĕtĕr mawiwilan | 
lir wigaring ukĕl pakis kang jariji | 
kĕsoke muput lamba || 

26. Yĕn rangkĕp rikat kari lĕstari | 
wilĕting tutup angĕmbat kawat | 
ngĕlong surup pangĕluse | 
ngik-ingike angĕntup | 

lir pangrĕrihing dyah kapilis | 

katrĕsan ing asmara | 

panjritnya tan asru | 

pangringiking pĕgat-pĕgat | 

pan mangkana sarĕnging bĕsus kaĕksi | 

yakmanyaring pangrĕbab || 

27. Biniyantu rĕbab gĕndĕr suling | 
amĕlingi lir nglinging kumara | 
wilĕt barung rum-manise | 
sakĕhe kang angrungu | 
samya mĕne lalu niniling | 
mruntus kakĕdhokira | 
awuyungan kalbu | 
pawĕstri kang samya nyanak | 
panglintinge kuwalik ĕnjĕd nĕng jawi | 
anon mĕsĕm binuwang || 

28. Wau sira Ni Rara Widuri | 
uningĕng raka sagĕd angrĕbab | 
agorĕh dĕnnira linggĕh | 

wau pangrasanipun | 

sah sakĕdhap kadya sĕsasi | 

apungan jroning nala | 

dĕnnya gĕng wulangun | 

lapake pangantĕn anyar | 

ngunyĕr trĕsnanya tan kĕna sah ing laki | 

uyang bĕnggang sadhela || 

29. Kang sasĕndhon nundhung awawasis | 
nutug praptĕng liyu-liyanira | 

Sarayuda sabĕmane | 
papathĕtanira wus | 

Mas Prawirancana Ngabĕi | 
katĕmbĕn mring Jĕngraga | 
kalangkung angungun | 

ambungah marwata-suta | 

myating mantu wasis pangolahing gĕndhing | 

ngasorkĕn pra niyaga || 

30. Miwah pra kadang sasĕntananĕki | 
mulat mring Jĕngraga suka-rĕna | 
sarwasis bagus warnane | 
langkung panggung-gungipun | 

Kae Kidang Wiracapa ngling | 
wawi mungĕl gĕndhingan | 
pĕnĕt Kuwung-kuwung | 

ya bĕnĕr hĕh Wukir Laba | 
anggambanga si Wukir ingkang anyuling | 
sigra ingkang liningan || 

31. Jayĕngraga mĕsĕm ambukani | 
myat rare ro tarampil anggambang | 
lan abĕcik panyulinge | 
anganyut Kuwung-kuwung | 
sasĕnggolan ricik kur (n)jawil | 
landhung iramanira | 
rangkĕping panabuh | 

raras bancanging maruta | 

maratani karanan tyasing kang myarsi | 

puthis maring gamĕlan || 

32. Kae Kidang Wiracapa angling | 
owĕl tĕmĕn nora ginĕndhĕngan | 
mara sindhĕnana Grĕpĕt | 
ronggĕng nulya nglik ngungkung | 
wuwuh wilĕt ulĕting gĕndhing | 
ginĕndhĕngan adhamang | 
paparikanipun | 

gununge wong Kalisara | 
sun-talawu lawan kang asikil gadhing | 
anampar anĕng paron || 

33. Cangak luwak kae dhandang-wiring | 
bayĕm gatĕl iya nora kalap | 
bot-ĕnthĕng sun-sandhang dhewe | 
dhuh lae jĕnang-watu | 

papathine toyĕng jaladri | 
kawula sampun sayah | 

Ki Wirya gumuyu | 

wong jĕh tangĕh tĕka sayah | 

sarwi nolĕh mring panggĕndĕr gya mring ringgit | 

gumuyu kang tumingal || 

34. Ni Widuri lir sata mĕmĕti | 
lunga sadhela lungguh tan jĕnak | 
lĕjĕme ngundang kakunge | 
kang kinĕdhĕp durung wruh | 
maksih (ng)gĕndhing nĕlaskĕn wasis | 

Kuwung-kuwung gya niba | 

kĕndhange angguguk | 

kosĕkan raras ciblonan | 

gĕdhug magak bĕm rĕbah kĕmpyang ngĕpipir | 

mĕnjat ngĕgĕh irama || 

35. Wus antara dĕnnira anggĕndhing | 
sĕsĕg gya ngandhĕlong sĕsalahan | 
nulya suwuk gamĕlane | 

laju sĕndhon nglĕg arum | 
nutug liyu-liyanirĕki | 

Sarayuda sabĕman | 

Ki Wirya amuwus | 

tambuh kang sun-piyarsakna | 

gajĕg rĕbab gajĕg sindhĕn rĕbab suling | 

abingung kang kapenak || 

36. Bok Asĕm-sore tansah ngĕsĕmi | 
dhasar Ki Kulawirya wus pasang | 
ngon iriban sasuwene | 

iya ing wancinipun | 
sore surya anuntung wukir | 

Ke Kidang Wiracapa | 

alon dĕnnya muwus | 

ing bĕcike Wirabajra | 

mupung awal padha mamadhangan dhisik | 

tan kasusu Mahribnya || 

37. Mangunjana mundur sigra nuding | 
kasinoman pawĕstri pinatah | 
saosan jaba jĕrone | 

pra samya sĕliripun | 

myang santana samya ngladĕni | 

pinatut panganggenya | 

samya nyar yu-ayu | 

sĕlir santana pan beda | 

panganggone bokmas kang mamantĕs sami | 

tapih kakĕmbĕnira || 

38. Pasinoman pawĕstri angrukti | 
ingkang ngladĕni marang paningrat | 
kang ngladĕni jro wismane | 
nyamikannya ingundur | 
rarampadan lumadyĕng ngarsi | 
lancaran wus tinata | 

andhĕr anĕng ngayun | 

wus mundur wong kasinoman | 

kari ingkang nyambĕl kalawan ngĕbuti | 

ngajokkĕn kang kinarsan || 

39. Jayĕngraga ingaturan maring | 
wisma nadhah lawan ingkang garwa | 
lan ibu lawan ĕmbahe | 

Jĕngraga gya umangsuk | 
marang wisma nunggal alinggih | 

Ke Kidang Wiracapa | 

ngancarani turuh | 

agĕpah ingkang liningan | 

sami wijik gamĕlan pelog kang muni | 

Bujangga-nom lirihan || 

40. Ronggĕng si Grĕpĕt ingkang nyindhĕni | 
apan samya kĕmbul sami nadhah | 
miwah kang anĕng wismane | 

samya bukti tan kantun | 

Ni Widuri angling ngalĕsik | 

punika lam-ulaman | 

jĕjawat sadarum | 

kang raka angling geneya | 

matur kados kadangon botĕn ingambil | 

sarwi akaca-kaca || 

41. Jayĕngraga mĕsĕm aningali | 
mring kang garwa sasmita walaka | 
saking sangĕt wulangune | 
ingkang raka gumuyu | 

sarya ngliling sinawung bukti | 
kang nadhah ing paningrat | 
pikantuk anutug | 

Ke Kidang Wiracapa jar | 

mĕne kĕpĕl inggih ta lah adhi Ragil | 

badhe sampun mupakat || 

42. Tiyang anĕng ing pamanton sami | 
lumrahipun ngungsĕkakĕn awak | 
kuwatir lamun kaluwĕn | 

tuwin panganggĕnipun | 

awon-awon kĕdaha rĕsik | 

kang darbe sarwa mubyar | 

mrih dinĕlĕng patut | 

niku wong ngungsĕkkĕn awak | 

yĕn pangantĕn amung ngungsĕkakĕn ati | 

tan watir prabot pangan || 

43. Lamun tilik pangantĕn yĕn ratri | 
sugih antuk angobe barisan | 
lamun wus lunga dhayohe | 

pan nora ngontak-ngantuk | 
nora ongab-angob sawĕngi | 
kang samya myarsa kandha | 
sadaya gumuyu | 

Ki Kulawirya alatah | 

angling malih tiyang sami anglampahi | 

saya dadya paguywan || 

Jilid 10 - Kaca : 74 

44. Ki Wuragil suka gumuywa ngling | 
de kobĕt tĕmĕn murade kakang | 
sadhengah kajaring kabĕh | 

datan ana kang wudhu | 

wus kagarap kabĕh kaĕksi | 

ngling botĕn ta anggarap | 

mungguh liding ngĕlmu | 

tanajulira ing murad | 

milanipun pangantĕn ngungsĕkkĕn ati | 

sabab jĕjĕring rohyad || 

45. Awiwinih ingkang bangsa ati | 
tumurune rohyad amartabat | 
tumĕkĕng insaniyahe | 
maujud duking dangu | 

apan lesan panjanging bukti | 

pangungsĕne ing lesan | 

pangan kang wus tamtu | 

yĕn sampun mangsa diwasa | 

pan ihtiyar sasandhangan kang utami | 

pangungsĕne ing badan |] 

46. Yĕn tirkine kang wus kaki-kaki | 
apan maksih tuwa rare jabang | 
jabang kungkulan tuwane | 
tuwa widhunganipun | 

gĕr gumuyu kang sadayĕki | 

Jĕngrĕsmi mĕsĕm suka | 
aririh gumuyu | 

Ki Wuragil Kulawirya | 

sru angguguk ngling tan nyana yĕn kadyĕki 

dene nunjĕm rasanya || 

47. Dhasar mĕdĕni kakang ngabĕi | 
kongsi tan wruh rasane kang tadhah | 
miwah gamĕlan sĕdene | 

sanalika tan ngrungu | 
anauri kang samya linggih ] 
kula inggih kadyĕka | 
lepyan rasĕng puluk | 

Kae Kidang Wiracapa | 
asasambĕn bukti awacana aris | 
dhi Ragil Kulawirya || 

48. Ingkang sinung bisa anindaki | 
pamancade pananing panĕmbah | 
kang makatĕn pĕr-ĕmpĕre | 
luyuding kang kadulu | 
dadalan kang marang kajatin | 
pan namung sanalika | 
tingkahing pandulu | 
amiwalakĕn Asya-a | 
lĕlĕjĕming ikral mirat munajati | 
tubadil tan warana || 

49. Nanging alantaran lawan puji | 

ingkang sampun suhuling Hyang Suksma | 
puniku linangkahake | 
sakĕdhik lothung-lothung | 

ginantĕr lan talatĕnĕki | 

prayoga ginraita | 

lir puniku wau | 

pinasah anĕng ibadah | 

paedahe sampurnaning sĕmbah puji | 

kang numpaking walikan || 

50. Ingkang samya myarsa anor-ragi | 
sami ngantu luwaring panadhah | 
dangu pangonjot-onjote | 
antara wus anutug | 
turuh asta sadayanĕki | 
ambĕnge cinarikan | 
mring sinoman mundur | 
sawusira aluwaran | 

akukurah wedang myang mangsĕgannĕki 
ing wanci suryancala || 


10 (Ngĕlmu bab panĕmbah tuwin sampurnaning panĕmbah) 

Sĕsambĕning dhahar kĕmbul, Kidang Wiracapa ambĕbĕrakĕn ngĕlmu bab 
panĕmbah tuwin sampurnaning panĕmbah. Bakda Mahrib kawontĕnakĕn 
dhikiran Maulud kanthi singiran dening santri watawis satus, kalajĕngakĕn 
kĕndhuri kakĕpung radin sami nĕdha tuwin bĕrkatan. Jayĕngrĕsmi maos rawi, 
Jayĕngraga sĕsingiran swantĕn arum, damĕl kayungyunipun para ĕstri. 
Wasana kĕpungan kĕndhuri. 

Kaca 75 - 82 


Jilid 10 - Kaca : 75 

611 Dhandhanggula 

51. Ingancaran salat wĕktu Mahrib | 

Jayĕngrĕsmi sadaya mring langgar | 

Jĕngraga ngling mring garwane | 
dhuh kariya wong ayu | 

ingsun salat Mahrib mring masjid | 

Widuri sĕndhĕt turnya | 

sampun dangu-dangu | 

pan kawula tan sagĕd sah | 

lah bok sampun sĕmbahyang kala-ne mangkin | 

benjing malih kewala || 

52. Jayĕngraga mĕsĕm angling malih | 
sĕmu ewa myarsa turing garwa | 
cah iki luwih bĕrĕte | 

lir (m)Bok Sĕmbada Pulung | 
nora lajĕr labĕt utami | 
tan pantĕs kinohana | 
angajak baliwur | 
mangkana osiking driya | 
samudana wuwuse angarih-arih | 
iya yayi sadhela || 

53. Nulya nusul salat maring masjid | 
wusnya kadas kantum sarĕkangat | 
anututi ing makmume | 

antara bakdanipun | 

Mahrib praptĕng Ngisanirĕki | 

paragat wĕktunira | 

wusnya asusuhul | 

rahap salawat salaman | 

rampung salat nulya mudhun saking mĕsjid | 

wangsul lunggyĕng paningrat || 

54. Kang putra ri samya angudhuni | 
ingancaran tata wangsul lĕnggah | 
akapang tĕpung dhĕngkule | 
ladĕn sumadyĕng ngayun | 
nyanyamikan mawarni asri | 

Ke Kidang Wiracapa | 
alon dĕnnya muwus | 
lah (n)di santrimu Sradĕnta | 

Ki Pangulu matur inggih mangke kĕdhik | 
sawĕg dandos kang nuskah || 

55. Tan antara santri sami prapti | 
ambrubul lir salaba brubulan | 

Ki Asradĕnta nulya ge | 
amapanakĕn lungguh | 
saurute kang gĕdhe cilik | 
sadaya cacahira | 

satus wolungpuluh | 
pinarnah kang para lurah | 

Kae Kidang Wiracapa angling malih | 
wawi lĕnggah pandhapa || 

56. Kang liningan tar sawala kapti | 
nulya samya lĕnggah ing pandhapa | 
pinggir lĕr wetan mangilĕn | 
mangunjana anuduh | 

hĕh wong kasinoman dĕn-aglis | 
sasaosan dhaharan | 
ladĕkna ing ngayun | 
agupuh wong kasinoman | 
nyaosakĕn dhaharan asri mawarni | 
wowohan lah olahan || 

Jilid 10 - Kaca : 76 

57. Dhah pateyan gembolan tap-sirih | 
wis samĕkta mundur ingkang nampa | 

Ke Kidang Wiracapane | 

ngling marang ki pangulu | 

hĕh Sradĕnta sapa kang dadi | 

pambatak salawatan | 

pangulu umatur | 

puniku Gus Kaplil-iman | 

lurah santri sing Kalangbrĕt alim dhikir | 

Maulud salawatan || 

58. Angling malih lah inggih Gus Santri | 
kajat manira angalap barkah | 
nuskah ruwira singire | 

slawatan dhikir Molud | 
wus Bismilah ngriku awiwit | 

Gus Kaplil-iman turnya | 
ngumumakĕn wuwus | 
mring sadaya santri kathah | 
saur manuk samya nginggihi ngĕstrĕni | 
Gus Kaplil-iman nulya || 

59. Maca tangawudira ingapti | 
ambuka nuskah wiwit salawat | 
sinauran ing wong akĕh | 
langkung ramya gumumh | 
kadya gĕrah swaraning santri | 
rĕmpĕg tan na salaya | 

sru anganyut-anyut | 

wus antara dangunira | 

praptĕng akir tamat salawat kang singir 

salallahu ngaleya |[ 

60. Gya Gus Kaplil-iman maca rawi | 
kir'at sĕdhĕng-sĕdhĕng pasĕkatnya [ 
wusnya katam ruwiyane | 
tinampan salallahu | 

kaping tri lan wong akĕh sami | 

lurah Gus kapliliman | 

nuduh santrinipun | 

santri katri kinĕn bawa | 

kang tinuding angĕlik singir Bĕsahri | 

swara sri abarungan || 

61. Ababĕsus sajake kinardi | 
pangrasane tan na nimbangana | 
ciptanira bĕcik dhewe [ 

wong tĕlu rĕbut unggul | 
gya tinampan sauranĕki | 
gumĕrah santri tathah | 
ramene kalangkung | 
wus akir tamat singirnya | 
suwuk mawa salalahu ngalaihi | 
lan wong kĕh kaping tiga || 

62. Jayĕngrĕsmi kinĕn maca rawi | 
sajak Yahman pemulan biyolah | 
titis kir'at pasĕkate | 

ing mat lan kasaripun | 

tan kaladuk lajim lan jais | 

tratil mikrajwang sastra | 

swara manis arum | 

pra santri kang samya myarsa | 

pamacane rawi bagus Jayĕngrĕsmi | 

tan nyana yĕn ngulama || 

63. Miris rumaos boya kadugi | 
angĕmpĕri sajak kang mangkana | 
dadya wĕlu sakabĕhe | 

Kidang Wiracapĕku | 

mĕsĕm anon mring Jayĕngrĕsmi | 

miwah Mas Wirancana | 

sadaya angungun | 

lir tuwan wĕdalan Ngarab | 

pamacane ruwiya angluwihi kadi 

tan ana mangkana-a || 


Jilid 10 - Kaca : 77 

64. Santri kabĕh tan ana cĕmuwit | 
rasan watu sĕgu wae nora | 
sangking kayungyun sajake | 
tamat pamaosipun | 

maca lan wong akĕh kaping tri | 

Ke Kidang Wiracapa | 
mĕsĕm alon muwus | 
wawi anak Jayĕngraga | 
prayogine andika kang bawa singir | 
kang putra tan lĕnggana || 

65. Mundhut kancuh santri tĕlu singir | 
wus samakta santri pipilihan | 

gya wiwit rawi singire | 

singir tanga linuhung | 

ngĕlik ngungkung anglangkungi | 

paribasan kang swara | 

turut usuk-usuk | 

buntas ulĕm angumandhang | 

muluk rĕmak gĕtas rĕnyah rum amanis | 

ulone Jayĕngraga |] 

66. Santri tĕlu bĕcu tan (m)barĕngi | 
kĕthĕr puthĕr ras-arasĕn mĕnga | 
cangkĕm tulus mĕnĕng bae | 
mlĕngak sadayanipun | 
myarsa swaranira Jĕngragi | 
praptĕng ayating sik-ra | 
tinampĕn gumuruh | 
sinauran ing akathah | 

samya erak angantĕp suwaranĕki | 
sangsaya sru wurahan || 

67. Nora etung erak gondhangnĕki | 
saking suka myarsa kang abawa | 
bungah-bungah sadayane | 
dene swara kang luhung | 
lamun gantya tampaning singir | 
si Wukir lan si Laba | 

kinĕn barung niru | 
nut landhung like kewala | 

Laba Wukir sabab nora tau nyantri | 
namung anurut swara || 

68. Suwe-suwe surup ukĕlnĕki | 
dadya tuntum saplak swaranira | 

saukĕl paprigĕlane | 
wĕwah manisira rum | 

Jayĕngraga angĕtog wasis | 

ulone bĕning mĕmbat | 

ulĕm ngĕntul-ĕntul | 

gĕdhĕg Kidang Wiracapa | 

langkung suka myarsa swarane Jĕngragi | 

anglangkungi akathah || 

69. Miwah kang martamu angabĕi | 

Mas Wirancana sakadangira | 
kalangkung ngalĕmbanane | 
akagum sarwa baut | 
gĕndhing bĕksa alim angaji | 
wong nonton ĕstri priya | 
samya brangta wuyung | 
wong pawon kang olah-olah | 
gumarubyuk tinggal gawe aningali | 
kang bawa salawatan || 

Jilid 10 - Kaca : 78 

70. Kang lah-olĕh tan kongsi (m)bumboni | 
lali kasusu panontonira | 

padha kasuwĕn anjĕngglang | 
gosong gorĕnganipun | 
yĕn santri kĕh anaurani | 
wangsul mring pawon sigra | 
kĕh gosong gagĕtun | 
parĕstri kang anĕng wisma | 
arĕg-rĕgan tambuh rasane kang ati | 
cipta sami kedanan || 

71. Nyunyungnya pan calumak-calumik | 
tan na aking samya kabanjiran | 
ngandhap nguwĕt kakowoke | 
cĕblokan (ng)guyu-(ngjguyu | 

ting kalĕsik ngalĕm Jĕngragi | 
rarasan iya ta lah | 

Ni Widuri ontung | 

bĕnĕr lĕhe nunjang-palang | 

nora etang gungan olĕh wong jĕlanthir | 

jĕnthara sarwa bisa || 

72. Mara ta dhĕk wong samene iki | 
jinawila marang Jayĕngraga | 
iba banjur ngĕthĕh-ĕthĕh | 
samya jorogan guyu | 

tan wus solahirĕng pawĕstri | 
kang lungguh nĕng paningrat | 
pra bokmas sadarum | 

Ni Kĕn Widaryati lawan | 

(m)bokmas Wirancana lan Rara Widuri | 
ki pinangantyan anyar || 

73. Sakĕh wanodya suka miyarsi | 
marang swaranira Jayĕngraga ] 
langkung pangalĕmbanane | 

Ni Widuri gung wuyung | 
tambuh solahira alinggih | 
ngĕrĕng ngunjal ambĕgan | 
krĕkuwan arikuh | 

tan bĕtah pisah sadina | 
kadya jĕbol igane ĕdĕning ati | 
mĕjĕn sadina-dina || 

74. Wus antara dangu ingkang singir | 
praptĕng akir suwuk kang slawatan | 
tinampan salam wong akĕh | 
gumuruh salallahu | 

ngalahi wasalam kaping tri | 

sigra Mas Mangunjana | 

angabani gupuh | 

marang wonge kasinoman | 

kinĕn mĕdalakĕn nyamikaning santri | 

gembol wedang panganan || 

75. Kang tinuding sigra sami ngrukti | 
mĕdalakĕn ing laladĕnira | 
panganan nĕng ngancak gĕdhe | 
wedang srĕbat sadarum | 

wus pinĕtak royomanĕki | 
lulurah lan arahan | 
wus ramut gya mundur | 

Kae Kidang Wiracapa | 
ngancarakĕn wawi kanca santri-santri | 
padha nyanyamikan anyanyamikan || 

76. Kang liningan sigra sami ngambil | 
wedang panganan sasĕnĕngira | 
ting krĕpyĕk rame swarane | 

yata ingkang alungguh | 
nĕng paningrat kang para ĕstri | 

Widaryati uninga | 

kang wayah wulangun | 

angling mring pawonganira | 

kinĕn matur mring kang raka Ke Ngabĕi | 

Jayĕngraga taruna || 

Jilid 10 - Kaca : 79 

77. Maring wisma layap mring tilamrik | 
gupuh kang tinuding mring pandhapa | 
wus umatur kang kinĕngkĕn | 
wangsul mundur (ng)gyannipun | 

Kae Kidang Wiracapa ngling | 
anakmas Jayĕngraga | 

ingaturan kondur | 

mring wisma ibu-andika | 

kang liningan Jĕngraga umatur inggih | 

rĕndhĕt tan pati dhangan 


78. Suwe dĕnnya salawatan dhikir | 
sinasmitan mring Ki Kulawirya | 
lan kang raka pangliringe | 

Jĕngraga sigra mundur | 

nĕng paningrat alon alinggih | 
kinĕn nadhah dhaharan | 
samya amumundhut | 
nyamikan sakarsanira | 

Ni Kĕn Widaryati angandika aris | 
ring kang wayah pangantyan || 

79. Lah wus sira turuwa Widuri | 
marang tilam manawa karipan | 
nĕng (n)jaba ywa suwe-suwe | 
prayoga nĕng jinĕmrum | 

Widuri tan lĕngganĕng tuding | 
dhasar wus sore mula | 
tyasira yang-uyung | 
mangkya pan kinĕn alayap | 

nulya lĕngsĕr kathuwĕtan (n)jawil wĕntis | 
tumamĕng pagĕbĕran |] 

80. Kang sinasmitan wa ing galih | 
kalancangan lĕlangĕning karsa | 
dadya asĕmpug dhangane | 
winatara wus dangu | 

Ni Kĕn Widaryati ngling aris | 
anakmas Jayĕngraga | 
sareya wus dalu | 
nĕng jinĕmrum lan garwanta | 

Jayĕngraga liningan lĕngsĕr sing ngarsi | 
marang ing pasarean || 

81. Karongron lan Ni rara Widuri | 
myating raka praptĕng pasarean | 
tar sangkrip sru panggulĕde | 
karuna mrih cinatu | 

ing asmara rarasing gati | 
acipta ge-ageya | 
pinurwakĕng lulut | 

Jĕngraga ciptaning driya | 
amung anĕmbadani ngecani kapti | 
batine wus sarwĕwa || 

82. Saparone driya sudaning sih | 
prandene Widuri tan uninga | 
saking sangĕt wulangune | 
tan ana kang kaetung | 
namung nĕlĕng rarasing rĕsmi | 
kang raka anambrama | 
panggawe kur-ukur | 

Widuri saya amĕksa | 

panggujĕge tan kĕlir sangkribing ĕstri | 

minta pulang-asmara 


Jilid 10 - Kaca : 80 

83. Wus anglukar wastra Ni Widuri | 

Jayĕngraga ngunandikĕng driya | 
wong iki dudu baene | 
mĕrĕm bae ngĕthiwul | 
yĕn ta aja anak priyayi | 
patut wong kabĕdhalan | 
saĕnggone bĕngkung | 
akathah sandeyanira | 

Jayĕngraga anamudana ing rabi | 
kinuswa wirangrongan || 

612 Wirangrong 

1. Ginulingakĕn kang rayi | 
pan pinelahakĕn ing (n)don | 
priyanya lir pendah botoh sawung | 
anantang toh wani | 

angĕpak ing kalangan | 
bae unggul tinadhahan || 

2. Awantĕr kewala nanging | 
jagone angucir keyok | 

tan dadi tarungan nora dangu | 
mung botohe wani | 
mangkana pamĕnira | 
warastra datan gulawat || 

3. Amung pangungruming rabi | 
ing rara ingkang wirangrong | 

Ni Widuri kadya sata ayun | 
nunucuk tan olih | 

solahe lir kekeyan | 

dĕnnya mring cadhang asmara || 

4. Warastra tansah inguli | 

-uli mĕksa angalĕntroh | 

tan gulawat pisan ni rara sru | 
dĕnnira kĕpingin | 

Ni Widuri karuna | 
warastra kang tinangisan || 

5. Matur punika dospundi | 
anggung makatĕn kemawon | 

tan wande kawula tĕkĕng lampus | 
lamun tan sinung sih | 
adhuh lae bĕndara | 
mugi sung asih maring wang || 

6. Jĕngraga mulat ing rabi | 
ĕsmu wĕlas ing pandulon | 
angupayĕng driya kinarya sung | 
marang kang mumurih | 

lir cintaka angĕrak | 

minta rirising ngawiyat || 

7. Kakunge karsa murwĕng sih | 
kang garwa nulya linĕson | 
tinumamĕng prana ing alulut | 
langĕning arĕsmi | 

pinolah wardĕng tingkah | 

Widuri pongah-pangihan || 

8. Sinĕmbadan ing pulang sih | 
kang binot dening kalangon | 

Widuri ciptanya rarasing hyun | 
kadya tan kĕna wis | 

nutug raosing driya | 

tan wus kang andon asmara || 

Jilid 10 - Kaca : 81 

9. Tan ana lir Jayĕngragi | 

myang lĕmbananing wong nonton | 
samya kĕmba miyat tan liyan wus | 

Jĕngraga asingir | 
ngenani tyasing kathah | 
kanyut dening swaranira || 

10. Wus tutug kang lagon dhikir | 
tamating nuskah ingaos | 
salawat atasing Nabi Rasul | 
sakulawarganing | 
alĕlagon wĕkasan | 

katam kang donga salawat || 

11. Nulya donga katam singir | 
dhikir Molud kang kinaot | 
kang amaca donga Ki Pangulu | 

Asradĕnta nĕnggih | 

aplalu numpa donga | 
ingkang nasib gantya-gantya || 

12. Santri kĕh sarĕng dĕnnya min | 
barung gumĕrah swara wong | 
tamat (ng)gĕnnya donga Ki Pangulu | 
myang pra santri-santri | 

wus salaman sadaya | 

Kae Kidang Wiracapa || 

13. Nak Mangunjana dĕn-aglis | 
ambĕnganira dĕn-gupuh poh | 
sigra kang liningan nuding gupuh | 
mring sinomanĕki | 

ingkang tinuduh sigra | 
amĕdalakĕn asahan || 

14. Gotong-pat ingkang kĕndhuri | 
salawe ambĕng bot-abot | 

miwah lĕladosan kang nĕng ngayun | 

ambĕng panjang giri | 
rampadan lam-ulaman | 
samakta sadayanira || 

15. Nyamikan binarkat sami | 

Ke Kidang wasana alon | 

lah wus kamadana kajadipun | 
anakmas ngabĕi | 
majĕmuk kirim donga | 
sung dhahar (n)Jĕng Nabiyolah || 

16. Lan salamĕting pangantin | 
tulusing oyod ngarondhon | 

lah wus donganana gya pandulu | 
santak andongani | 
tinampan ing wong kathah | 
amine ambata-rĕbah || 

17. Nutug dĕnnya andongani | 

Ke Kidang Wiracapa lon | 
ngling suwawi samya tuturuh | 
hĕh ngulu apa wis | 

bĕnĕr kĕpunganira | 
yĕn wis warata Bismilah || 

18. Matur sampun sadayĕki | 
sadaya sami tuturoh | 

(n)dan samya lĕkas nadhah pikantuk | 
raosing pambukti | 
dhasar mĕntas singiran | 
angĕlih rosa amangan || 

19. Arame swaraning santri | 
kang kokoh jangan asĕrob | 

ting krĕcap kumrapyak ting kariyuk | 
kaecan abukti | 
tan cuwa lawuh kathah | 
anyamlĕng panganira || 

Jilid 10 - Kaca : 82 

20. Tan pae para priyayi | 
katĕmbĕn kĕmbul sakĕh wong | 
dadya amirasa sakalangkung | 
pikantuk abukti | 

tutug dĕnnira nadhah | 
luwaran samya wijikan || 

21. Ambĕng wus kinĕn anyarik | 
pra kasinoman agupoh | 
ngundurakĕn caosan sadaya wus | 
mundur kang ngladĕni | 
ambĕng kĕndhuri samya | 
binarkat kĕh pandumannya || 

22. Gĕdhe cilik wus waradin | 
binuntĕl anĕng karoso | 
sawusnya samĕkta para kaum | 
sadaya tur pamit | 

linilan sigra bubar | 
kumriyĕg mulih barĕngan || 

23. Gumrĕdĕg lampahing santri | 
nocol barĕkat bareyot | 

wus kĕmput sadaya wancinipun | 
pan wus lingsir wĕngi | 

Ke Kidang Wiracapa | 
ngandika marang kang putra || 

24. Mas Wirancana Ngabĕi | 
sĕdhĕnge sami lĕlĕson | 

aripan ing benjang-enjang lamun | 
wontĕn tamu prapti | 
pĕnĕt sami bubaran | 
samya umatur sumangga 1 1 

25. Ke Kidang Wiracapĕki | 
kundur marang gandhok kulon | 

Mas Prawairancana mring (ng)gyannipun 
gandhok wetan nĕnggih | 

Jĕngrĕsmi maring langgar | 

Ki Wuragil Kulawirya || 

26. Ring pondhok kang pinaranti | 
lawan Nuripin tan adoh | 

kang kantun lĕnggah para kadang nung | 
maksih nĕng pandhapi | 
samya tan ana nendra | 
mojar Mas Mancanapura || 

27. Niku wong niyaga sami | 

yĕn wus padha mangan kang wong | 
lah akonĕn lĕkas gamĕlanmu | 
unĕkna dĕn-aglis | 
kang eca piniyarsa | 
anguyu jurudĕmungan || 

613 Jurudĕmung 

1. Ki Wuragil Kulawirya | 

amiranti pondhokipun | 
saji dhadaharan tan uwus | 

Nuripin barkatira | 
laju pinangan ngathĕkul | 

Ki Kulawirya ris mojar | 
dudu wong Nuripin iku || 


11 (Ki Kulawirya katrajang sĕsakit rajasinga) 

IV. Ki Kulawirya katrajang sĕsakit rajasinga sakalangkung (ng)grantĕs 
ngantos supĕna angsal pitĕdahipun Jamal Jamil bab sarananipun sagĕd waras 
kanthi lampah ingkang botĕn limrah, ewadene inggih katindakakĕn, wĕkasan 

sagĕd mayar lan mantun saking sakĕdhik. 

Ing pondhokanipun Ki Kulawirya nimbali Ni Asĕmsore lajĕng salulut, 
sakalangkung marĕmipun, ngantos marambah-rambah. Sarampunging 
sarĕsmi wĕkdal tuntasing kama, Ki Kulawirya ngraosakĕn sakit, karaos 
sumĕngkrang kumramyas dumugi ing walakang lan sakala abuh, wasana 
gĕrĕng-gĕrĕng gĕgĕtun. Ki Kulawirya kacandhak ing sakit rajasinga. Nuripin 
kadhawuhan damĕl kĕthokan dĕling kapĕndhĕt lapis lĕbĕtipun ingkang tipis 
minangka lapising pajalĕranipun ingkang ngilu. 

Kaca 83 - 86 


2 . 


3. 


4. 


5. 


6 . 


7. 


Jilid 10 - Kaca : 83 

Sira suwene amangan | 
ukur mingkĕt juju-juju | 
dene tan ana warĕgmu | 
umatur sĕmbari mangan | 
mupung wontĕn rĕjĕki gung | 
yĕn lumampah ngalas | 
sadintĕn tan gugut-gugut || 

Niki wontĕn winarĕgan | 
parandene datan tuku | 

Ki Wuragil mĕsĕm muwus | 
dĕn-age (ng)gĕnnira mangan | 
arsa sun-kongkon sirĕku | 
matur yĕn sampun anĕdha | 
ngling saiki bae uwus || 

Kasuwĕn lĕhmu anggaglag | 
mĕngko yĕn wus gawemu | 
mangana manĕh sirĕku | 
matur kautus punapa | 
nauri undangan gupuh | 
si Asĕm-sore rannipun || 

Nuripin lĕrĕn amangan | 
sarya angrundĕl gumuyu | 
wong lagi mangan dĕn-utus | 
tan mikir ora ilokan | 
wus praptĕng panggĕnanipun | 
angling (n)dika tinimbalan | 
ing bĕndara dĕnnya gupuh || 

Kang tinimbalan gra mentar | 
wus kerit prapta ing ngayun | 

Ki Kulawirya amuwus | 
mareneya dĕn-mangarsa | 

Ni Asĕm-sore mangayun | 

Ki Wuragil mĕsĕm nabda | 
pijĕtana sukuningsun || 

Nuripin ngalih mring (n)jaba | 
barkate ginawa mĕtu | 
nutugkĕn pamanganipun | 

Ki Wuragil Kulawirya | 
sisiwo nĕkakkĕn kayun | 

dhasar watak tan saranta | 
anggarap wong kang kinayun || 

8. Anutug sapolah tingkah | 
sadhengah malang maegung | 
nĕlaskĕn sasukanipun | 
sadalu tan kĕna bĕnggang | 
anjĕntol tan kĕna mudhun | 
kalangkung dening mirasa | 
rinasa salamĕnipun || 

9. Anjajah wong pira-pira | 
tan ana ingkang kadyĕku | 
ing ngrasa pangrasanipun | 

Sĕm-sore onjo priyangga | 
mila anutug sakayun | 
cipta pinĕt bojo pisan | 
niyat ginawa ing besuk || 

10. Sĕm-ssore dhasar nom nawang | 
wulanjar rupane ayu | 
pinanggih surasanipun | 
mulane Ki Kulawirya | 
anutug tan etung-etung | 
saking karĕnaning rasa | 
sadalu dĕnnira undhung || 

11. Tan mĕne panggĕlakira | 
lingsir kongsi wĕktu Subuh | 
dupi praptĕng rasaning pyuh | 
anggadĕdĕr kalihira | 
bingung tambuh solahipun | 
kang wadon abuntangan | 

Ki Wirya kagĕt anjumbul || 

Jilid 10 - Kaca : 84 

12. Tuntasing kama wĕkasan | 

sru sumĕngkrang kraosipun | 
kumramyas panas kalangkung | 
ge-age pangluwarira | 
wadonne tinundhung mĕtu | 

Ki Kulawirya jinabad | 
angungun sangĕt gĕgĕtun || 

13. Kaborang dening walakang | 
kapupuh sakala abuh | 
mĕrkotok pating palĕmpuh | 
gĕrĕng-gĕrĕng karĕngkĕngan | 
nĕng wisma kewala Subuh | 
karipan tan antuk nendra | 
dene guthul badhe pruthul || 

14. Ki Kulawirya ris mojar | 

Ripin mareneya gupuh | 
kang tinimbalan mangayun | 

umatur wontĕn punapa | 
angling kablaĕn wak-ingsun | 
lara palananganingwang | 
anggrĕwĕl wong kae mau || 

15. Pan banjur abuh bĕngkayang | 
kiye dĕlĕngĕn laraku | 

Nuripin sigra andulu | 
ngling u u apa ta apa | 

jarku apa yĕn kadyĕku | 
akowak dening kowĕkan | 
jĕh sampeyan awon nganggur || 

16. Lah kajĕgur ing jĕmbĕran | 
tĕmahe bĕngang abingung | 
yĕn angsung irung garuwung | 
pundi kang katrajang ilang | 
yĕn dhatĕng ing suku kuthung | 
garumpung yĕn dhatĕng tangan | 
yĕn dhatĕng guthul paruthul || 

17. Lah niku sampun katara | 
konthol guthul ting palĕngthung 
sakite kados pinĕnthung | 
kalunthang angathang-athang | 
waune jĕg lothung-lothung | 
kabungahĕn mĕnthang suthang | 
kacanthĕng sakiting cĕnthung || 

18. Puniku badhe sakĕnthang | 
kĕnthang gĕdhĕ plĕntungipun | 
Ki Kulawirya ambĕkuh | 

tus tus wong kapara edan | 
(n)dakdak criwis nguwus-uwus | 
wong dikon (n)dĕlĕng kewala | 
anggigilani rinungu || 

19. Nuripin akacĕmutan | 

Ki Wirya amuwus | 

Nuripin priye budimu | 
apa kang ginawe tamba | 
abuhe saya gĕng mĕtu | 
larane nora kĕjamak | 

ting pakĕnĕng ting sarĕnut || 

20. Ki Nuripin aturira | 
kawula tan pati juntrung | 
sakit makatĕn punika | 
dĕrĕng nate kabĕngangan | 
duga-dalĕm jampĕnipun | 
kajawi kang damĕl lara | 
kinĕn nambani yĕn purun || 


Jilid 10 - Kaca : 85 

2 1 . Tinĕmpahkĕn j ampĕnana | 
aran sakit saking ngriku | 
ajĕng botĕn (ng)gih punika | 
Sĕm-sore kang angusada | 
dimĕn mantun sakitipun | 
lah ya undangĕn sadhela | 
nanging yĕn ingsun andulu || 

22. Marang kang anggawe lara | 
kudu tumiba tanganku | 

o lah puniku ta sampun | 
sakit mĕnawi prakara | 
toge sampeyan kang luput | 
pĕnĕt pinupus kewala | 
sawĕg ganjaran tinĕmu || 

23. Ki Nuripin nulya mĕntar | 
ngulati Sĕm-sore gupuh | 
tan nyana kene wis mantuk | 
gya umatur tan kapanggya | 
angling wis aja kĕruruh | 
mĕngko yĕn ana timbalan | 
mangarsa manggihi tamu || 

24. Ingong pĕksane kewala | 
ning sira hya tutur-tutur | 
marang wong utawa matur | 
Nuripin mĕsĕm turira | 
inggih botĕn botĕnipun | 
mangkana enjang wus siyang | 
pĕpak kang samya alungguh || 

25. Nulya Wirabajra prapta | 

mring (ng)gyanning Kulawiryĕku 
ngirit patadhahan munjung | 
matur ing Ki Kulawirya | 
kula punika ingutus | 
paduka ngaturan lĕnggah | 
manawi wontĕn tĕtamu || 

26. Lawan wastra sapanampan | 
Kulawirya aris muwus | 
inggih dhi Wirabajrĕku | 
andika matur sandika | 
mangke kula maring ngayun | 
Wirabajra sigra mentar | 
nulya wong sinomanipun || 

27. Mring ngarsane Kulawirya | 
nyaoskĕn pateyanipun | 

Ki Kulawirya agupuh | 
adandan arsa mangarsa | 
ngandika mring santrinipun | 
Nuripin sira gaweya | 

bumbung ingkang tipis alus || 

28. Ngong gawe lapis planangan | 
supaya bisa lumaku | 

nulya ginawĕkkĕn bumbung | 
tipis kongsi miyar-miyar | 
ing jro lapisaning pupus | 
pupus pisang gya pinasang | 
kinĕluh kalawan lambung || 

Jilid 10 - Kaca : 86 

29. Wus mayar raosing lara | 
dandan dhĕsthar nyamping sabuk | 
wus prayoga pamĕripun | 

lah payo Ripin mangarsa | 
kang liningan atut pungkur | 
mathĕnthĕng Ki Kulawirya || 

614 Sinom 

1. Yata kang anĕng pandhapa | 

Kĕ Kidang Wiracapĕki | 

Mas Demang Prawirancana | 

Jayĕngraga Jayĕngrĕsmi | 
lan Ki Kulawiryĕki | 

pra ari katri sumambung | 

Pranjara Wirangkara | 

waruju Wirabajrĕki | 

tinĕpungan para ri ing Galĕk-wulan || 

2. Kae Mas Mancanapura | 

Singabancana lan malih | 

Wirancana Wiranjana | 

Mas Mangunjana pamuncik | 
atarap anĕng ngarsi | 

Ke Kidang Wiracapĕku | 
katongton wibawanya | 
saupacaraning mantri | 
anaroja ing puri samaktanira || 

3. Tumbak tulup tamĕng pĕdhang | 
sanjata panuwak kĕrbin | 
towok wargu winĕgigan | 
datan pae Mas Ngabĕi | 

Wirancana kadyĕki | 
muktine kadya tumĕnggung | 
nĕng Galĕk tanpa sama | 
samining desa ngabĕi | 

lir Ke Kidang Wiracapa Wirancana || 

4. Suyude kadang santana | 
pawonge myang magĕrsari | 
sumungkĕme abandara | 
tan ana marĕngkang siji | 
yĕn nuju darbe kardi | 
aguyup panrayapipun | 

acakut barang-karya | 

lir sĕmut anĕmu manis | 

sĕdya pĕndĕng tan ana lumuhing karya 

5. Mas Dĕmang Prawirancana | 
dĕnnira amangun-kardi | 
nĕng karajan Lĕmbuasta | 
tan kapalang sakarsĕki | 
gamĕlan siyang ratri | 

rong rancak anguyu-uyu | 
dhayohira sĕluran | 
wong cilik jalu lan ĕstri | 
magĕrsari parapat kalang sudagar |] 

6. Praptane samya nyunyumbang | 
pangiring jodhangan asri | 

mĕt warnane papanganan | 
wĕnĕh lawan kĕbo sapi | 
miwah manjangan kambing | 
bĕbĕk ayam lan ulam-luh | 
sarta lan jodhangira | 
samya nganggo-anggo sami | 
apameran saduwĕke wong andesa || 


12 (Ing pandhapi Kidang Wiracapa tuwin Prawirancana sakadang) 

Ing pandhapi Kidang Wiracapa tuwin Prawirancana sakadang kadeyanipun 
sami jangkĕp saupacaraning priyayi: tumbak, tamĕng, panuwak, kĕrbin lss. 
Kasusul dhatĕngipun tĕtiyang ingkang sami nyumbang mawarni-warni: kĕbo, 
sapi, mĕnjangan, menda, bĕbĕk, ayam lss. sakĕlangkung kathah, dhaharan 
jĕjodhangan. Para tamu sami mangangge kĕtogan. Sadaya wau sakĕlangkung 
anggumunakĕn Kulawirya lan Jayĕngrĕsmi. Miturut tatacara sĕgahanipun 
mawi inuman arak waragang lss. ngantos kathah ingkang wuru. Kidang 
Wiracapa pitakĕn tĕka Ki Kulawirya katingal sakit, wangsulanipun sakit 
wudunĕn, padatan mawi bĕntĕr tis, mila lajĕng kaparĕngakĕn mundur, 
kairingakĕn Nuripin. Kasusul Jayĕngraga, wĕlas ningali pamanipun. Nuripin 
kadhawuhan ngrambang pajalĕranipun Kulawirya, lajĕng pinarĕman makjun, 
sagĕd radi mĕndha sakitipun. 

Kaca 87 - 91 


Jilid 10 - Kaca : 87 

614 Sinom 

7. Anggili wong lunga tĕka | 
wong lanang marang pandhapi | 
angaturkĕn susumbang | 

Mas Mangunjana nampĕni | 
miwah susuguhnĕki | 
wus rinukti adatipun | 
parĕstri manjing wisma | 
katur ing Bokmas Ngabĕi | 

Wirancana sarwi nyandhing pĕti giwang || 

8. Busĕkan solahing janma | 

kang nyumbang kang nglaladĕni | 
sugata gagawannira | 
sĕkul panganan lan sampil | 

kakalak lumrahnĕki | 

kang samya ginawa mantuk | 

bĕdhile sajĕdhotan | 

tandhane kang nyumbang prapti | 

sinauran sanjata tĕngĕranira || 

9. Ing tanah Trĕnggalĕk lumrah | 

carane wong duwe kardi | 

wong numbang yĕn praptĕng dhadhah | 

samya ngungĕlakĕn bĕdhil | 

jajaran tumbak siji | 

kang kuwat puluh rongpuluh | 

iring jojolĕn jodhang | 

jinanur kuning rinujit | 

nora ketang wong siji jolĕn sajuga || 

10. Tumbak siji jajarannya | 
angrimong jarite kĕling | 
lanang wadon salendhangan | 
saduwĕk-duwĕke sami | 
ingkang samoa sami | 

kĕndhang gong kĕnong myang kĕmpul 

tinabuh turut marga | 

sing wetan lor kulon tuwin | 

kidul samya ting carĕngkung saruninya 

11. Ngiringakĕn jolĕn jodhang | 
rajakaya kang ingiring | 
kĕbo sapi kinalungan | 
tumbak binorĕyan kuning | 
pan kinĕndhitan sami | 

ing bĕnang abang sagĕmuh | 
kang nyumbang anĕng ngarsa | 
gĕlung ginombyong ing kanthil | 
nadyan tuwa anom mangkono caranya | 

12. Nadyan wong lanang kang nyumbang | 
samya sumping kĕmbang kanthil | 
kang bĕrag angore rikma | 
kinĕbakan kĕmbang kanthil | 

kang sudagar myang tani | 
kang sugih-sugih kadyĕku | 
dadya tontonan marga | 
praptĕng sawah bĕdhil muni | 
dupi prapta mangkana pitĕmbungira || 

13. Lampah kawula satindak | 
ambĕgan kula sadĕmi | 
adhapur asung pasumbang | 
sapele tandhanipun sih | 
tempe dulang raryalit | 

lan rajakaya sayuyu | 
wulaning bĕbĕk ayam | 
nuli samya anguculi | 

bubundhĕlan picis ing kandhutannira 


Jilid 10 - Kaca : 88 

14. Puniku amung sayatra | 
kula-aturi midĕni | 

gya winilang patang uwang | 

ya bangĕt tarima-mami | 

sawuse dĕn-tampĕni | 

binagĕkkĕn lujĕngipun | 

anulya sinunggata | 

gagawan kalak rinukti | 

pan mangkana wong sugih-sugih sadaya || 

15. Kang samya jolĕn jodhangan | 
bĕbĕk ayam kĕbo sapi | 
sumbange suwang rong uwang | 
patang wang kĕh-akĕhnĕki | 
dene kang joli siji | 
dhuwitan sumbanganipun | 
tĕlung kĕnthang pat kĕnthang | 
wolung kĕnthang kĕh-kĕhnĕki | 

pan wus lumrah mangkono caraning desa || 

16. Tan pae lawan wong lanang | 
pitĕmbunganira sami | 

kaot sinĕntoring arak | 

kĕh mĕndĕm mulih tan eling | 

ana banjur angibing | 

wĕnĕh akon nantang satru | 

lumaku ingadu prang | 

kang supe kĕn amatĕni | 

rinampoga lamun leleda ing karya || 

17. Kĕh solahe bĕbĕngkrakan | 

jalma nyumbang kang dĕn-(n)dĕmmi | 
ĕnting pirang lodhong dĕnnya | 
kinarya anyunyuguhi | 
mangkana Jayĕngrĕsmi | 

Jĕngraga Kulawiryĕku | 
ngungun dĕnnya tumingal | 
samya amicarĕng ati | 
nora jamak sajake amamantonan || 

18. Tanah desa mawa cara | 
carane wong numbang sami | 
lanang wadon pang mangkana | 
gagamĕlan bĕdhil muni | 
sami suka ningali | 

Ki Kulawirya gumuyu | 

tumingal wong anyumbang | 

adhĕmĕn nora kepengin | 

susumbange mung ukur suwang rong uwang || 

19. Ngling ririh mring Jayĕngraga | 
ya ta lah wong kene iki | 

pan beda ing aku kana | 

Wanamarta tan kadyĕki | 
tatane wong punapi | 
suwang rong wang sumbangipun | 
tan padha lan wong kana | 
kang kuwat-kuwat samyanggris | 

Jayĕngraga sumaur nauri sabda || 

20. Aririh marang kang paman | 
kantĕnan sanĕs desĕki | 
bumi pae paekannya | 

ing ngrika kalawan ngriki | 

ambakna sumbang kĕdhik | 

yĕn tinĕkdir dulunipun | 

kathah ngriki anumbang | 

babĕktanipun kang mawi | 

bĕbĕk ayam kĕbo sapi lawan menda || 

Jilid 10 - Kaca : 89 

21. Kalamun dĕn-rĕganana | 
liyane nyamikannĕki | 
wontĕn pintĕn ta punika | 
kang paman nauri aris | 
iya bĕnĕr sirĕki | 

yĕn rinĕgan sumbangipun | 

Ke Kidang Wiracapa | 

mĕsĕm angandika aris | 

lah puniki adhi ragil Kulawirya || 

22. Warnaning tataning jalma | 
sadhĕrĕk-andika ngriki | 
ĕntrage yĕn wontĕn karya | 
mamanton panumbangnĕki | 
sampun adat naluri | 
tatane kang wau-wau | 
wikana ta ing benjang | 
yĕn ewah tataning jalmi | 

yĕn samangke kĕdah makatĕn limrahnya || 

23. Ki Kulawirya turira | 
sarwi krĕp aliyan linggih | 
katĕmbĕn kula punika | 
sumĕrĕp sadhĕrĕk ngriki | 
dangune ngong-raosi | 
lan putranta Jĕngragĕku | 
sadhĕrĕk kang anyumbang | 
sĕmune ngrĕsĕpkĕn ati | 

kagĕt kula sumbangan mung suwang rong wang || 

24. Samantĕn punika tiyang | 
kawilang kang sugih-sugih | 
kang miskin mung dhudhuwitan | 
kasaguhane tan kira | 
andhandhang bantĕn kardi | 
angandhĕmi lĕbur luluh | 

wuwus tan mawi krama | 
angoko-kinoko sami | 

Kae Kidang Wiracapa mĕsĕm lingnya || 

25. Inggih punika caranya | 
gĕng alit tiyang ing ngriki | 
yĕn sampun ngoko basanya | 
tinuwĕka dĕn-lampahi | 
datan angeman pati | 

wus mangkana pandumipun | 
tanah ngriki sadaya | 
dumugi ing Pranaragi | 
sapangalor mangidul Jipang Magĕtan || 

26. Nanging mawi waragangan | 
sanggupe amatĕs pati | 
mila ingkang tidha-tidha | 
anyantri sambi mriyayi | 
nuli tan krasan nyantri | 
pangrasane santri sintru | 
kathah tingkah kacĕgah | 
awigih wĕgah nglampahi | 
amila hur tĕkabur ĕbĕr bawera || 

27. Prawirane kaprawara | 

(m)badhidhig ingaran julig | 
abungah-bungah bĕdĕngah | 
tan kudu anyontra-nyantri | 
anyuntrut tan prayogi | 
angur mriyayi rahayu | 
kari kajĕn karĕgan | 
sasolah tan cĕgah-cĕgih | 

dadya jugar srengate samya maksiyat || 

28. Kapenak tan mawi sarak | 
sakarĕp-karĕp dumugi | 

Ki Kulawirya alatah | 
latahe sru uga ririh | 
karaos sakitnĕki | 

Ke Kidang Wiracapĕku | 

mĕsĕm sarwi ngandika | 

kadingarĕne dhi Ragil | 

botĕn tĕtĕp adhi (n)gyannipun alĕnggah || 

29. Ki Wirya nauri sabda | 
asakit kula puniki | 
wudunĕn wĕlakang-ingwang | 
kados sawĕg ambarĕhi | 
agĕng prĕnah (ng)gĕnnĕki | 
kalangkung ing sakitipun | 
yĕn sampuna jrih kakang | 
tan patos tĕgĕl alinggih | 
angandika Kae Kidang Wiracapa || 

30. O yĕn wudun trus sakitnya | 
adat mawi angatisi | 
kula-turi mring pondhokan | 
rĕrĕp sakalane sakit | 

Ki Ragil matur inggih | 
prasabĕn anulya mundur | 

Nuripin atut wuntat | 

Jayĕngrĕsmi Jayĕngragi | 

samya mĕsĕm aningali ingkang paman || 

31. Binĕtahkĕn lampahira | 
supaya tan ngatawisi | 
sapraptanirĕng pondhokan | 
anjogor (n)dhodhok nĕng siti | 
pulintiran anangis | 
ngulat-ngulĕt ngodhah-ngaduh | 
gĕrĕng-gĕrĕng sasambat | 
adhuh priye kiyi Ripin | 

ngur matiya larane nora kuwawa || 

32. Nuripin wĕlas kalintang | 
marĕpĕki mring Ki Ragil | 
lon umatur bok punika | 
bumbunge dĕn-ulapi | 

ya karĕpmu Nuripin | 
kang alon bae anjupuk | 
gya tali ingwudharan | 
bumbunge ingambil ririh | 

lagya (ng)gĕpok ing bumbung krasa sumĕngkrang 

33. Ki Kulawirya anjola | 
mucicil ngagaki bithi | 
hus trayoli kĕna sĕbat | 

sru tĕmĕn cokormu ngambil | 

sun-arahe pribadi | 

ywa (m)bĕgogok anĕng ngayun | 

Nuripin lon umentar | 

sarwi garundĕlan ririh | 

wong diupagawe (n)dadak arĕp mala || 

34. Wus karĕpmu kono dhawak | 
awak-awakmu pribadi | 

ah hĕng hĕh nora sambada | 
andĕkna pringas-puringis | 

Ki Wuragil ambĕkis | 

(n)dadak grundĕlan su-buntung | 
aja lunga wong edan | 
mreneya anunĕn iki | 

Ki Nuripin wĕdi mĕsĕm-mĕsĕm mara || 

35. Bumbunge dĕn-arah-arah | 
ririh dĕn-ambil wus kĕni | 
anggubĕl bak dening jitah | 
kĕlumut nanah wis mijil | 

Nuripin kirak-kirik | 

sarwi anampani bumbung | 
pupuse amĕlendrah | 
lir linĕmpĕng upil-upil | 

Kulawirya sumlĕngĕrĕn dĕnnya mulat || 

36. Yata wau Jayĕngraga | 
prapta mĕngakakĕn kori | 
kagyat kang paman tumingal | 
lamun ingkang putra prapti | 

Jĕngraga amarpĕgi | 
marang kang paman andulu | 
o paman katiwasan | 

lah punika kadi pundi | 

Ki Wuragil anauri kaca-kaca || 

37. Sapuluh-puluh anakmas | 
iya ngong kudu bilai | 
nora amilih jalaran | 
ganjaran bĕnduning Widi | 
awite anuroni | 

si Asĕm diblĕgo-ngalu | 
basa wĕtuning rahsa | 
mĕh (n)tĕk sumĕngkrang sakit | 
tyas-ngong kagĕt ge-age manira lukar || 

38. Wonge brabat nuli lunga | 
sakala banjur ngabuhi | 
suwene sun nĕng pandhapa | 
sun-bĕtah-bĕtahkĕn linggih | 
kinĕn mundur kang bĕi | 
nuli bumbung ingong jabut | 
iki rupaning lara | 

gabrĕs jitah nanah wuk-brit | 

nora bĕtah larane tan lumrah-lumrah || 

39. Kang putra wlas mĕsĕm mojar | 
nyanaku wudun sayĕkti | 

tan nyana wudun wadonan | 
ngacĕmut mĕsĕm Nuripin | 
puniku kadipundi | 
inggih paman mangkenipun | 
prapta ing tamu kathah | 
paman tan sagĕd manggihi | 

(n)dadak lara beka ana saba paran || 

40. Paman nabda sarwi waspa | 
yĕn kadarus lara mami | 
sun-tĕtĕdha ing Hyang Sukma | 
aywa kongsi bisa mulih | 
suka matya nĕng riki | 
jisim-sun aywa ko(k)kubur | 
luwangĕn raganingwang | 
saking wirang-sun amulih | 

Jayĕngraga myarsa linge ingkang paman || 

41. Kalangkung awlas tumingal | 
ngandika marang Nuripin | 
iku buwangĕn sukĕrnya | 
priye akalira iki | 
rambangĕn nĕng toya tis | 
dimĕn luntur ingkang guluh | 
sigra rinambang toya | 
lintur ing ngirih-irih | 

pinarĕman ing tamba makjun cuciyan || 

42. Supaya bisa amĕndha | 
sakite saking sakĕdhik | 
nyampingira wus cinĕngkal | 
kang putra ngandika aris | 
paman kula-aturi | 
sasareyan anĕng kasur | 
supaya rĕrĕm sĕnggang | 
kang paman jinagan aris | 

rĕngkĕng-rĕngkĕng mĕkĕh-mĕkĕh lon lampahnya 

43. (ng)Ngalĕyĕh nĕng pakasuran | 

ragi mĕndha ingkang sakit | 
ing wanci tĕngange surya | 
wontĕn utusan pawĕstri | 
matur mring Jĕngragi | 
paduka ngaturan kondur | 

ing rama-jĕngandika | 
ngling paman kula mangarsi | 
anauri ya mangsa bodhoa sira || 

44. Agupuh Ki Jayĕngraga | 
akondur marang pandhapi | 
parĕstri kang olah-olah | 
mĕne tamate ningali | 
pating karĕcĕm sami | 
rarasan dene abagus | 
kang aran Jayĕngraga | 
mantune Mas Dĕmang (ng)Galik | 
layak bae rara Widuri nubruka || 


13 (Wanci lingsir kilĕn tamu saking Pranaragi dhatĕng) 

Wanci lingsir kilĕn tamu saking Pranaragi dhatĕng i.p.: Ngabĕi Wijakangka, 
kasusul Ngabĕi Wiranjaya lan ingkang saking Kalangbrĕt, Rawa, sadaya 
kinurmatan ungĕling bĕdhil. Jayĕngrĕsmi lan Jayĕngraga katĕpangakĕn para 
tamu, ing batos para tamu sami ngalĕmbana para putra ing Wanamarta wau. 
Para tamu sami nyumbang sarwi pangaos, wasana lajĕng kaaturan ngaso ing 
pondhok ingkang sampun sumadhiya. 

Kaca 92 - 99 

614 Sinom 

45. Lajĕng lĕnggah mring paningrat | 
nor lampahe Jayĕngragi | 

wus andhĕr kang tata dhahar | 
anganti Ki Jayĕngragi | 
lĕnggah nunggil Jĕngrĕsmi | 
kang rama ngandika arum | 
kadospundi kang paman | 
punapa siyos ngatisi | 

Ke Ngabĕi jroning tyas sampun anduga || 

46. Sinamun pangungunira | 

Jĕngraga umatur aris | 
inggih wontĕn sangĕtira | 
rayinta paman Wuragil | 
ngling malih ngancarani | 
andika kewala laju | 
ngaturan ing ibunta | 
manjing ing wisma abukti | 

Jayĕngraga lumĕngsĕr mangsuk ing wisma 

47. Alĕnggah tunggil ing garwa | 
nulya ingancaran bukti | 

Kae Kidang Wiracapa | 
tunggil ambĕng lan Jĕngrĕsmi | 

Wirancana Ngabĕi | 

pra kadang sarĕng akĕmbul | 
miwah laladĕnira | 

(ng)gyanning Ki Kulawiryĕki | 

Ke Ngabĕi ngancarani turuh asta || 

48. Agupuh ingkang liningan | 

(n)dan lĕkas sami abukti | 
gamĕlan munya rum raras | 

La-ĕla lon-lon angrangin | 
gĕndhinge dĕn-gĕndhĕngi | 

Bĕr-manis manise nuntung | 
sarĕnge angumara | 
sarancak nyalupak sami | 
pĕnabuhe imbal ngapinjal sĕnggolan || 

49. Kang myarsa Bĕr-manis munya | 
tyasira kudu angibing | 

saking sakecaning raras | 
panabuhe ukur (n)jawil | 
angĕnut-ĕnut ati | 
sinambi dhahar pikantuk | 
o enak tan kasĕlak | 
angantĕg-antĕg kang bukti | 

Kae Kidang Wiracapa lon ngandika || 

50. Ing agĕsang yĕn sagĕda | 
among momot ing sakalir | 
bawa solahing agĕsang | 
tan ana dĕn-sakuthoni | 
myang kang dĕn-prasĕjĕni | 
lire basa kang kadyĕku | 
tapakur marang Sukma | 

kang ngidhĕp tan angidhĕpi | 

myang sakalir mung sukur dandananira || 

51. Sokur wis tan suka bingah | 
lawan wus tan ĕsak sĕrik | 
mring sarupaning agĕsang | 
jalma sato miwah pĕksi | 
myang rĕs-rĕs ing sabumi | 
sami titahing Hyang Agung | 
tan karĕp lan siniya | 
puniku kang dĕn-wastani | 

among amot amung muhung dhawakira || 

52. Puniku tandha ngalamat | 
dadalan dadi udadi | 
wus prasĕjĕning Asya-a | 
pancade wong ahli luwih | 

Jayĕngrĕsmi nor-ragi | 
kĕpĕle ing ngantu-antu | 
tanpantuk nadhah kathah | 
tuwuk myarsa rasaning ngling | 
wĕwah ajĕm kajatmikaning ngulama || 

53. Wus tutug dĕnnira dhahar | 
luwaran dĕnnira bukti | 
ambĕng nulya cinarikan | 
nyamikan lumadyĕng ngarsi | 

Ke Kidang ngancarani | 
wawi sinambi ing ngriku | 
pisang sigĕging manadhah | 
kang putra nuwun turnĕki | 

pra putra ri samya ngalap sasĕnĕngnya || 

54. Antara dĕnnya lĕnggahan | 
kang surya gumiwang lingsir | 
angatag salat ing langgar | 
adhangan Ki Jayĕngrĕsmi | 
pangulu modin santri | 

Ki Jayĕngraga anusul | 

kadas makmum sĕmbahyang | 

praptĕng bakda Luhurnĕki | 

wusnya pragat nulya wangsul mring paningrat || 

55. Lingsir kulon wancinira | 
wontĕn wong ngaturi uning | 
kalamun wontĕn dhatĕngan | 
prayantun saking nagari | 

Mas Mangunjana gipih | 
mring kori amĕthuk tamu | 
tĕngara ajĕdhotan | 

jaba jro kang bĕdhil muni | 

wusnya tundhuk ngaturan lajyĕng pandhapa || 

56. Dyan Ngabĕi Wijakangka | 
punggawa ing Pranaragi | 
abagus aprajuritan | 
anyuriga dhuwung katri | 
kering suduk rinukmi | 
apĕpĕthĕt tudhung basu | 

-nandha jinamang renda | 

lumampah srigak mantĕsi | 

gamĕlannya munya Ladrangan barungan || 

57. Praptĕng tritising pandhapa | 

Ke Kidang Wiracapĕki | 
myang Mas Dĕmang Wirancana | 
samya gupuh ngancarani | 
nulya dyan angabĕi | 

amapan dĕnnira lungguh | 

tinut pra rencangira | 

binagya wilujĕngnĕki | 

amangsuli samya raharjaning krama || 

58. Mas Dĕmang Prawirancana | 
angling mring Wirancanĕki | 
ruktinĕn prayogakĕna | 
rumate Kimas sirĕki | 

kang liningan nulya glis | 
sugata pateyanipun | 
myang pamondhokanira | 
nulya atĕngara malih | 

Mangunjana nulya mĕthuk maring lawang || 

59. Dyan Bĕi Wiryawijaya | 
lan Dyan Wiryadipurĕki | 
kalih wus kĕrit ing lampah | 
saupacaraning mantri | 
gamĕlan anĕsĕgi | 
barungan pating jalĕnggur | 
wus prapta ing pandhapa | 
ingancaran samya linggih | 
binagĕkkĕn wilujĕng ing kalihira || 

60. Nulya na malih tĕngara | 

Mas Mangunjana nulya glis | 
amĕthuk tamu kang prapta | 
sakawan saking nagari | 

Mas Bĕi Wirapati | 

Wangsapati malihipun | 

Dyan Dĕmang Malangdewa | 

Mas Puspalaya Ngabĕi | 

prawira-pat kĕrit-ing Mas Mangunjana || 

61. Bĕdhile abĕrondongan | 
tĕngarane tamu prapti | 
umyung gamĕlan barungan | 
pangliking ronggĕng kakalih | 

praptĕng tarup taritis | 

ingaturan samya lungguh | 

nulya atata lĕnggah | 

gya malih tĕngara muni | 

ting jarĕdhot Mas Mangunjana agĕpah || 

62. Pipitu priyayi tĕka | 

lan garwa nitih turanggi | 

Dyan Ngabĕi Mangunbrata | 

Dyan Bratawangsa Ngabĕi | 

Ngabĕi Jayapati | 

Mas Dĕmang Jayabilaru | 

Mas Dĕmang Sandipura | 

Dyan Sumajaya Ngabĕi | 

lawan Radĕn Puspagati maksih magang 

63. Krakĕt lan kang darbe kutha | 
keringan asor ngabĕi | 

wus kĕrit ing lampahira | 
prapta ingacaran linggih | 
nulya tĕngara malih | 

Mas Mangunjana agupuh | 
mĕthuk tamu kang prapta | 
saking Kalangbrĕt myang Rawi | 
Dĕmang Ranujaya Dĕmang Setajaya || 

64. Lan Dĕmang Ranumĕnggala | 
tuwin Dĕmang Ranupati | 

Dyan Dĕmang Ranudipura | 

Dĕmang Ranudikarĕki | 

Ki Dĕmang Ekamantri | 
lawan Dĕmang Ranukewuh | 

Ngabĕi Ranubaya | 
sasanga wus tundhuk kĕrit | 
gumarudug prapta ingancaran lĕnggah || 

65. Binagya sabda wijaya | 
umatur mangsuli krami | 
wus tata palungguhira | 
alalante sadayĕki | 
nulya Mangunjanĕki | 
angatag sinomanipun | 
mĕdalkĕn pasugatan | 
panginuman arak api | 

pirang goci lan cangkire anĕng talam || 

66. Ing inuman wus warata | 
mundur ingkang angladĕni | 
nulya pateyan mangarsa | 
miwah pamucanganĕki | 
pra tamu matur aris | 

mring Mas Dĕmang kalihipun | 
lĕrĕsipun punika | 
besanan angsal ing pundi | 

anauri Kae Kidang Wiracapa 


Jilid 10 - Kaca : 95 

67. Lĕrĕse botĕn besanan | 
sakalanipun ing mangkin | 
inggih wikana ing benjang | 
tĕpange sami sisiwi | 
sapuniki nujoni | 

putrane (n)Jĕng Kyai Guru | 

pradikan Wirasaba | 

dhusune Wanamartĕki | 

kang awasta (n)Jĕng Kyai Bayi Panurta || 

68. Duk nĕnĕmane dhĕk kula | 

Ki Bayi kalawan mami | 
apan tunggil panĕcĕpan | 
saeka sabaya-pati | 

kang sami golong budi | 

wong sasanga tunggil guru | 

sami-samining mitra | 

mring kula kalangkung asih | 

kang kinanthi kinathik ing dalu siyang || 

615 Kinanthi 

1. Lah puniku putranipun | 
kang kalih pinuju kampir | 
saking tirakat lalana | 
awasta Ki Jayĕngrĕsmi | 
kang taruna Jayĕngraga | 
lagya pinarĕng ing takdir || 

2. Nĕng ngriki ingambil mantu | 
jodhone Rara Widuri | 
dhaup lan Ki Jayĕngraga | 
lan wontĕn malih satunggil | 
kang paman ran Kulawirya | 
kadang wragile kiyai || 

3. Ing mangke pamondhokipun | 
lagya kapambĕngan sakit | 
pra tamu ngungun sadaya | 
tumingal mring Jayĕngrĕsmi | 
miwah maring Jayĕngraga | 
rĕspati sĕmu priyayi || 

4. Kang tuwa jatmika ruruh | 
pasĕmone cahya wingit | 
kapĕncut ngambil mantuwa | 
kalawan Ki Jayĕngrĕsmi | 
kabĕh osike mangkana | 

kang samya myat Jayĕngrĕsmi || 

5. Lan kang anom rĕbut mangun | 
karone rĕbut pinilih | 

Jĕngraga pasĕmon muncar | 

lungite amriyayĕni | 
emane tan jĕnĕng rangga | 
amĕngku para ngabĕi || 

6. Dyan Mangkubrata ris muwus | 
kĕngĕtan kula ing nguni | 
inggih (n)Jĕng Pangeran Kutha | 
ngandika marang dyan patih | 

Wiryabrata kang timbalan | 
ingsun angrungu pawarti || 

7. Lĕr tanah Wirasabĕku | 
ana ngulama sawiji | 
pagunungan Wanamarta | 
durung cĕtha arannĕki | 
pan ana kasupĕn-ingwang | 
jĕnĕnge ngong eling-eling || 

8. Iku wartane linuhung | 
ginuron pra ngulama lim | 
marono padha pruwita | 
nadyan bupati pasisir | 

kĕh nĕcĕp mring Wanamarta | 
sampurnane lair batin || 

9. Wancine maksih nom bagus | 
ginuron ing kaki-kaki | 
tuwa nom angalap bĕrkah | 
ngulama miwah priyayi | 
malah kasĕbut uliya | 

wus mĕtu mangunahnĕki || 

10. Kramate jalma linuhung | 

lagi rasane tyas-mami | 
kaya-kaya sun tĕmuwa | 
marang kang sinĕbut luwih | 
kaya ngapa sun tĕmuwa | 
priye budinira patih || 

11. Paman patih aturipun | 
inggih katitik rumiyin | 
gethang yĕkti kawistara | 
nuntĕn sumĕne (n)Jĕng Gusti | 
dening ature dyan patya | 
kilap wasananing mangkin || 

12. Punika kula nunuwun | 
paduka kang sampun dĕling | 
inggih ing bab Wanamarta | 
dados kawula nujoni | 
sagĕd umatur sung warta | 
mring paman katur ing Gusti || 

13. Pun uwa sampun adunung | 

Kĕ Kidang Wiracapĕki | 
puniku rada balĕjad | 

tan pati tuntuming warti | 
yĕn kula gotĕk duk kuna | 
maksih jajaka duk ngaji || 

14. Apisah kalane dangu | 

wus datan panggih-pinanggih | 
kongsi samantĕn putranya | 
kapanggih lagya samangkin | 
lawan putrane kewala | 
sasat wus sami kapanggih || 

15. Lan kaka (n)Jĕng Kyai Guru | 
puniku arinta kalih | 

pĕnĕd sami awanuhan | 
kang pinarlokakĕn prapti | 
umatur inggih sadaya | 
nulya sami nĕmbramani 1 1 

16. Mring kalihe sang abagus | 
tur pambage ganti-ganti | 
winangsulan karaharjan | 
pakramĕng basa mĕnuhi | 

Dyan Ngabĕi Mangunbrata | 
wijiling wacana aris || 

17. Kapasang ing yoginipun | 
kadipunĕndi kang yĕkti | 
kang kawuwus wau nika | 
ninilang titising warti | 

Jĕngrĕsmi nauri sabda | 
inggih kakang kang sayĕkti || 

18. Kang sami angalap ngĕlmu | 
ngulama lan pra priyayi | 
bupati pasisir ingkang | 
kadugi angalap ngĕlmi | 
mring karajan Wanamarta | 
angguguru ngalap janji || 

19. Nanging wontĕn ninangipun | 
manawi salayĕng warti | 

kang inangling (n)Jĕng Pangeran | 
wancine taksih taruni | 
ing mangke kawula kilap | 
tan surup rujuking warti || 

20. Kang tatanya mĕne ngungun | 
anggunggung sajroning ati | 
dhuh layak bae ta uga | 
kang kawĕntara ngalĕwih | 
barkat sudaning pawarta | 

kabar nom yĕkti kang siwi 


21. Iya ing kapandugĕng-sun | 

Dyan Mangunbrata jrih asih | 

Jĕngrĕsmi micarĕng driya | 
kasaliringan atampi | 
patute sinĕngguh ingwang | 
baya kangmas Amongragi || 

22. Kang andon lalampah nglangut | 

tinitising kabar yakin | 

kajala kĕna ing warta | 

(n)Jĕng Rama lan Amongragi | 
durung patitising warta | 
dadya salaya ing mangkin || 

23. Tĕka mĕsĕm jroning kalbu | 

Jĕngraga lan Jayĕngrĕsmi | 
tan pae graitĕng nala | 
nalika tinanyan angling | 
kabar ngawag kabĕnĕran | 
nanging ro sinĕngguh siji || 

24. Mangkana danguning lungguh | 

ing wanci Ngasar wus akir | 

Kae Kidang Wiracapa | 
ngandika ris mring tĕtami | 
yĕn wus sami aso ing tyas | 
kula-turi ring mapantin || 

25. Rĕrĕh ring pondhok karuhun | 
manira yun maring masjid | 
pra tamu matur nor-raga | 
inggih punapa rĕh tuding | 

Kae Kidang Wiracapa | 
mring masjid lan Jayĕngrĕsmi || 

26. Jayĕngraga datan kantun | 

Asradĕnta lan Nuripin | 
modin mantĕn samya salat | 
mring masjid makmum Ngasĕri | 
tan cinatur rĕkangatnya | 

kang mupit ana ing masjid || 

27. Yata wau ingkang lungguh | 

Mas Dĕmang Wirancanĕki | 
wacana ararakĕtan | 

mring tamu tuwa nom sami | 
punika mantu-andika | 
kang taruna Jayĕngragi || 

28. Sadaya mĕsĕm amuwus | 
kalangkung bĕgja amanggih | 
mantu ngulama prawira | 
wandane angrĕspatĕni | 

pantĕs ingugung sakarsa | 
wus bĕgjane Ni Widuri || 

29. Kang sagĕd amomong mantu | 
kawula anjujurungi | 

Dyan Ngabĕi Mangunbrata | 
lan Wijakangka Ngabĕi | 
samya ngulungkĕn pasumbang | 
dhuwung saput ranti-rukmi || 

Jilid 10 - Kaca : 98 

30. Puniku dhi kula angsung | 
padinan mantunirĕki | 

Mas Dĕmang Prawirancana | 
anuwun aturirĕki | 
adarmi tampi kewala | 
putranta ingkang (n)darbĕni || 

31. Kabĕh pra mantri trilikur | 
samya sung pasumbangnĕki | 
kaprĕnah nom miwah tuwa | 
mangarsa aganti-ganti | 

kang asung pĕdhang kalewang | 
sanjata tumbak lan kĕris || 

32. Pawĕwĕh ingkang amungguh | 
prayoga parabotnĕki | 
wontĕn kang asung turangga | 
myang busana sarwa kĕling | 
maesa lĕmbu miwah kang | 
angsung ĕpĕk bangkol rukmi || 

33. Kang asung sĕngkang panunggul | 
turi rukmi ali-ali | 

mangkana sadayanira | 
ngangsungkĕn pawĕwĕhnĕki | 
kang salat Ngasar wangsul (ng)gyan | 

-nira ing paningrat malih || 

34. Ke Kidang Wiracapĕku | 
ningali santana mantri | 
angumbuk pisungsungira | 
prayogi langsung di-adi | 
punika pambungahira | 
panadare atutuwi || 

35. Sokur sakĕthi jumurung | 

kang samya (n)dhatĕngkĕn kang sih | 
kang ingujar anor-raga | 
samya umatur minta sih | 
pan inggih barkah-paduka | 
sagĕd sapala ngaturi || 

36. Padintĕn tan pati mungguh | 
sadaya punggawa mantri | 

mring Ke Kidang Wiracapa | 
kalangkung samya jrih asih | 
sabab sĕpuh awunira | 
uwa maman ngakang ngaki || 

37. Mas Dĕmang Wirancanĕku | 
ngandika marang kang rayi | 
hĕh sira Mancanapura | 

lan adhinira dĕn-aglis | 
pisungsung atur nĕng wisma | 
marang bakyunirĕki || 

38. Kang para ri ngambil gupuh | 
pisungsung kang anĕng ngarsi | 
wong lilima maksih ngunjal | 

Ki Jayĕngrĕsmi ngling ati | 

ki besan tabon sĕntana | 
paradhah watak priyayi || 

39. Kuciwa nora panuju | 

ing mangsa purwaning pikir | 
lagya madyaning apapa | 
kasaru kasru wong krami | 
bĕgjane Ki Jayĕngraga | 
kabancana ing dunyĕstri || 

Jilid 10 - Kaca : 99 

40. Mangkana tĕmbayanipun | 

Jĕngrĕsmi sajroning galih | 
mangkana kang sami lĕnggah | 
sakĕhe para ngabĕi | 

nuwun rĕrĕh ing pondhokan | 
linilan mundur sing ngarsi || 

41. Kaprĕnah panggenanipun | 
sadaya kang para ari | 

kang nĕng jroning paregolan | 
miwah sajabaning kori | 
ramut gĕnah pondhokannya | 
rĕrĕbe samantri-mantri || 

42. Sinusulan ing susuguh | 
dhahar-dhaharan sumaji | 
myang suguh sukĕt(?) tan kirang | 
miwah ingone pra jalmi | 
balĕbah sĕkul panganan | 
sadaya warĕg waradin || 

43. Yata kang maksih alungguh | 

Ke Kidang Wiracapĕki | 
ngandika mring putranira | 
punapa kinarsan mangkin | 
ing dalu tanggapanira | 

Mas Wirancana turnya ris || 

44. Sumanggĕng karsa kinayun | 
pĕnĕde tanggapanĕki | 
prayogine wayang Purwa | 
matur inggih sadayĕki | 
ngling mring Wirabajra sira | 
ngundanga mring dhalang ringgit || 

45. Si Gunawangsa bae wus | 
matur sandika kang rayi | 
nulya luwaran alĕnggah | 
samya siram mring pawingking | 
Jayĕngrĕsmi maring langgar | 
Jĕngraga maring wismĕki || 

46. Wau Ki Kulawiryĕku | 
kang lagya sangĕt asakit | 
kalangkung watir tyasira | 
sawungunira aguling | 
kagagas supĕnanira | 
wijiling sabda kang kĕsthi || 

616 Mijil 

1. Animbali santri hĕh Nuripin | 
mareneya gupoh | 

kang inguwuh-uwuh mara age | 
praptĕng ngarsa Ki Wirya ngling aris 
ngong tuturi Ripin | 
mau wayah Luhur || 

2. Turu saliyĕpan sun angimpi | 
iya ingkang katon | 

katĕmu lan Jamal Jamil mrene | 
kaya patute lakune kampir | 
tĕtela dĕnnya ngling | 
pitutur maring-sun || 

3. Lah anutuh-nutuh pokal-mami | 
wĕng-wĕnging lĕlakon | 

pan mangkene Jamil ing tuture | 
sakit-(n)dika punika nyamari | 
namung sisip tĕmbir | 
botĕn sagĕd mantun || 


14 (Kulawirya nimbali Nuripin, nyariyosakĕn supĕnanipun) 

Kulawirya nimbali Nuripin, nyariyosakĕn supĕnanipun, dipun dhatĕngi Jamal 
Jamil lan dipun aturi pitĕdah jampining sakit rajasinga, i.p. kĕdah sanggama 
kalihan prawan kĕncur utawi wanita ingkang luwas rah. Botĕnipun kalihan 
kapal. Nadyan kamanah anĕh, ewadene Nuripin mrayogĕkakĕn kalihan kapal 
kemawon, mĕnawi kalihan prawan utawi wanita luwas-rah nĕnambahi dosa, 
jalaran mĕsthi badhe katularan. Kulawirya pasrah dhatĕng Nuripin 
kalampahipun sarananing usaha. Saking akalipun Nuripin sagĕd kalaksanan 
kanthi cara ingkang botĕn limrah, wasana sakitipun Kulawirya sagĕd kathah 
mayaripun, lajĕng dhatĕng pandhapi ngĕmpal para tamu ing pahargyan. 

Kaca 100 - 113 


< Serat Centhini Jilid 10 - Halaman : 135 > 



Jilid 10 - Kaca : 100 


616 Mijil 

4. Rajasinga puniku niwasi | 
nĕlaskĕn kang wutoh | 
nanging wontĕn punika sarate | 
lamun tĕgĕl Kenthol anglampahi | 
sa-Allah yĕn mari | 
sakit-(n)dika niku || 

5. Binalotongakĕn kapal ĕstri | 
yiniyatan godhong | 
wora-wari-bang sundĕl-malĕme | 
pinipis kang lĕmbut pinĕrĕsi | 
sinaringa nuli | 

binorĕhkĕn guthul || 

6. Dimĕn lĕnya supaya hya sakit | 
katanggoring adon | 
dĕn-kongsi mĕdalakĕn manine | 
lamun pan mĕkatĕn tiyang ĕstri | 
kang wus luwas gĕtih | 
ginarapkĕn ngriku || 

7. Yĕn botĕna lare prawan kĕncing | 
dĕrĕng uning raos | 

nanging botĕn ilok pakantuke | 
sabab sakit ngalih dhatĕng ĕstri | 
adamĕl pĕnyakit | 
pĕnĕd kapalipun || 

8. Sawusing mangkono nuli tangi | 
gya manira lunggoh | 

iku priye Nuripin bĕcike | 
apa wong tuwa apa raywa lit | 
bocah winitawis | 
yĕn wus kĕlar ĕjun || 

9. Angur ĕndi wong kang luwas gĕtih 
lawan jaran wadon | 

Ki Nuripin macucu ature | 
kados wontĕn ing Wanamartĕki | 
Ki Nuripin Macucu ature | 
kados wontĕn ing Wanamartĕki | 
sintĕn dĕn-karsani | 
tan kapalĕng kayun || 

10. Anĕng ngriki lagya lagi-lagi | 
karsa rĕyah-rĕyoh | 
langkung sangĕt punika sarune | 
lamun purun yĕn botĕn dospundi | 
adamĕl prakawis | 

mindhak wuwuh imbuh || 

11. Prayogine kewala kang gampil | 
bok kapal bĕsaos | 

prandenipun kapal ĕstri dhĕcĕh | 
ingkang botĕn susah nora-nari | 
suwawi ing mangkin | 
dalu luru-luru || 

12. Kapal kang cinancang anĕng (n)jawi | 
satungal binĕdhog | 

ning niwakĕn dĕn-sĕlang sĕdene | 

Ki Wuragil mĕsĕm ngling ambĕkis | 
hus ah ingong suthik | 
ĕmoh jaran kuru || 

13. Golĕka kang lĕmu akalimis | 
bokonge kang popor | 

iku mĕnĕk yĕn ngapenginake | 
dimĕn tĕgĕl tyasingsun ngramuhi | 
yĕn ora kadyĕki | 
gajĕg nora maju || 

Jilid 10 - Kaca : 101 

14. Matur bok sampun mawi amilih | 
ingkang popor-popor | 

jampi ngotĕn bok sakapanggihe | 
inggih mangke ngupados yĕn olih | 
ingkang mĕnis-mĕnis | 

Ki Wirya amuwus || 

15. Kapindhone priye yĕn turanggi | 
panggarape mĕngko | 

nora bisa ngodor satĕmĕne | 
lamun tan nganggo panggalak ĕstri | 
supaya kapengin | 
bisane tumanduk || 

16. Ronggĕng bae undangĕn sun-wĕhi | 
opahe sakĕton | 

iya amung sun-wudani bae | 
dimĕn guthulku bisa atangi | 
puluh isin-isin | 
mulya ta bae wus || 

17. Ki Nuripin mĕncĕp matur aris | 
mangke dalon-dalon | 

kados pundi inggih karaose | 
punapa taksih sangĕt kang sakit | 
anauri maksih | 
matongtong saya buh || 

18. Yĕn larane rada penak thithik | 
nora cĕkat-cĕkot | 

mau kae bilah buh rasane | 
larane wus nglumpuk dadi siji | 
lir dĕn-iris-iris | 
ting slĕngkrang ting srĕnut || 

19. Nuli nakmas Jĕngraga nambani | 
godhongan maring ngong | 
rada suda sathithik rasane | 

bisa tum dhat-dhatan wak-mami | 
wusing ngimpi iki | 
atiku tan (n)jĕkut || 

20. Saya dhangan mari ting salĕngkring | 
nanging saya aboh | 

Ki Nuripin mĕsĕm myat bĕncolĕng | 
o lah niku badhe amĕdosi | 
ethok mawi sakit | 
darapon katungkul || 

21. Kirang sadalu ĕngkas puniki | 
ngagyatakĕn cĕplok | 

ngĕthok dalah konthole mak grĕwĕl | 
awis-awis tiyang sagĕd urip | 

Ki Wirya ambĕkis | 
wis wong edan taun || 

22. Lagi mangkene (n)dadak mĕdĕni | 
si Dipangan-potho | 

matur gujĕngan mung saenggane | 
yata ing wanci waktu Mahĕrib | 

Ki Kulawiryĕki | 
rĕngkĕng-rĕngkĕng wĕktu || 

23. Ki Nuripin tan salat mring masjid | 
salat anĕng pondhok | 

Mangunjana lan Mangunbrajane | 
tata kĕlirira wong angringgit | 
anĕng kori lĕmpit | 

kinajang barukut ]| 

24. Gamĕlannya Bĕr-manis kinardi | 
wawayangan mangko | 

dhalang Gunawangsa wus rinuktĕn | 
nulya maju saniyaganĕki | 
mirit linggyanĕki | 
wayange pinanggung || 

Jilid 10 - Kaca : 102 

25. Bakda Ngisa ing wancinirĕki | 
para ri agupoh | 

tata pagĕlaran linggihane | 
wus dinuga uruting palinggih | 
kang para ngabĕi | 
agĕng alitipun || 

26. Miwah badhe saosan miranti | 
tan ana kasompok | 
pinurwĕndah ing pandam sewune | 
ting daluwang puputĕran ringgit | 
sri kinĕmbang ngrawit | 

ing ijo bang biru 


27. Tharik amyang ubĕnging pandhapi | 
kalangkung sri tinon | 
tutuwuhan tan kĕna lum kabĕh | 
sinalinan kang awilis-wilis | 

tan anguciwani | 
nir kang saru-saru || 

28. Yata kang salat ana ing masjid | 
sabakdanya gupoh | 

samya mudhun saking palanggare | 
sira Ke Kidang Wiracapĕki | 

Jĕngrĕsmi Jĕngragi | 
pangulu pra sĕpuh || 

29. Jalu lĕnggah ana ing pandhapi | 
lir saban ana lor | 

lawan Jayĕngrĕsmi nĕng kilĕnne | 

Jayĕngraga pra ari nĕpungi | 
nulya Mas Ngabĕi | 

Wirancana lungguh || 

30. Sapangetan sakadangirĕki | 
jĕjĕr tan ana doh | 

Mangunjana kang tan kĕnĕng linggĕh | 
pangruktinira sabarang-kardi | 
sira Jayĕngragi | 
ingaturan kondur || 

31. Marang dalĕm gya lĕngsĕr sing ngarsi | 
prapta lĕnggah alon | 

Nikĕn Widaryati lon dĕlinge | 
lah Widuri ya bojonirĕki | 
turana mangering | 
ring pagĕdhonganmu || 

32. Ladĕnana busana sarwa-di | 
yun nĕmoni dhayoh | 

lah suwawi anakmas dĕn-age | 
andika busana kang prayogi | 
sakadar dĕsĕki | 
amanggihi tamu || 

33. Aywa risak wandane pangantin | 
tinonton pra wong-wong | 

Jayĕngraga tan lĕnggana ing rĕh | 
nulya maring pamireyan aglis | 
lan garwa tan kari | 
angladĕni kakung || 

34. Anĕng pagĕdhongan Ni Widuri | 
nutup kori rĕko | 

Ni Widuri dahat wulangune | 
marang kakung anggubĕl minta sih | 

sih luluting rĕsmi | 
dahat sangĕting kung || 

35. Jayĕngraga mĕsĕm angewani | 
de tan kĕnĕng anggop | 
kandhih adrĕngira asmara rĕh | 
dadya kadho-kadho tyasira mrih | 
linging tyas wong iki | 

bangĕt tanpa kusur [[ 

Jilid 10 - Kaca : 103 

36. Nora angon wĕktuning aguling | 
dĕstun tĕmĕn uwong | 

tan kaopan panane ngamĕne | 
manawine tan paja mĕnuhi | 
dudu sabaĕki | 
kĕrĕpe ambĕrung || 

37. Jayĕngraga ginubĕl ing rabi | 
sakĕdhap netra-ndon | 
langkung pamurihirĕng karĕsmĕn | 

Jayĕngraga ngaya-aya kapti [ 
kang rayi ginuling | 

-ngakĕn tanpa kasur || 

38. Karsaning kakung amung nyarati | 
mring kang nora anggop | 
gagĕlakan wus praptĕng gatine | 
kaluwaran Widuri ngukuhi | 
maksih angrĕrĕngih [ 

dĕrĕng onjotipun || 

39. Ingkang raka mĕsĕm sĕmu runtik | 
tan salumrahing wong | 

kewala mĕh kawijil dukane | 
aluwaran kang ara sarĕsmi | 

Ni Rara Widuri | 
sangĕt cuwanipun || 

40. Wusnya kalihe samya susuci | 
tinadhahan bokor | 

Jĕngraga gya abusana pamĕr [ 
ngagĕm nyamping prang-rusak kalithik | 
paningsĕt cindhe jring | 

abara jĕnar byur || 

41. Arasukan bĕlah-Bantĕn putih | 
kancing mirah kaot | 

arja kuluk kinanigarane [ 
akris tinatah kinaturanggi | 
landheyan sinĕmi | 
agagombyok dhuwung || 

42. Akakacu kumbaya kusta brit | 
sumping ron pinraos | 


< Serat Centhini Jilid 10 - Halaman : 140 > 


akalpika tajug myang galigĕn | 
jinĕbadan ing garwanirĕki | 
samya busana-di | 
wus samya linuhung || 

43. Ni Widuri mulat marang laki | 
jawil-jawil nyĕthot | 
asasmita mumurĕh kayun rĕh | 
pamandĕnge lir sotyaning gangsir | 
tar kawawa mĕksi | 

marang kakungipun || 

44. Jayĕngraga mĕsĕm angarasi | 
sarwi ngandika lon | 

payo rara mijil wus kasuwĕn | 

Ni Widuri nĕdhĕng anyĕnĕngi | 
ĕsmu tan wĕh gingsir | 

Jĕngraga gumuyu || 

45. Guyunira nĕbut jroning ati | 
setan andrĕwolo | 
karĕpanĕ apa dĕn-plok bae | 
ambakna wong bĕlisĕn tan eling | 
andimĕr ngiyĕri | 

ngĕcut angĕthiwul || 

46. Nulya samya mijil Jayĕngragi | 
alinggih karongron | 

nĕng jarambah ngarsĕng bu kalihe | 

Bokmas Wirancana Widaryati | 
angungun ningali | 
marang mantunipun || 

Jilid 10 - Kaca : 104 

47. Pra ĕstri myang bojoning ngabĕi | 
tuwa nom andongong | 

mulat marang Jĕngraga baguse | 
ya ta ingkang lĕnggah nĕng pandhapi | 
tan adangu prapti | 
para tamu-tamu || 

48. Sadayane kang para priyayi | 
samya tĕpung lunggoh | 
nĕng pandhapa jĕjĕr saurute | 
tuwa anom agĕng alit sami | 
busana di-adi | 
papamĕranipun || 

49. Mĕrĕt mubru sacaraning nagri | 
dĕnnya nganggo-anggo | 

tan ana ri pĕpak sadayane | 
dhalangnya wus wiwit dĕnnya ngringgit | 
jĕjĕr Ngastina Ji | 
lakon Sĕmar mantu II 

50. Mangunjana rakit sugatĕki | 
parentah marang wong | 
kasinoman kinĕn naosake | 
pamuncangan myang pateyanĕki | 
ramut sadayĕki | 

ing saurutipun || 

51. Jayĕngraga mijil sing wismĕki | 
cingak sakĕhing wong | 

lir bupati solah prabawane | 
tunggil kang raka dĕnnira linggih | 
pra paman ngingsĕri | 
angombĕri lungguh || 

52. Obah sadaya kang samya linggih | 
samya gawok tumon | 

marang Jayĕngraga ing baguse | 
kadya Pangeran ing Pranaragi | 
lir Wirun tinulis | 
tuhu yĕn binagus || 

53. Para pamĕr ingkang ambĕsusi | 
wiragane ĕntong | 
kabajonging Jĕngraga baguse | 
miwah jroning wisma kang parĕstri 
samya ting karintip | 

myating sang binagus || 

54. Wus mangkana dĕnnira alinggih | 
rarakiting jagong | 

pra ngabĕi kangsĕn kasukane | 
atandangan sapundhuhanĕki | 
ingkang suka pĕi | 
kĕcĕk kĕrtu dhadhu || 

55. Cina kaja sakarsane sami | 
sagolong sareyom | 

kang tan pundhuh pan caturan bae | 
ana mĕnĕng kewala alinggih | 
kan sĕm amamacit | 
kathah warnanipun || 

56. Tan wus winuwusĕn ing pandhapi | 
yata kang nĕng pondhok | 
Kulawirya angusadakake | 

Ki Nuripin sasontĕn angrukti | 
angambil kudĕstri | 
pinarantĕn sampun || 

57. Tuwin nimbali ronggĕng wus prapti 
jinatĕn ing wados | 
dĕnsisiwoni ronggĕng Ni Grĕpĕt | 
dhasar kuning kalukaran tapih | 
ngalela kaĕksi | 

nyunyunge arungkud 


Jilid 10 - Kaca : 105 

58. Winiwir-wiwir kang angrongkobi | 
gatraning puputhon | 
katĕlahan ing pandam cĕthane | 
wela-wela walakang malĕngki | 
kapipit kalĕmpit | 

popoking apupu || 

59. Ronggĕng tan polah ing ngolag galig | 

Ki Kulawirya non | 

marang ronggĕng atutug ginape | 
karasĕng tyasira asarĕsmi | 
kang ngĕndhorok tangi | 
eling gawenipun || 

60. Nuli binĕkta ronggĕng mring jawi | 
maksih ambolojod | 

praptĕng gyanning jaran pinarantĕn | 
angandika mring santri Nuripin | 
paran wus miranti | 
pitaya kinayun || 

61. Matur sarwi ngaturakĕn yiyit | 
kang kinarya nglunyon | 
payo sira mĕluwa marene | 
matur botĕn kawula nĕng ngriki | 
sampeyan pribadi | 

kaliyan bokayu || 

62. Lah wong pĕtĕng ngarah apa Ripin | 
payo ta marono | 

manawa na kuciwa prantine | 
blakan bae aja isan-isin | 
malah ya sirĕki | 
kang minangka dhukun || 

63. Sasat sira ingkang ngusadani | 
iya laraningong | 

matur sandika kapĕksa dene | 
atut pungkur mring gyanning kudĕstri | 
karsane Ki Ragil | 
ambalabak kayun || 

617 Balabak 

1. Kulawirya wus prapti ing pamipitan | 
ĕnggonne | 

wus akukuh kudĕstri tan bisa obah | 
jaranne | 

Ki Wuragil mathongkrong nĕng bokong jaran | 
prĕnahe || 

2. Ingĕndhukkĕn ing gĕmbok jaran ngĕlĕntroh | 
guthule | 

talĕdhĕke gya rinangkul ingambungan | 
pipine | 

pan kinarya panggalak amrih tanginya | 
cĕluse || 

3. Nguyĕl-uyĕl susu sarwi ngĕlus-ĕlus | 
gĕmboke | 

dĕn-sisilak pan sarwi cinĕnĕng-cĕnĕng | 
gambrĕnge | 

dĕnnya ngothah-othah pan sadhengah-dengah | 
pamriye || 

4. Dimĕn sangĕt manahe dĕnnya kapengin | 
pindhane | 

nulya ambĕdĕdĕng tangi mangut-mangut | 
dhogole | 

gya tinamakakĕn marang gĕmbok jaran | 
mak blĕse || 

Jilid 10 - Kaca : 106 

5. Angling ririh iki Ripin gocĕkana | 
buntute | 

dĕn-akukuh yĕn ucul ambabit guthul | 
tan wande | 

wuwuhing larane dakarku kang mupung | 
ngodore || 

6. Nuripin pan kukuh anyĕkĕli buntut | 
bobate | 

bisa (ng)gĕlur wus lunyu dening tĕtamba | 
mayare | 

nora krasa kinolonging lambe gĕmbok | 
dakare || 

7. Panggalake talĕdhĕk tan kĕna bĕnggang | 
si Grĕpĕt | 

pipi susu ciniwo aginogohan | 
nyunyunge | 

ngĕsĕs-ĕsĕs ronggĕnge mĕlu kepingin | 
wangune || 

8. Angling ririh dhuh Kenthol bok dhatĕng kula | 
sĕnggane | 

kĕdhap mawon kula pengin kagungane | 
rasane | 

dimĕn suwe pangodhore mindhak wuwuh | 
ecane || 

9. Kae Kulawirya ngling apa mangkono | 
enake | 

matur inggih makaten wawi cinoba | 
ginĕntĕn | 

Ki Nuripin umatur lo lo puniku | 
angalĕh || 

10. Wis kantĕnan mĕlĕng-mĕlĕng eca pisan | 
si Grĕpĕt | 

yĕn sampeyan mindhak wĕwah babarpisan | 
blaine | 

niku botĕn prasasat lading panyukur | 
landhĕpe || 

11. Ngling ah nora tau ambĕngang-bĕngani | 
sabĕne | 

nisthakake yĕn cinacad ambĕngangi | 

(m)bok jĕjĕl | 

ngling aĕm biyang lae gĕk mangsa iyaa | 
sanggupe || 

12. Wus unine dadine (n)jĕlomprongake | 
mangkene | 

lo lo sampun-sampun kula sung pĕpemut | 
yĕktine | 

gluwah-gluwĕh anggrĕwĕl mangsa sandeya | 
kablaĕn || 

13. Ki Wuragil saya rĕpĕh dakarira | 
tancĕbe | 

gya ginĕlak banĕne akalukukan | 
gĕlure | 

nulya mĕmpĕng mrakinding makĕnĕng mĕtu 
kamane || 

14. Mung sabrolan kewala tan ngudhal-udhal | 
wĕtune | 

gya linukar dakare mungkrĕt lir lintah | 
klumpruke | 

ilang ting prakinting mung kari pĕrih | 
jĕrone || 

15. Tanganira Ki Kulawirya kang kiwa | 
pan maksĕh | 

anggogohi nyunyunge ronggĕng kalĕproh | 
agabrĕs | 

matur ah (m)pun mangke ta tiyang asakit | 
raose II 


16. Inginggatan tangane galaprut ayit | 
ilĕre | 

tan wĕh lunga ronggĕnge anĕng ngiringan | 
ĕnggone | 

Ki Wirya ngling lah Ripin uwis uculna | 
buntute || 

17. Gumuywa ngling ngong-wastani dĕrĕng rampung 
ngĕgrĕge | 

dĕn-uculkĕn buntute akirig-kirig | 
jaranne | 

hĕh Nuripin sira angambila banyu | 

dĕn-age || 

18. Nulya naosakĕn toya nĕng pangaron | 
ngarsane | 

Kulawirya wong roro lawan si Grĕpĕt | 
lĕdhĕke | 

samyandhodhok lah Ripin dimrene sira | 
dĕn-age || 

19. Tangane kang kalĕprĕh rada rĕkasa | 
gatĕle | 

pan kinarya malirit ilining guthul | 
tanganne | 

linothokkĕn marang irunge Nuripin | 
mak-leno || 

20. Ki Nuripin anjĕngat niki punapa | 
mak-lĕdrĕg | 

lah yaiku idune guthul lan nyunyung | 
-nge Grĕpĕt | 

de tanganku rada gatĕlĕn sathithik | 
rasane || 

21. Ki Nuripin ambĕkuh u u arusuh | 
polahe | 

pan sakala gatĕl irunge kinukur | 
sag-ĕsĕg | 

Ki Wuragil angumbah guguthulira | 
barĕsĕh || 

22. Ki Nuripin angumbah ing irungira | 
ge-age | 

Kulawirya gupuh wangsul (ng)gĕne jaran 
karsane | 

tanganira dĕn-asab ing gĕmbok jaran | 
nulya ge || 

23. Tanganira dĕn-asabkĕn gĕmbok jaran | 
marine | 

hĕh Nuripin mreneya iki lo tamba | 
marine | 

lah irungmu ampĕlna ing turuk jaran | 
bĕcike || 

24. Dimĕn mari irungmu nora mĕrkotok | 
ningane | 

lamun nora mangkono blotongĕn bae | 
lo kiye | 

sarwi nguculi tatali ingkang wuri | 
palange || 

25. Ki Nuripin jinorogĕn garĕjĕgan | 
arame | 

pan pinĕksa jinoroggĕn marang bokong | 
-nging jaran | 


< Serat Centhini Jilid 10 - Halaman : 146 > 


pan katanggor ing buntut sigra pinĕngkal | 
dhĕngkule || 

26. Sru mak-gapruk (n)jĕlĕh sambat adhuh-biyung | 
sambate | 

bilah setan lara tĕmĕn kok mangkono | 
guyonne | 

mĕngko uga sun sobyang-sobyangkĕn marang | 
wong akĕh || 

27. Ki Wirya ngling lah iya-iya jajalĕn | 
sobyangke | 

dak-pĕnthungi cocotmu kang kongsi ngalĕh | 
janggude | 

Ki Nuripin grundĕlan sok anglarani | 
guyonne || 

28. Ki Wuragil Kulawirya angling malih | 
wuwuse | 

lah wis Ripin uculna jaranne iku | 
dĕn-age | 

ya olĕhmu ambĕdhog mau ing ngĕndi | 
jaranne || 

29. Mĕsĕm matur inggih pangulu Sradĕnta | 
kang darbe | 

wau akĕn ngupados kapal kang lĕma | 
turene | 

pan puniku inggih kapal lĕlampahan | 
anggĕnne || 

30. Kula mĕndhĕt nĕng kandhang tan wontĕn uning | 
tujune | 

Ki Sradĕnta wontĕn ngajĕngan kewala | 
tan mulĕh | 

lah kapriye olĕhmu angulihake | 
mĕngkone || 

31. Inggih dipun-culakĕn kewala ngriku | 
latare | 

ya wis mara tuntunĕn lah ulihĕna | 
dĕn-age | 

Ki Nuripin sigra dĕnnya nuntun jaran | 
lampahe || 

32. Gobar-gabĕr tan mĕnĕng-mĕnĕng kikirig | 
jaranne | 

Kulawirya karasa dhanganing lara | 
sĕnggange | 

malbĕng wisma lan ronggĕng maksih winuda | 
blĕjĕde || 

33. Ki Wuragil rĕmĕn ningali nyunyunge | 
mathise I 

sarwi tanya apa sira durung manak | 
de kuwe | 

maksih sarwa salĕkak tan ana rĕnggang | 
kupĕnge || 

34. Mung grumbule kĕkĕncĕng kaya kukuncung | 
anggawĕs | 

lĕluntare isih anyigar panjalin | 
ingkĕme | 

Grĕpĕt matur msĕm dĕrĕng anglampahi | 
bablĕngĕh || 

35. Mila sabĕn tiyang angalĕm nglangkungi | 
raose | 

Kulawirya tyase sumĕnut kapengin | 
mring Grĕpĕt | 

ronggĕng matur lah cobi inggih sakĕdhik | 
raose || 

36. Gumuywa ngling ah ora yĕn lara manĕh | 
mĕngkone | 

lagi mari tatomba angrasa waras | 
sakiye | 

nulya Ki Nuripin sĕgu-sĕgu prapta | 
banĕnne || 

37. Ki Wirya ngling Grĕpĕt marĕpa ing lawang | 
bĕnĕre | 

ya sĕmbari ngadĕga bae bĕn katon | 
sing kene | 

cinolokan ing dadamar mrih tetela | 
nglelane || 

38. Tinimbalan Nuripin sira mreneya | 
dĕn-age | 

nulya mĕngakakĕn ing lawang Nuripin | 
rĕgĕdĕg | 

myat wong wuda nyunyunge kĕtara gambrĕng | 
jĕmbrunge || 

39. Mak-cĕngkelak anĕbut dubilah setan | 
mĕnthule | 

Ki Wuragil alatah anon Nuripin | 
sĕbute | 

wĕkasaning panĕbut nganggo amĕnthul | 
basane || 

40. Nulya kinĕn tatapiyan ronggĕngira | 
gya tapĕh | 

Ki Nuripin tinimbalan malbĕng wisma | 
nulya ge | 

praptĕng ngarsa Ki Wirya maksih gumuyu | 
kĕkĕle II 

41. Ki Nuripin kacĕmutan sĕmu isin | 
ulate | 

angandika Ki Wuragil Kulawirya | 
wuwuse | 

hĕh Garĕpĕt sun atakon marang sira | 
yĕktine || 

42. Kaya wong kang (m)bĕngangi iku kang apa | 
mawane | 

lah manira tuturana kang balaka | 
yĕktine | 

mĕngko sira sun-ganjar wang limang suku | 
kathahe || 

43. Ronggĕng Grĕpĕt matur mĕsĕm aprasaja | 
wadine | 

lamun tiyang sampun watak anyakiti | 
sabĕne | 

kathah mawon walĕre lamun ginarap | 
jalĕre || 

44. Botĕn kenging sarĕngan mĕdaling mani | 
campuhe | 

yĕkti ambĕngangi inggih lir sampeyan | 
sakite | 

lawan sampun anggarap yĕn tangi tilĕm | 
sakite || 

45. Yĕn pinarĕng sakite ngruntuhkĕn watu | 
adade | 

sampun mĕksa tiyang ingkang botĕn purun | 
ing nganjĕn | 

lamun sakit malĕnthing kadya sulĕdĕn | 
malĕnyĕh || 

46. Lamun (ng)garap sampun rĕmĕn myating gĕmbok 
binĕnjĕng | 

lamun nuju sakite bĕngang amunjuk | 
sabĕnne | 

lan hya ngathah-athahakĕn tingkah polah | 
kasuwĕn || 

47. Nĕlasakĕn rekane sadhengah-dhengah | 
bungahe | 

lamun sakit rajasinganĕn mring badan | 
kudhise | 

lawan malih (ng)garap aywa dĕn-dhĕngakkĕn | 
guthule || 

48. Pratingkahe jĕngkĕng ngĕboti ing ngandhap | 
bongkote | 

pucuk guthul andĕdĕl bathuk kĕkĕmpung | 
prĕnahe | 

lir katanggor-tanggor tulang palanakan | 

pangglure || 

Jilid 10 - Kaca : 110 

49. Kang puniku yĕn pinuju sakit kathah | 
bĕngange | 

guthul konthol mĕtu yĕn waras tinamban | 
angalĕh | 

marang mata irung samya buh (m)bĕrarang | 
sakite |] 

50. Lamun waras tinamban bĕngange ngalĕh | 
abuhe | 

planjĕr (n)duduk myang sadhengah abuhipun | 
ĕnggonne | 

mantun-mantun angalĕh yĕn sampun tiwas | 
cacade || 

51. Kadhang tiyang nuju pĕsthi apĕs pĕjah | 
umure | 

Ki Nuripin anjola gĕdhĕg anĕbut | 

(n)dharindhil | 

e e tobat aja katĕma-katĕmu | 
lir kuwe || 

52. Ki Wuragil mĕsĕm gagĕtun angungun | 
driyane | 

sarwi muwus wong wiwitan bĕngang iku | 
kapriye | 

Grĕpĕt matur awis-awis kang tan bĕngang | 
brancahe || 

53. Kajawi kang wus uning paekanira | 
sarate | 

kang walikan ingkang tunggil tilĕm mulya | 
lan lonthe | 

sumimpange wawalĕr wau punika | 
rinĕktĕn || 

54. Yĕn anggarap ywa mrih sakecaning ngĕstri | 
garape | 

yĕn ĕstrine amada botĕn sakeca | 
raose | 

kang makatĕn tamtu botĕn ambĕngangi | 
adate || 

55. Sampun kĕkathahĕn polah mĕnthang nyunggar 
sirige | 

kĕdah dipun-sajojorakĕn kewala | 
pupune | 

guthulipun sagĕlĕm-gĕlĕme dhawak | 
tancĕbe || 

56. Kang kapara mangisor konjĕm tan kandhas | 
jĕrone | 

lan kang botĕn karaos katanggor-tanggor | 

guthule | 

nadyan dangu sampun ngantos mĕdal mani | 
kajĕnge || 

57. Kang makatĕn asring lujĕng botĕn sakit | 
bĕngange | 

sabab ĕstri sampun ngrasa tan sakeca | 
kĕmbane | 

kajawi kang mawi sarat sakarsane | 
angĕgrĕg || 

58. Samya mĕsĕm Ki Wuragil lan Nuripin | 
guyune | 

angling malih yĕku kang ginawe apa | 
sarate | 

myarsakakĕn kandhane ronggĕng si Grĕpĕt | 
crĕmĕde || 

59. Grĕpĕt matur uning kula inggih gampil | 
tan angĕl | 

saratipun ulĕr turi brambang jlantah | 
kinĕcĕk | 

ingusapkĕn guthule ingkang waradin | 
konthole || 

60. Lamun tamban damĕl sarat (ng)gih makatĕn | 
prantine | 

winastanan lisah cĕlĕng (ng)gih punika | 
yĕktine | 

sawabipun ing sarat awis ing sakit | 
bĕngange || 

61. Kruma tan tumama mangan guthulira | 
angĕlĕng | 

yĕn kasusu jlantah kewala alothung | 
blonyohe | 

Ki Wuragil manthuk-manthuk pan anyathĕt | 
ing gotĕk || 

62. Ki Nuripin mĕsĕm e yah olĕh gawe | 
kyaine | 

mandah apa wus wruh sarat ngiwut-iwut | 
peyore | 

Ki Wirya ngling yĕn amuwusi mĕngkonok | 
kobĕre || 

63. Baya besuk modar ilang sĕmbranane | 

Di-lĕngĕng | 

atatanya malih mring ronggĕng si Grĕpĕt | 
gĕmĕte | 

kang (m)bĕngangi iku maune kĕpriye | 
mawane || 

64. Kaya ngapa wiwite wong ambĕngangi | 
maune | 

lah tutura Grĕpĕt kabĕh sarandune | 
blakane | 

matur lamun kĕrĕp jinajah wong akĕh | 
kang ngĕgrĕg || 

65. Anom tuwa myang jajaka dĕrĕng pasah | 
anjĕjĕl | 

kĕdhikipun yĕn wus kambah wong salawe | 
watĕse | 

inggih sampun kadhang ginarap nyakiti | 
bĕngange || 

66. Sabab campuhipun kamane wong akĕh | 
kuthuhe | 

barkat kĕrĕp tiningkah sakerah-kerah | 
jojoge | 

dados uwĕlipun ing nglĕbĕt agudhig | 

-wĕsine || 

67. Nĕng jajambu tulang talanakan nginggil | 
ĕnggone | 

yĕn ginojog sangĕt lir gudhig kinukur | 
gatĕle | 

dangu-dangu gudhige amĕtu ilu | 
nĕrĕcĕs || 

68. Tumamane ngĕntĕni wĕtuning kama | 
karone | 

ilu campur ing kamane jalu ĕstri | 
nulya ge | 

kang mangsuking dakar dados sakit bĕngang | 
wastane || 

69. Ingkang mangsup dhatĕng ngĕstri dados gudhig | 
tunggile | 

tiyang ĕstri awon yĕn sampun anggudhig | 
tigang (ng)gĕn | 

kang rumiyin manggĕn jajambu kang nginggil tlanake || 

70. Kaping kalih anĕng uwĕl kanan kering | 
gudhige | 

uwĕl ngandhap ingkang datan gudhig-gudhig | 
dangune | 

kang winastan landhĕp tan kĕna ingambah | 
ampuhe || 

71. Lamun sampun makatĕn ĕnggĕnne gudhig | 
ampuhe | 

nĕh yĕktosi tiyang satĕngah ginarap | 
tinakĕn | 

kaya priye rasane kowĕkan blotong | 

kapriye || 

72. Lamun matur ujĕre akĕri gatĕl | 
raose | 

kang puniku utĕre wong ambĕngangi | 
adate | 

Ki Wuragil suka ing suruping atur | 
driyane || 

73. Ki Nuripin gawok malĕngak miyarsa | 
juntrunge | 

lingnya ĕng wong uwis alim-alim guru | 
bakyune | 

nora nana wong wadon kaya bok Grĕpĕt | 
rĕntĕse || 

74. Wus mangkana Ki Wuragil mundhut arta | 
kathahe | 

limang suku pinaringakĕn mring ronggĕng | 
si Grĕpĕt | 

kang sinungan nĕmbah-nĕmbah langkung nuwun 
ature || 

75. Nulya kinĕn wangsul mring panggonannira | 
waune | 

wus tur pamit rinilan anulya kesah | 
ronggĕnge | 

Ki Wuragil wus tingkas tan na karasa | 
larane || 

76. Wus rumangsa bisa mulih saking paran | 
mangkene | 

dene kanang lĕlara waluya jati | 
ing tyase | 

suka bungah datan sah andhandhanggula | 
mulyane || 

618 Dhandhanggula 

1. Lir punagi driyanira kadi | 
mina kasatan kalaban toya | 
gambiraya pasabane | 

nir kang prihatinipun | 

angandika marang Nuripin | 

ya ta lah tanpa nyana | 

yĕn bisa gumuyu | 

nastitijab impening tamba | 

lawan barkahing luluhur kang ngwonĕni | 

manulak pancabaya || 

2. Matur inggih Alkamdulilahi | 
punapa sampun asĕnggang pisan | 
dene cĕsplĕng tan ming-kalĕh | 

Ki Kulawirya muwus | 

iya uwis larane mari | 
namung ijih-(n)darawas | 

tan pati kur-ukur | 
cĕkĕle wus kadya saban | 
pandungĕng-wang wus kĕna kinarya linggih 
jagongan mring pandhapa || 

3. Manirĕki karasa yun bukti | 
sira munthuta bucu sadhela | 
mring anak Mangunjanane | 

Ki Nuripin agupuh | 

mentar mundhut saosan bukti | 

Mas Mangunjana sigra | 

nuduh pawongipun | 

anaosakĕn rampadan | 

nuli kĕrit mring Nuripin praptĕng ngarsi | 

nadhah Ki Kulawirya || 

4. Lalawuhan tan ana dinimik | 
namung dhĕndhĕng gĕpuk lan bakaran | 
lan paru tan ana manĕh | 

dĕnnya nadhah pikantuk | 
nutug nulya luwaran wijik | 
ambĕng wus cinarikan | 
sinungakĕn sampun | 
mring Nuripin gya amangan | 
lam-ulaman maksih wutuh dĕn-ijĕni | 
tanganne lir bonangan || 

5. Nora nana kaliwatan siji | 
ulam ladĕn para tutumpĕsan | 
padha bae pamamahe | 
kabĕh kari kur-ukur | 

Kulawirya gumuyu angling | 
iki apa gilingan | 

apa bagor untu | 
wong amamah ora lumrah | 
kaya gunting pilang-pilang ora ail | 
sĕmpal wange mamangan || 

6. Dĕlah nyawane lumayu ngĕnthir | 
giris ragane lamun mamangan | 
yĕn wis mangan bali manĕh | 
nyawane wilang cumbu | 

lagi tĕka anggĕndring maning | 
wong kasinoman samya | 
myarsa agumuyu | 

Nuripin ririh grundĕlan | 
ĕndĕlĕna yĕn gĕgarap mĕmoyoki | 
anyandra wong mĕmangan || 

7. Wisuh sarwi kĕn-ngundurkĕn aglis | 
gya ingundur marang kasinoman | 
tangane mĕksih angranggĕh | 
nyambi panggadhonipun | 

Ki Wirya ngling e e Nuripin | 

setan-alas idĕran | 
sĕwotĕn wong iku | 
lir tan kaopan jĕjĕlag | 
satingkahe wong edan ngisin-isini | 
dhulang jabloggĕn pisan || 

8. Ki Nuripin mĕsĕm dĕn-dukani | 
matur kalong sapintĕn punika | 
maksih akathah tunggile | 
ingkang sami kinrubut | 

mĕntah matĕng kang maksih urip | 
jaganipun punika | 
kĕndhuri sadarum | 
tan milih kang cicik cucak | 

Ki Wirya ngling wong gĕmblung bisa madoni 
ambĕrung nora tata || 

9. Matur sarwi gumuyu Nuripin | 
botĕn sampun limrahing akathah | 
gadhah lĕrĕs dhewe-dhewe | 
saya samya gumuyu | 

kang ngaldĕni mulat Nuripin | 
wus mundur kang rampadan | 
gya dhadharan maju | 
sarta sapateyanira | 
sinaoskĕn mring ngarsa tinata nuli | 

Ki Ragil Kulawirya || 


15 (Pahargyan sakalangkung ngedab-edabi) 

V. Pahargyan sakalangkung ngedab-edabi. Abĕn-abĕn sawung tuwin gĕmak 
kasambĕt tayuban. 

Kidang Wiracapa nĕpangakĕn Puspagati kaprĕnah wayahipun ingkang wuta- 
sastra, nanging kathah kasagĕdanipun: bĕksa, karawitan, ukir-ukiran, anam- 
anam lss. botĕn wontĕn padamĕlan ingkang botĕn sagĕd, mila 
pangawulanipun ing Pranaraga sakalangkung kinasihan dening Kangjĕng 
Bupati. Ing sarambi mĕsjid Kidang Wiracapa anggĕlarakĕn pokokipun 
ngĕlmu kakekat dumunung ing panrima kanthi katrangan miradipun, sarta 
conto-contoning agĕsang tĕbih saking panarima lan suka nampi pawĕwĕh. 
Lajĕng sami mandhap dhatĕng pandhapi, tamu pĕpak andhĕr. Sĕgahan mĕdal 
ambanyu mili kalĕbĕt arak waragang. Siyangipun kawontĕnakĕn lĕlangĕn 
abĕn sawung, abĕn gĕmak. Sadaya mawi toh-tohan sakĕlangkung ing 
ramenipun. Para botoh ngatingalakĕn kawĕgiganipun murih sawungipun 
mĕnang. Totohan tĕtĕmpilan andadosakĕn rame, wontĕn ingkang pasulayan. 
Kasam dhatĕngipun tiyang/mbarang Panglir, wontĕn tiyang sawidak lajĕng 
katanggap sarta kadhawuhan wiwit, tĕtandhingan tiyang mawi sanjata. 
Kasĕling dhahar kĕmbul, Kidang Wiracapa rĕraosan kalihan Kulawirya bab 
purwaning agĕsang kadidene tiyang salat maos takdir murih wilujĕng dumugi 
ing akhiripun. Sontĕn sami bibaran, sami marĕm manahipun ingkang gadhah 
damĕl. 

Kaca 114 - 139 

618 Dhandhanggula 

10. Abusana sarwa pinrayogi | 

nyamping kawung-gĕng bratayuda | 

adhĕstar parang-rusake | 
sabuk cindhe bang mungguh | 
arasukan sĕmbagi putih | 
mĕpĕt kadya jajaka | 
ing wanci wus dalu | 

Ki Wuragil Kulawirya | 

wus busana ngandika marang Nuripin | 

payo marang pandhapa || 

11. Nulya lumampah lawan Nuripin | 
praptĕng pandhapa anunggil lĕnggah | 
lan putra kang pinangantĕn | 
cingak kabĕh kang tamu | 

mulat marang Kulawiryĕki | 

Jĕngrĕsmi Jayĕngraga | 
mĕsĕm dĕnnya (n)dulu | 

Kae Kidang Wiracapa | 

langkung suka ningali marang Ki Ragil | 

alon dĕnnya ngandika || 

12. Punapa sampun sĕnggang dhi Ragil | 
sokur tan kalajĕng gĕrahira | 

Ki Kulawirya ature | 
barkah paduka nĕngguh | 
anyawabi lĕjaring sakit | 
gumuyu Kaĕ Kidang | 

Wiracapa muwus | 
mring sakĕhing tamunira | 

(ng)gih punika kang kula-pajar duk wingi 
pĕnĕd samya wanuha || 

13. Matur inggih sakĕhing tĕtami | 
samya nambrama pambagyanira | 
ing patĕmon wilujĕnge | 
winangsulan kramĕng yun | 
wiluyaning sih binasuki | 

susila ing pasoran | 

rahaping ngapagut | 

pra tamu micarĕng nala | 

nora jamak santri sajake mriyayi | 

padha awanda-wanda || 

14. Kang sawiji iku nora pati | 

karsa nganggo kang sarwa nyar-anyar | 

nging cahyane sĕmu dhewe | 

tan kadya roro iku | 

wus abagus paramĕng kawi | 

solahe awiraga | 

amangun tumĕnggung | 

Jĕngraga sang pinangantyan | 
mangkana ing pangalĕmbananirĕki | 
marang Ki Jayĕngraga || 

15. Yata ing wanci wus tĕngah wĕngi | 

Mas Mangunjana sigra parentah | 

marang wong kasinomane | 
kinĕn mĕdalkĕn gupuh | 
pangruktine saosan bukti | 
jinodhangan rinampa | 
linadĕkkĕn sĕlur | 
wus pininta kĕmbulira | 
nyamikane cinarik sinung pĕmburi | 
tinadhah pawong rencang || 

16. Wusnya ramut mundur kang ngladĕni | 

Ke Kidang Wiracapa ngandika | 

nak Mangunjana pĕnĕde | 

dhalange kinĕn suwuk | 

dimĕn rĕrĕn ĕnĕh ngingoni | 

sadhela ngong angalang | 

niyagane niku | 

kĕn-muni gĕndhing La-ĕla | 

lawan gĕndhingira kinĕn anggĕndhĕngi | 

enak padha arasa || 

17. Tur sandika kang liningan aglis | 
dhawah niyaga wus rinumatan | 
sigra muni gamĕlane | 

lan ronggĕng sindhĕn ngungkung | 

Kaĕ Kidang Wiracapa ngling | 
suwawi wiwijikan | 
kang liningan gupuh | 
adan lĕkas samya nadhah | 

Mangunjana parigĕl ngidĕrkĕn larih | 
arak-tape waragang || 

18. Wus dinuga dawĕg ing ngalarih | 
madyaning atadhah ing inuman | 
winantu-wantu larihe | 

mi suka tadhah nginum | 

pra ngabĕi pikantuk bukti | 

karasa winaragang | 

samyĕnggaring kalbu | 

rongĕhing lalungguhira | 

ingkang cĕthĕk amurwaka purwakanthi | 

tur ta tar wruh ing kitha || 

19. Puspagati gambira dera ngling | 
adhi Mangunjana eman-eman | 
nginum arak nora ĕrĕk | 

tan na kuciwanipun | 
gĕndhingane wus dĕn-gĕndhĕngi | 
kakondhanging wong lanang | 
nĕng kalangan agung | 
anunggang ronggĕng rinĕngga | 

(ng)gih makatĕn dhi Mangunjana kang bĕcik | 
gĕr ginuyu ing kathah || 

20. Kĕ Dĕmang Kidang Wiracapa ngling | 
nunggil sa-ambĕng lan ingkang putra | 

Jĕngrĕsmi Jayĕngragane | 

katri Kulawiryĕku | 
sadayane samya ngalihi | 

Mas Dĕmang Wirancana | 
pakĕmbulanipun | 
dyan Ngabĕri Mangunbrata | 
lawan Radĕn Wijangkangka Angabĕi | 
cĕlak lan ingkang uwa || 

21. Kaĕ Kidang Wiracapa angling | 
puniku dhi Ragil Kulawirya | 
kaelokaning Hyang lire | 

Puspagati puniku | 

prĕnah putu-misan lan mami | 
kalangkung kinasihan | 
ing pamagangipun | 
marang (n)Jĕng Pangeran Kutha | 
sabab sarwa sagĕd sabarang pakarti | 
atatas ing wicara || 

22. Tur ta datan sagĕd maca ngaji | 
nanging sabarang layange bisa | 
paham satĕmbung-tĕmbunge | 
yĕn muwus lir wong putus | 
tur tan wruh ing aksara siji | 
mulane kinasihan | 

kĕh pagunanipun | 
ngundhagi mandhe ngĕmasan | 
andondomi mangun ukiran angukir | 
anggĕndhing bisa bĕksa || 

23. Andhalang purwa gĕdhog karucil | 
nganam-anam karya suri jungkat | 
myang bathik anĕnun ngantĕh | 
karya jala ambubut | 

amarangi miwah angundhi | 
tuwin nanĕgar kuda | 
katurangganipun | 
sabarang pakaryan bisa | 
pinaringan pangan binlanja ing Gusti | 
miwah sandhanganira || 

24. Samajade puniku asugih | 
suprandene tan bisa bĕbĕdan | 
sugih gawe tanpa gawe | 

tur niku tani yutun | 

tan botohan datan madadi | 

ngamungakĕn num-inuman | 

ing sawawratipun | 

duk anĕm tumĕkĕng tuwa | 

dĕnnya magang inggih Radĕn Puspagati | 

kalintang musakatnya || 

25. Kang sinung-ling samya anor-ragi | 
sarwi ngantu-antu ing atadhah | 
dadya sami ngene-ene | 

wus sabĕn adatipun | 
lamun bukti sinambi angling | 
pinrih kĕdhik antara | 

-nira atatuwuk | 
wus tutug dĕnnira nadhah | 
aluwaran ambĕng cinarikan sami | 
sinungkĕn pawong rencang || 

26. Gantya dhaharan lumadyĕng ngarsi | 
samya sasambĕn sasĕnĕngira | 
myang larih tan na anggo pe | 
Jayĕngrĕsmi umatur | 

ing liripun kadi-punĕndi | 

kaelokaning majad | 

kang wau puniku | 

kang rama alon ngandika | 

wikan lĕrĕs lĕpate pamanggih-mami | 

ingkang kadya punika || 

27. Kasugiyaning Kang Maha Sukci | 
jinaiskĕn marang kita sama | 
kawan prakara dununge | 
ingkang kinarsan sinung | 
kasugiyan dera Hyang Widdi | 
kang dhingin kasugiyan | 
ngĕlmuning Hyang Agung | 
sinungkĕn mring kang kinarsan | 
kaping kalih kasugiyan Hyang Malĕwih 
kang muslim ing atapa || 

28. Sinungkĕn mring kang kinarsĕng Widdi 
kaping tiga kasugiyaning Hyang | 
kal-donya rajabranane | 

sinungkĕn kang kinayun | 
ping pat kasugiyaning Widdi | 
kabisaning pakaryan | 
sinungkĕn kang kinayun | 
tan pae sihing Hyang Sukma | 
ngĕlmu tapa donya kabisan pan sami | 
sinungkĕn kang kinarsan || 

29. Lamun ta maksih kita puniki | 
sinung kasugiyan sapanduman | 
saking salah sawijine | 

sokur marang Hyang Agung | 
maksih sinung pratandhaning sih | 
pintĕn banggi dhaupe | 
kasugiyanipun | 

Jĕngrĕsmi alon turira | 
dhaupipun kawula nyuwun jinarwi | 

Kĕ Kidang Wiracapa 

30. Angling (ng)gih dhaupirĕng kadadin | 
kasugiyan kang kawan prakara | 
ngĕlmi dhaup lan tapane | 

lir antiganing sawung | 

antigan kang upami ngĕlmi | 

ingangrĕm lawan tapa | 

amrih tĕtĕsipun | 

kasidan marang kamulyan | 

mĕngku rahmad karamad mangsa utadi | 

adi-adining titah || 

31. Kang punika titising ngaluwih | 
lir pamore tĕmbaga lawan mas | 
tan kenging lamun pinae | 
dadya suwasa mancur | 
tunggal sorot tunggal galigin | 
wusing saparipurna | 

-nira ing ajumbuh | 

saking kadhaupanira | 

wus tan ngaran tapa tan ngaranni ngĕlmi | 

wus jumĕnĕng karamat || 

32. Ngudi atur saprakawis malih | 

Kĕ Kidang Wiracapa lingira | 
kang saprakawis dhaupe | 
kal-dunya yĕn wus dhaup | 
angling agni dĕn-babayuni | 
agni pama kal-dunya | 
kabisan lir bayu | 

tuntume guna sarasa | 

satĕtĕsan tumamĕng pupuk kaywaking | 

ngobarakĕn wanarga || 

33. Tan ana kang kaduga mamati | 
pan dadine brama ingididan | 
baywagni pangupayane | 
ambrastha ing sawĕgung | 
purna pari warĕng wanadri | 
ngĕningkĕn ing pinangka | 
kalih-kalihipun | 

wus tan ran guna sarana | 
kasidane si sikara kang sisiwi | 
santosa mĕngku praja || 

34. Lamun datan makatĕn dhi Ragil | 
kang wus kawistarĕng kanyata-an | 
kawula ing ngambagine | 

kang tapa datan ngĕlmu | 
ing ngĕlmu datan dĕn-tapani | 
dadya karo kuciwa | 
lamban kalihipun | 
myang kang sarana tan guna | 

kang aguna tan duwe dunya sadĕmi | 
wus ngamarat ing dunya || 

35. Tinimbang lan wong kang tan binagi | 
kasugiyan kang kawan prakara | 
malarat tanpa ngĕlmune | 

lan tanpa tapanipun | 
tanpa dunya tanpa gunĕki | 
angur kang binagiyan | 
wontĕn lothungipun | 
yĕn sampun tan binagiyan | 
kasugiyan ing dalĕm salah sawiji | 
sasat dĕn wising Sukma || 

36. Jayĕngrĕsmi gumujĕng aririh | 
miwah ingkang rayi Jayĕngraga | 

Ki Ragil latah guyune | 

samya kapatuk kalbu | 
saking sukanira myarsa ngling | 

Kĕ Kidang Wiracapa | 
ragya sru anguwuh | 
maring kang mĕntas rinasan | 
e lah putu-putu Radĕn Puspagati | 
punapa ing samangkya || 

37. Kang ginarap karsaning ing Gusti | 
kang liningan santak aturira | 

pun ĕmbah andangu mangke | 
pakaryan kula wau | 
karsanipun (n)jĕngira Gusti | 
mangkya karsa gamĕlan | 
salendro pinatut | 
mĕndhĕt nĕmipun Paradhah | 
pelog lawan salendro nĕme sinami | 
kula kinĕn anglaras || 

38. Lan andikakakĕn mangun ngukir | 
landheyan gĕng katrap ing curigan | 
lan kinĕn ngrapĕhkĕn badhe | 
titiyan saking Kĕdhu | 

pun Erawan dhawuk gĕng inggil | 
kalangkung kinasiyan | 
ginĕdhog nĕng ngayun | 
tinĕdhakan dalu siyang | 
dhawuhipun kinĕn anggĕlak tumuli | 
kinarya miyos watang || 

39. Liyanipun sasambening kardi | 
ĕmbah inggih kathah kewala | 

Kĕ Kidang mĕsĕm dĕlinge | 
punika babaripun | 

ingkang putra umĕsĕm mĕksi | 

Ki Wuragil guyunya | 
bisik-bisik muwus I 

mring kang putra Jayĕngraga | 
yĕku ingkang aran Radĕn Puspagati | 
tuwompong basa ĕmbah || 

40. Mring kang Dĕmang Jĕngraga nauri | 
sadasa tiyang wus awunira | 

ya ta lah mulane kuwe | 

dangu dĕnnira muwus | 

wontĕn pawong ĕstri turnya ris | 

ngaturi Jayĕngraga | 

kondur ing dalĕm gung | 

anulya lĕngsĕr sing ngarsa | 

praptĕng wisma Nikĕn Widaryati angling | 

marang Ki Jayĕngraga || 

41. Lah punika rayinta Widuri | 
wontĕn sakite tan sagĕd lĕnggah | 
kula kĕn-guling marmane | 
karaos sakitipun | 

sakitira Nikĕn Widuri | 
prayogi pinariksa | 
anakmas sumusul | 
myat ari nĕng pagulingan | 

Jayĕngraga api gĕpah matur inggih | 
batine mĕncĕp ewa || 

42. Gupuh lĕngsĕr maring jinĕm-wangi | 
praptanira ing pagulingan | 
sinandhing kewala sare | 

Widuri taksih ngukruk | 
pangukruke atos kang ati | 
dangu tan panggyĕng raka | 
tambuh raosipun | 
abĕbĕg rĕmĕk tyasira | 
kadya lara sĕwu mĕtĕk anĕkani | 
wiyang puyang-payingan || 

43. Dupi kang raka prapta aguling | 

Ni Widuri lir wong kabĕndana | 
luwar saking pusarane | 
cumĕplong sukĕng kalbu | 
gumaregah ngrangkul ing laki | 
kadhuwĕtan gya-agya | 
alukar pipinjung | 

anggujĕg minta asmara | 

Jayĕngraga mĕsĕm ewa ngliring rabi | 
lah apa jĕrku apa || 

44. Lara kaĕmĕngan (ng)gigilani | 
polahe lir wong kĕna ing dalan | 
andĕlamĕh nora lĕrĕh | 

lir kucing nĕmu tikus | 
cĕk-wĕl bae tan wigah-wigih | 

Ni Widuri ngrĕrĕpa | 


< Serat Centhini Jilid 10 - Halaman : 162 > 


paworing ngalulut | 

Jĕngraga jĕlĕh tumingal | 
anggung gawe ginujĕg raina wĕngi | 
ngorot-orot pinĕksa || 

45. Kĕthĕmplĕng-kĕthĕmplong anuruti | 

Jayĕngraga salulut lan garwa | 
nutug sapolah-tingkahe | 
marambahi langkung yun | 

tan cinatur kang andon rĕsmi | 

yata kang nĕng pandhapa | 

eca dĕnnya lungguh | 

nginum sinambi kasukan | 

miwah ingkang sasĕrĕtan kĕh winarni | 

Kĕ Kidang Wiracapa || 

46. Ngliring sakĕhe kang sami linggih | 
nak-putu-ngong tan mangĕni karsa | 
punapa ing sakarsane | 

punapa sami mundur | 

kula-turi lalangyan arip | 

manira yun mawisma | 

wĕktuning aturu | 

ingkang liningan turira | 

pan sumangga ing prayoginira mangkin | 

tan wontĕn kang sumĕlang || 

47. Jayĕngrĕsmi lan Kulawiryĕki | 
aprasabĕn mring pondhokanira | 
rinojong lumĕngsĕr age | 

Kidang Wiracapĕku | 

lan Mas Dĕmang Wirancanĕki | 
samya mĕlĕbĕng wisma | 
miwah kang pra tamu | 
kundur marang ing pondhokan | 
salong maksih sinambi botohan sami | 
anĕningali wayang || 

48. Tan winuwus tatasing aratri | 
bĕdhol kayon wisan kang awayang | 
wus rinuktĕn saopahe | 

kang para ri agupuh | 

nuding pawong rencangirĕki | 

mamangun ing pandhapa | 

anyulami sapu | 

latar nulya rinĕsikan | 

miwah kasah kang rĕgĕd dipun-salini | 

lampit kalasanira || 

49. Ramut sadaya dĕnnya mrayogi | 
pulungguhan tan ana kuciwa | 

Mas Dĕmang Wirancanane | 
anĕng sabĕnne lungguh | 
ingkang bakda salat pra sami | 
anĕng ing palanggaran | 

pan eca alungguh | 

Kĕ Kidang Wiracapa jar | 

marang ingkang putra kalih malimpingi 

masalahing ngagĕsang || 

50. Kang cinatur gunĕming aluwih | 
kalĕpasaning tyas mring kasidan | 
poking ngĕlmu kakekate | 
anakmas kang binagus | 

ing ngagĕsang kĕdah nunggĕni | 
angluluri kang wus man | 
purwakaning dangu | 
amung dununging panrima | 
ingkang dadya tĕlĕng lautira budi | 
mĕt marta parinpurna || 

51. Jayĕngrĕsmi umatur angudi | 
kadipundi inggih miradira | 
liring panarima mangke | 
kawula anunuwun | 

ing wuwulang (n)Jĕngira Kyai | 

Kĕ Kidang Wiracapa | 

alon dĕnnya muwus | 

dununge ing panarima | 

namung budi tinokitakĕn kang suci | 

tan cambor ing Asya-a || 

52. Wus anungge marang ing sawiji | 
wijiling trang anggana musthika | 
ngĕsthi waskithĕng papĕsthĕn | 
kang pĕtha kang tinĕrus | 

tan rambatan ĕndha upami | 

tan minta tan pininta | 

tan ayun-kinayun | 

datan kanthi tan priyangga | 

lire tanpa kanthi talĕmpik tan milih | 

tan angĕntĕni papan || 

53. Liripun tan priyangga puniki | 
tan mangeran marang niyatira | 
amĕnampĕg kaanane | 
ĕnthĕng kalawan wahyu | 

tan piniyat kumambanging sih | 

kang wus tanpa karana | 

kawisisĕng wahyu | 

ingkang aran panarima | 

inggih wahyu dyatmika kananing kadim | 

asimpĕn ing kadadyan || 

54. Jayĕngrĕsmi apagutan kapti | 
ciptanya ge-age adungkapa | 
ing makaming panrimane | 
lir dhĕdhĕre sinawung | 
parĕpĕyan dĕn-mamacaki | 

miwah Ki Jayĕngraga | 
kapasĕng tyas ngungun | 
ngunandika jroning nala | 
kapan baya tĕkĕng panarima mami | 
mimikaning pandaya || 

55. Jayĕngraga lir parawan sunthi | 
anatmatĕng ing crĕmin winangwang | 
branti myat wawayangane | 
panggagasirĕng kalbu | 

kadya gĕya praptĕng birai | 

Ki Wuragil tyasira | 
kewala angungun | 
tangĕh (n)dungkap ing atampa | 
lon turira punapi wontĕn bedaning | 
trima lan panarima || 

56. Kae Kidang Wiracapa angling | 
tan pae ananging kinerata | 
nanging beda bĕnikane | 
mangisor lan mandhuwur | 
panarima maring panginggil | 
inggil wĕkasanira | 
kalamun panuju | 

tarima maring mangandhap | 
kandhap wĕkasane yĕn pinujunĕki | 
lire basa punika || 

57. Kang wus kalampah limrahing janni | 
winĕwĕyan sandhang lawan pangan | 
kalangkung gĕdhe trimane | 
ciptane wus bĕgjĕku | 

muga ana kang wĕwĕh malih | 
dak-trima kongsi ngayang | 
lĕganing atiku | 
makatĕn kaprahing janma | 
kados kula ngarsa-arsa siyang ratri | 
pawĕwĕhing sasama || 

58. Lir wong cilik ngawula ing Gusti | 
ngarsa-arsa mugi ginanjara | 

arta sandhang lan pangane | 

kang tanpa krana iku | 

cipta tansah bruwun ing Gusti | 

ngalamat wong cilaka | 

pangawulanipun | 

utawa kongsi matura | 

nadyan canthĕl atur anuwun paparing | 

saking karepotannya || 

59. Pangrasane wĕlas gya sinung sih | 
ing Gustine katon kinasihan | 
tĕmah muwuhi repote | 

nadyan pikantuk sinung | 

gusti kucĕm ewa ing galih | 

kawangwang sajĕgira | 

kaĕjising kalbu | 

dinok sor-soring kawula | 

panganggĕpe Gusti lir ulĕr (m)bungkĕri | 

tumingal wong mangkana || 

60. Yĕn kaplantrang tiwasing aurip | 
wĕkasane dadya pĕndhĕk tangan | 
saking apĕs ihtiyare | 

lothung tĕmahan kathung | 

amba bathok ngathung nĕng margi | 

trima picis dawiran | 

sak-ĕlĕdan puluk | 

sasuwĕk sandhang momohan | 

kacuthĕlan mupus cipta canthing jali | 

cibukna ing sagara || 

61. Ya mung olĕh saisining jali | 

kang puniku dhi Ragil wong nrima | 

jalar karĕm ing pawĕwĕh | 

bungah trimah yĕn sinung | 

yĕn tan sinung tan wande ngĕmis | 

malarat salaminya | 

tan tĕma-tinĕmu | 

prasĕjĕn tanpa narima | 

datan arsa minta pawĕwĕh sasami | 

wawadul karĕpotan || 

62. Kaplantrange ing panarimĕki | 
lamun darbe melik nambut-karya | 
lamun winĕhan awĕwĕh | 

tan ngilang-ilang surup | 

datan labĕt watak nunani | 

lamun ana pawĕhan | 

rob pamalĕsipun | 

lumuh kamalan lan cidra | 

lalu wĕwĕh ngamal pinrih jaring tinggi | 

tan arsa pĕndhĕk tangan || 

63. Tiwasing panarima kadyĕki | 
maksih prawira traping agĕsang | 
patine plĕs abuburoh | 
pinilalah mimikul | 

lalu lampus tan sudi ngĕmis | 
muringis nĕng ngarĕp lawang | 
yĕn suwung balurut | 

Ki Kalawirya alatah | 

Jayĕngrĕsmi Jĕngraga gumujĕng wadi | 
kawangwang marĕng titah || 

64. Kidang Wiracapa angling malih | 
puniku dhi Ragil Kulawirya | 
trima panrima dununge | 

apan datan tartamtu | 

dene gĕdhe kalawan cilik | 

lagi kang manirojar | 

wawadhaganipun | 

yĕn wus watak pĕndhĕk tangan | 

wong acilik dubruwun ngĕmis ngĕndhih sih 

yĕn wus sinungan lunga || 

65. Datan wontĕn trimaning sadĕmi | 
mring kang asung kang akarya pangan | 
Pangeraning alam kabĕh | 

mung sok olĕh aluwung | 
kang mĕkatĕn sukĕring janmi | 
rucah bangsa ibadah | 
sanadyan wong agung | 
karĕm mundhut darbĕk wadya | 
saturute priyayi sĕring mĕndhĕti | 
darbĕke pawong rencang || 

66. Wus kabangsa lan jalma kang nisthilp | 
ywan wong agung olah pĕndhĕk asta | 
narik ing ka-apĕsane | 

tan na ngĕmbani wahyu | 

raga mukti ati sor juti | 

kang watak sirlinapgang(?) | 

puniku tan arus | 

tinggal jĕnĕnging utama | 

tan tinĕmu eman sinĕbut priyayi | 

budine andĕdilat || 

67. Kang ngong-tuturkĕn kula pribadi | 
datan wajat polĕh ring utama | 
mung-mung rĕh rĕmĕh gĕndhingkrĕh | 
batĕh nĕmpĕg gĕrĕh wruh | 

tĕlung glintir dĕn-dhĕh-dhĕh kĕni | 

Ki Wirya saya latah | 

myarsa banyolipun | 

asor cucuting adhalang | 

sarwi angling lo nyanggup Kenthol Nuripin 

gawemu milang lawang || 

68. Iya inĕndur-undurĕn thithik | 
matur kantĕnane yĕn tinimbang | 
ngling timbang priye bacute | 
matur kĕsupĕn wau | 

sarwi mĕsĕm ulat nyĕlori | 
samya ginuyu kathah | 
dĕnnya ngampĕt atur | 

Kae Kidang Wiracapa | 
gujĕngira sarya ngling angancarani | 
lĕnggah marang pandhapa || 

69. Samya kering mudhun saking masjid | 
mring pandhapa tamu wus mĕh prapta | 
pan sadaya mudhun age | 

ngancaran kinĕn lungguh | 
sigra wangsul mring (ng)gĕnnirĕki 
tata samya alĕnggah | 
pĕpak sadaya wus | 
wacinjang pĕnthĕring surya | 

Kae Kidang Wiracapa ngandika ris 
marang Mas Mangunjana || 

70. Pĕnĕde yĕn wus ana miranti | 
eca madhangan sarapan enjang | 
kang sarwa ngĕt anyarane | 

Mas Mangunjana matur | 
inggih sampun rimat sasaji | 
kinĕn angĕdalĕna | 

Mangunjana gupuh | 

anuduh wong kasinoman | 

kang tinuding sigra naosakĕn aglis | 

rampadan marang ngarsa || 

71. Tan kalĕru pangetangirĕki | 
langkung asri ulame mawarna | 
samya angĕt sadayane | 

wus mundur kang mangayun | 

Kae Kidang Wiracapa ngling | 
suwawi wawantingan | 
kang liningan gupuh | 
adan lĕkas samya nadhah | 
datan ewah lir sabĕn kĕmbulanĕki | 
pikantuking panadhah || 

72. Gamĕlanira munya ngrarangin | 
gantya munya ngroras gongan sĕwang | 
salendro lawan peloge | 

ronggĕng Grĕpĕt lan Mĕnur | 

kang (ng)gĕndhĕngi ladrangan ganti | 

kang nabuh lĕlirihan | 

kalĕnyĕt anganyut | 

ing raras padha karasa | 

karya imbuh kamyatan ingkang abukti | 

tanak nora kasĕlak || 

73. Mangunjana tansah angidĕri | 
anglarihakĕn warak waragang | 
mawantu-wantu larihe | 

tan kĕndhat idĕripun | 

Jayĕngrĕsmi lan Jayĕngragi | 

katri Ki Kulawirya | 

salang gumun (n)dulu | 

myat bangsa ing Panaragan | 

doyan arak larih dĕn-padhakkĕn warih | 

tan wuru wurukanya || 

74. Wus kinarya lalabing ngabukti | 
arak api tampo lan waragang | 

ginĕnti lawan ulame | 

gantya wuwusira sru | 

ana ingkang katlangso angling | 

dyan Puspagati mojar | 

kula kamipurun | 

sumarwo nyuwun aksama | 

dhumatĕng ing Kae Mas Kulawiryĕki | 

(m)bok suwawi lariha || 

75. Kewala sapindhah pratondhĕng sih | 

Ki Wuragil anjola sinabda | 

Jĕngraga mĕsĕm myarsane | 

Jĕngraga agumuyu | 

winor angling sarwi anjawil | 
tiwas blai (n)jĕng paman | 
dĕn-jak uyup-uyup | 
sami sasruputan edhang | 

Ki Wuragil gumuyu gupuh nauri | 
inggih putu ngong trima || 

76. Pasihane kang dhatĕng pun kaki | 
kula amung tatĕnĕh talangan | 
nginum mring pun putu dhewe | 
kang sainum pun putu | 

kang sainum sumurup mami | 
duduh kalih inuman | 
sisan ngriku putu | 
gĕr ginuyu ing akathah | 

Kae Kidang Wiracapa gumuywa ngling | 
bisa nanduki basa || 

77. Kang punika nak-mas Jayĕngrĕsmi | 
pratingkahe wong kang mĕndĕm arak | 
tan ringa suba-sitane | 

wus nir kawatiripun | 

manah wantah tan sangga-runggi | 

kĕndĕl bae tan mamang | 

barang kang winuwus | 

tan ketang thĕl tinugĕla | 

tan was-uwas saking wanĕh wanuh wani | 

tyase wong mĕndĕm wragang || 

78. Ewĕd lan anĕng ĕndĕme dhikir | 
kaot wong tidha-tidha dhikiran | 
tulus gĕla-gĕlo bae | 

tan tumĕkĕng (n)dĕmipun | 

kang tĕkĕng (n)dĕm ĕmoh sathithik | 

kudu akĕh kĕtha-a | 

ing pandhikiripun | 

mĕndĕm arak (ng)gih kadyĕka | 

tan yun kĕdhik kĕdah kĕh panginumnĕki | 

jatine (n)dĕm panikram || 

79. Putra kalih myarsa anor-ragi | 
antara nutug kang samya nadhah | 
wus samya tumh astane | 
luwaran sadaya wus | 
cinarikan ambĕngira glis | 
sinungkĕn pawong rencang | 

-ngira kabĕhipun | 

wrata warĕg malah (m)brĕkat | 

ting kalĕncar mulih pondhok nganti gusis | 

pyayi ye tanpa rowang || 

80. Nulya dhadharan lumadyĕng ngarsi | 
wus samakta andhĕr sri sarwa na | 
sangkĕp kang tinakokake | 
cinarakkĕn ing tamu | 

samya ngalap sasĕnĕngnĕki | 

Kĕ Kidang Wiracapa | 
alon dĕnnya muwus | 
nakmas Dĕmang Wirancana | 
punapi kang kinarsan tanggapanĕki | 
sugatĕng tamu mangkya || 

81. Matur putranta pun adhi-adhi | 
nanggap uju sabĕn siyangira | 
dalu nayub prayogine | 
sarwi nolih amuwus | 

mring pra ari tanya kang ringgit | 
sapa kang sira undang | 
ronggĕnge kang mungguh | 
matur Mas Mancanapura | 
rinta Wirancaka wus utusan wingi | 
ngundang ronggĕng pun Gĕndra || 

82. Nĕng Kalangbrĕt lan utusan malih | 
ngundang Madu nĕng Pulung-lumba | 
mung ro punika kang sae | 

dyan Wiryabrata muwus | 
sarwi mĕsĕm marang kang rayi | 
adhi Mancanapura | 
sun tutur sirĕku | 
pa kira dyan Puspagatya | 
iya sangu talĕdhĕke apĕrmati | 
pun Teki wastanira || 

83. Yĕn aja-a pun anak Puspagati | 
kang anggawa yĕkti ora kĕna | 
rada katĕngĕn gawene | 

mara takokna gambuh | 

Mas Mancanapura nulya ngling | 

inggih nak Puspagatya | 

sangu jontrot gupuh | 

kang liningan gumuyojar | 

inggih (m)bĕkta awon-awon inggih Darmi | 

Kyaine Wiryabrata || 

84. Kang ngĕbĕki kula namung ngampil | 
Kidang Wiracapa nambung sabda | 
kewala mung padha duwe | 

pĕnĕd sami thok ĕmbul | 
pan gumuyu sadayanĕki | 
ngling malih paran samya | 

(m)bĕkta sawung puyuh | 
upami sami ambĕkta | 
sami ngirapakĕn lan nĕnĕman mami | 
ngong dĕrĕng wruh damĕlnya || 

85. Saur-manuk sadayanirĕki | 
inggih sami won-awon binĕkta | 
wawinĕh pĕndhĕt marike | 
kang kinĕn samya gupuh | 
nuduh rencang pating taruding | 
tan dangu sami prapta | 
puyuh lawan sawung | 

Kĕ Kidang Wiracapa jar | 

ngĕndi unggyan kalangane kang prayogi | 

matur Mas Wirancana || 

86. Anjawi nĕng tarub ingkang ngarsi | 
sampeyan pinarak nĕng undhakan | 
sami nuduh pra arine | 

lah tatanĕn dĕn-gupuh | 
kalangane glarana lampit | 
para ri tur sandika | 
tan dangu wus ramut | 

Kae Kidang Wiracapa | 

ngling suwawi anak-kula pra ngabĕi | 

angalih lilinggihan || 

87. Kang liningan sigra mudhun sami | 
amapan lungguh kĕpung kalangan | 
kang pra ari age-age | 

anggĕlar kalasa lus | 
palĕnggahanira (n)Jĕng Kyai | 
anulya lĕnggar ing (ng)gyan | 

-nira amangayun | 

Jayĕngrĕsmi Jayĕngraga | 

Kulawirya sami tan lĕnggana rĕhning | 
nut kang ngadarbe wisma || 

88. Narah rinĕh tan lĕngganing kapti | 
wus samya lĕnggah papan kalangan | 

Ke Kidang Wiracapane | 

alon dĕnnira muwus | 

Wirabajra pundhutĕn aglis | 

jagowanku si Modang | 

lan Gĕmak di Balud | 

lan kowe padha amĕka | 

jago gĕmak mung dimĕn padha ditandhing 

nĕng kono ing kalangan 

89. Tur sandika Wirabajra aglis | 
samya nuduh amĕndhĕt bombongan | 

Wirabajra tan asuwe | 

kang puyuh sawung katur | 

ngling lah niku sami tinandhing | 

sapa kang (m)botohana | 

angadĕg ingadu | 

dyan Wiryabrata turira | 

rencang-kula piyambak pun Amad Supi | 

kang pitados anggarap || 

90. Lan pun Alim-drĕma kang prayogi | 
rencangipun dhimas Wijakangka | 
kalih punika jĕnggĕse | 

tan wontĕn liyanipun | 
namung tiyang kalih puniki | 

Mat Supi liyan Dĕrma | 
ingkang sampun komuk | 
anjĕnggĕsi ing kalangan | 

Kae Kidang Wiracapa gumuywa ngling | 
ya wus padha nĕngaha || 

91. Wong kalih kang liningan mangarsi | 
anandhing sawung datan kuciwa | 
prigĕl nĕkĕm pambobote | 
kinarya nandhing mathuk | 

liring mathuk datan ngĕboti | 
tan kadhih ing sausap | 
otot balungipun | 
myang gring-warase tan inang | 
pangiringing napas tan iwir mĕlĕdi | 
wus anĕng tĕkĕmira || 

92. Angling Dĕrma lan Ki Amat Supi | 
panandhingirĕng sata satata | 
mĕdharakĕn pigunane | 
panglamakira rampung | 
sinaoskĕn mring pra priyayi | 

tan wus sama ababag | 
rinamĕkkĕn sampun | 
botoh kakalih turira | 

kang punika sampun (ng)gĕn-kawula nandhing | 
sawung-dalĕm pun Modang || 

93. Lan sawungnya putranta Dyan Bĕi | 

Wiryabrata kang abrit pun Gramang | 
kang samya dinadosake | 

Ke Kidang mĕsĕm muwus | 
si Lim Dĕrma bae (m)botohi | 
mring jagoku si Modang | 
ya wus pitayĕng sun | 
nak Dyan Bĕi Wiryabrata | 

kĕkĕdhikan kewala pangajĕngnĕki | 
sapantĕsing kasukan || 

94. Dyan Ngabĕi aturira inggih | 
amung gangsal ĕwu pangajĕngnya | 
ngling kathah tĕmĕn niku dĕn | 
umatur adatipun | 

pan salĕksa pangajĕngnĕki | 

Dyan Bĕi Wijakangka | 
anambungi wuwus | 
lah inggih kakang salĕksa | 
inggih adhi salĕksa punapa malih | 
mojar Mas Wirancana || 

95. Inggih kalih-lĕksa angladosi | 
inggih adhi dados kalih-lĕksa | 
gya samya rinayap ngakĕh | 
kang sĕwu kalih-ewu | 

pan sadaya tan ana kari | 
sami atĕtĕmpilan | 
kang satus rongatus | 

Kae Kidang Wiracapa | 

gumuywa ngling lah ya satus bae mami | 

mangsa bodhowĕng kathah || 

96. Babotohe abae pribadi | 
limang ĕwu kĕh pangarĕpira | 

Ki Kulawirya andowĕh | 
ngungun asru umatur | 
inggih kalih lĕksa punapi | 
nauri kang tinanya | 

dhi Ragil puniku | 
inggih kalih lĕksa kĕnthang | 
lah puniki giyare sadhĕrĕk ngriki | 
limrah rĕmĕn totohan || 

97. Matur inggih ta lah kang Ngabĕi | 
kados botoh kakalih punika | 

tan sĕmbada lan wujude | 

purun toh gangsal ĕwu | 

panganggone tan na majaji | 

mĕsĕm angling Ki Kidang | 

pan wus lagĕhipun | 

botohan lumuh totohan | 

sarya nuduh mring Lim Dĕrma lan Mat Supi | 

lah wus mara kirapna || 

98. Sigra sawung ingabarkĕn aglis | 
patang abaran sami tinoya | 
sawung pinakan karone | 
kinĕndhĕrakĕn sampun | 

ya kakirap kluruk salisik | 
gya ingadu antara | 
wus gulĕt cul playu | 

aloke asumyak-sumyak | 

samya ajon-ajon bae Modang tuwin | 

bae mĕlu si Gramang || 

99. Samya prĕp-pinrĕp gantya amilis | 

Modang Gramang jago lig-uligan | 
kĕtanggor padha bĕcike | 
katotohan yang-uyung | 

asor unggul amolak-malik | 

sigra manangkal wadhak | 

sru pamĕrĕpipun | 

mabrĕg si Modang (n)jĕrbabah | 

gĕr gumuruh surake samya lok mati | 

cinandhak dinandanan || 

100. Samya binanyu jagonirĕki | 
mung sakĕbĕsing kopoh kewala | 
rampung cukupan banyune | 
beda botoh kur-ukur | 

yĕn ambanyu satimba ĕnting | 

tan kadya Alim Dĕrma | 

lan Mad Supi punjul | 

jajĕgĕsĕ wong ing kitha | 

bisa gawe tandhing kang tambuh pinilih | 

(m)bingungkĕn wong botohan || 

101. Wus tinĕngga jagonira sami | 
gumĕtĕr wonge tohira | 
ngĕtohake sor unggule | 
bancang roro tĕtĕlu | 

ingkang dhompo pating karĕkis | 
sawung wusnya tinĕnggar | 
nulya cul ingadu | 
karone kanggonan polah | 

Modang Gramang padha pangayĕre miwir | 
garot pĕcroh kalihnya || 

102. Pulĕt pĕluk gulu Modang pipil | 

Gramang kĕna bĕnggang gya sinangga | 
mak-bĕg kĕna pok kupinge | 

lajĕng anjĕngat ambruk | 
sĕg gulinting sinurak angrik | 
alok yĕn babar pisan | 
sĕmpal ngalih wangmu | 
si Gramang sigra cinandhak | 
dinandanan nulya samyating toyĕki | 
kinirap gĕloyoran || 

103. Kang totohan kumruwuk ting tuding | 
gĕnti ngĕnĕm molu anyadasa | 
jĕnggĕse nadhahi bae | 

jago unggul aunggul | 
yĕn jagone asor dĕn-sori | 

Mad Supi Alim Dĕrma | 

karome kadyĕku | 
angrampĕt wong sakalangan | 
tan nampik toh sami tan nĕdya ambalik | 
tohira tan petungan || 

104. Jayĕngrĕsmi miwah Jayĕngragi | 
kadya wong nora bisa pinĕksa | 
buntu tan kabuka tyase | 

myat botoh ngadu sawung ] 
kewala mung ngecani kapti | 
narah mring kang aomah | 
tan katarĕng sĕmu | 
kang tohan tantang-tinantang | 
jagonira wus takat ingĕdu sami | 
sampun rĕmpu kalihnya || 

105. Datan pati agitik-ginitik | 
kothal kathĕl tĕlas pĕrĕpira | 
mung kari aloke bae | 
surak asru gumuruh | 

ting jarĕlih wong ngucap sami | 
mara ta age Modang | 
elinga gawemu | 
bangĕtana sapisan kas | 
bae nuli mak cĕlulu ambalĕjis | 
loking mungsuh tan beda || 

106. Mara Gramang kurang sathithik | 
mungsuhmu iku wus arĕp minggat | 
bok sing sru pĕrĕpmu kuwe | 
babotohe aibut | 

dĕnnya (n)damu sarwi nĕtĕgi | 
cawukĕn bae Modang | 
mungsuhmu mĕh mlayu | 

Mad Supi ngling bilih Gramang | 
tanggung tĕmĕn samplukĕn dimĕne posit 
mungsuhmu mĕh rĕp moda[ — ] || 

107. Pan wus bucĕg jagonira sami | 
ukur sami gronjal pĕrĕpira | 
tan bisa munggah sikile | 
karone samya (n)jagur | 
bĕnthuk cucuk tan ana gitik | 
ngalĕntruk tan (ng)galawat | 
samya lok pupuk-pur | 

Mat Supi anyipat tangan | 

Alim Dĕrma korĕke binuwang siti | 
samya jar nora nana || 

108. Sadaya agĕgĕtun tan sipi | 

Amad Supi lan Ki Alim Dĕrma | 
samya angundur jagone | 

Dyan Wiryabrata ngungun | 
ketang sawungira kaswasih | 

Kĕ Kidang Wiracapa | 

angling sru gumuyu | 
o bakal nora wĕkasan | 
jago tarung yĕn ijĕh dĕn-bobotohi 
Mad Supi Alim Dĕrma || 

109. Tan ana kang mĕnĕng salah siji | 
sabab kapintĕran botohira | 
botohe babotoh jĕnggĕs | 
mundhuk nglĕburi sawung | 

tan ana kalah salah sawiji | 
botoh padha jĕnggĕsnya | 
wus komuk pinunjul | 
mara ta ing kowe padha | 
atandhinga babusukan bae bĕcik | 
anulya tatandhingan || 

110. Samya tandhing gya ingabĕn aglis | 
sakĕmbaran aloke wurahan | 
ramya kang toh sor unggule | 
molak-maliking unggul | 

Alim Dĕrma lan Amad Supi | 
nadhahi toh anyarah | 
ing sor unggul purun | 
nanging wong sapakalangan | 
nora ana praduli nauri siji | 
tinambuhan ing kathah || 

111. Ana bocah sawiji kumaki | 

ran si Blungkang andrĕgil totohan | 

ngĕncring picis nĕng kanthonge | 

toh asor ngalor ngidul | 

amrih ora kalah ing dhuwit | 

singa jago kang mĕnang | 

salah siji ngukup | 

acalak ngabyak totohan | 

nora kĕna wong nantang toh dĕn-sauri | 

kang gĕlĕm kang tan arsa || 

112. Dudu polahe kang bocah cilik | 
kumarĕcĕg aba nora sora | 
dak-apite dak-apite | 

lah lima loro unggul | 

dak tĕlune si Wiringkuning | 

asor rong cĕt di-patta | 

ya kapatte unggul | 

apan sinauran dhawak | 

kasamuring kathah kang pating jalĕrit | 

tantangan tanpa rungyan || 

113. Jagone Dyan Bĕi Wangsapati | 
si Racun lan jagone Rahadyan | 

Wijangkangka pan si Sampe | 
samya ingadu jalu | 
sabĕtane padha patitis | 

si Sampe kĕh polahnya | 

mrapal bayar mundur | 

nusup grit gumaywang ngampar | 

Racun nganyĕr marang cucuk ngĕlap mipil | 
bangĕt nyundha gitiknya |( 

114. Yĕn kacandhak si Sampe tan eling | 

Racun kangĕlan pan dinĕrĕsan | 
tan kĕna tutut suwene | 

karone wus kĕh tatu | 
suwe-suwe si Sampe nikih | 

Racun kĕna ginampar | 

bĕt matane rĕnyuh | 

si Racun lumayu kalah | 

sru sinurak gumrah lir bĕdhah dĕsĕki | 

babotohĕ ambapang || 

115. Sabab jagone krĕp asornĕki | 
nora nyana yĕn tumuli mĕnang | 
gĕdhigrahan kĕh polahe | 

suka sakĕh kang mĕlu | 

surak banting ikĕt angibing | 

sumbar wĕnĕh angucap | 

mĕh bae abrundhul | 

kalahe nora dadiyan | 

lĕhku tohan malah bakal tombok jarit | 

mĕh bae mulih wuda || 

116. Dak-pĕng tĕmĕn nora molak-malik | 
tomboka bojo kae kapakna | 
jangji yĕn tarung si Sampe | 

kang balik unggul gĕtun | 
mojar jĕbul kalah ngong iki | 
aku mau geneya | 

(n)dadak malik unggul | 
yĕn aja-a balik mĕnang | 

Radĕn Puspagati ngukup angĕsoki | 
bolak-balikanira || 

117. Dĕn-bĕgajog mring bocah tinagih | 
pundi bayarane pikawon-(n)dika | 
wau angĕpat limang cĕt | 

Puspagati nĕntak sru | 

hus dhĕk kapan tan ngrasa mami | 

nora pĕrduli sira | 

bocah edan taun | 

amĕksa panggujĕgira | 

nanging kait padha bocah anĕksĕni | 

nganggo mĕncir wong tuwa || 

118. Ramya padu Radĕn Puspagati | 
bĕngak binĕngok padu lan bocah | 
ngudĕr nagih pundi Radĕn | 
kawon-dika dhĕk wau | 

pringas-pringis sarwi anangis | 
bocah kalima tuwa | 
barĕng ngling gumuruh | 

(ng)gih dĕn wau (n)dika ngĕpat | 
kula ninga (n)dika ngĕpat lan cah niki | 
limang cĕt (n)dika ngĕpat || 

119. Mĕksa tan ngaku Dyan Puspagati | 
gumĕdĕr padu anĕng kalangan | 

Ke Kidang Wiracapane | 
ngandika sru gumuyu | 

iku sapa bocah kang bĕngkrik | 

padu lawan wong tuwa | 

ana kang umatur | 

inggih lare pun Balungkang | 

kang apabĕn anggujĕg pamĕnangnĕki | 

gangsal cĕt dipun ĕpat || 

120. Dĕn Puspagati datan ngakĕni | 
mila gumĕdĕr dĕrĕng wĕkasan | 
ngling bĕnĕrana ing akĕh | 

pra ngabĕi umatur | 

lĕrĕsipun Dĕn Puspagati | 

kang kawon pabĕnira | 

mring rare kang mrusul | 

akanthi saking andiyat | 

angling malih lah putu toh nĕh kalahi | 

ywa pabĕn lawan bocah || 

121. Matur inggih mandhĕkĕl kang ati | 
nuli dĕn-soki sapuluh uwang | 
sarwi ngoso pambayare | 

lah nya wis kiye asu | 

bocah edan gĕlabro nagih | 

yĕn ta nĕng Pranaraga | 

tak-pĕrung kupingmu | 

gĕr ginuyu ing akathah | 

kongsi kamisosolĕn Dyan Puspagati | 

Ki Wirya latah-latah || 

Jilid 10 - Kaca : 131 

122. Mulat Puspagati dĕnnya bĕngkrik | 
kaduwĕlan padu lawan bocah | 
tĕmahe kinalahake | 

Jayĕngrĕsmi gumuyu | 
langkung ngungun ewa ing galih | 
myat tingkahing maksiyat | 
wirang jroning kalbu | 

marang Hyang Kang Maha Mulya | 
datan urup tan arus lir Puspagati | 
cipta siniksĕng donya || 

123. Nora pati nom-tuwaning wanci | 
wus cirine caraning ngarucah | 
cacak tuwa kadi rare I 

repot uripe korup | 

karĕp marang budi sarani | 

mangkana osiking tyas | 

sira sru tĕpakur | 

tuwakup nalangsanira | 

kawawang carĕmin ing Ki Puspagati | 

tuladha jalma tidha || 

124. Kae Kidang Wiracapa angling | 
tĕndhinga bancang tĕlung kĕmbaran | 
dimĕne glis tarung kabĕh | 
binandhung lawan puyuh | 

tĕka tĕlung tulang ya bĕcik | 

mundhak ramyĕng kalangan | 

nutug sukanipun | 

pundi rĕmĕne kinarsan | 

sawung puyuh niki nĕh Balut tandhingi | 

yĕn Lamak tandhingira || 

125. Kĕkĕdhikan kewala tohnĕki | 
kang liningan gĕpah tatandhingan | 
sawung myang tandhing puyuhe | 

Dyan Wiryabrata mundhut | 
puyuhira aran si Sawit | 

matur punika Lamak | 

kalawan pun Balut | 

ngling puyuh-kula anyĕngka | 

botĕn Lamak pan inggih agĕng pun Sawit | 

matur Lamak sangĕtnya || 

126. Inggih agĕng nanging kaot inggil | 
anggĕr Lamak sangĕtnya kewala | 
dhengah ron gĕlas inggile | 

wus Lamak tandhingipun | 
lah (ng)gih dawĕg kĕdhikan sami | 
sapa nĕmpil maring wang | 
pra ari biyantu | 

Wirancana sakadangnya | 

Dyan Bĕi Wijangkangka myang Wangsapati | 
tumut Balut tohira || 

127. Mangunjana Wiryawijayĕki | 

Mangunpura tumut Sawit tohnya | 
dadya limang lĕksa kabĕh | 
miwah papanthanipun | 

puyuh sawung wus samya tandhing | 

Ke Kidang Wiracapa | 
angĕculkĕn puyuh | 
sigra tarung anĕng tulang | 
rame gulĕt si Balut lawan si Sawit | 
luwĕs kadya kitiran || 

128. Jajah anunjĕl notog si Sawit | 

Balut mundur malanthong andhĕyang | 

sinaut Balut andhĕngklĕk | 
tan pati olĕh gulung | 
yĕn ginulungakĕn nglangkahi | 
samya bangĕt singsĕt | 
cacakotanipun | 

Balut kinukuhan wangnya | 

Sawit sinupit kinukuh anĕng nginggil | 
dangu tan wiwal-wiwal || 

129. Tanpa rungyan gumuruh tulyasri | 
loking janma dangu babandhungan | 
lok gĕmak lan lok jagone | 

kalah sinurak umyung | 
kanan kering wus salin tandhing | 

Sawit Balut sih ramya | 

sami atulipun | 

tan ana asor unggulnya | 

maksih bae-bae tohe kang ngajoni | 

gĕnti ngĕpat tinantang || 

130. Yata wong (m)barang pangleran prapti 
Mangunjana umatur ing raka | 

yĕn wontĕn wong (m)barang teter | 

Ke Kidang nambung wuwus | 
wong pira kang ambarang panglir | 
matur tiyang sawidak | 
dados nigangpuluh | 
lah (ng)gih anak Mangunjana | 
binacutkĕn kewala kĕn nuli wiwit | 
kang ujung papanglĕran || 

131. Wirancana ngling lah wus dĕn-aglis | 
kĕkĕndhĕnga ing nglatar kang jĕmbar | 
Mas Mangunjana nulya ge | 

nuduh kĕn-ngĕnthĕng sampun | 

pinarantos samĕktanĕki | 

nulya kinĕn alĕkas | 

kang samya laujung | 

bĕksa penjalin kinĕnthang | 

rong gĕlanthe tatandhingan loro sisih | 

asiring wĕdhung pĕdhang || 

132. Samya ngrĕnggĕp panjalin tinimbis | 
kiwa kinĕdhĕ panangkisannya | 
sigra talu gamĕlane | 

kĕndhang ro kĕnong kĕmpul | 
angklung gĕntha sampyong gĕng alit | 
anulya wit malandang | 
kang asiring wĕdhung | 
bĕksa ngagar sisiringan | 
ngĕndha-ĕndha kadi kĕndhĕla cacawik 
maju mundur egĕgan || 

133. Lĕt sadhĕpa wĕdhung nĕng panjalin | 
dadya patang wĕdhung sakĕcangnya | 

wang-wĕng mĕh thithik kupinge | 
kenging landhĕping wĕdhung | 
parandene tan mutawatir | 
nulya gamĕlan santak | 
surake gumuruh | 
lor kidul agantya-gantya | 
samya alok ce-ce-bu-ce sadayĕki | 
asiring sasabĕtan || 

134. Rikat malumpat kalih (ng)gyanneki | 
ngetan ngulon liron siringira | 
sabĕt-asabĕt arame | 

tan ngĕnani ing pupuh | 
samya katadhahan ing tangkis | 
kĕndhange dhungdhah-dhungdhah | 
klungcir mong-jur mong-jur | 
surake asasauran | 

barung lan suraking wong adu gora-tri | 
wurahan sumyak-sumyak || 

135. Ingkang kĕna kasabĕting pĕndir | 
pĕcah matane rĕnyĕk irungnya | 
kadhang kang dawir kupinge | 
yĕn umĕnang amupuh | 

sor kacurnan salah sawiji | 
ingundur sinalinan | 
rambahe kang maju | 
tan prabeda lan waunya | 
tandhingira lor kidul limalas rakit | 
lamun tan ana curna || 

136. Patang ajon sabĕtan tan kĕni | 
nulya gantya sinalinan rambah | 
dadya limalas rambahe | 

ana kang kongsi tatu | 
kang salamĕt rambahing panglir | 
duk enjang praptĕng siyang | 
wus warata kukut | 

Mas Mangunjana ambayar | 

ingkang kalih suwang patukoning jampi | 

kang mĕnang limang kĕnthang || 

137. Wus samya mulih barĕng pra panglir | 
kang ngadu-adu jago lan gĕmak | 
kalangkung rame aloke | 
bandhung-pat sawung puyuh | 

kalah mĕnang salin-sumalin | 
surake kang amĕnang | 
gĕr-gĕran gumuruh | 
ana jago rĕmĕh mĕnang | 
patohane wus dĕn-sadhuwit-satali | 
arang wani asorra || 

138. Kang unggul mlayu kalih anggitik | 
botohe umbak bapang susumbar | 
mangsa nangga-a si Gĕnje | 

mara baliya munyuk | 

(m)banting ikĕt ngibing malĕdhing | 
kang mĕnang kĕh polahnya | 
ngece-ece cucut | 
bocah si Balungkang mĕnang | 
asor sakcĕt pan sadhuwit di sĕtali | 
anjogĕd cacĕngkrongan || 

139. Moyok ngisin-isin ngiwi-iwi | 
mring jago kang kalah jĕrku apa | 
jago jaga binasĕngĕk | 

ranne bae si Ruyung | 

jĕbul bingung mlayu mak clili | 

mudani wong totohan | 

brundhul kalah unggul | 

baliya Ruyung dak-pindhang | 

jĕr ulatmu padhang jingglang ora isi | 

mulane tinggal glanggang || 

140. Ambalĕjĕs nglĕburakĕn picis | 
samya ginuyu rowange mĕnang | 
kang kalah sangĕt isinne | 
nĕpsu asru amuwus | 

nake sapa bocah kumaki | 

samangsa dak-bĕntura | 

malopor polomu | 

mĕnang nora tulus mĕnang | 

calangkrakan nĕng kalangan manas-ati | 

bocah edan kĕparat || 

141. Kang samya kalah mĕlu ngaruhi | 
si Blungkang iku lunga ing kana | 
aja anĕng kalangane | 

mĕngko blai sirĕku | 
dĕn-taboki wong akĕh sami | 
hĕh taboki sapa-a | 
wong wus lumrahipun | 
sanajan (n)dika yĕn mĕnang | 

(ng)gih makatĕn brayang ngur kula sathithik | 
wong padha nĕng kalangan || 

142. Nulya ngalih marang kulonĕki | 
cĕdhak (ng)gonne Puspagati mojar | 
bocah sing sok gabru kae | 

lo sanak sadayĕku | 
ngong tan tohan kalih cah niki | 
aja sandhing lan ingwang | 
bilai sirĕku | 

lunga sarwi garundĕlan | 

wong padha nĕng kalangan sasĕnĕngnĕki | 

(n)dadak anyingkang-nyingkang || 

143. Gya ngalih (ng)gon lagya mujurnĕki | 
sasuwene nora kalah-kalah | 
kanthongan kĕbak dhuwite | 
mĕnang rong reyal langkung | 
pawitane mung pitung dhuwit | 
ingandĕl totohan | 

babotoh kumrubut | 

satantange linadĕnan | 

ingkang tarung si Badhut lawan si Gĕndir | 

Gĕndir asor kewala || 

144. Tan bisa malĕs sadangunĕki | 
kongsi tĕlung banyon gitikannya | 
si Blungkang toh unggul bae | 
mitu molu nyapuluh | 

akĕh wani samya ngĕsori | 

si Gĕndir dangunira | 

sor tansah sinambut | 

botohe kĕsĕl anyandhak | 

andadamu lah wis (m)bok malĕsa Gĕndir | 

awakmu kongsi lara || 

145. Gya si Gĕndir mipil gombĕl iring | 
nangga adu arĕp bĕt (n)jĕrbabah | 
si Badhut putung gulune | 

tangi gloyoran mlayu | 

tinututan pinĕrĕp aglis | 

jinujur gigirira | 

mak-brug sru kumauk | 

si Badhut kang unggul kalah | 

jago asor nora kongsi molak-malik | 

amalĕs laju mĕnang || 

146. Kĕh polahe si Blungkang amringis | 
kĕna sĕbat jago nora pakra | 
diwalĕsa pisan mak-brĕl | 

sarya sok kalahipun | 

tokoh loro anggabro nagih | 

ĕndi kalahmu Blungkang | 

ko(k) mau nyapuluh | 

wong ro anggujĕg barĕngan | 

aku suwang iki suwang ta ĕndi glis | 

kalahmu rongpuluh wang || 

147. Si Blungkang sru sumaur ambĕkis | 
dhĕk napa kula tohan lan (n)dika | 
wong kĕh mojar nutuh kabĕh | 
dhasar bocah kĕpaung | 

mau gabrah saiki mukir | 
kinalahakĕn kathah | 
si Blungkang macucu | 
asok sarwi parĕmbeyan | 

wong tan tohan andadak dĕn-dakwa wani | 
aja salamĕt mana || 

148. Wus dĕn-soki nulya kang sayĕkti | 
mĕnang samya nagih mring si Blungkang | 
dĕn-sokkĕn tĕlas picise | 

apan maksih wong tĕlu | 

dĕn-sapuluh dĕrĕng dĕn-soki | 

ginujĕg bayarira | 

tan bisa sumaur | 

rĕmbuge wong sakalangan | 

ginĕbugan bae si Blungkang anangis | 

dene arsa pinala || 

149. Nuju ana kang wĕlas nĕbusi | 

Mas Dĕmang Ranubaya ing Ngrawa | 
kang ngĕsoki sakalahe | 
anyapuluh wong tĕlu | 
nĕlungpuluh dĕnnya ngĕsori | 
dadya sangangpuluh wang | 
dĕnnya kalah unggul | 
sawusira binayaran | 

binĕdĕran wong akĕh Blungkang ingambil 
mujang mring Dĕmang Prawa || 

150. Wus tĕngange surya wancinĕki | 

Ke Kidang Wiracapa andika | 
mundhut saosan dhahare | 

Mas Mangunjana gupuh | 

nuduh mring kasinomanĕki | 

tan dangu wus samĕkta | 

tinata nĕng ngayun | 

ngancaran kĕndĕl sadaya | 

pra ngabĕi samya nadhah nĕng pandhapi | 

tansah midĕr larihnya || 

151. Puyuh kang tarung Balut lan Sawit | 
maksih gulĕt tan ana kasoran | 

toh anggung bae suwene | 
sadaya eram dulu | 
ing bobote Balut lan Sawit | 
barĕngane akathah | 
tandhing roro tĕlu | 

Balut Sawit maksih ramya | 
dĕnnya tarung dadya lĕlawuhing bukti | 
mulat gĕmak tarungan || 

152. Kae Kidang Wiracapa angling | 
sasambĕn nadhah dhi Kulawirya | 
ing agĕsang tartamtune | 

sesa purwakanipun | 
lamun pĕnĕt wiwitanĕki | 
rahayu wĕkasannya | 
pĕnĕt kang tinĕmu | 
pramilane wong asalat | 

kĕdah ingati-ati ing dalĕm takbir 
betul ihkram pan ika || 

153. Pinrih pana cĕngĕnge ing takbir | 
tibadil mirat munajad ekram | 
kang parĕng mukaranahe | 
praptĕng pandulu luhung | 
pangikising nugrahĕng Widdhi | 
rahmat tanpa same-ka | 
makatĕn kang uwus | 

yĕn awon wiwitanira | 

wĕkasannya yĕkti awon kang pinanggih | 

sangsara sinikara || 

154. Sabab nimpang saking Dating Widdhi | 
titah satata lan satokewan | 

janma kang tan pĕnĕt wite | 

papa pawingkingipun | 

apan tikĕl sadasa kingkin | 

kadi ta si Balungkang | 

bisa anggĕgatru | 

winalĕs ginabruhing lyan | 

mĕnang satus kĕnthang nuli sinambulih | 

sangangatus pinĕksa || 

155. Wit mula amblilu kaki-kaki | 
mĕnang satak tombok awak mujang | 
lire puniku warnane | 

karya won purwanipun | 
kang liningan samya nor-ragi | 
kadi ta wong totohan | 
kakandhanganipun | 
lacut-lacute maksiyat | 
pangambile melik sarupa lan maling | 
anjujugil culika || 

156. Barang tinon angĕmpakkĕn silib | 
wisa-wisaya akal pitĕnah | 

tan ngĕmpakkĕn sablakane | 

tan ana kang kinalbu | 

pĕcat budinya kang utami | 

tan duwe pangulatan | 

rahayuning tuwuh | 

budine mung rong prakara | 

lamun mĕnang bungah tuman tohan malih | 

mung katon nĕng kalangan || 

157. Lamun kalah tyase nginggit-inggit | 
kudu buburu duwĕk kang kalah | 
tan mĕndha bobotohane | 
rinewang colong jupuk | 

lamun gontor ati amĕsthi | 
cukule tyas culika | 
cilaka tinĕmu I 

tumungkul kang ingujaran | 

dadya ondhe-ondhene tyas lir tinangi | 

antara dangunira || 

158. Aluwaran dĕnnira abukti | 
cinarikan sampun sadayanya | 
sinungkĕn pawong bature | 
waradin tan na kantun | 

gya dhaharan lumadyĕng ngarsi | 

samya cinaran ngalap | 

kang liningan gupuh | 

anyamik sasĕnĕngira | 

sarwi mulat tarunge Balut lan Sawit | 

kalangkung atulira || 

159. Samya (n)jĕtung ngungun pra ngabĕi | 
myat si Balut Sawit tarungira | 

tan kalah salah sijine | 
dadya samya angrubung | 
tinggal jago kang dĕn-ĕtohi | 
sami ngampir totohan | 
asor miwah unggul | 
si Sawit asor apitan | 
munggah bae unggul pati tibanĕki | 
angĕt plikĕt sautnya || 

160. Yĕn majahan si Sawit dĕn-apit | 
kari dhuwur si Balut andhĕyang | 
malanthong nyĕtĕsi bae | 
dangu-dangunya tarung | 
kamlikikĕn pangrangsangnĕki | 
si Sawit saya sayah | 

lumayu ambulus | 
nora tahan pinĕtĕsan | 

Sawit (n)dhĕkĕm cucuk tumancĕp ing siti | 
sinupak kalihira || 

161. Gya ingundur si Sawit tumuli | 
bĕthĕm abuh sangĕt bocokira | 
kang myat wĕlas sadayane | 

Dyan Wiryabrata gupuh | 
ambayari pikawonnĕki | 
limang-lĕksa sadaya | 

pan pangajĕngipun | 

kajawi jon-ajonnira | 

apan kathah kawonne Radĕn Ngabĕi | 

miwah kang samya kalah || 

162. Pan dinum katĕmpilannĕki | 

Ke Kidang Wiracapa ngandika | 
puyuhe saking pundi Dĕn | 
kalangkung atulipun | 
dĕn-pilalah (n)dhĕkĕm (m)bĕg pati | 
nyata gĕmak santosa | 

nora gĕlĕm mĕpluk | 

Dyan Ngabĕi Wiryabrata | 

matur inggih puyuh (ng)gĕn kula mĕmĕyi | 

piyambak sing pulutan || 

163. Kang rame ngling pun Balut puniki | 
waune unthul wus wande gĕmak | 
nanging apĕnĕt tanahe | 

ayu sarwi pinangguh | 

cacangkoke puyuh arĕgi | 

kula ngandĕl pĕthĕk-pĕthĕknya | 

milane ngong-ingu | 

mangke kapĕnĕt tĕmĕnan | 

matur dhasaripun pun Balut prayogi | 

yĕn tumrap kula ngrika || 

164. Ajĕng ngurupi mĕsa kabiri | 
gangsal rakit rĕgi ngĕnĕm reyal | 

Ke Kidang gumuyu linge | 

yĕn Dĕn Bĕi rĕmĕn yun | 
mring pun Balut kula-aturi | 
mundhut andika bĕkta | 
sasĕngkĕranipun | 
kula jumurung sumangga | 

Dyan Ngabĕi andhĕku nuwun turnĕki | 
kalangkung sukĕng driya || 

165. Ciptanira tan sok-sokan picis | 
saking dene lĕga bungahira | 
si Balut panaringake | 

ing wanci wusing bĕdhug | 

Kae Kidang Wiracapĕki | 
ingkang sami sadaya | 
kasukan anutug | 
kula so ing palinggihan | 
saur-manuk sadaya umatur inggih | 
sumangga ing sakarsa || 

166. Nulya linggar ing langgarirĕki | 

Jayĕngrĕsmi miwah Jayĕngraga | 
katri Ki Kulawiryane | 

samya awĕktu Luhur | 

sabakdanya Ki Jayĕngragi | 

ngaturan marang wisma | 

dening garwanipun | 

kang mĕjĕn sadina-dina | 

nora kĕna longkang sadina panas-tis | 

ngising tai mangkĕlang || 

167. Yĕn kondur sing jawi mring jinĕm-rik | 

Ni Widuri tan kĕna bĕngganga | 
athĕmĕl lir gula lĕdĕng | 

tarlĕn ingkang kaetung | 
mung guthule Ki Jayĕngragi | 

Jĕngraga kongsi (ng)gĕrsah | 
katĕmbĕn kinayun | 
winasĕng dyah ing asmara | 

Jayĕngraga tangĕh misasĕng ngrĕh ĕstri | 
jĕlanah nampik ngĕpah || 

168. Datan ana kang nisani kapti | 
sabĕn rakĕt tyasira gung ewa | 
nging Widuri nyrutu bae | 

lir among rare dhawuh | 
age-age panyandhaknĕki | 
tan wruh rĕnguning driya | 

Jĕngraga tyasipun | 
gĕsĕh lan warastranira | 
ati kĕthul guthul tan kĕna kajawil | 
tĕngĕn tan ngon iriban || 

169. Rinasĕng tyas gumuywa ngling kapti | 
guthul bandhil tan anuting manah | 
anganggo karĕpe dhewe | 

yĕn ati kĕndho wĕlu | 

jamak wĕlu mĕlu lir ati | 

si kĕnĕk iki nora | 

sok calak cumungul | 

andhangah tanpa parentah | 

ngotot bĕrot drĕng kumudu dĕn turuti | 

ya mara karĕpira || 

170. Nulya samya karon pulang-rĕsmi | 
nging tyasira satĕngu tan rĕna | 
mung nuruti guthul bae | 
rambah-arambah tinut | 

tan cinatur ingkang sarĕsmi | 

ingkang sami kasukan | 

ngabĕn puyuh sawung | 

lingsir kulon abubaran | 

samya rĕrĕh ngaso mring panggenannĕki | 

sayah mĕndĕm kasukan || 

171. Bakda Asar andhap wancinĕki | 

Mas Dĕmang Wirancana alĕnggah | 
nĕng pandhapa lir sabĕnne | 

pra paman ri nĕng ngayun | 

angandika Wirancana ris | 

lah sira Wirancaka | 

kongkonanirĕku | 

ngundang ronggĕng pa wus tĕka | 

matur sampun nĕng wismane Nayakĕnthi | 

pun Madu lan pun Gĕndra || 

172. Dadi tĕlu ta lĕdhĕkirĕki | 
matur inggih tiga saking kitha | 
pun Tĕki talĕdhĕk adĕn | 
duka-dalĕm puniku | 

mangke lamun tĕmpuking ratri | 
bandhung lan Madu Gĕndra | 
dĕn-adĕning gunung | 
sami gagambĕn katrinya | 

Wirabraja samambung nauri aris | 
nakmas Mancanapura || 

173. Ragi bĕgja jroning karya iki | 
barang pinilala pan prayoga | 
satunggil tan duwe kosĕk | 
pĕnĕt sadayanipun | 

Mancanapura anauri | 
inggih lĕrĕs sampeyan | 
dumadak sarwantuk | 

Mas Wirancana lingira | 

dhayoh iki sesuk dĕnnira yun mulih | 

mulane dĕn-samĕkta || 

174. Sakĕh ladĕn aywa nguciwani | 
kang para ri umatur sandika | 
kados tan anglingsĕmake | 
angrukti sadaya wus | 

kono priye Mangunjanĕki | 
sira kang juru mriksa | 
matur inggih sampun | 
tan wontĕn ingkang kuciwa | 
sadĕrĕnge kinĕn wus kula-ruktĕni | 
tan cinatur dangunya || 

175. Bakda Ngisa wayahe kang wĕngi | 
Jayĕngraga ngaturan busana | 
kang samakta prayogine | 

apan busana luhung | 

Ni Widuri anglaladĕni | 
anyamping kawung branta | 

-yuda agĕng nĕngguh | 
paningsĕt cindhe jo bara | 
corak jlamprang linud ing parada adi | 
ĕpĕk rukmi wiwiran || 

176. Sinungan pĕdhi intĕn mirah brit | 
kuluk kanigara wawĕngkonan | 
sumping ron pinrada adĕn | 
cundhuk mĕntul intĕn byur | 
pinalangkan suri rinukmi | 
kalpika galigĕn mas | 
kalinglingan tajug | 
gĕgombyok dhuwung oncĕnan | 
akakacu kumbaya kusta lus abrit | 
wus dĕnnira busana || 

177. Ni Widuri tumingaling laki | 
mandĕng tumĕnggong kamĕdhĕp tĕsmak 
lir durung tumon sajĕge | 

andulu wong abagus | 

ingĕsĕman anubruk wĕntis | 
sarwi nĕmbung asmara | 
sakĕdhap tan dangu | 
mendah saraosing driya | 
tamban-tamban kewala lir winginĕki 
kadar pintĕn sadhela || 

178. Jayĕngraga samun rĕngunĕki | 

mĕngko bae yĕn wis saking (n)jaba | 
sun-tutugi ing karĕsmĕn | 
lah wus payo amĕtu | 
ngong-nĕmoni dhayoh priyayi | 
ĕsmu rĕndhĕt ni rara | 
wus kĕring nĕng ayun | 
lunggwĕng jrambah ngarsĕng tilam | 
kanan ingkang ibu Nikĕn Widaryati | 
lan ibu maratuwa II 


16 (Tayuban ngundang ronggĕng pilihan) 

Dalunipun tayuban ngundang ronggĕng pilihan. Ni Gĕndra, Ni Tĕki lan Ni 
Madu. Jayĕngraga mĕdal saking dalĕm agĕng kairing ronggĕng tĕtiga, 
panganggenipun sarwi mompyor ĕdi pĕni. Ronggĕng anggambyong gĕntos- 
gĕntos. Saking mupakatipun para sĕpuh lan para tamu Jayĕngraga ambukani 
bĕksa, dipun larihi ronggĕng tĕtiga, sinambuting kĕplok mawurahan. 
Jayĕngraga angĕtog pangibingipun, binarung pangĕliking ronggĕng. 
Ronggĕng tĕtiga ugi kĕtogan panggambyongipun, wasana tĕtiga wau tĕplĕg 
tumamĕng wĕntisipun Jayĕngraga sigra kinĕmulan sondhĕr. Kocapa Rara 
Widuri sumĕrap kakungipun ginapyuking waranggana tiga, sanalika duka 
yayah sinipi, nyangking bata lumĕbĕt ing pandhapi amukuli waranggana. 
Gĕgĕr apuyĕngan. Para kadang Trĕnggalĕkwulan nyandhak Rara Widuri, 
gronjalan sarwi nangis. Dĕmang Prawirancana sangĕt dukanipun. Kulawirya 
lan Jayĕngraga sami ambĕbolĕhi para waranggana. Sasampunipun kaparingan 
arta para ronggĕng sami mundur. Tĕtiyang ningali sami bibaran. 

Kaca 140 - 153 

618 Dhandhanggula 

179. Miwah garwane para priyayi | 
sami kagawokan dĕnnya mulat | 
mring Jayĕngraga baguse | 
babag kĕh ĕmpĕripun | 

lan Pangeran ing Pranaragi | 

kang wus nitĕni lawas | 

pamuluning wangun | 

kaot ngrangkung Jayĕngraga | 

bagus dhĕmĕs aluwĕs mĕntĕs-mantĕsi | 

awayang winawangwang || 

180. Wĕnĕh ngucap sĕnggane wak-mami | 
yĕn duweya bojo kang mangkana | 
baya sun-simpĕni bae | 

nora wĕh mĕtu-mĕtu | 
yĕn kajambar kĕh kang mĕliki | 
nora kĕna kumrengkang | 
tinĕmu pĕk clĕmut | 

ginawa lumayu lunga | 
kowang-kowang kelangan bojo jĕlanthir | 
kĕh bawane parojar || 

181. Yata wau kang pra tamu prapti | 
samya busana kĕling samoa | 
pinapatut sasĕnĕnge | 
kinĕtog pamĕripun | 

kuluk kanigara mawarni | 
baludru langking rĕta | 
wilis wungu biru | 
miwah mathak myang udhĕngan | 
kĕling sutra jingga mĕpĕt pinalipit | 
asusumping puspita || 

182. Ingkang dhĕsthar cĕlĕpan myang bathik | 
parang-rusak modang sĕmu-kirang | 
kang sawit udan-ririse | 

akathah warnanipun | 
jor-jinoran panganggenĕki | 
samana bĕi dĕmang | 
kang samya alungguh | 

Dyan Ngabĕi Wiryabrata | 

Bratawangsa Wangsapati Wirapati | 

Dyan Bĕi Wijakangka || 

183. Lawan Dyan Bĕi Wijayapati | 

Radĕn Angabĕi Malangdewa | 

Dyan Bĕi Puspalayane | 

Dĕmang Jayabilaru | 

myang Mas Dĕmang Nandipurĕki | 

Dyan Dĕmang Mangunpura | 

Mangunrana nĕngguh | 

Mas Dĕmang Jayasantika | 

Dĕmang Ekalaya Radĕn Puspagati | 
tuwin Dĕmang ing Rawa || 

184. Dĕmang Ranubaya Ranupati | 

Dĕmang Ranutirta Ranudĕnta | 

Dĕmang Ranumanggalane | 
myang Dĕmang Ranukĕwuh | 

Dĕmang Ekamantri dan malih | 

Dĕmang Ranudikara | 

wus pĕpak nĕng ngayun | 
tan klĕru lungguhanira | 

Kae Kidang Wiracapa lir bupati | 
nuju dina grĕbĕgan || 

185. Mas Wirancana sakadangnĕki | 

Mancanapura Singabancana | 

Sancana Wiryajanane | 

Mangunjana waruju | 

samya kampuh sindur papali | 

Ke Kidang Wiracapa | 

tan busana mabru | 
nganggo kur rĕsik padinan | 
apra abdi kang putra Ki Jayĕngrĕsmi | 
tan arsa liya wastra || 

186. Namung pra kadangira Ngabĕi | 

Wirancana lawan Wirangkara | 
miwah Ki Wirabajrane | 
nganggo sapantĕsipun | 

Ki Wuragil Kulawiryĕki | 

anyamping parang-rusak | 

lan sadhĕstharipun | 

paningsĕt cindhe barendan | 

agagombyok dhuwung sumping krang mĕlathi 

borĕh kuning barutan || 

187. Lir jajaka birai apĕkik | 

Ki Nuripin tansĕng wurinira | 
lan wong nonton sapraptane | 
jalu ĕstri asĕlur | 
wong parapat manca-limĕki | 
myang tĕbih sami prapta | 
nonton ing atayub | 
mring karajan Lĕmbuasta | 
sakalangkung jĕjĕl supĕnuh sujanmi | 
angsukup yĕl-uyĕlan || 

188. Jayĕngraga kang lagya umijil | 
saking dalĕm agĕng mring pandhapa | 
ingiring ronggĕng katrine | 

Gĕndra Tĕki myang Madu | 
miwah Bala Wukir tan kĕri | 
binusanan lir putra | 
karo binabagus | 
kasĕlak katranging pandam | 
lir jawata widadara widadari | 
kaendran kawistara || 

189. Cingak sakĕhe wong kang niningali | 
mulat marang Kae Jayĕngraga | 
kang kadya dewa-dharate | 
mangkana nulya lungguh | 

nĕng keringe Ki Jayĕngrĕsmi | 
kang lĕnggah sadayobah | 
mitĕnggĕng andulu | 
marang kabagusanira | 

Jayĕngraga kang ngĕpak langĕning sigid | 
tan ana tumandhinga || 

190. Ronggĕng si Gĕndra lan Madu Tĕki | 
anĕng ngarsanira Jayĕngraga | 
asasĕlĕn busanane | 

Gĕndra asinjang kawung | 
sari kĕmbĕn gadhung mĕlathi | 
tinĕpĕn renda jĕnar | 

kawĕng adu mancung | 
agĕlung malang sinĕkar | 
paningsĕtan sutra mandhalagiri brit | 
kacu kumbaya kusta || 

191. Si Madu sinjang garingsing ringgit | 
kĕmbĕn jingga-mangsa pinarada | 
pinatut adu-mancunge | 

gĕlung nĕdhĕng rinarum | 
dhĕt sutra jo mandhalagiri | 

Tĕki sinjang prangrusak | 
kĕmbĕn tulakbangun | 
atatĕpĕn para rĕndan | 
apamĕkak tumpal seta mandhalardi | 
gĕlung sĕntĕg sinĕkar || 

192. Ronggĕng katri abusana adi | 
sami awiwir rukmi tinatrap | 
tinrĕtĕs intĕn byur bĕjĕn | 
kalpika mirah tajug | 

glung pinlangkan ing suri rukmi | 
cundhuk-mĕntul tamĕngan | 
kalangkung linuhung | 
tan cara talĕdhĕk desa | 
pan cinara dalĕman sarimpi adi | 
sangsaya wimbuh endah || 

193. Mas Ayu Wiryabrata kang wasis | 
tate maĕsi pangantĕn kitha | 
dalĕman myang pra putrane | 

tan liyan mung Mas Ayu | 

Wiryabrata ingkang maĕsi | 
pilalaning santana | 
ingkang samya mantu | 
mangkana wusnya samakta | 

Kae Kidang Wiracapa ngandika ris | 
mring ari Wirabajra || 

194. Wong niyaga kiwa tĕngĕn sami | 
konĕn munggah na munggĕng pandhapa | 
ricik sacukupe bae | 

ingkang liningan gupuh | 

Wirabajra Mangunjanĕki | 
tan dangu wus samĕkta | 
gamĕlan mangayun | 

Ki Wuragil Kulawirya | 

bisik-bisik mring kang putra Jayĕngragi | 

bilah dene aeram || 

195. Apik-apik ronggĕng kene iki | 
beda ing ronggĕng kana-kana | 
ana ayu ayu manĕh | 
ronggĕng ing ngĕndi iku | 

Jayĕngraga mĕsĕm nauri | 

lo paman kakilapan | 

paran yakti tan wruh | 

punapa botĕn pun Gĕndra | 

inggih mranggi sampeyan piyambak nguni | 

nyarungakĕn dawala || 

196. De kang kilĕn pun Madu kariyin | 

duk sampeyan manglar nĕng karandhan | 

Ki Kulawirya anjĕngĕk | 

gumuywa ngling amuwus | 

iki dene panglingĕn mami | 

bilah dene sayĕndah | 

yune ngundhung-undhung | 

dhĕk biyĕn nora kadyĕka | 

kang putra ngling satunggalipun pun Tĕki | 

ronggĕng Dalĕman kitha || 

197. Ki Wiryo-jar bubur ati-mami | 
moyang-moyang bilah setan beka | 
tlĕdhĕk nyĕmpalkĕn kathĕklĕk | 

Jayĕngraga gumuyu | 

myat kang paman wuyung kapati | 
mangkana Kae Kidang | 

Wiracapa muwus | 

sapa kang wiwit janggrunga | 

Dyan Ngabĕi Wirabrata matur aris | 
prayogi (ng)gih pun Gĕndra || 

198. Gya pun Madu anuntĕn pun Tĕki | 
ngling pĕnĕt lah pan para niyaga | 
paran gĕndhing purwakaning | 
sandika kang tinuduh | 

nulya talu Kabor kang gĕndhing | 

adan lĕkas Ni Gĕndra | 

anĕnggak anjanggrung | 

nutug pangikaling guna | 

gĕndhing niba gya ronggĕng mungsĕr sisirig | 

ngalĕtĕr nĕng kalangan || 

199. Imbal kĕplok badhute nyĕnggaki | 
gĕndhing laju turun muni Bondhan | 

Ni Gĕndra nuli anggĕndhĕng | 
anuntung manis arum | 

enggar kabĕh tyase kang myarsi | 
obah sapannontonan | 
samya rĕbut aju | 

Ni Gĕndra yĕn wus ambondhan | 
tuwa anom bocah myat guthule tangi | 
ambadĕdĕng sadaya || 

200. Panggambyonge lir prĕnjak tinaji | 
parĕpĕtan sisiring klintingan | 
ambondhan ngĕtog solahe | 
angglintir gagang payung | 

munyĕt pinalangkaning wĕntis | 
anglĕyĕk dhĕyang-dhĕyang | 
mundur muntup-muntup | 
singa myat winĕhan ulat | 
ting galĕmbor gumĕrah wong angukuki | 
ngawĕt nĕkĕn guthulnya || 

201. Wus anutug panggambyongirĕki | 
anulya suwuk gĕndhinganira | 

Gĕndra wangsul (ng)gyannya linggĕh | 
gantya Madu anjanggrung | 
gĕndhing munya Jungkang angrangin | 
si Madu ngrimong wastra | 
nĕnĕnggak anjanggrung | 

masang kĕmayan sumbaga | 
pisalining pandalu gingsiring ati | 
mring Madu nĕng kalangan || 

202. Wusnya mamati niba kang gĕndhing | 
lĕkas anggambyong anumpak raras | 
gya laju Gondrong gĕndhinge | 
antokon Gondrongipun | 

dyan anggĕndhĕng ngĕlik gumlindhing | 
plĕng binglĕng wong kang myarsa | 
sindhĕne si Madu | 

Gondrong niba Lela-lela | 

nyandhak payung mĕgar sinumpah pinĕthit | 

minuwĕr ingidĕran || 

203. Lir sikatan dinamu akĕsit | 
kĕkicatan kesit tan katingal | 
cat anglela kakĕmpole | 
sampĕlah kang andulu | 
dolongĕhe kaduli-duli | 

si Madu nulya ngikal | 

manthĕng mĕnthang payung | 

pinutĕr bantĕr nĕng asta | 

nurung sindur mĕrpĕt wĕh ulat wong ngaksi | 

barĕng surak kukukan || 

204. Copot ikĕt sabuk miwah kĕris | 
tinawakkĕn mring bok Madu ika | 
nya kiye Madu nya kiye | 
tĕk-golĕk luru-luru | 

mung wĕhana ulat wakmami | 
batur Dĕmang ĕpoknya | 
dĕn-tawakkĕn Madu | 
anutug panggambyongira | 

ronggĕng nĕmbah kĕsodan wangsul (ng)gĕnnĕki | 
suwuk gĕndhinganira || 

205. Nulya gantya Ni Tĕki kang kĕri | 
rawitira gĕndhing Taliwangsa | 
padha krasa panabuhe | 

angalĕp nganyut-anyut | 

apan lĕkas ngayĕr si Tĕki | 

ngrimong cindhe jalamprang | 

anĕnggak payung yun | 

amatak sĕmbaga gĕndam | 

limuting tyas tinuntun manjinging kingkin | 

kinon jroning kanĕngran || 

206. Hongilahĕng nayang ganur lathi | 
tharinga jarinira pinupa | 
mĕdhar cahya hongilahĕng | 
sakĕh ingkang andulu | 

gĕdhe cilik tuwa nom tuwin | 
lanang wadon tumingal | 
mring badan sliraku | 
pan katon asmara-tura | 
rongĕh gorĕh tĕka wĕlas tĕka asih | 
lulut onĕng maring wang || 

207. Pan mangkana kamayanirĕki | 
tar antara Taliwangsa niba | 
gya Tĕki raras sarimpĕn | 
tumpak saliring gambyung | 
kakĕjĕr lir branjangan paksi | 
sasirig anyĕnyĕtan | 

awasis sauyun | 

sĕdhĕt pĕthĕting tanaga | 

panibane lajĕng ladrang Lara-nangis | 

Tĕki ngangkat ambondhan || 

208. Nulya nyandhak payung Tĕki manis | 
pinanthĕng-panthĕng bau andhingklang | 
pinalangkan ginalĕntĕr | 

mĕmĕt madyaning pupu | 

payungira pineyang-paying | 

lir paningkising sara | 

parampinganipun | 

angĕlik sora rum rara | 

gĕtas rĕnyah mĕthit mĕrit wuluh rujit | 

rujat tyase kang myarsa || 

209. Papas rantas rontog rontang-ranting | 
atining wong angrungu sindhĕnnya | 
amlas asih lantikane | 

cipta mĕlu kalayu | 
jalu ĕstri abranta kingkin | 

Tĕki mĕdhar tanaga | 

-nira dĕnnya (ng)gambyung | 

akĕsit nindur wĕh ulat | 

mring wong nonton singa kang kinincang alis 

samya lok sumyak-sumyak || 

210. Barang kang cinandhak kang cinangking | 
ting karopyag anggĕbugi cagak | 


Jilid 10 - Kaca : 145 


< Serat Centhini Jilid 10 - Halaman : 196 > 


sarya sru surak-surake | 
kadya ngĕpung simagung | 
kang sinĕnggrang surak gora tri | 
mangkana antaranya | 
pambondhanira wus | 
mĕndhak nĕmbah wangsul (ng)gyannya | 
jĕjĕr wayang nĕng ngarsane Jayĕngragi | 
suwuk gamĕlanira || 

211. Mas Mangunjana gupuh angrukti | 
nuduh mring wong kasinomannira | 
mĕdalkĕn pasugatane | 

wedang pangananipun | 
tan dangu wus lumadyĕng ngarsi | 
sarta lariyannira | 
midĕr kang aminum | 

Kae Kidang Wiracapa | 
angandika (m)bok bacutan bae bĕcik | 
aja tanggung ing raras || 

212. Lamun nora kongsi maratani | 
ngantu-antu kang padha ngombe rak | 
prayoga nuli lĕlangĕn | 

Ki Wuragil gumuyu | 
sarwi nangkut kang ronggĕng katri | 
dĕn-eling wong lulumban | 
anglali nĕng banyu | 
iki anglangi nĕng jogan | 

Jĕngraga ngling nora jamak paman iki | 
mundhak pasangon ulat || 

213. Samya gumujĕng suka ing galih | 
ronggĕng Ni Tĕki Madu lan Gĕndra | 
kang ngĕsĕmi mring kalihe | 

Wiryabrata umatur | 

mring Ke Kidang Wiracapĕki | 
kasinggihan sabdanya | 
pĕnĕt nuntĕnipun | 
ngling malih sintĕn kang bĕksa | 
matur prayoginipun kang ngrumiyini | 
putranta pinangantyan || 

214. Angandika nakmas Jayĕngragi | 
kula-aturi angraras bĕksa | 
kang putra nuwun ature | 
kewala mangke pungkur | 
luhung kang putra tamu rumiyin | 
kang rama mĕsĕm nabda | 

ing prayoginipun | 
nakmas Dĕmang Wirancana | 
(n)dhinginana katĕmpuh kang darbe kardi 
dadya panuting kathah || 

215. Mas Prawirancana Angabĕi | 

tan lĕnggana ing karsa nut sabda | 


< Serat Centhini Jilid 10 - Halaman : 197 > 


Lung-gadhung pamundhutane | 
para niyaga gupuh | 
sigra lĕkas ngunĕkkĕn gĕndhing | 
ronggĕng tri sigra tandhak | 
barung gĕndhĕng arum | 

Mas Dĕmang Prawirancana | 
nulya bĕksa pasaja datan (m)bĕragi | 
marasĕmu kewala || 

216. Para rencangira angĕploki | 
lan sanjatanira barondongan | 
antara patang gongane | 
pangibingira sampun | 

ronggĕng raryan suwuk kang gĕndhing | 

Ke Kidang Wiracapa | 

alon dĕnnya muwus | 

nakmas Radĕn Wiryabrata | 

ingkang dadya wawaton wiwit angibing | 

nuntĕn saurutira || 

217. Wiryabrata tan lĕngganĕng tuding | 
nulya mundhut gĕndhing Onang-onang | 
ronggĕng anggĕndhĕng katrine | 

Dyan Wiryabrata gupuh | 
angadĕgi wusnya angibing | 
pra ri ing (ng)Galĕk-wulan | 
bĕksa larihipun | 

samya lok wong (ng)Galĕk-wulan | 
kĕplok atri bĕdhil barondongan muni | 
suka sakĕh tumingal || 

218. Wiryabrata dasar wignya ngibing | 
ababĕsus dĕnnira ambĕksa | 
bĕksa kĕmbang pangukĕle | 
ronggĕng tri parĕng nindur | 
sarĕng wiwalira ningkapi | 
sisirig (ng)gyannya mara | 
nindur maju mundur | 
ronggĕng tri kangsĕn kalangan | 

wus antara rolas gongan dĕnnya ngibing | 
pan wus dĕnnya ambĕksa || 

219. Nulya gantya saurutirĕki | 

Rahadyan Ngabĕi Bratawangsa | 
nulya Dyan Wirapatine | 

Wijakangka wusipun | 

Wangsapati gya Jayapati | 
nuntĕn Dyan Malangdewa | 
gya Jayatilaru | 

nulya Radĕn Puspalaya | 

ganti Sandipura Mangunpura nuli | 

Mangunrana abĕksa || 

220. Mas Dĕmang Jayasantika tuwin | 
nulya Radĕn Dĕmang Ekalaya | 
gya Radĕn Puspagatine | 
pangibingira baut | 
tuwa-tuwa maksih (m)bĕsusi | 
dhasare tukang bĕksa | 

asring amumuruk | 

pra anom-anom ing kutha | 

kang (ng)guguru marang Radĕn Puspagati | 

mila kĕh wignya bĕksa || 

221. Radĕn Puspagati dĕnnya ngibing | 
saplak lan ronggĕng pangukĕlira | 
ronggĕng ganti panindure | 
lĕngĕk linglingan (n)dulu | 

kadi dara angloloh piyik | 
pra kadang (ng)Galĕk-wulan | 
kang nglarihi minum | 
mring bangsa ing Pranaragan | 
sadangunya ganti-ganti kang pra ari | 
nglarihi ingkang bĕksa || 

222. Wus antara pangonjoting ngibing | 
nulya raryan wangsul ing (ng)gyannira | 
pan wus suwuk gamĕlane | 

Ke Kidang ngandika rum | 

lagya pintĕn kang samya ngibing | 

matur Mas Wirancana | 

ingih kintĕnipun | 

sawĕg sapalih kang bĕksa | 

sadaya wus bangsa Pranaragan ngibing | 

kantun pra Dĕmang Ngrawa || 

223. Manirarsa nyĕlani nĕngahi | 
prayogine bagus pinangantyan | 
aywa yĕn kongsi kalungsĕn | 
pra ngabĕi umatur | 

inggih sakalangkung prayogi | 
ngandika mring kang putra | 

Jĕngraga umatur | 
manawi parĕnging karsa | 
lamun sampun arinta paman Wuragil | 
inggih nuntĕn kawula || 

224. Kang rama mĕsĕm ngandika aris | 
lah dhi Ragil kula-turi bĕksa | 
punapi gagĕndhingane | 

matur sumangga kayun | 

sun-patute inggih dhi Ragil | 

mojar marang niyaga | 

nabuh pelogipun | 

lah unĕkna kĕnong pisan | 

pathĕt barang iya gĕndhing Gunungsari | 

sigra gamĕlan munya || 

225. Pelog pelak Gunungsari asri | 
nulya ronggĕng Madu Tĕki Gĕndra | 
parĕng (ng)gambyong rĕng gĕndhĕnge | 

Ki Kulawirya gupuh | 

angadĕggi kalangan ngibing | 
surak umung gumĕrah | 
bĕdhilan (n)dharudhul | 
abĕksa rangin araras | 

mĕnthang asta mathĕnthĕng lir Bima-kunthing 
manthuk thĕg pacak jangga || 

226. Langkung gulĕtira ing pangibing | 
ronggĕng tri parĕng panindurira | 
sarta barang panggĕndhĕnge | 
aruntut manis arum | 

lir sundari katiyup ngangin | 
samya nanĕngkah madya | 
ngugĕr nĕng pandulu | 
sakĕh suka kang tumingal | 

Mas Mancanapura tan purun nglarihi | 
dene bangsa ngulama || 

227. Wus parentah ririh kĕploknĕki | 
mring sakĕhe wong (ng)Galĕk-wulan | 
myang bĕdhil kĕh tĕngarane | 
kalangkung rĕmĕnipun | 

wus antara dĕnnira ngibing | 
wangsul lĕnggah (ng)gyannira | 
gamĕlannya suwuk | 

Jĕngraga nuduh mring Laba | 
myang si Wukir rare ro kinĕn angibing | 
Lompong-kĕli gĕndhingnya || 

228. Nulya lĕkas gĕndhing gĕndhĕng muni | 

Laba Wukir barĕng dĕnnya bĕksa | 

lir bambang kĕmbar bĕksane | 

ronggĕng gantya anindur | 

sami bautira angibing | 

dhasar rare mĕjana | 

pajarane bagus | 

karĕngga dening busana | 

wuwuh sigid anjĕlanthir Laba Wukir | 

ngalĕtĕr nĕng kalangan || 

229. Langkung suka sakĕh kang ningali | 
pra wadonan kumrĕsĕg bawanya | 
dhĕmĕn mring Laba Wukire | 
rarasan ngaruh-aruh | 

karo sapa Laba lan Wukir | 
gaibe bĕksanira | 
karo bagus-bagus | 
parawan walanjar randha | 
anggalĕgĕs mangĕngĕs andapĕs ngisis | 

cariwis kaĕprĕsan 

230. Kang dĕn-uprĕs mung si Laba Wukir | 
kang malipar mungsĕr nĕng kalangan | 
kinatĕlon marang ronggĕng | 

kang tumingal kayungyun | 
mring rare ro si Laba Wukir | 
wus dĕnnira antara | 
tutug dĕnnya (ng)gambyung | 
marĕk suwuk gamĕlannya | 

Kae Kidang Wiracapa ngandika ris | 
marang sang Jayĕngraga || 

231. Lah suwawi nakmas Jayĕngragi | 
kula turi wiragĕng kalangan | 
punapa gagĕndhingane ] 

matur sumanggĕng kayun | 

ngling (ng)gih papantĕsing kang gĕndhing | 

Gĕnjong-goling aniba | 
ginonjing umangguh | 
lah mara gĕ wong niyaga | 
si Bĕr-manis bae sigra kang tinuding | 
ngunĕkkĕn gĕndhingira || 

232. Ronggĕngira Madu Gĕndra Tĕki | 
samya tandhak cadhang nĕng kalangan | 

Ki Jayĕngraga nulya ge | 

mundhut sondhĕr wus sinung | 

pan jumĕnĕng lĕkas amiwir | 

horĕg sapanontonan | 

samya rĕbut aju | 

ting gadhĕgĕs yĕl-uyĕlan | 

datan etang caruk wor jalu lan ĕstri | 

rusuh adat wong kathah || 

233. Cĕlĕr-cinĕlĕr sakĕnanĕki | 
kĕh kelangan tan ora rinasa | 
lalu pĕrlu pandulune | 
kang (m)bĕsur analusur | 
susu ingmĕk saking ing wuri | 
myang gagap gĕmbokira | 
sisilak sing pungkur | 
sakatĕke dĕg-adĕgan | 

kang ginarap nora ĕrĕp dĕn-karĕpi | 
malah ekar sukunya || 

234. Kang tan tau arĕp (n)jĕlih isin | 
mupus mĕnĕng prandene sakeca | 
apan wucapĕning akĕh | 

Kidang Wiracapĕku | 
langkung sukanira ing galih | 
akĕplok astanira | 

dadya sĕdayĕku | 
samya akĕplok sĕnggakan | 

miwah Jayĕngrĕsmi mĕlu angĕploki | 
angrahapi kang rama || 

235. Mas Wirancana sakadangnĕki | 
angĕploki sĕnggak sumyak-sumyak | 
suka bungah myat mantune | 
sakĕhe pawong batur | 

samya surak gumuruh atri | 

bĕdhil drĕl barongdongan | 

myang kalataka sru | 

mawantu-wantu larihnya | 

mring sakĕhe priyayi kang sami linggih | 

tansah kĕplok sĕnggakan || 

236. Datan ana ingkang mĕnĕng siji | 
samya kurmat bungah sukĕng manah | 
kang martuwa sakadange | 

tambuh raosing kalbu | 
sajĕgipun tan kadya mangkin | 
asuka pari-suka | 
ngĕnting kalangĕn hyun | 

Jĕngraga dĕnnya angraras | 
bĕksa Panji-anĕm Madura rĕspati | 
pacak pasang kusuma || 

237. Pangadĕge andoran-tinangi | 

jaja mungal anjunjung widhangan | 
kawiwilan darijine | 
wiwir sondhĕr angrajung | 
angĕpipir sondhĕr kumitir | 
mingsĕd wĕdhi-kĕngsĕran | 
jangga nglunging gadhung | 
jarijwa gĕng tĕkĕplĕran | 

mĕnthang asta andhĕngklang gandhewa gadhing | 
tatanjak kĕbo-mĕnggah || 

238. Ngikal nampir sondhĕr anaricik | 
nyidhang nurung lumarap nĕdhikan | 
anguntap pacak-janggane | 
pamagĕle gol-lambung | 
alimbangan ula ngĕlangi | 

raras ngundur ramagang | 
angglong ing dhadhĕngkul | 
tungkak ambengkat tumapak | 
tanjak pacak jangga pĕksi angĕn napsi | 
rinambah bĕksa kĕmbang || 

239. Jayĕngraga angĕtog angibing | 
tanpa mĕmba langĕning kalangan | 
eram kang tumonton kabĕh | 
kang durung bĕksa kantun | 

cipta ora arĕp angibing | 
puthĕr puthĕs bĕragnya | 
sanadyan kang uwus | 

tan kaduga ming kalihnya | 
tanpa wasis bĕsuse gusis tan mingis | 
kapapasing Jĕngraga || 

240. Kang jalanthir anganjir pribadi | 
ngĕpak samoaning pra wiraga | 

Jayĕngraga pangibinge | 
ronggĕng tri angarubut | 
marang Jayĕngraga ngunduri | 

Ni Tĕki Madu Gĕndra | 

barung kang gĕndhĕng wus | 

kadya suling tinĕrusan | 

cumalinthing cumliring bĕning gumrining | 

lir wuluh apipitan || 

241. Ulon nyamlĕng kĕplĕng tan sarĕnti | 
katri lir pĕndah ĕmprit ingundha | 
kakĕjĕr kalangan kangsĕn | 
nindur paniyupipun | 

mencok pinalangkan ing wĕntis | 
anĕngkah-nĕngkah madya | 
kanan keringipun | 
nglinglingan kongah-kangĕhan | 
kadya Juna mangrurumi Rarasati | 

Srikandhi Drĕsanala || 

242. Warga pilut kapaliring ing ngling | 
ngingling rayung susumping raditya | 
dadi lara kawulane | 

yĕn tan tinurut ing hyun | 

kisma rengat tidhĕming sasi | 

bĕndara sunlaela | 

kasuruping dalu | 

pĕtĕng apan wus pitaya | 

pintĕr guling gambar anĕng kĕrtas adi | 

yĕn adoh kapinendra || 

243. Lamun pĕdhak amamanas ati | 

gya ronggĕng tri miwal sing palangkan | 

anglir pĕksi madal pange | 

prĕpĕt kadi amabur | 

bĕr-ubĕran mungsĕr sĕsirig | 

ngandhuyuk atikingan | 

mingsĕr mĕdhi lungsur | 

anyambi nyikut wĕh ulat | 

mring wong akĕh barĕng surak angukuki | 

hng braok galĕmboran || 

244. Bĕlah setan kĕblak thĕthĕk pidhir | 
nora jamak nyoplokake mata | 
dipandĕng mataku molĕr | 

dhuh biyung aku mĕnthung | 
anĕng lurung bĕncĕt mlĕcĕti | 
olĕha cowĕk gombal | 

sun-sungkĕn katĕlu | 
mring si Tĕki Madu Gĕndra | 
nora wĕdi tombok umur sun-lakoni | 
mung ĕsĕmana ingwang || 

245. Apa sing ko(k)-jaluk ngong-tĕkani | 
tadhahmu pira aku sing nyangga | 
omahku urupna tikĕ | 

kĕh swarane aumuk | 
kang abĕksa samya pĕrmati | 

Jayĕngraga kawuryan | 

kabagusanipun | 

ronggĕng tri samya kasmaran | 

mring Jĕngraga dĕnnya wĕh ulat mumurih 

supaya dĕn-anggeya || 

246. Sakĕh wong tumingal jalu ĕstri | 
samya karĕnan panontonira | 
ronggĕng ngĕtog panggambyonge | 
sarĕng tĕplĕg anindur | 

katri pinalangkan ing wĕntis | 

tan kagol pambĕksanya | 

pacak-jangga manglung | 

parigĕl ukĕling asta | 

ronggĕng tĕlu kinĕmulan sondhĕrnĕki | 

golang-galing ling lingan || 

247. Ulĕt wilĕtira angluluti | 
lumĕkĕting lathi lir cĕcĕpan | 
ngayuh gantyan sing wajane | 
apanjĕran pandulu | 
ronggĕng katri ginanti-ganti | 
liniling malĕngĕyan | 
ĕsĕme mra-sĕmu | 

kĕplok sĕnggake tan kĕndhat | 

myang tĕngara bĕdhil drĕl mawanti-wanti 

sarĕnti ajĕdhotan || 

248. Yata kang anĕng wisma parĕstri | 
samya suka tumingal Jĕngraga | 
awiraga ngayut ronggĕng | 
sadaya angguguyu | 

nanging sira Rara Widuri | 

pan wus sasore mula | 

atinira (n)jĕblug | 

lir (m)balĕdhos iganira | 

saking katĕk ajujul pĕgĕling galih | 

rungsang kadya ginangsa || 

249. Anarĕthĕg gathik wajanĕki | 
mondar-mandir netyanya awangwa | 
anggaluga ngatirahe | 

anggigit sadak luput | 
nguntar-untar panasing ati | 
tumingal kang pĕl-pĕlan | 

lan kang raka dangu | 
krĕp idu tan tĕkĕng lĕmah | 
tibĕng sinjang wrata lir sinĕmbur abrit 
saking sangĕt aruntik || 

250. Panglanggare sĕdya anĕkani | 

(m)bĕsot marang panggĕdhongan dandan | 
bĕngkung ningsĕti kĕmbĕne | 

sawusira babĕngkung | 
wangsul ing (ng)gyannira linggih | 
ningali ring pandhapa | 
ronggĕng sih kinĕmul | 
pangrasane ingarasan | 
malah-malah kinarsan agĕnti-gĕnti | 
ingaras nĕng kalangan || 

251. Tan saranta ngadĕg nyat Widuri | 
sarwi anyangkring bata sarimbag | 
tan wangwang dening wong akĕh | 
nyampe lantak ingunus | 

sanjata kang ngampil ing wuri | 

Widuri gya narajang | 
ronggĕng sru binĕntur | 
mojar pĕcah (n)dhasmu pisan | 
tan andungkap liyan sikute Jĕngragi | 
bata sumyur (ng)galĕpang || 

252. Ni Widuri sigra anggitiki | 
ronggĕng kĕna tatu gigirira | 

Jĕngraga nampĕl lantake | 

Widuri ngrangsang gupuh | 
nyandhak gĕlung angulĕng wani | 
ronggĕnge tiba lĕnggah | 

kang roro lumayu | 
gĕgĕr wong sapakalangan | 
lĕng-ulĕngan parĕstri pating jalĕrit | 
arungan tanpa rungyan || 

253. Para ri ing (ng)Galĕk-wulan aglis | 
nyandhak marang kaponakanira | 

Widuri ingundurake | 
gronjalan maksih nĕpsu | 
mosra-masm sarwi anangis | 
mĕngko paman uculna | 

ngur matiya ingsun | 
barĕnga lan si Dilabrag | 
angarĕbut bojo-bojoku pribadi | 
dipatung ngajak rangkat || 

254. Sinĕntak-sĕntak mring pamannĕki | 
sira Mas Dĕmang Prawirancana | 
kalangkung sangĕt dukane | 
marang sutanirĕku | 

bocah kapanjingan ing eblis | 

patĕnana wa pisan | 

urip durung tutug | 

gawe wirang wong atuwa | 

sun tan-etang anak dadaman sawiji | 

bĕcik angur padhĕma || 

255. Ki Kulawirya lan Jayĕngragi | 
anyandhangi ronggĕng kang lumajar | 
si Gĕndra Madu Tĕkine | 

Ki Wuragil amuwus | 

payo marang pondhokan-mami | 

ywa lungguh nĕng pandhapa | 

anglingsĕmi dhapur | 

nulya linggar sing pandhapa | 

ronggĕng Gĕndra Madu Tĕki Laba Wukir | 

Nuripin tan kĕna sah || 

256. Praptĕng wisma papondhokannĕki | 

Jayĕngraga alon angandika | 

Nuripin turana age | 

paman Mangunjanĕku | 

Ki Nuripin sigra ngaturi | 

tan dangu nulya prapta | 

kang putra lingnya rum | 

paman andika matura | 

marang kyai ing dalu kula nĕng ngriki | 

datan mantuk mring wisma || 

257. Mangunjana aturira inggih | 

Ki Kulawirya anambung sabda | 
puniki adhi prabote | 

Ni Tĕki Gĕndra Madu | 
suwawi andika widĕni | 
slĕpĕ kalpita sĕngkang | 
lawan cundhuk-mĕntul | 
cundhuk kang sawiji cuplak | 
pangarake pĕlot labĕt kĕnĕng gitik | 
mung rong podhi kang ilang || 

258. Wus tinampan parabot sadyĕki | 

Gĕndra Madu Tĕki aturira | 
kula dospundi Kĕmase | 

arta potombok wau | 

anĕng bokor sintĕn kang ngambil | 

sakite awak-kula | 

pinupuh kĕh abuh | 

kawula anuwun priksa | 

anauri Mangunjana mring ronggĕng tri | 

ya wus aja na susah || 

259. Picis ing bokor wus dĕn-rumati | 
mĕntar sing ngarsa marang ngayunan | 
ngaturkĕn parabot ronggĕng | 

wus rinukti liripun | 

Mangunjana ingkang ngrampungi | 

tan matur marang raka | 

bicaraning blĕdru | 

tan dangu wangsul praptanya | 

angling mojar maring ronggĕng lah ta iki | 

picis patombokira || 

260. Lawan sira pinaringan picis | 

pan nĕm reyal ngĕrong reyal edhang | 
sĕwĕk kang ko(k)anggo kuwe | 
udhĕt tapih kĕmbĕnmu | 
pinaringkĕn marang sirĕki | 
ronggĕng tri aturira | 
inggih langkung nuwun | 
nulya lĕngsĕr saking ngarsa | 

Mangunjana andadak dhawuh (n)dandani | 
pandhapa binrukutan || 

261. Gĕdhĕg pajang lĕlĕmpitanĕki | 
jaba jro mah kakobong gĕbĕran | 
wus dangu aramut kabĕh | 
nulya kinĕn amundhut | 
pasareyan kasur guguling | 
pajĕgan pinapajang | 

wus prayoga mungguh | 

Ki Wuragil Kulawirya | 

mulating Mas Mangunjana langkung asih | 

sajroning driyanira || 

262. Bisa ngrĕrapu angalap ati | 
marang mantunira Jayĕngraga | 
mrih tan kalantur rĕngune | 
alon dĕnnira matur | 

puniki (ng)gyan kawula ngrukti | 
nistha dama sasama | 
sompok sumpĕkipun | 

Ki Kulawirya lingira | 

inggih sangĕt panrimah-kula ingkang sih | 

tan sagĕd mangsulĕna || 

263. Jayĕngraga angandika aris | 
langkung anuwun ingkang sih marma | 
kang paman nuwun ature | 

lah inggih paman sampun | 
kula-turi dhatĕng mangarsi | 
amaklumipun paman | 
kathah damĕlipun | 

Mas Mangunjana mit mĕntar | 

Mas Wirya ngling priye ronggĕng tĕlu iki | 
mangsa bodhoĕng sira || 

264. Matur kanjĕngipun wontĕn ngriki | 
tiga pisan ngladosi pun paman | 
manah-kula taksih rongĕh | 

kaetang mingut-mingut | 

mangsa borong paman pribadi | 

kawularsa rĕrĕman | 

kewala nĕng ngriku | 

ing kampung pandhapa ngarsa | 

kula mijil nĕng pandhapa kampung alit | 

tinilam pinajang || 

265. Ing pandhapa gĕng bubaran sami | 
nora tutug dĕnnira kasukan | 
cuwa kadung dening ronggĕng | 
wong nonton bubar mantuk | 
ingkang kari anĕng pandhapi | 

[~]| 

sungkawa angungun | 
cipta tan bisa widada | 
palakine sira Ni Rara Widuri | 
kaewan satingkahnya || 

266. Rĕtna Widuri lara anangis | 
rinapu-rapu dening wong kathah | 
miwah ing sasĕntanane | 

kang ibu ĕmbahipun | 
anunutuh amituturi | 
lupute tingkahira | 
angladĕni kakung | 
akarya runtiking driya | 

Ni Widuri tan etang rumangsa sisip | 
mung brangtanirĕng driya || 

267. Kudu-kudu mĕtu Ni Widuri | 

mring (ng)gyaning raka anĕng pondhokan 

ingampah dening wong akĕh | 

dadya tan kĕna surup | 

kaptinira Rara Widuri | 

yata Ki Kulawirya | 

nĕng pondhokanipun | 

ngompot lan ronggĕng titiga | 

ingoncĕkan ginarap aganti-ganti | 

nutug sakarĕpira || 

268. Babonangan susu manglus pipi | 
malu pĕncutu cimplungan capang | 
tĕnggar tugar tĕlu talĕn | 

akulin lintu-lintu | 
lincak gagak anglalantaki | 
nunumpak tumpak lawak | 
lĕwag-lĕwĕg ngluwung | 
katĕmbĕn tingkah mangkana | 
anutugi ngĕtog rasaning kamuktin | 
mumpung gampang anumpang || 

269. Jayĕngraga agolongan guling | 

Laba Wukir amĕtĕki pada | 
nyĕthuti jĕnthik sukune | 

sasiki sowang mangku | 

Jayĕngraga gumuyu angling | 
lah sira Wukir Laba | 
turonna hya lungguh | 
kang liningan tan lĕnggana | 
samya turon maksih sinambi mĕtĕki 
kang gatĕl ginĕtĕlan || 


17 (Jayĕngraga botĕn wangsul dhatĕng dalĕm agĕng) 

Jayĕngraga botĕn wangsul dhatĕng dalĕm agĕng, tilĕman ing paningrat dipun 
pĕtĕki Wukir tuwin Laba, wĕkasan nandukakĕn sanggama sami priya. Ing 
pondhokan Kulawirya andon asmara kalihan ronggĕng tĕtiga ngantos sami 
kĕrinan. Enjingipun para tamu bidhalan. Kadang kadeyan Trĕnggalĕkwulan 
nyumbang Jayĕngraga mawarni-warni; kuda, pangangge, dhuwung lss. 
sadaya kalantarakĕn dhatĕng Rara Widuri. Wasana tamu tĕtiga sami pamit 
nglajĕngakĕn lampah mantuk dhatĕng Wanamarta. Kidang Wiracapa paring 
piwulang ngĕlmu wahyaning wahyu, anuting takdiripun Hyang Widdhi. 
Sadaya piwulangipun anut mupakating para ngulama saha Dalil Kadis. 

Kaca 154 - 165 

618 Dhandhanggula 

270. Jĕngraga ngling dimanjuluk thithik | 
padha angĕkĕpa lambung-ingwang | 
ywa wĕdi sun-wĕnangake | 

nulya sami manjuluk | 

ngĕkĕp lambung Laba lan Wukir | 

si Wukir tinimpahan | 

kapĕlak-apĕluk | 

kagyat ngunduri wus nyana | 

yĕn warasta Jĕngraga mĕsĕm ngling ririh | 

sing ko(k) unduri apa || 

271. Matur punika ingkang mĕlagir | 
nulya tangane kinĕn nyakĕpa | 
gya grayang mangang cakĕpe | 
apa ta gĕdhe iku | 

matur inggih agĕng nglangkungi | 
rare ro kinĕn (ng)grayang | 
ing kagunganipun | 

Laba Wukir galĕgĕsan | 
angandika apa ta padha kepingin | 
matur pengin punapa || 

272. Iya kiye yĕn arĕp ngong-wĕhi ( 
matur ah kula botĕn kaduga | 
ya gene apa mulane | 

matur sintĕn kang purun | 

kĕsangĕten anggigilani | 

kongsi botĕn cakĕpa | 

pan sakilan langkung | 

baya modar pandĕlikan | 

ngling ngong tanya padha bĕlaka-a yĕkti | 

sapa kang (ng)garap sira || 

273. Padha matur anggaligik ririh | 
inggih asring kula kinedanan | 
kadya mring ĕstri wuyunge | 
para Kemase Lĕmbu | 

myang pra radĕn ing (ng)Galĕk sami | 

nuju nĕngkung lĕnggĕran | 

kathah pawĕhipun | 

tansah dadya parĕbatan | 

kula lan pun Laba kang dĕn-ungsir-ungsir | 

manah kongsi anggĕrsah || 

274. Angling gĕdhe ĕndi lawan iki | 
matur o ah mangsa sĕmantĕnna | 
gĕng panjange dede-dede | 

Jayĕngraga gumuyu | 

sarwi niwĕl lambe lan pipi | 
sarwi narik layangan | 

-nira pinanjuluk | 

Wukir pinungkur linukar | 
wastranira warastra trap andungkapi | 
nyungap pang pangingkĕpan || 

275. Sabab nora cukup angĕkĕpi | 
pinĕksa winawasa rĕkasa | 
makĕnĕng nglut tumanduke | 
kagyat (ng)gronjal angrajug | 

mak hĕg (n)dĕngkĕng angolang-aling | 
pulintiran lir sarpa | 
katindhihan watu | 
prĕmbeyan ngĕsah sĕsambat | 
nuwun sampun kawula datan kuwawi | 
ingkang antĕr kewala || 

276. Jayĕngraga kapadhaning kapti | 

Wukir ngasorkĕn langĕning kĕnya | 
dangu rapuhira rapĕh | 

nutug langgĕning lulut | 

pan ginanti Laba lan Wukir | 

awrataning panangga | 

lĕsah kalihipun | 

samya kawĕdharan rahsa | 

murwasmara madyaning ratri kongsĕngnjing | 

luwaran mring patirtan || 

277. Laba Wukir lir sawung kajiling | 
arĕrĕngkĕng tan kongan kĕmrĕngkang | 
kalengkangan babokonge | 

bokong bangkĕkanipun | 
mĕyĕk-mĕyĕk lakunirĕki | 
samya mring pawariyan | 
siram sadaya wus | 
sawusira papasatan | 

Jayĕngraga myarsa adan Subuh nuli | 

lumampah marang langgar || 

278. Kulawirya Gĕndra Madu Tĕki | 
samya katuron lapaking sayah | 
wah dhinudhah sasuwene | 
sami karipanipun | 

Ki Wuragil Kulawiryĕki | 
katuron maksih numpang | 
guthul sih silulup | 
mathingkruk anĕng si Gĕndra | 
maksih kĕkĕt grana tumumpanging pipi 
pupu pupul timpahan || 

279. Nora kongsi kĕkĕmul jajarit | 
ting galimpo lir bligo blĕjĕdan | 
kongsi kĕrinan tangine | 

Tĕki tangi alungguh | 

nulya Madu ngalilir tangi | 

tumingal kang tumpukan | 

pan samya gumuyu | 

samya dandan tatapiyan | 

gumuywa ngling de anggalĕs tĕmĕn iki | 

kukuh lir kancing lawang || 

280. Gĕndra anglilir gumuyu isin | 

Kulawirya byar mĕlĕk wis krinan | 
dadya pot wĕktu Subuhe | 
sangĕt gĕtun amuwus | 
kacanthĕla salah sawiji | 
katanggungan wasisan | 
tinutukkĕn sĕngkut | 

unine apalĕthĕtan | 

Madu Tĕki waspada langkung kĕpingen 
anjinge tancĕpira || 

281. Pating galigik Madu dan Tĕki | 
malah nungkuli amrih pratela | 
tingkah sakerah-kerahe | 
antara dangunipun | 

parĕng ngangkatira kang gati | 
angrajuk kalihira | 
kĕrot gĕgĕt untu | 
nyangkĕrung agĕdĕdĕran | 

Madu Tĕki ting glĕgĕs angling nudingi | 
amĕrĕm karo pisan || 

282. Kongsi dhipĕt tan wruh ika-iki | 
gigire kang lanang ngulĕr kilan | 
kantĕk alĕpĕk bokonge | 

wus tuntas wijiling puh | 
gumaledhag gumrĕwĕl gampil | 
clĕwĕre duleweran | 
guthul mungkrĕt klumut | 

Madu Tĕki kikidiyan | 

wus luwaran dĕnnira apulangrĕsmi | 

sarĕng sami agirah 

283. Sawusira kapat asusuci | 

Ki Kulawirya nĕng salu lĕnggah | 
ronggĕng tri nĕng sor ngarsane | 

Tĕki alon umatur | 

kula nuwun dalĕm lilani | 

mantuk dhatĕng pondhokan | 

wingi wartosipun | 

dintĕn puniku bidhalan | 

sami kondur dhatĕng kitha Pranaragi | 

sadaya sasarĕngan || 

284. Kawula jrih yĕn kantun nĕng ngriki | 
wus rinilan sarta sinangonan | 
ngrong reyal nuwun ature | 

Tĕki lĕngsĕr sing ngayun | 
nulya Mangunjana kang prapti | 
ngling paduka katuran | 
mring rakanta gupuh | 

Ki Kulawirya agĕpah | 

kerit maring Mangunjana pratĕng ngarsi | 

lĕnggah panggĕnannira || 

285. Kang pra tamu dĕmang lan ngabĕi | 
wus samakta dĕnnira budhalan | 
samya pamit sadayane | 

marang kang uwa wau | 
tuwin mring Mas Wirancanĕki | 

Dyan Bĕi Wiryabrata | 

pitĕmbungira rum | 

kawula anuwun lilah | 

mantuk rĕbat wanci amumpung sih enjing | 

katan rĕkasĕng lampah || 

286. Ke Kidang Wiracapa ngling aris | 
prayogine nakmas Wirabrata | 

(m)bok kantos ing sapĕkĕne | 
tanggĕl pangrungkĕpipun | 
maksih cuwa raosing galih | 

Dyan Bĕi aturira | 

inggih rĕbat cukup | 
manawi wontĕn parentah | 
mutawatos tilar damĕlan nagari | 
kalamĕn ĕwĕd-aya || 

287. Dyan Wirabrata majĕng ngabĕki | 
atur salam marang ingkang uwa | 
tuwin mring Jayĕngrĕsmine | 

Jayĕngraga gantya wus | 

salam mring Ki Kulawiryĕki | 
nulya sadayanira | 
tur bĕkti salam wus | 
rinilan pamitira | 

gya pra rabi mring pandhapa atur pamit | 
anĕmbah nguswapada || 

288. Inastuti sadaya jalwĕstri | 
budhal lĕngsĕr saking ngarsanira | 
kumrubut sarĕng wĕdale | 
gamĕlan barung umyung | 
pelog slendro lan carabali | 
sarunĕn cacĕngkungan | 

bĕdhil brondongan sru | 
gar gĕr mĕbus kalantaka | 
angurmati budhale para priyayi | 
kang mulih marang kitha || 

289. Tan cinatur kang samya mit mulih | 
nuju ing sapĕkĕning pangantyan | 
kinandurĕn salamĕte | 
sasampunira rampung | 
sadhĕkahe anyapasari | 

Ke Kidang Wiracapa | 

ingaturan kondur | 

mring Mas Dĕmang Wirancana | 

lan kang putra Jayĕngrĕsmi Jayĕngragi | 

miwah Ki Kulawirya || 

290. Samya lĕnggah sajroning wismĕki | 

Mas Dĕmang Wirancana lan garwa | 
ngrukti badhe gagawane | 

sarta busana luhung | 
sapraboting priya sarywadi | 
raja-kaputrĕn miwah | 
raja-kaputran wus | 
andhĕr tinata jarambah | 

Kemas Dĕmang Wirancana matur aris | 
mring Kidang Wiracapa || 

291. Ingkang punika warnanirĕki | 
pranata kawula sumapala | 
sarĕhning dama miskine | 
namung supadosipun | 
dados pratandhaning pawajib | 
pangarĕping akrama | 

ing sawontĕnipun | 
katura marang putranta | 
pan rumaos amba tan sagĕd nyaputi | 
marang Ki Jayĕngraga || 

292. Ke Kidang Wiracapa ngling aris | 
mring Jĕngrĕsmi lah nakmas punika | 
kang pisungsung pranatane | 
dhatĕng rinta sang bagus | 

Jayĕngraga babĕktanĕki | 

sakadar ing panadar | 

-rira bundhĕl dhusun I 

Jayĕngrĕsmi aturira | 

inggih sakalangkung dening aprayogi | 

pamulĕning sih-marma || 

293. Sung pawitan rĕhipun mong-siwi | 
mratandhani ing suka pirĕna | 
kusung-kusung katrĕsnane | 
sawiting among sunu | 
kasinggihan gĕnging kang sih | 
kawula sukur ing Hyang | 
kalangkung jumurung | 
ngandika mring Jayĕngraga | 

lah ya yĕku timbalane (n)Jĕng kiyai | 
gagawaning akrama || 

294. Jayĕngraga aturira aris | 

inggih kalangkung nuwun kawula | 

kang dhumawah pasihane | 

marang kawula nuwun | 

datan sagĕd amangsuli | 

gĕnging sih parimarma | 

tanpa samĕnipun | 

nanging tyase Jayĕngraga | 

datan gingsir pangĕbang-ĕbang sirĕki | 

pangwĕhing maratuwa || 

295. Tur ta akĕh pangajinirĕki | 
tinapsira prabot samadaya | 
pangaji rong-ĕwu luwĕh | 
ciptaning tyas tan kudu | 
melik donyabrana di-adi | 
malih ing aturira | 

mring Wirancanĕku | 
paparing paduka brana | 
inggih sakalangkung nuwun wajib-mami | 
anĕng purbaning garwa || 

296. Sung akĕna putranta Widuri | 
ing pamĕlik ingkang kuwajiban | 
tan liya garwa wajibe | 
nadyan badan sakojur | 

tiyang jalĕr mĕliking ĕstri | 

Mas Dĕmang Wirancana | 
saha garwanipun | 
cumĕplong lĕga tyasira | 
pisungsunge tinampan panrimanĕki | 
nabda mring putranira || 

297. Lah wus dhenok tampanana iki | 
kang brana mĕliking lakinira | 
siniungkĕn sira wajibe | 
anggĕmatĕni tuhu | 

rawatana ingkang nastiti | 

Widuri sarya waspa | 

nampani brana gung | 
tan lĕga nampani brana | 
pawaspane kaetang brangtaning laki | 
sadalu nora panggya || 

298. Pan wus samya kaduga ing ati | 
para sĕpuh jalwĕstri sadaya | 
miwah kadang sĕntanane | 
wus cipta tan sĕmpulur | 
palakine Rara Widuri | 
karĕngon maring raka | 
kawistarĕng sĕmu | 

bubuka duk paronggĕngan | 
ingkang dadya tyasirĕki Jayĕngragi | 
tan dhangan maring garwa || 

299. Wus pĕdhot thĕl trĕsnanirĕng rabi | 
namung ketang papa anĕng paran | 
inganti pitung dinane | 

lir gya mawaning ngĕnu | 
angĕnani tyasnya mawĕrdi | 

(ng)gagas wĕng-wĕnging lampah | 
tikĕling ngatuduh | 
duhkita katarĕng nala | 
wingitira sanetya Ki Jayĕngragi | 
sinamun kramĕng basa || 

300. Para paman ing Trĕnggalĕk-sasi | 

Kae Mas Mancanapura uga | 
anĕkakkĕn pamulene | 

alon tĕmbungira rum | 

mring kang putra Ki Jayĕngragi | 

kula-naosi kuda | 

lan sakambilipun | 

lamun karsa atetĕgar | 

tan sumĕlang ing lampah sampun akenging 

tangkĕp matuh sakeca || 

301. Winangsulan panarimaning sih | 
nulya paman Mas Wirabancana | 
kawula naosi anggĕn | 
turangga ulĕs gĕmpung | 
lamun karsa tĕdhak wanadri | 
tan susah rinĕh tambang | 

wus uningĕng kewuh | 
manguthik towok wĕgigan | 
lan sanjata Rara Kawudan sarakit | 
atitih kampuh srĕpan || 

302. Anauri panrimanirĕki | 

Mas Wirancana matur ing putra | 
kawula naosi badhe | 
turangga ulĕs giyu | 
wanci kantun satunggal sisih | 
sawĕg kenging congklangnya | 

manahipun manggut | 
samangga dipun-pĕthila | 
ĕntragipun saĕstu tumuntĕn kenging 
anjujur marĕp mara || 

303. Inginggihan gya kang paman malih | 

Mas Wiryancana atur turangga | 
ulĕs prada-papĕlĕme | 

sukunya pancal panggung | 
buntut mudal mĕdal sĕnggami | 
aprayogi kagĕma | 
arosa rahayu | 

wus anjilma nukmĕng kata | 
saprabotnya lan pistul alit sarakit | 
miwah waos sanjata || 

304. Gya Mas Mangunjana matur aris | 
kula inggih anyaosi kuda | 

ulĕs pĕthak sabuk-tinggĕn | 

sarwa kenging wus matuh | 

langkung rikat adheyanĕki | 

wĕdalan Pacĕt wetan | 

kĕtĕp patutipun | 

lan jĕragĕm blarak-pancal | 

sawĕg mĕdĕm-mĕdĕm kenging sapuniki | 

badhe bakah tangkĕbnya || 

305. Lan dhuwung sarasah saput-ranti | 
dhapur Panji-sĕkar ganja sanga | 
sarungan sĕmbur kĕndhite | 

Jĕngraga lingira rum | 

ing sih sangĕt panrimah-mami | 

sihipun paman-paman | 

mring kawula nuwun | 

tan sagĕd amangsulana | 

pasihane pun paman dhatĕng ing kami | 

anjorogi barana || 

306. Wus mangkana kang samya nadar-sih | 
wanci wus siyang surya gumiwang | 

Ke Kidang Wiracapane | 
angancarani wĕktu | 

salat marang ing masjid alit | 

Jĕngrĕsmi Jayĕngraga | 

Ki Kulawiryĕku | 

myang Nuripin Asradĕnta | 

modin marbot samya nut salat tan kari | 

sawusing bakda salat || 

307. Ke Kidang Wiracapa ngling aris | 
adhi Ragil mungguh ing agĕsang | 
kalih prakawis geyonge | 
dhingin geyonganipun | 

ing kaldunya sandhang lan bukti | 

tan kĕna kukurangan | 

sarat kamuktyan nung | 

kadya ulam ing sagara | 

pan uripe mina saking hĕr jaladri | 

jalma kalawan dunya || 

308. Kadya-a mina kasatan warih | 
pama janma pan kasatan dunya | 
bilai dunya repote | 

tan yogi uripipun | 

gampil lamun winisayĕki | 

malarat praptĕng kerat | 

purĕt kang ginayuh | 

kaya pan nora purĕta | 

si iwak-loh anjarag pisah lan warih | 

amilar nora nalar || 

309. Kal nĕng dunya kadyĕka upami | 
de geyonganing ahli akerat | 
singsal saking kal dunyane | 

tan (m)buru sandhang puluk | 

tan gĕgĕtun marang kamuktin | 

muktining sasandhangan | 

wus nora kaingus | 

kadya pĕksi anĕng wiyat | 

wus tan kĕna cinarup samaning pĕksi | 

juwata muktyĕng tawang || 

310. Yĕn papeka apa sĕbabnĕki | 
yĕkti si pĕksi nora widada | 
dadalan dudu tingkahe | 
mina titahing ranu | 

pĕksi titah ing ngawiyati | 
singa kang dhĕdhĕpĕya | 
rusak tĕmahipun | 
kĕdah anungge ing titah | 
titah dunya lan titah ahli kerati | 
tan kĕna pepeka-a || 

311. Samya norraga ngawirya katri | 
myarsa jarre Kidang Wiracapa | 
wali-wali paprĕjĕnge | 
sawusira amuwus | 

bubar mudhun saking ing masjid | 

Ke Kidang Wiracapa | 
malbĕng dalĕm agung | 

Jayĕngraga Kulawirya | 

mring pondhokanira Ki santri Nuripin | 

Jĕngrĕsmi anĕng langgar || 

312. Tan cinatur solahirĕng ngari | 

Jayĕngraga lan Ki Kulawirya | 
anĕng pondhok anggung gawe | 
ngompot nĕng Gĕndra Madu | 

anutugi karĕpirĕki | 

miwah Ki Jayĕngraga | 

kewala kukuwu | 

nĕng pondhoke Kulawirya | 

tansah among kulina lan Laba wukir | 

kakantil kakintĕlan || 

313. Kae Mas Wirancana Ngabĕi | 
dĕnnya amangun mangku ing karya | 
ana ing Lĕmbuastane | 

kongsi ing pitung dalu | 

pan tan kĕndhat kang numbang sami | 

miwah jagonganira | 

maksih sabĕn dalu | 

myang panguyu-uyunira | 

ajĕngguran pelog slendro angrarangin | 

kadya lagya wit nabah || 

314. Yata sawusira pitung latri | 

Ni Rara Widuri dĕnnya ngarang | 
branta kingkin ring kakunge | 
tan nadhah lan tan turu | 
myang tan kĕna dipun-pĕraki | 
mring kula sĕntananya | 
manggung mosra-masru | 
kalangkung gĕng nĕpsunira | 

Ni Widuri anĕng dalĕm andalĕming | 
lir guywan lan kang raka || 

315. Ibu ramanira aprihatin | 
myat putranira rara dĕnnira | 
ewah tan kaya sabĕnne | 
tansah amujung jingkrung | 
nora kĕna pawĕstri kĕksi | 
linempar kinĕn lunga | 
dadya tanpa batur | 

ni lara-lara kasandhang | 
ibunira lan kang ĕmbah Widaryati | 
samya ĕmĕng tyasira || 

316. Matur marang (n)Jĕngira Kiyai | 
bokmas Wirancana sarwi waspa | 

Ke Kidang Wiracapane | 

alon dĕnnira muwus | 

ya ta lah putuku Widuri | 

yĕn uga kabanjura | 

larane gung wuyung | 

lah iya mĕngko manawa | 

tĕmu lan nakira kaki Jayĕngragi | 

ngong bolĕh kang pramana || 

317. Supaya ywa kabanjur tyasnĕki | 
mring putuningsun kawĕlasarsa | 
saking gĕng trĕsnĕng kakunge | 

kang sami gunĕm rĕmbug | 

Bok mas Wirancana jalwĕstri | 
ing siyang tan winarna | 
wuwusĕn ing dalu | 
ing sakbadanira Ngisa | 
apan samya adadalon anĕng masjid | 
alit palanggarira || 

318. Jayĕngrĕsmi lawan Jayĕngragi | 
katri Ki Wuragil Kulawirya | 

Ke Kidang Wiracapane | 

Jĕngrĕsmi lon umatur | 

lamun parĕng karsa (n)Jĕng Kyai | 

kawula benjang-enjang | 

nuwun lilah laju | 

umantuk mring Wanamarta | 

yĕn dados tyasipun rakanta (n)Jĕng Kyai | 

kalamĕn anĕng paran || 

319. Ke Kidang Wiracapa ngling aris | 
inggih anakmas sumanggĕng karsa | 
nanging tyas-manira wode | 
acipta dĕrĕng tuwuk | 

maksih agung mawantu ring sih | 
yĕn parĕng malah mandar | 
kongsiya satĕngsu | 
nĕng karajan Lĕmbuasta | 
wontĕn marĕme ibunta Widaryati | 
wiyadi ring andika |] 

320. Jayĕngrĕsmi turira nuwun sih | 
langkung pamundhi ingkang sih marma | 
pintĕn banggĕnipun tĕmbe | 

sagĕd wangsul tumundhuk | 
mring karajan Lĕmbuastĕki | 

Ke Kidang Wiracapa | 
alon dĕnnya muwus | 
mring Pangulu Asradĕnta | 
lah undangĕn nyainira Widaryati | 
sigra Ki Asradĕnta || 

321. Angaturi Nikĕn Widaryati | 
datan dangu wau praptanira | 
sarwi ngirit rampatane | 
wedang pangananipun | 

sri tinata ana ing ngarsi | 

ngling yĕku sutanira | 

mĕngko bakda Subuh | 

umangkat mahawĕng marga | 

laju mulih marang ing Wanamartĕki | 

watir lami nĕng paran || 

322. Lamun dadya pangarsa-arsĕki | 
kakangira Ki Bayi Panurta | 

marma nakira pamite | 

Kĕn Widayrati matur | 

nambung wuwus mring Jayĕngrĕsmi | 

dene agĕlacutan | 

ge-age akundur | 

kalangkung gĕlaning driya | 

dĕrĕng tuwuk tyas-kula rĕnaning mĕksi | 

inggih dhatĕng andika || 

323. Pĕnĕt rĕrĕma sing tigang sasi | 
nutug sarĕha nĕng Lĕmbuasta | 
kang putra anor ature | 
inggih kalangkung nuwun | 
pasihane ibu kapundhi | 

kang ibu aris nabda | 
kadospundinipun | 
rayinta Ki Jayĕngraga | 
mungguh rabinira Ni Rara Widuri | 
kadospundi ing karsa || 

324. Jayĕngrĕsmi nolĕh mring kang rayi | 
sarya ngling piye Ki Jayĕngraga | 
mungguh rabinira kuwe | 

paran karĕpirĕku | 

Jayĕngraga umatur manis | 

ing manah tan kabuka | 

yĕn kabĕkta mantuk | 

duka sampeyan ing benjang | 

lamun wontĕn karsanipun (n)Jĕng Kiyai 

yĕn sampun kauningan || 

325. Nikĕn Widaryati tan kĕna ngling | 
karaos wĕlas marang kang wayah | 

Ni Widuri katuwone | 

miwah sadayanipun | 

Kae Kidang Wiracapa ngling | 

ya pinupus kewala | 

pan wus bĕgjanipun | 

kayata umur upama | 

tan kĕna pinasthi dawa cĕndhaknĕki | 

jodho lawas enggalnya || 

326. Yĕn amikir liwat kawlas-asih | 
lamun pinupus ing pasthinira | 
ing ganjaran dhewe-dhewe | 

Widaryati umatur | 

inggih lĕrĕs dhawuh (n)Jĕng Kyai | 
wus samya lĕjaring tyas | 
pinupusing kalbu | 

Jayĕngrĕsmi aturira | 

kula nuwun wuwulang jatining ngĕlmi | 

wĕkasaning kasidan || 

327. Mupung sagĕd maksih apapanggih | 

Ke Kidang Wiracapa ris mojar | 

mungguh ngĕlmu sajatine | 

datan kenging winuwus | 

liripun tan kĕna ing angling | 

sabab wus nĕng nugraha | 

tataboning wahyu | 

kang wahyu wĕktuning mangsa | 

yĕn wus mangsa yĕkti pĕsthining Hyang Widdhi | 

bisa tanpa karana || 

328. Mangsa takdir tan kĕna kinardi | 
iman tokit lan makripat Islam | 
puniku pan tuntum dhewe | 
kuwat santosanipun | 

dene kuwate kita iki | 
dede santosa kita | 
kuwating Hyang Agung | 
santosanipun Hyang Sukma | 
kita iki wus kapurba tan duwĕni | 
sirik lamun ngakuwa || 

329. Wujuding ngĕlmu puniku muni | 
jatining muni tan munasika | 
nĕnge tan dĕn-ucapake | 

tan anĕng warah wuruk | 

datan ana pituduh wisik | 

tan anĕng pangkongkonan | 

lan tan anĕng guru | 

tan anĕng nala mupakat | 

wus tan kĕna tinakokkĕn ing sasami | 

anĕng pribadining Hyang || 

330. Lamun maksih arambatan ngĕlmi | 
tuwin mituhu ing wuruk warah | 
durung tumĕkĕng jatine | 

patine ngĕlmu suwung | 

lir sakarat dungkaping pati | 

makatĕn malih uga | 

pan (n)dungkaping ngĕlmu | 

angancik jagad walikan | 

pan wus coplok singsal saking samĕng jalmi | 

wus nunjĕm ing Hyang Sukma || 

331. Puniku anakmas Jayĕngrĕsmi | 
wus mupakat gunĕming ngulama | 
mung bisa jĕjĕrĕh bae | 

tan tumĕka ngaluhung | 
mung rasane mulating Dalil | 
tan nangsube ing nalar | 

Dalil kadisipun | 
nanging ta mangsa luputa | 
pangikĕting nala kang saking kajatin | 
sidik datan nalimpang || 


< Serat Centhini Jilid 10 - Halaman : 221 > 


332. Namung makatĕn bageyanĕki | 
wus tan bisa akarya nugraha | 
nĕnging dalĕm sawijine | 
kawulaning Hyang Agung | 
kang kinarsan nugrahĕng Widdhi | 

(n)dungkaping auliya | 

Allah Kang Maha Gung | 
mangsa bodhoa kang tampa | 
ing kasidan tampa kang adurung tampi | 
nugrahanirĕng Sukma || 

333. Langkung panganggĕpira pribadi | 
wus tan kenging pinae-pae ka | 
nungge anĕng pribadine | 

ing kadadyan puniku | 

ing pamurihira ing budi | 

dhaupe lawan badan | 

tan salayĕng surup | 

badan budi sunĕmbadan | 

lawan wahyu punika jatining ngĕlmi | 

pandungkaping kasidan || 

334. Jayĕngrĕsmi miwah Jayĕngragi | 
anor katĕgor raosing driya | 
amiyarsa sasojare | 

wus ngumum ing pamuwus | 
pra ngulama kang para ahli | 
rimbag tan ana siwah | 
wahananing tuduh | 

Ki Wuragil Kulawirya | 

tan kabuka baliwur tyasira aming | 

kelingan Madu Gĕndra || 

335. Tan cinatur solahirĕng latri | 
wanci bangun wĕktuning ijabah | 

Ke Kidang Wiracapane | 
ngling mring garwa tinuduh | 
lah mundhuta saosan bukti | 

Ni Widaryati sigra | 

mundur saking ngayun | 

anuduh pawonganira | 

tan adangu bubucu rampadan kerit | 

sinaoskĕn ing ngarsa || 

336. Ingancaran samya awawanting | 
pra ngawirya adan lĕkas nadhah | 
kĕmbul samya pakantuke | 
dĕnnya bukti anutug | 
aluwaran ambĕng cinarik | 
sinungkĕn Asradĕnta | 

lan Nuripin kĕmbul | 

wus nutug dĕnnya amangan | 

miwah mamangsĕgan tinuwukan sami | 

luwaran sadayanya || 

337. Wanci pajar gidib awalnĕki | 
samya mudhun ngambil toya kadas | 

Nuripin adan Subuhe | 

wus sunat ngangkat parlu | 

Jayĕngrĕsmi kinĕn ngimami | 
surating wus Patekah | 

Sujud awalipun | 
adĕgira sinujudan | 

wawacane wusing Patekah kang akhir | 
surat A1 Kasar tuminah || 

338. Ni Nikĕn Widaryati makmum wingking | 
rahab mantĕp myarsa pamacanya | 

wus Kinunutan adĕge | 
praptĕng tahyatkiripun | 
salam bakda laju pupuji | 
dhikir amaca donga | 
paragating wĕktu | 
salawat asasalaman | 

wusnya lajĕng wangsul mring (ng)gyannira linggih | 

Jayĕngrĕsmi turira || 

339. Lamun parĕng ing karsa (n)Jĕng Kyai | 
kawula nuwun amit mahawan | 
umangkat sanalikane | 

mupung maksih adalu | 

ing pangestu-dalĕm (n)Jĕng Kyai | 

Ke Kidang Wiracapa | 
rum wijiling wuwus | 
lah inggih sumanggĕng karsa | 
anjurungkĕn pangastutining lumaris | 
raharjaning alampah || 

340. Lawan namung salam bĕkti-mami | 
mugi ka-atura ing ramanta | 

Kae Bayi Panurtane | 

Jĕngrĕsmi aturipun | 
atur salam ngaras-padĕki | 
anulya bĕkti marang | 
salam mring kang ibu | 
sigra majĕng gantya-gantya | 

Jayĕngrĕsmi Jĕngraga Kulawiryĕki | 
ngabĕkti sasalaman || 

341. Widaryati tyasnya lir kapatin | 
langkung cuwa maĕma-ĕmanya | 
mring kang putra sadayane | 
langkung gĕng trĕsnanipun | 
kadya siwi (ng)gyannya angukir | 
astuti ngĕmu waspa | 
rĕndhĕting pamuwus | 

lah inggih (ng)gĕr sakaliyan | 

kula amung anjurungakĕn basuki | 
myang adhi Kulawirya || 

342. Pangabĕkti kawula kang mugi | 
katura ing rama andika | 

Kae Bayi Panurtane | 
mugi sagĕda tĕmu | 
ramandika kalayan rayi | 

Jĕngrĕsmi aturira | 

mugi Hyang Maha Gung | 

marĕngna sagĕd papanggya | 

(n)jĕng rama lan paduka Kangjĕng Kiyai | 
margane sih-siniyan || 

343. Sawusira sinabdaning kang sih | 
wusira linilan pamitira | 

nulya lĕngsĕr sing ngarsane | 
madal pasilanipun | 
mangkat saking kewala masjid | 

Ke Kidang Wiracapa | 

saha garwa mudhun | 

saking palanggaranira | 

nguntap lampahing putra kang sĕdya mulih 

mas tumimbuling toya || 

619 Maskumambang 

1. Bakda Subuh maksih rĕmĕng pajar gidib | 
sira Kae Kidang | 

Wiracapa Widaryati | 
kĕndĕl lawang paregolan || 

2. Dĕnnya ngatĕr lampahe ngawirya katri | 
pangulu Sradĕnta | 

kinĕn anuduh ing margi | 
kang nguntap kundur ing wisma || 

3. Bangbang wetan ing purwaka pajar sidik | 
rĕpĕt saput kisma | 

mĕh raina anĕrangi | 
kĕnyare Hyang Arunĕnjang || 

4. Angĕrgancang kang ima malang malĕngki | 
lĕngkaning palangkan | 

langkung langĕning wiyati | 
wĕh wiyoga kang mahawan || 

5. Jayĕngrĕsmi Jĕngraga Kulawiryĕki | 
Nuripin Sradĕnta | 

pacalang panuduh margi | 
dulur margĕng pagalĕngan || 

6. Mandhadhar byar pracima ing mamadhangi 
lir rarasing wastra | 

lulungsiran sri sumampir | 
seta rĕta dadu pita || 

18 (Ngayati lampah badhe mantuk dhatĕng Wanamarta) 

VI. Jayĕngrĕsmi, Jayĕngraga lan Kulawirya ngayati lampah badhe mantuk 
dhatĕng Wanamarta. Asradĕnta anĕdahakĕn margi. Ing Lĕmbuasta Rara 
Widuri kalajĕng dados lan ewahipun, anjalari ĕmĕnging para sĕpuh. Rĕtna 
Ginubah dhatĕng paring sarana lan usada saengga Rara Widuri waras. 
Prawirancana sakadang kadeyanipun lajĕng sami boyong wangsul dhatĕng 
Trĕnggalĕkwulan. 

Sabidhalipun Jayĕngrĕsmi, Jayĕngraga tuwin Kulawirya, ing Lĕmbuasta Rara 
Widuri saya angranuhi. Solah tingkahipun botĕn siwah kalihan tiyang ewah. 
Para sĕpuh sakalangkung prihatos, sarat sarana saking dhukun-dhukun tansah 
cabar. Dumadakan Rĕtna Ginubah dhatĕng, lajĕng asung sarana lan usada, 
warni-warni jĕjantoning usaha. Rara Widuri katĕgakakĕn ginarujug toya 
kaping-kaping. Sasampunipun makatĕn dipun takĕni dening Rĕtna Ginubah, 
wangsulanipun Rara Widuri, raosing manah, botĕn karaos satata palakrama 
kanthi mirunggan. Raosipun namung kados supĕna. Sanalika waras Rara 
Widuri. Demang Prawirancana saanak semah lan kadang kadeyanipun lajĕng 
sami boyong mantuk dhatĕng Trĕnggalĕkwulan. 

Kaca 166 - 174 

7. Apupulas tuturutan kang makingkin | 
kaujulaning kang | 

Hyang Kalandararsa mijil | 
antara angawistara || 

8. Bang sumunar majĕnar ngĕningkĕn ratri | 
ngĕnani kanangrat | 

mahyas sing sĕsining bumi | 
citraning patra katrapan || 

9. Rarambatan mmbut rurumput mahĕr tis | 
tilas katĕlĕsan | 

liruntuning grana rungih | 
dyah katrĕsan nĕng-asmara || 

10. Ngidul wetan lampahe ngawirya katri | 
gya anjog ing marga | 

gĕng taruntunan desaki | 
kadhang bulak pasabinan || 

11. Yata ingkang kĕri Ni Rara Widuri | 
mangaranging priya | 
kamisasat sangĕt agring | 

dadya gring edan kedanan || 

12. Andalĕming gumuyu tumulya nangis | 
kakangmas wawi ta | 

mĕngke ta uculna mami | 
ĕndi lĕhku kĕlan mangan || 

13. Ladĕkĕna angur matiya wak-mami | 
wirang jruk Pacitan | 

kang dangu sampun glis-aglis | 

barĕnga lan si Dilabrak || 

14. Botĕn sagĕd kula pisah sawatawis | 
pĕcah dhasmu pisan | 
bojo-bojoku pribadi | 

punika burat lan sĕkar || 

15. Manggis duryan (m)bok mangke manggihi tami | 

(ng)gih ayĕm manjangan | 

gĕmanda-rasa kĕpruki | 
wong tri matur ngajak rangkat || 

16. Ni Widuri nyat-nyatan arsa lumaris | 
yĕn ngadĕg Ni Rara | 
angkag-angkug bokongnĕki | 
ginrĕdĕg parĕstri kathah || 

17. Ta hĕs ta hĕs kang kĕrĕp aywa glis mijil | 
sarĕngan kewala | 

lan kula wĕdaling mani | 

(m)bok sing dangu punapa-a || 

18. Dene beda sĕngkute kalih dhĕk wingi | 
kalangkung akĕlang | 

guthule kĕncĕng amĕsi | 
ambakna bandha mamala || 

19. Dhuh dhokole cĕlĕk gobĕr blotong sathim | 
satutup nĕt mangang | 

rasane andubilahi | 
yang iyang dene sakeca || 

20. Sarta pakĕkĕyan Ni Rara Widuri | 
anglulukar sinjang | 

kudu wuda nora tapih | 
rinĕjĕng sanake kathah || 

21. Pan mangkana dĕnnya ngame andalĕming | 
wus gumyah ing kathah | 

ewahe Rara Widuri | 
rama ibune sungkawa || 

22. Tumingal ing suta Ni Rara Widuri | 
dhĕngglĕng mring Jĕngraga | 

wus kaocap sakathahing | 
wong jalu ĕstri mangkana || 

23. Ingkang rama Mas Dĕmang Wirancanĕki | 
tan bisa umulat | 

ring suta Rara Widuri | 
ingkang linglung kalanglangan || 

24. Dhinukunkĕn ganti-ganti nora mari | 
sira Kemas Dĕmang | 

Wirancana langkung runtik | 
nĕng pandhapa sakadangnya || 

25. Gangsul sĕndhu matur ring paman (n)Jĕng Kyai 
Kidang Wiracapa | 

dospundi paman Kiyai | 
prakawis wayah-andika || 

26. Sakalangkung sangĕt kawirangan mami | 

Kae Jayĕngraga | 

adamĕl tiwasing urip | 
tate lagyannya majana || 

27. Tan katon wong Wirancana katon pitik | 
wau duk miyarsa | 

Ke Kidang Wiracapĕki | 
kalangkung pangungunnira || 

28. Lon lingira kula tan sagĕd nauri | 
kewala sumangga | 
gadarenane pamikir | 

sabab bĕgjane priyangga || 

29. Inggih dipun usadakna ingkang bĕcik | 
rĕhning anak-anak | 

anandhang sakit kadyĕki | 
wong tuwa abudidaya || 

30. Kras umatur yĕn makatĕn Man Ngabĕi | 
lilah jĕngandiaka | 

kula pikire pribadi | 
sigra mojar mring renira || 

31. Hĕh lah sira Mancanapura dĕn-aglis | 
lan Singabancana | 

Wisancaka Wiryanjani | 
kalawan Si Mangunjana || 

32. Lah susulĕn dhadhayoh kang minggat mulih | 
Jĕngrĕsmi Jĕngraga | 

kabĕh padha konĕn bali | 
yĕn tan gĕlĕm uwisana || 

33. Lamun gĕlĕm iya sun-kon anambani | 
marang putraningwang | 
ngong-tĕmpuhkĕn mring Jĕngragi | 
amulya datan mulya-a || 

34. Lamun durung mulya tan ngong wĕhi mulih | 
yĕn tumĕkĕng pĕjah | 

Jĕngraga ingsun-patĕni | 
kabĕh wong samana ika || 

35. Dene lamun murina paman sru runtik | 
wus manira tekad I 

paman congkrah lawan mami 
kudu dahuru lan sanak II 

36. Kae Kidang Wiracapa tan kĕna ngling | 
sadhakĕp kewala | 

pra kadang ing Galĕk-sasi | 
sigra samya tur sandika || 

37. Sarĕng mundur dandan prajurittan sami | 
matah pawong rencang | 

kang tate nguwisi kardi | 
olĕh wong anglima endhang || 

38. Wusnya samya dĕnnira ngrakit prajurit | 
mara marang ngarsa | 

anĕrang tĕranging tuding | 
punapa sampun rampunga || 

39. Timbalanta kinĕn nyĕgat kang lumaris | 
kang raka sru mojar | 

lah iya uwis dĕn-aglis | 
tan dangu imbal-wacana || 

40. Pan kasaru wau ingkang nĕdya prapti | 

Ni Rĕtna Ginudah | 

samakta nitih turanggi | 

lan srĕnggalanya wayungyang || 

41. Manggung kuda prapta tritising pandhapi | 
para paman sigra | 

Wirabajra nyandhak wajik | 

Ni Rĕtna mudhun sing kuda || 

42. Alon andikanira Rara Rinujit | 
yĕki paran baya | 

dulune padha aruntik | 
kang rama aris ngandika || 

43. Ing purwane madya wasananirĕki | 
hĕh Wirancana | 

wontĕn punapi puniki | 
dene ta kadawa-dawa || 

44. Kakang Wirancana sira sun-tuturi | 
ya wĕruhanira | 

Jayĕngrĕsmi Jayĕngragi | 
katri paman Kulawirya || 

45. Nora kĕna ko(k) krokos ambĕbayani | 
dupĕh sira rosa | 

sugih kadang andĕl jurit | 
ko(k) kira tan gandra pira || 

46. Nadyan budiya kae wong tĕlung glintir | 
iku yĕkti datan | 

kĕna sira mĕjanani | 

wong winongwong ing Hyang Sukma || 

47. Lagi jitus bae kinarubut jurit | 
mangsa kasorana | 

maksih mĕnang kang sawiji | 
tan watak giris ing baya || 

620 Girisa 

1. Jayĕngrĕsmi Jayĕngraga | 
katri lawan Kulawirya | 
kapat lawan santrinira | 
duk maksih ana ing paran | 
kawĕngĕn nginĕp ing desa | 

Tĕgarĕn omah durjana | 
watara wong karo-bĕlah | 
anukup sĕdya miala || 

Jilid 10 - Kaca : 169 

2. Wong karo-bĕlah tan panggah | 
dĕn-ijĕn mring Kulawirya | 
daya yĕn karo gĕgaman | 
linawan kalawan tangan | 
suprandene nora nangga | 
wong karo-bĕlah pan kalah | 
lumayu asalang-tunjang | 

siji tan ana anglawan || 

3. Turne padha wong dhug-dhĕngan | 
wudhu jadhug wanĕng baya | 
sakĕhing jĕnggĕr durjana ] 

kang dĕmang sakadangira | 
mangsa ta amadhanana | 
wong dur Tĕgarĕn digdaya | 
prakosa benggol kabĕhnya | 
prandene mawur sarsaran || 

4. Ingsun pemut marang sira | 
pituhunĕn jar-manira | 
nora wurung pindho papa | 
wirang wuwuh katiwasan | 
nuruti budi ruhara | 

yĕn sira nora pitaya | 
mara coba ayonana | 
mupung durung lĕpas paran || 

5. Maksih nĕng wetaning Bendha | 
tĕka nora mulih aran | 

nora wurung sira lola | 
yĕn labuh sira palastra | 

Kemas Dĕmang Wirancana | 
kalangkung pakĕwuhira | 
asĕndhĕt dĕnnira nabda I 

priye yayi karsanira 


6. Rĕhning ngong wrating susuta | 
larane ngomyang mangarang | 
tangane uga rayangan | 
linglung marang ingkang lanang | 
manira tan bisa nyawang | 

Rĕtna Ginubah lingira | 

lah iya wus aja susah | 
ing larane sutanira || 

7. Ingsun kang angsung usada | 
mulyane si Widuri ka | 

aja sira walangdriya | 

Wirancana saurira | 
yĕn mangkono karĕpira | 
kewala ngong nuting sira | 
yayi apa sakarsanta | 
mulyane pulunanira || 

8. Ni Widuri kawlasarsa | 

Wirancana sakadangnya | 
wus lĕjar tan ana susah | 
anganta mring Jayĕngraga | 
myang Ke Kidang Wiracapa | 
lĕga tyasira tumingal | 
marang kang arsa bramantya | 
ing mangke wus tan dadya tyas || 

9. Pinapas marang Ni Rĕtna | 

Ginubah kang kinajrihan | 

Ni Rĕtna aris ngandika | 
lah payo kang Wirancana | 
ngĕndi (n)gonne anakira | 

Ni Widuri ingkang lara | 
mangarang marang kang lanang | 
nulya samya malbĕng wisma || 

10. Nĕng (ng)gonne Ni Widuri ka | 
anĕng pagĕdhongan wetan | 
kinĕkĕp mring ibunira | 
jinagan pawong sanaknya | 
parĕstri rubung tan tĕbah | 
angadhĕp mring kang alara | 
nulya Ni Rĕtna Ginubah | 
praptĕng jroning pagĕdhongan || 

11. Ni Widuri ingusadan | 
marang Ni Rĕtna Ginubah | 
alon dĕnnira ngandika | 

lah mĕngko (m)bakyu mireya | 
sigra mire kang liningan | 
kang (m)bakyu lan ibunira | 
lukar bĕnggang pangĕkĕpnya | 

sigra Ni Rĕtna Ginubah || 

12. Anyandhak marang Ni Rara | 
ingudhar gĕlunganira | 

Widuri mĕsĕm saryojar | 
adhuh kangmas Jayĕngraga | 
yĕn mĕdal dhatĕng ing (n)jaba | 
ywa dangu-dangu kewala | 
nuli kundura ring wisma | 
wĕlasana dasihira || 

13. Kawula tan sagĕd pisah | 
inggih kangmas inggih kangmas 
kang ibu ĕmbah duk myarsa | 

Ni Rara pangomyangira | 

kang ibu angling karuna | 
adhuh anggĕr sutaningwang | 
katuwone sira rara | 
tĕka mangkono laranta || 

14. Rĕtna Ginubah lingira | 
wus-wus aywa na karuna | 
ingsun kang angsung usada | 
sira nudinga kon-ngalap | 
sĕmanggi gunung sayotnya | 
kara lan kĕmbang karandhang | 
(m)bokmas Wirancana sigra | 
anuding ngambil kang tamba || 

15. Tan adangu nulya prapta | 
sinungkĕn pan wus tinampan | 
Mas Wirancana lingira | 

ya mangsa bodhowa sira | 
warase pulunanira | 
nauri Rara Ginubah | 
ya wus aja sira susah | 
ing mulyane sutanira || 

16. Ni Rĕtna Ginubah sigra | 
angambil jantuning tamba | 
saking gagĕlunganira | 
ingkang sĕkar gambir seta | 
winĕnyĕtan sĕkar krandhang | 
sĕmanggi kinĕn nglawĕta | 
pinuh pan pinĕt toyanya | 
wus winor lan wawĕnyĕtan || 

17. Sĕkar krandhang gambir-seta | 
dĕn tĕngakakĕn sirahnya | 

sru pinuntir rambutira | 
pucuking rambut kinarya | 
lantaran anuruh pudya | 
gya binĕnjĕng netranira | 
tinuruh ing pupuh tamba | 

saking sapucuking rema 


18. Ing ngĕlĕk-lĕk netranira | 
kumĕtĕp pĕdhĕs rasanya | 

Ni Rara agĕronjalan | 
ngĕrĕng-ngĕrĕng ngĕsah-ĕsah | 
dangu-dangu gya Ni Rara | 

Widuri anjrit karuna | 

sigra Ni Rĕtna Ginubah | 
nuding kinĕn mĕndhĕt toya || 

19. Sak jun kinĕn anggrujuga | 
ingkang tinuduh agĕpah | 

(ng)grujug mukanya Ni Rara | 

Widuri agulagĕpan | 

sarya sru dĕnnya karuna | 
asasambat ibu rama | 
pĕgat-pĕgat mĕlararsa | 
mulya nulya linuwaran || 

20. Ni Rara Widuri mulya | 
sabdaning Rĕtna Ginubah | 
arum wijiling wacana | 
lah uwus kang Wirancana | 
nakira pan wus waluya | 
tan ana labĕting lara | 
ramĕbu lĕga tyasira | 

kang putra mulya ngusadan || 

21. Myang Ke Kidang Wiracapa | 

Widaryati sukĕng driya | 
myat kang wayah wus waluya | 
tan ana kang dadya manah | 

Ni Rara malih ngandika | 

lah ta wis Widuri sira | 
apapasatana wastra | 

Widuri matur anĕmbah || 

22. Lĕngsĕr saking ngarsanira | 
rinangkul mring ibunira | 
gya kang putra pinasatan | 
wus angĕjum remanira | 
kang ibu marwatasuta | 
ketang putranya waluya | 
wus pinasat ingukĕlan | 
nulya umarĕk ing ngarsa || 

23. Ni Rara Ginubah Rĕtna | 
arum wijiling wacana | 

Widuri ingsun tatanya | 
priye rasane tyasira | 
sajroning karya rinĕngga | 
ing satata palakrama | 
kang putra alon turira | 

tan wontĕn raosing driya || 

24. Kados tinangi anendra | 
dĕnnira apalakrama | 
ing solah kadya supĕna ] 
wus mangkana aturira | 

Rĕtna Ginubah lingira | 
lah kakang Prawirancana | 

ing mangkya wus linampahan | 
ing mulyaning sutanira || 

25. Ing mĕngko priye ta sira | 
aran wus lĕbaring karya | 

Kae Mas Prawirancana | 
wacana mring arinira | 

Ni Rara Rĕtna Ginubah | 
yĕn parĕng ramanta paman | 
manira yun-kalĕnggaran | 
mĕmocung mring Galĕkwulan || 

621 Pocung 

1. Lingira rum | 

Ni Rara Rĕtna rinĕmpu | 

lah ya sokur kakang | 

tan ana kang dadi pikir | 

pira bara ana sĕmbulihe benjang || 

2. Duwe mantu | 

kang bagus priyayi lugu | 

kang prawirĕng praja | 

manira numbang titilik | 

aywa susah sun-rewang-rewangi sira || 

3. Alon muwus | 

Mas Dĕmang Wirancanĕku | 

ya yayi Mas Rara | 

abangĕt tarima-mami | 

sapa kang sun-arsa-arsa lyaning sira || 

4. Sadaya wus | 
kalangkung ing sukanipun | 
tan ana woding tyas | 

Ke Kidang Wiracapĕki | 

lon ling marang kang putra Mas Wirancana || 

5. Lamun munggguh | 

ing karsa prayoginipun | 
luwaring sungkawa | 
karya sasabing akingkin | 
ing sadalu mangke pĕnĕde kasukan || 

6. Ana nayub | 

lan sanak-sanak saumbul | 
kang trĕsna tumĕka | 

madhayoh sajroning kardi | 
dĕrĕng kongsi tinayubakĕn kasukan || 

7. Lawan sampun | 
katingal ewahing wuyung | 
cipta kawistara | 
kucĕma wangun priyayi | 

pĕnĕd kang suka-suka namur sungkawa || 

8. Alon matur | 

Mas Dĕmang Wirancanĕku | 

pan inggih sumangga | 

tar lĕnggana ing satuding | 

yĕn makatĕn luhung lajĕnga kewala || 

9. Sami nayub | 
sadintĕn lawan sadalu | 
kang paman ris nabda | 
inggih kalangkung prayogi | 

nambung wuwus Ni Rara Rĕtna Ginubah || 

10. Lah ya sokur | 
kakang kasukana nutug | 
lan sanak pra mitra | 
prapat bubundhĕl desĕki | 

lah wus kakang yĕn padha raharjĕng nala || 

11. Manira yun | 

mulih mring asramaningsun | 

Wirancana miwah | 
ramĕbu samya (n)jurungi | 

Wirabajra gupuh naoskĕn turangga || 

12. Sang Rĕtna yu | 
anitih turangganipun | 
sigra lumaksana | 
srĕnggala ngijig nĕng ngarsi | 

pan ingĕnĕr ing wana kayanganira || 

13. Ingkang kantun | 

sami pagunĕman rĕmbug | 
sira Kae Kidang | 

Wiracapa Widaryati | 

Wirancana sagarwa sakadangira || 

14. Kang samya yun | 
mangun kasukan anayub | 
bokmas Wirancana | 
mring kang raka matur ririh | 

lamun parĕng (ng)gonnira karsa kasukan || 

15. Luhung dipun | 
wandĕkakĕn marmanipun | 
manawi putranta | 

nĕnggih Ni Rara Widuri | 

(m)bokmanawi angot kĕngĕtan kang lanang | 

16. Lagya tungtum | 

manahnya sĕnggang mong wuyung | 

uga kalakona | 

sakit malih andalĕming | 

datan wande dados wode tyas-kawula || 

17. Lingira rum | 

Ke Kidang Wiracapĕku | 

gajĕg bĕnĕr sira | 

rĕmbug manawa manawi | 

rĕhne mutawatir pangĕmonging putra || 

18. Ambiyantu | 

Nikĕn Widaryati muwus | 

bĕnĕr rĕmbugira | 

yĕn putuku Ni Widuri | 

myat wong nayub babĕksan agĕgambyongan 

19. Abot wuyung | 

pindho papa tĕmahipun | 
angur winurungna | 
pirabara ari malih | 

yĕn wus rapih pisan tan ana labĕtnya || 

20. Datan ewuh | 

karya sukĕng anak putu | 

Dĕmang Wirancana | 

ngalulun kewala ngĕli | 

ing rĕmbuge rabinira kang mangkana || 

21. Alon matur | 

mring Kidang Wiracapĕku | 

kawula punika | 

sumanggĕng karsa sarĕhning | 

tan lĕnggana darmi kumambang kewala || 

22. Rĕmbagipun | 
putranta wande anayub | 
lamun parĕng paman | 
kawula dalĕm-lilani | 

sapunika mantuk maring Galĕk wulan || 

23. Mapan sampun | 

tan ana ingkang kinalbu | 
ngaringakĕn karya | 
manawi benjing (m)bĕn malih | 
angandika Kae Kidang Wiracapa || 

24. Sumanggĕng yun | 

yĕn karsa budhalan kundur | 

Kemas Wirancana | 
anuduh kang para ari | 

hĕh Mancanapura padha parentaha 


25. Mring wong batur | 
kabĕh konĕn usung-usung | 
payo abubaran | 

mulih marang Galĕk-sasi | 
budhalĕna kabĕh pawong baturira || 

26. Pra ri gupuh | 

sandika samĕktĕng tuduh | 

lĕngsĕr saking ngarsa | 

angrukti barang pakarti | 

kathah angsale dĕnnya anambut karya || 

27. Yata wau Mas Dĕmang Wirancanĕku | 
pamit mring kang paman | 

myang kang ibu Widaryati | 
nuwun madal ing pasilan sanalika || 

28. Linilan wus nĕmbah lĕngsĕr saking ngayun | 
sagarwa saputra | 

kang karsa kundur rumiyin | 
gumarudug jalwĕstri ngiring bidhalan || 

29. Ingkang kantun | 
pra ari sadayanipun | 
angirit gotongan | 
bubuhan lir prapta nguni | 

tan cinatur kang samya labĕt kasmaran || 

622 Asmaradana 

1. Yata kang mahawĕng margi | 

Jayĕngrĕsmi Jayĕngraga | 
katri Ki Kulawiryane | 

Ki Nuripin Asradĕnta | 
ing wanci wisan-karya | 
rararyan sandhap asĕm agung | 
palegungan pinggir desa || 

2. Dhusun ing Karang-kĕlampis | 

Ki Kulawirya ris mojar | 

Nuripin ngupaya-a we | 
dawĕgan saking sajuga | 
sigra Ki Asradĕnta | 

muwus mangke ngong lumaku | 
kang dhawuh wong ing padesan || 

3. Nulya lumampah tumuli | 
tan adangu nulya prapta | 

Asradĕnta ing ngarsane | 
ing ngawirya aturira | 
naoskĕn we dawĕgan | 
ngawirya katri anginum | 

dawĕgan sawiji sĕwang || 

4. Asradĕnta lan Nuripin | 

wus samya ngombe dawĕgan | 
pinalathokan dĕgane | 
winawar samya pinangan | 
Jayĕnmgrĕsmi ngandika | 
man Asradĕnta Pangulu | 
nulaka ngriki kewala || 

5. Sĕdhĕng doh untaping margi | 
lan malih manira tanya | 
gunung ingkang katon kuwe | 
bĕcik patute inĕksan | 

Asradĕnta turira | 

alit sangĕt angkĕripun | 

tan wontĕn janma kang ngucak 

6. Wasta ardi Rajĕgwĕsi | 
rumpil (n)dĕdĕr dĕging ngarsa | 
lan ana lungur kang rĕpĕh | 
sĕtun yĕn janma tirakat | 
praptĕng kĕndhit kewala | 

tan dumugi puncakipun | 
langkung nĕnggĕking pancadan 


19 (Dumugi ing margi tumuju Kalangbrĕt) 

Kocap lampahipun para andon lĕlana tĕtiga kadhĕrĕkakĕn santri Nuripin lan 
Asradĕnta. Dumugi ing margi tumuju Kalangbrĕt, Asradĕnta pamit wangsul 
kanthi sĕsalaman ndhĕrĕkakĕn basukining lampah. Lampahipun para andon 
lĕlana tumuju dhatĕng rĕdi Rajĕgwĕsi ingkang inggil andĕdĕr. Ingkang sagĕd 
minggah dumugi puncak namung Jayĕngrĕsmi lan Jayĕngraga. Enjingipun 
sami mandhap kapanggih Kulawirya lan Nuripin sĕsarĕngan nglajĕngakĕn 
lampahipun. 

Kaca 175 -181 

622 Asmaradana 

7. Lamun kinĕncĕng sing ngriki | 
dede margine kang padha | 
kajawi saking Kalangbrĕt | 
margi gĕng kĕh trusanira | 
wong grami myang pĕwanan | 

Jayĕngrĕsmi lingira rum | 
ĕnggĕh ngong tanya kewala || 

8. Lah uwus andum basuki | 
namung salam bĕktiningwang | 
kalawan malih bĕktine | 

ri kaaturĕna marang | 

Ke Kidang Wiracapa | 

[-] | 

nulya samya sasalaman ]| 

9. Miwah marang Jayĕngragi | 
Kulawirya sinalaman | 
pan wus linilan pamite | 

Asradĕnta lĕngsĕr sigra | 
mulih mring Lĕmbuasta | 
pra ngawirya katri laju | 

mring Kalangbrĕt kang sinĕdya || 

10. Lĕpas lampahirĕng margi | 
ngambah wana tarataban | 
alĕrĕn pinggiring lĕpĕn | 
katoran sami asiram | 

ing wanci lingsir surya | 
samya salat wĕktu Luhur | 
nĕng tĕpi lambaran sela || 

11. Wus bakda dĕnnira mupit | 
Jayĕngrĕsmi lon ngandika | 
lamun kaparĕng ing mangke | 
suwawi amurang marga | 
mring mara kang kaĕksan | 
kawula ragi kayungyun | 
kĕdah andhatĕngi lampah || 

12. Marang arga Rajĕgwĕsi | 
dadosa misiling lampah | 
ing tirakat kangelane | 
inggih paman mrih supaya | 
panggirahing kirapat | 
ngrusuki maksiyatipun | 
bidĕngah ngĕndhih ngibadah || 

13. Winasuh kalawan budi | 
pinĕpĕtkĕn ring apapa | 
walĕsira sakamuktĕn | 
dadya panaure suka | 
sukĕre sumuruda | 

pami bĕndho wĕdhung kĕthul | 
yĕn sagĕd lirip ing lampah || 

14. Tumungkul Ki Jayĕngragi | 
karangsĕng tyas kaluputan | 

wong tingkah wĕngwĕng balĕndhĕng 
laminya lana (n)don paran | 
akĕlming ingkang raka | 
nuding budi arubiru | 
anggung kabĕdhunging bedhang || 

15. Ing mangkya ciptaning kapti | 
dĕnnya sring nalar (m)balasar | 
wus kinikis tanpa gawe | 

pan sumĕdya minarĕnan | 
solah kang wus kalakyan | 
badhe nut raka salir hyun | 

nasoka sajroning nala 

16. Ki Kulawirya ngling aris | 
mungguh binobot binabag | 
iya ing lĕlakon kiye | 
agĕsĕh lamun rinasa | 

tan sĕmbada ing lampah | 
lagi cilakaning laku | 
tirakat ati rakotan || 

17. Ambĕnĕr karĕpirĕki | 
bĕcik sinĕmbulih lara | 
pinarakakĕn pakewoh | 
pinasah lawan kangĕlan | 
pirabara yĕn kaya | 

Jaka-slĕwah critanipun | 
amoyang mĕmati-raga || 

18. Nanging Kulawirya nĕnggih | 
amung bayari wacana | 
batinne wĕgah tan sagoh | 
pan maksih karasa lara | 
guthule andrĕwawas | 
sruwal ngĕmbĕr denning ilu | 
akĕkat kadi wawulang || 

19. Ki Wirya ngling mring Nuripin | 
lah kapriye kono sira | 
rĕmbug-rĕmbuge wong akĕh | 

Nuripin sĕgu turira | 

e kajawi ta amba | 
dhatĕng pundi purugipun | 
dhatĕnga ing awang-awang |( 

20. Malah sampun mampar-mampir | 
mĕdala ngarsa kewala | 
kalangkung rĕmit rumpile | 
puniku yĕn atur-kula | 
dhangan dhĕngĕn kewala | 
datan wontĕn ribĕdipun | 

yĕn ta sampuna kapalang || 

21. Dene sakit-kula kuping | 

tan kenging damĕl lumampah | 
sawĕg kopokĕn (n)dalĕwĕr | 
blĕbĕgĕn myarsa gĕndhĕngan | 
bĕng-bĕng sakit talingan | 
yĕn kenging kĕdah midhukun | 
sabĕn dhusun linĕrĕnan || 

22. Ki Kulawirya ambĕkis | 

wong edan cangkĕme ngomyang | 
yĕn lĕkas muwus Di-lĕngĕng | 
kĕmĕndara-kĕmĕndara | 

marang sĕmu sasmita | 

(ng)gutuk ĕlor kĕna kidul | 

(ng)gutuk watu lĕh (n)dhasira || 

23. Binalang watu Nuripin | 
mak sruwĕng Nuripin endha | 
ngling i i biyang mĕh bae | 
liyana (n)dhas priye mana | 
tan nganggo kira-kira | 

yĕn aja-a ĕndha buncur | 
binalang watu samaja || 

24. Jĕngrĕsmi mĕsĕm ningali | 

Jĕngraga gumuyu nabda | 
saiki Nuripin kiye | 
atandho sugih paitan | 
wĕwadi kang winada | 
nora kĕna ngĕntut sĕm | 
mangsa wumnga ginarap || 

25. Nuripin ing dina iki | 
budine ambĕg wibawa | 
bobote sugih kamuktĕn | 
duwe pangamĕng-amĕngan | 

Ki Kulawirya nabda | 
mulane sun-kudu mĕnthung | 
mring ngong sok kĕmĕwat-kĕwat || 

26. Anggĕgarap nyĕnyĕmoni | 
ulate kĕmĕpak-kĕpak | 

lir wong prĕnjana wuwuse | 
awignya mamangun wanda | 
wong dhapure lir kura | 
suprandene kumalungkung | 
si Di-pĕnthung alu lima || 

27. Samya agumujĕng myarsi | 
marang kang samya paguywan | 

Jĕngrĕsmi ngandika alon | 
sumangga paman lumampah | 
alon-lonan kewala | 

gliyak sapikantukipun | 
nauri ya payo uga || 

28. Gya mangkat Ngawirya katri | 
marang Rajĕgwĕsi ngarga | 
nusup angayam-alase | 
praptĕng sukuning ancala | 
nĕng sĕndhang salat Ngasar | 
bakdane salat gya laju | 
sumĕngkĕng ngarga gambuhan || 

623 Gambuh 

1. Kĕlangkung writing gunung | 
saking panjadan (m)balĕgĕr watu | 
caruk curi paparang parung arumpil | 
watu kumalasa lunyu | 

lumut lamĕdan anglĕmot || 

2. Nĕnggĕl sasĕngkanipun | 

praptĕng pĕnggik tĕngahaning gunung | 
anĕng watu damar samya ngaring-aring | 
watu damar patutipun | 
lir ĕndhog satugĕl mongol || 

3. Gĕnge patang pĕrangkul | 
sakĕmbaran sami alusipun | 

kadya wĕsi waja sinangup sinangling | 
kasoroting surya gĕmpung | 
mĕlĕng-mĕlĕng amĕncorong || 

4. Gumilat kadya murub | 
kaujwalan nadyan siyang dalu | 
tiningalan kilĕng-kilĕng lir madhangi | 
minangka sakĕthĕngipun | 
pangandhĕg wong sĕdya layon || 

5. Ngawirya katrinipun | 

kandhĕg nĕng watu damar ing ngriku | 
datan bisa amucak bunciting wukir | 
pĕnggiking arga anggulu | 
tumiyung mayungnya godhong || 

6. Jayĕngraga angungun | 

ngupaya marga kang mring mĕndhuwur | 
ingulatan kanan kering lambung wukir | 
wontĕn sakĕdhik dinulu | 
marga kĕlangkung pakewoh || 

7. Angracak krikil watu | 
agĕng alit alur ting pĕndhukul | 
nulya Jayĕngrĕsmi lawan Jayĕngragi | 

Nuripin Kulawiryĕku | 

kang samya arsa angonjot || 

8. Anĕngka inggahipun | 

mangkat gocĕkan watu mĕndhukul | 

Jayĕngrĕsmi lan kang rayi wus lastari | 
dilalah bisa anuntung | 
anganjat marga pakewoh || 

9. Ki Kulawirya wau | 

lan Nuripin tan bisa tut-pungkur | 
dĕnnya munggah anggriguh manah kuwatir | 
gujĕngan watu mandhukul | 
marucut ambyuk malorot || 

10. Nuripin mĕlu katut | 
katundhung arĕp tiba kaglundhung | 
pan wus tĕlung landheyan inggilirĕki | 
krakal watu mĕlu luntur | 

rĕgudug lorot mangisor || 

11. Samya andhĕprok timpuh | 

wong ro kang kalorot ting karĕnguk | 

Kulawirya ngungun angling mring Nuripin | 
priye iki raganingsun | 
rada kawaon kabĕndon || 

12. Majade rĕmak rĕmpu | 

wong kaplorot katanggor ing watu | 
kalunturan ing lungka wĕdhi karikil | 
nora nyana nĕmu wutuh | 
ĕndhasmu nora mĕlopor || 

13. Nuripin angĕcĕmut | 
berkatipun mantuning pangulu | 
donganipun Ki Asradĕnta kang mawi | 

Ki Kulawirya asĕndhu | 

edan kobĕre mĕmoyok || 

14. Priye kiye karĕpmu | 

apa munggah manĕh mĕlu nusul | 
apa uwis nĕng kene bae Nuripin | 
kang liningan aturipun | 
bok sampun ngriki kemawon || 

15. Mangsi sagĕda nuntung | 
maring pucak punika mĕh surup | 
candhikala dhasar margine arumpil | 
tan wande mangke kaglundhung | 
mindhak repot tĕmah poso || 

16. Yĕn kula sampun mopo | 

kirang priksa yĕn sampeyan ayun | 

Ki Wirya ngling nusula dhewe sirĕki | 
yĕn wus munggah rada dhuwur | 
sun-bandhĕmi teka ngisor || 

17. Ki Nuripin malĕruk | 

o ah dede pabĕnan puniku | 
yata wau Jayĕngrĕsmi Jayĕngragi | 
kang nuntung puncaking gunung | 
ing wĕktu sĕmada rikoh || 

18. Apan tan ana ranu | 

dadya kewala amĕt tayamum | 
lĕbu sawusnya ngangkat salat Mahĕrib | 
nĕng sela kumalasa lus | 
kayoman ing kayu winong || 

19. Gĕng-agĕng kayonipun | 
kusambi trĕnggulun walikukun | 
baga bibis tĕkik kroya jaha jati | 
jĕmpina lan sana sĕnu | 
pĕtĕng ayom arongrongkop || 

20. Ingkang samya awĕktu | 
praptĕng bakda Ngisa Witiripun | 
langkung dĕnnya angrahabi puji dhikir | 
paragat pamupitipun | 

luwar dĕnnya tata lunggoh || 

21. Anĕng soring trĕnggulun | 
lambar sela kumalasa alus | 

Jayĕngrĕsmi angandika mring kang rayi 
de paman Kulawiryĕku | 

Nuripin tan ana katon || 

22. Paran tan mĕlu nuntung | 

Jayĕngraga alon dĕnnya matur | 
dugi-kula apan tan sagĕd tutwuri | 
karantĕn pan marginipun | 
kalangkung nĕnggĕl pakewoh || 

23. Rumpil karakal watu | 

kawula tan nyana sagĕd nuntung | 

ingkang raka mĕsĕm angandika aris | 
layak iya yĕn kadyĕku | 
sru sokur-sun mring Hyang Manon || 

24. Rumangsa-a sirĕku | 

kinacĕk pangrĕksanira Hyang Agung | 
pira-pira ginampangakĕn arumpil | 
kudu anyĕntor tĕpakur | 
marang ing Hyang Maha Manon || 

25. Mungguh ngaurip iku | 

tinitah ing dalĕm dĕnnya nĕngguh | 
upamane lir kitri tinandur pinrĕh | 
wohe kĕna-a ingundhuh | 
marang kang nandur mrih tuwoh || 

26. Ana pamalĕsipun | 

si kitri mau marang kang nandur | 
nora ngilangkĕn baune ki tani | 
aja kaya kayu sĕrut | 
tinandur tan bisa awoh || 

27. Ki tani tunanipun | 

kang tinandur tan kolur wohipun | 
ya wong nora bisa anĕmbah ing Widdhi 
pinamakkĕn kayu sĕrut | 
sĕtun gawene tinĕgor || 

28. Tiwas tĕmĕn tinuwuh | 

nora wĕruh marang kang anuwuh | 
sira iku wus sĕdhĕnge mĕmarĕni | 
ing galat kang wus kabanjur | 
sigĕgĕn aja kĕblaso || 

29. Tanpa gawe dinarus | 

wah mangkono ta kĕna ing ngaru | 
nora kĕna ing urut dĕn-bobolĕhi | 
ingalah kalawan wuruk | 
lwih anggĕpe anggon-anggon || 

30. Jayĕngraga tumungkul | 
karaos tyasira kang wus luput | 
lir ginirah jrĕnihira awiwinih | 
barĕsih galih tan guluh | 
sinuluha wĕktu ĕloh || 

31. Ing wanci tĕngah dalu | 
samya mapanakĕn anunungku | 
kawiridanira salsilahing dhikir | 
amupit marang Hyang Agung | 
arahab dikir sinĕntor || 

32. Kongsi ing wanci bangun | 

pajar gidib laju wĕktu Subuh | 
bakda salat pupuji kongsi byar enjing | 
sunat Luka sawusipun | 

Jayĕngrĕsmi ngandika lon || 

33. Lah wus payo amudhun | 

matur kang rayi sumanggĕng kayun | 
gya tumurun saking pupucuking wukir | 
alon agujĕngan watu | 
lĕstari mudhun praptĕng sor || 

34. Asasalaman gupuh | 

lan kang paman Ki Kulawiryĕku | 
myang Nuripin salaman gupuh ngabĕkti | 
samya bagyanan rahayu | 

Ki Jayĕngrĕsmi nabda lon || 

35. Suwawi paman laju | 

ngupaya kang anjok margi agung | 
satibane kewala anuting margi | 

Ki Kulawirya jumurung | 
anjurudĕmung saking (ng)gon || 

624 Jurudĕmung 

1. Yata laju alĕlampah | 

anapak lĕbak pupundhung | 
anĕtĕr lunguring gunung | 
anasak wana wulusan | 
marga kĕh dĕrĕyanipun | 

tambuh kang tinut simpangan | 
asring kalurung kapaung || 

2. Katundhuk wong dhadhampalan | 
jalwĕstri mĕt godhong kayu | 
tumingal ring kang lĕlaku | 
anarka lamun kasasar | 

dudu paraning dĕlanggung | 
wong dhadhampalan sru mojar | 
baguse (n)dika puniku || 

3. Jĕng tĕng pundi pinaranan | 

Ki Kulawirya amuwus | 

ki sanak rika tutuduh | 
manira tan pati dhamang | 
dalan kang anjog marga gung | 
mangetan ingkang ngabanar | 
kang kambah kĕh wong lumaku || 

4. Kang tinanya saurira | 

(n)dika bali malih ngidul | 
joge kang dhatĕng marga gung | 

I-] | 

[-] | 

ngetan mring Kalangbrĕt rawa | 
ngawirya tri sarĕng muwus || 

5. Lah (ng)gĕh kisanak manira | 
katulung tuduh dĕlanggung | 
kalangkung tarimanipun | 
wus paman andum waluya | 
ngong wangsul ngĕnĕring Kĕpuh | 
jinurung gya nulak lampah | 
satĕngah onjod dohipun || 

6. Praptĕng Kĕpuh joging marga | 
samya lĕjar tyasira wus | 
manggih marga gĕng lastantun | 
mangetan lampahira gya | 
sring papaganing lĕlaku | 
kaoran bĕntĕring surya | 

non dhusun pĕdhak marga gung || 

7. Nimpang raryyan soring nangka | 
angĕrĕkkĕn suku rapuh | 

ana wong mikul waluku | 
mulat ring kang lagya raryyan | 
amire sĕlĕh waluku | 
mundhuk-mundhuk marĕk ngarsa | 
sarwi ngusap-usap bau || 

8. Nĕmbrama dalĕm katuran | 
ngawirya katri sumaur | 
ĕnggĕh sami-saminipun | 

lah paman manira tanya | 
kang pundi prĕnahipun | 
krajaning Kalangbrĕt rawa | 
ingkang tinanya sumaur || 

9. Inggih punika kewala | 
ngalĕr-ngetan jĕbulipun | 
Kalangbrĕt karajan agung | 
ananging kula pitĕdah | 
ing lampah prayoginipun | 
kampir dhatĕng padhĕkahan | 
kang winastan dhusun Gubug 

10. Padardi ngungkang bĕngawan 
ardi Purwa namanipun | 

pan wontĕn pandhitanipun | 
ĕdi wruh dĕrĕng winarah | 

Sĕk Ekawĕrdi rannipun | 
pan dadya patakonan | 
punapa sasĕdyanipun || 

11. Barang kang tinakĕkĕna | 
jalwĕstri tan ana wangsul | 
wong pundi-pundi mariku | 
Jĕngrĕsmi mĕsĕm andika | 
sun-trima tuturirĕku | 
dhasar manira ngupaya | 
pandhita ingkang linangkung | 


20 (Anglangkungi ardi Purwa dumugi dhusun Gubug) 

Angsal pitĕdah lampahipun tumuju Kalangbrĕt, anglangkungi ardi Purwa 
dumugi dhusun Gubug. Nuripin kautus ngupadosi dalĕmipun Sĕh Ekawĕrdi, 
mitranipun Ki Bayi Panurta. Para tamu katampi Ki Sĕh Ekawĕrdi dalah 
semah lan anakipun ĕstri, Rara Muryati. Liringing netya, Rara Muryati 
kapranan dhatĕng Jayĕngraga, makatĕn ugi Jayĕngraga. Dalunipun Sĕk 
Ekawĕrdi paring wĕjangan, bilih ing ngagĕsang pĕrlu sumĕrap keblat murih 
kamulyan ing dunya lan kamulyan ing swarga i.p. kanthi ngawula ing nata lan 
ngawula manahipun piyambak. Ngawula manahipun piyambak, jalaran 
awakipun prasasat jĕjĕring Gusti. Kalajĕngakĕn wĕjangan bab tatacara lan 
tata-susilaning ngawula ratu, gampil angĕling angabdi sakĕlangkung kathah, 
jangkĕp botĕn wontĕn ingkang cĕwĕt. Dumugi Subuh sami solat, lajĕng 
dhahar kĕmbul. Jayĕngrĕsmi pamit badhe nglajĕngakĕn lampah. 

Kaca 182 - 199 


Jilid 10 - Kaca : 182 

624 Jurudĕmung 

12. Sarwi sasmita ring paman | 
pandhita ingkang tinutur | 
panuju ing wastanipun | 
kalĕbu cacahing mitra | 

-nira kang-rama ing dangu | 
mangkana malih ngandika | 
wus paman ingsun mit laju || 

13. Anulya mangkat lumampah | 
mangetan anut marga gung | 
anggĕnggĕng ra-ara luhur | 
bĕbangkan wana trataban | 
tinugar tĕgal tinunggu | 
tumuruning kakĕndhĕngan | 
lingsir surya wĕktu Luhur || 

14. Mararyyan anĕng ing sĕndhang 
samya kadas salat Luhur | 
sabakdanira awĕktu | 

gya umangkat alon-lonan | 
rĕrĕdhon rapuhing laku | 
tan pati rĕncang ing manah | 
wancyarsa raryyan awĕktu || 

15. Bakda salat gya lumampah | 
wus katon ing desa Gubug | 
angungkang pagĕr kali gung | 
tĕmpur lan bĕnawi Rawa | 
plabuhan ro sirahipun | 
rĕbut sirah lawan nujang | 
sirahe plabuhan agung || 

16. Ngandhap Ngasar wayahira | 
mararyyan sor mandera gung | 
mumucang ngawirya tĕlu | 
Jĕngrĕsmi aris ngandika | 
Nuripin sira sun-tuduh | 
mangsuka maring padesan | 
takona ing wismanipun || 

17. Sĕk Ekawĕrdi rannira | 

Ki Nuripin mĕntar gupuh | 
malbĕng padesan ing Gubug | 
tĕtakon mring wong padesan | 
kang tinakĕn sauripun | 

Kae Sĕk tan ana wisma | 
taruka nĕng Purwa gunung || 

18. Lamine pan wus rong candra | 
Ki Ekawĕrdi nĕng gunung | 
nĕng ngrika panĕpĕnipun | 
yĕn wontĕn sĕdya prapta | 
kewala nusul ing gunung | 
sawusira tinuturan | 

Nuripin anulya wangsul || 

19. Umatur sasĕjarira | 

Jĕngrĕsmi aris amuwus | 
yĕn mangkono turirĕki | 
lah ya payo pinaranan | 
ĕnggonne patrukanipun | 
mangkat saking parĕrĕnan | 

nut padhadhahing dhusun || 

20. Angalĕr-ngilĕn lampahnya | 
asri patĕgalanipun | 

pagĕr rinisig ing wuluh | 
ngĕmohi kang pala-simpar | 
sangkĕp jajangananipun | 
mawarna akakĕdhokan | 
ambanjĕng pagudhĕnipun || 

21. Anĕtĕr manjating arga | 
alit ardi purwa patut | 
wus cĕlak pawismanipun | 
kang sĕdya prapta mararyyan | 
samya mucang soring nyamplung | 

Jayĕngrĕsmi ris ngandika | 

Nuripin sira sun-tuduh || 

22. Tĕmuwa marang ki tuwa | 
manira ayun papangguh | 
santri Nuripin agupuh | 
minggah mring pawismanira | 
tan adangu nulya tĕmu | 
umatur talĕtĕhira | 

ing samula-bukanipun || 

23. Kang myarsa jar suka nabda | 
kinĕn angaturi gupuh | 

Ki Nuripin sigra wangsul | 
matur mring bĕndaranira | 
ingaturan kinĕn laju | 
kang ingaturan agĕpah | 
kadya kinanthi tyasipun || 

625 Kinanthi 

1. Amanjat pagagan gunung | 
pĕpĕrĕng tinĕgal asri | 
pinatut abĕbanjaran | 
sĕdhĕng trumrunaning kitri | 
ngĕmohi sadayanira | 

kĕh sabate samya dhangir || 

2. Ki Sĕk Ekawĕrdi lungguh | 
nĕng srambine suro alit | 
awilis winĕlit anyar | 
pinaningrat gumarining | 
pan ginĕlaran kalasa | 
pandhan pacar bangka putih || 

3. Amanggil pra sabatipun | 
kinĕn awĕh wĕruh maring | 
rubiyah lan putunira | 
sawiji ĕstri yu kuning | 
ingugung sakarĕpira | 

wasta Ni Rara Muryati 


4. Kinĕn samĕkta susuguh | 
kang liningan mĕntar aglis | 
mring desa awĕh pratela | 
yata kang sĕdya mĕrtami | 
praptĕng kori babĕthĕkan | 

Ki Sĕk mulat ngawirya tri || 

5. Ki Sĕk Ekawĕrdi gupuh | 
angudhuni ing palinggih | 
kang mratamu uluksalam | 
sinauran salamnĕki | 
ngancaran lĕnggah paningrat | 
ing surambi suro asri || 

6. Rahap sasalaman gupuh | 
ngawirya tri ganti-ganti | 
binagyan ing karaharjan | 
winangsulan kramaning sih | 
rĕh patĕmbĕning pagutan | 

Sĕk Ekawĕrdi lingnya ris || 

7. Tabĕt paguting pandulu | 

ing pundi sasanĕng wingking | 
ing ngayun ingkang sinĕdya | 
lan sapa sintĕn pinuji | 
ing paparab katrinira | 
kang sudi sumĕdya kampir || 

8. Jayĕngrĕsmi lingira rum | 
tĕtanya pawingkingmami | 
tanah ing pawintĕn sowan | 
pradikan dhusun sawiji | 
ing karajan Wanamarta | 
lampah-kawula puniki || 

9. Ingutus sudarma nĕngguh | 
inggih kinĕn angulati | 
kadang tuwa alĕlana | 

nis kalane madya ratri | 
awasta Sĕh Amongraga | 
tanwrin (ng)gyannya sanĕngnĕki || 

10. Ngong-ulati angalangut | 
angayam-alas wanardi | 
kang sudi mastani aran | 
apanĕngran Jayĕngrĕsmi | 
ri-kula ran Jayĕngraga | 
lan paman Kulawiryĕki || 

11. Pan inggih wuragilipun | 

(n)Jĕng rama kiyai Bayi | 

Panurta ing Wanamarta | 

pradikan Wirasabĕki | 
wangsul palakramĕng sĕbda | 
sintĕn kang sinambat wangi || 

12. Kae Sĕk lĕgawĕng wuwus | 
bagus tatanya ring mami | 
kang sudi mastani reyang | 

Ki Sĕk Datuk Ekawĕrdi | 
nakmas mangke ta mangke ta | 
ingsun myarsa jarirĕki || 

13. Ĕngĕt manira ing dangu | 

Kae Bayi Panurtĕki | 
dhĕdhukuh ing Wanamarta | 
duk maksih nĕnĕman sami | 
mitra-manira sabaya | 

-pati golongan angaji || 

14. Kae Bayi Panurtĕku | 
kala maksihe taruni | 
arane Mas Arundaya | 
dadya pambataking santri | 
santri kĕh bapa ambiyang | 
mring kakang Arundayĕki || 

15. Anakmas kalinganipun | 
putrane kakang Kiyai | 

Bayi Panurta Rundaya | 
nukuli asigid-sigid | 
manira angawu krama | 
marang si kakang Wuragil || 

16. botĕn anyana sarambut | 
kalamun sami pinanggih | 
anakmas kalawan kakang | 

Wuragil Kulawiryĕki | 

kang sinambrama sukĕng tyas | 

Kulawirya gumuywa ngling || 

17. Inggih sami bĕgjanipun | 

Dhĕdhatuk Sĕk Ekawĕrdi | 
pinarĕngkĕn ing Hyang Suksma | 
panggih putranta lan mami | 

ris nauri inggih ta lah | 
datan nyana tan andhipi || 

18. Sarya ngling mring sabatipun | 
kinĕn ngĕnggalakĕn aglis | 
sugata maring padesan | 
kapĕthuk tan dangu prapti | 

Rubiyah lan putunira | 

Ni Rara Muryati nĕnggih || 

19. Angirit jodhang susuguh | 
rinukti ing wismanĕki | 
nulya kinĕn nyaosĕna | 
pawohan myang wedang kopi | 
lawan ingkang sasĕgĕran | 
sira Ni Rara Muryati || 

20. Angadi-adi rupa yu | 
asinjang limar kĕtangi | 
kĕkĕmbĕn gadhung cĕlĕpan | 
pinrada kumudawati | 
walĕr tasik lĕlamatan | 
asĕngkang panunggul siji || 

21. Kalpika mirah lan tajug | 
awida kalĕmbak-minging | 
agĕlung pare-karantas | 
sasolahira kinardi | 
asĕdhĕt wanguning kĕnya | 
liringe anjait ati || 

22. Naoskĕn pawohanipun | 

Jĕngraga kabrĕbĕt liring | 
sumĕnut tyasira kontrag | 
kadaut manising lungit | 
samya kumĕpyuring driya | 
paguting netra mranani || 

23. Jĕngraga raosing kalbu | 
kagropak amokak-makik | 

(n)jĕjĕgi ganjĕl tuwĕkal | 
wĕkĕle akuwal-kuwil | 
kongkĕl wĕlakaning wingwal | 
kinawal sabiling galih || 

24. Ni Rara Muryati rikuh | 
kabajong ciptaning liring | 
lir anon gawar larangan | 
tyas kuwatir kĕtir-kĕtir | 
kĕngĕl kabĕntusing tingal | 
kungsul graitaning galih || 

25. Wusnya naoskĕn sang ayu | 
mundur gupuh anunuding | 
mring rowang ngangkat rampadan 
sira Ni Rara Muryati | 

anangga kĕndhi pratola | 
sasolahe karya brangti || 

26. Sĕmbada pasĕmonipun | 
sapantĕg sĕdhĕt mantĕsi | 
amanis suluh wadana | 
sĕdhĕng amĕpĕg birai | 
misih sangkrip ningit tingal | 

tan pati paguting liring 


27. Sapraptanira ing ngayun | 
wau Ni Rara Muryati | 
naoskĕn dhahar rampadan | 
andharik piring sinaji | 

(n)jongok siduwa andhĕngklang | 
gĕlung lukar mĕmak wilis || 

28. Ngĕlowong lungsĕning gĕlung | 
gĕlung maksih ngukĕl asri | 
angulĕr-jĕdhung kawiwal | 

ana puspitaning wĕni | 
mĕlathi wigar rarasah | 
kasangsang rema sawiji || 

29. Gĕtĕr-gĕtĕr lir mĕh runtuh | 
malathi akanthil-kanthil | 

Jayĕngraga kagigalan | 
tyasira kĕngguh kagimir | 
myat malathi kang kasangsang | 
ing rema saĕlĕr kanthil || 

30. Asĕbĕl sabiling kalbu | 
mulat ring Rara Muryati | 
kang sĕdhĕng rĕspatinira | 
awĕh wigĕnaning ati | 

Jĕngraga micarĕng nala | 
dudu rasane raryyĕki || 

31. Wangune karya wulangun | 
abĕncah rasaning ati | 
larang liringe pasaja | 
asingit lungiding wadi | 
kawadakaning sasmita | 
asĕmu kukuh ngangkuhi || 

32. Mangkana dĕnnya tata wus | 
mundur kapaguting liring | 
tyas lir panjang putra tiba | 
pacangkinganing kabanting | 
ing sela rĕngkulu ambyar | 
kumĕpyur kalihe sami || 

33. Rara Muryati wus mundur | 
karikuhan lampahnĕki | 
kakrubyukan dening sinjang | 
dadya magĕr-timun ririh | 
saparan tinuting tingal | 
marang Kae Jayĕngragi || 

34. Wus andhĕr saosanipun | 

Ki Dhatuk Sĕk Ekawĕrdi | 
nyarakkĕn ing tamunira | 

sumangga sami wĕwanting | 
agĕpah ingkang ngaturan | 
tuturuh (n)dan lĕkas bukti || 

35. Kang nadhah sami pikantuk | 
dhasare lampah kalantih | 
mirasa raosing nadhah | 
anutug dĕnnya abukti | 

wus mangkana aluwaran | 

Ni Muryati angladĕni || 

36. Bubucu tinarik mundur | 
sinungkĕn marang pamburi | 

Nuripin pan winarĕgan | 
nulya dhadharan mangarsi | 
wowohan myang lah-olahan | 
ngancaran nyanyamik sami || 

37. Angalap sasĕnĕngipun | 

ing wanci wus tunggang wukir | 
ngaturan sami akadas | 
sĕdhĕnge wĕktu Mahĕrib | 
para ngawirya agĕpah | 
marang pawariyan aglis || 

38. Samya ngambil toya wulu | 

Jĕngraga nulya ngadani | 
ing kapti sĕmu pinasang | 
angungkung swara rum manis | 
angalĕp lĕpas kumandhang | 
kĕrkĕling ngukĕl kinardi || 

39. Supayanira rinungu | 
marang Ni Rara Muryati | 
dĕnnira adan maro tyas | 
linandhung kalimah titis | 
maknane tan asub Allah | 
swara ning mring Ni Muryati || 

40. Muryati nora ngrurungu | 
swarane adan kal sih | 
mĕntuling swara nyĕntug tyas | 
lir sari pinurwĕng warih | 
gagasing driyasmu brangta | 

-nira Ni Rara Muryati |] 

41. Solahe sinamur-samur | 
samar kauningan isin | 
katĕmbĕn pinurwĕng tingal | 
ring priya winawĕng kingkin | 
tyasira awirangrongan | 
mangarang mring Jayĕngragi |] 

626 Wirangrong 

1. Tan cinatur solahnĕki | 

Muryati dĕnnya wirangrong | 
ingkang samya salat sawusipun | 
adan sunat sami | 

wus sunat kinĕn kamat | 
nulya rangkat prelunira || 

2. Ki Datuk Sĕk Ekawĕrdi | 
nabda ngancarani alon | 
suwawi anakmas ingkang sĕpuh | 
andika ngimami | 
ingancaran mangarsa | 

Jĕngrĕsmi mopo pinĕksa || 

3. Anulya Ki Jayĕngrĕsmi | 
majĕng angimami gupoh | 

nulya traping niyat sakalangkung | 
pasĕkatirĕki | 

[-] | 

mat kasare tan sumĕlang || 

4. Kalimah sakathahnĕki | 
miratje tan na winaot | 
sĕmbada swaranya manis arum | 

Ki Sĕh Ekawĕrdi | 

micarĕng jroning nala | 
sanyata lamun ngulama || 

5. Nutug praptĕng bakda Mahrib | 
laju wĕktu Ngisa rĕko | 
tĕkĕng bakda wasananira wus | 
mung sunatnya Witir | 
sawusira paragat | 

salawat asasalaman || 

6. Nulya wangsul (ng)gyannya malih | 

mring surambi tata lunggoh | 

pan wus rinumatan suguhipun | 
dhadharan mawarni | 
ingancaran nyamikan | 
angalap sasĕnĕngira || 

7. Jayĕngrĕsmi ngandika ris | 
mring Sĕk Ekawĕrdi alon | 
kawula angalap bĕrkahipun | 
wuwulang ing mami | 
masalah ing agĕsang | 
pratikĕle kang utama || 

8. Sĕk Ekawĕrdi nauri | 

dhuh anak wong bagus anom | 
dene lir sasawat (m)balang kayu | 
atanya ring kami | 
tur anakmas wus wus-man I 

mangsa niliba ing rasa || 

9. Sarĕhning mupung kapanggih | 

sarta katĕmpuh ing dhaplok | 
wikan kalĕrĕsan ing pitutur | 
namung lothung ugi | 
dongĕnge wong atuwa | 
lamun piniriting nala || 

10. Ing dalĕm gĕsang puniki | 
wajib tyas keblat anggeyong | 
maring kadadeyan kang linuhung | 
kamulyane urip | 

lan kamulyaning pĕjah | 
kang bisa ahli sawarga || 

11. Dene gĕgĕyongan inggih | 
keblate budi kang manggon | 
mungguh pangawula kang wus sinung | 
ing kalih prakawis | 

ngawula ing narendra | 

lan ngawulĕng tyas priyangga || 

12. Lire ngawula ing ati | 
prasasat pangawak Manon | 

wong ngawulĕng driya tansing minggun(?) 

pakarti liyaning | 

aja anungku-nungge jiwa | 

kewala ing dhĕwĕkira || 

13. Kang dungkap pratomĕng kapti | 
osiking tyas kang linakon | 

tan sumĕdya cidra rĕhning kalbu | 
tan pilih tan wigih | 
angratu mring budinya | 
nadyan tumĕkĕng apapa || 

14. Datan pati dĕn-singgahi | 
tan ketang pringga pakewoh | 

wus nikmat priyangga datan keguh | 
marang ika iki | 
mung badan tinuhonan | 
pangawulanirĕng driya || 

15. Wus mutakik badan budi | 
beda lan salumrahing wong | 
tan kĕna minajat ing tumuwuh | 
kawulaning Widdhi | 
panggayuhing kasidan | 
ihtiyar ngajab jalaran || 

16. Samya ngudi ing kadadin | 
mrih babaran kang kinaot | 

Kae Kulawirya alon muwus | 
mring Sĕk Ekowĕrdi | 

kadi-punĕndi lirnya | 
ngĕlmu ngawulĕng narendra || 

17. Ki Datuk Sĕk Ekawĕrdi | 
lon dĕnnira miraos | 

kang wus linampahan anak-putu | 
kang samya sĕdyabti | 
ngawula ing narendra | 
myang bupati rangga dĕmang || 

18. Tan prabeda ngĕlminĕki | 
tatakramaning sila-ndon | 
sakathahe mitra pra nĕm-sĕpuh | 
wruh witing nagari | 

janma garba sumandha | 
ulah ngĕlmi praptĕng praja || 

19. Kang nĕm-nĕm ngong-pituturi | 
jarwĕng nganom maksih cotho | 
liring cotho tuna sarwa kadung | 
durung kĕh luwangi | 
tujĕming duga-duga | 

beda kang wus sĕpuh lirnya || 

20. Liring sĕpuh anyĕpuhi | 
kenging ingĕpuh wong anom | 
nyawabi sadaya milanipun | 
wong tuwa puniki | 
ingkang atawĕkal | 
tawa-tawa pantĕsira || 

21. Kakĕna tinuwi-tuwi | 
mring anak putu sĕdya-non | 

lamun lan mangkana datan mungguh | 
jĕnĕng wong tuwa tuwĕking | 
apan dadi tutuhan | 
tinutuh tan bisa warah || 

22. Ngandĕlkĕn kĕh dinanĕki | 
tuwa dhaplok mĕgok-mĕgok | 
iku tuwa ampas kĕmpus-kĕmpus | 
wus luwasing kardi | 

mangka ing jro suwunga | 
iku wong cupĕt budinya || 

23. Duk anom tan purun ngaji | 
ngandĕlkĕn awake bĕndhot | 
tan mikir satuma ulah ngĕlmu | 
batin tan praduli | 

amung eca amangan | 
tan etang wĕkasing gĕsang || 

24. Namung ngetung sapucuking | 
ilat sapucuking dhogol | 

tan nĕdya elinga jroning kalbu | 
rip wĕkasan mati | 
nĕng donya lir sasanjan | 
tan bĕstu anom myang tuwa || 

627 Sinom 

1. Ki Kulawirya alatah | 
suka Jĕngraga Jĕngrĕsmi | 
mirsa banyoling wirayat | 

Ki Wuragil angling aris | 
mangke ta sun-miyarsi | 
ing kaol satĕngahipun | 
bab ngĕlmi pupucukan | 
wontĕn ingkang amĕstani | 

apan dadya gĕgĕyonganing gĕsang || 

2. Pucuk guthul pucuk ilat | 
yĕn wus bisa anyukupi | 
puniku utamĕng titah | 
marĕngi pucuk kakalih | 
kang pundi bedanĕki | 
myang kang pundi saminipun | 
kang cĕgah kang lĕguta | 
sarĕhning kaol kakalih | 

kula dĕrĕng sumurup mirading basa || 

3. Ki Sĕk Ekawĕrdi nabda | 
puniku kakang Wuragil | 
ingkang mastani utama | 
inggih lĕrĕs toging ngĕlmi | 
wĕkasaning kadadin | 
kasidan kang bangsa ratu | 
palal nikmat kamulyan | 
ing dalĕm donya puniki | 

ratu tĕtĕp dadi musthikaning donya || 

4. Pandhita kang wus utama | 
tĕtĕp dadi musthikaning | 
ngakerat pan pinardika | 
nikmat kamulyan swarga-kir | 
tan kenging dĕn-ucapi | 
puniku babaring kayun | 
kang maksih janma mudha | 
bakal pugĕl mring utami | 

mila kĕdah winulang lalambar tapa || 

5. Suprandene supayanya | 
kacanthĕl saking sacuwil | 
prayayi amandhita-a | 
surupa pratikĕlnĕki | 
miwah ngĕlminirĕki | 
kalih prakawis puniku | 

Ki Kulawirya mojar | 
dospundi lajĕnge malih | 

ingkang ngĕlmi pratikĕl suwitĕng nala || 

6. Ki Datuk Sĕk Ekawĕrdya | 
nauri wacana aris | 
pamulang-sun ring pra-mudha | 
ywa pĕgat tatanya maring | 
sujanma kang linuwih | 

kang nĕdya kĕh gurunipun | 

(ng)gugulanga kawignyan | 

sabarang kabisan janmi | 

ana dhewe-dhewe rurumahanira || 

7. Andhap-asor dhĕdhasarnya | 
pan iya tan kĕna lali | 
angajiya ngawula-a | 
andhap-asor tan kĕna lali | 
prabot gĕnging utami | 
andhap-sor wĕkasan luhur | 

Jayĕngrĕsmi ris nabda | 

liripun kadi-punĕndi | 

andhap-asor dadya luhur wĕkasannya || 

8. Inggih ingkang ingaranan | 

andhap-asor ingkang pundi | 

Ekawĕrdi ris wacana | 
lirnya andhap-asor nĕnggih | 
angĕsorakĕn dhiri | 
nisthaning pangan myang turu | 
sapala tan mirasa | 

tan drĕmba boga sakalir | 

solah muna-muni pan sinumapala || 

9. Sapala sawiji sandhang | 
sapala sawiji guling | 
sapala sawiji pangan | 
sapala sawiji angling | 
sapala tan ngĕkĕhi | 
ngĕnĕs rajah-tamahipun | 
de janma ahli praja | 
suwita marang narpati | 

andhap-asor rĕhning srawungan wong kathah || 

10. Jatmikaning sila-krama | 
jatmikaning sabda-krami | 
jatmikaning surĕng karyya | 
jatmikaning karya bukti | 
liring jatmika ugi | 

ywa umbak angumbar sanggup | 
marang sasama-sama | 
myang mring jĕnĕnging bupati | 
sumawana ing panjĕnĕngan narendra || 

11. Watak kang ngarsa sojaran | 

amurungakĕn kamuktin | 

yĕn wus andhap-asorira | 

wĕkasan dadya gunĕki | 

guna yĕn tan tabĕri | 

sih kuciwa tunanipun | 

lan malih wĕkasingwang | 

graita gulangĕn kaki | 

wruha lungit ing sĕmu bĕcik lan ala || 

12. Ing sĕmu lĕjĕm upama | 
lir angadu pucuking ri | 
dĕn-wasis ahlul sasmita | 

(ng)gulang nganam manut kaki | 
dĕn-bisa wĕrdi budi | 
langlang panglinging panguwuh | 
wĕh wahya waraning tyas | 
(m)bengkas nambung ganal alit | 
lukita hĕng wong wus sinĕbut sujana | 

13. Liring kang bangsa sujana | 
sujanma ingkang linuwih | 
putusing sandi-kirana | 
sastra wicitra ginati | 
wiweka winigati | 

yya wirang pruwitĕng wuruk | 
wong wirang tĕmah nganggrang | 
liring nganggrang iku sĕpi | 
liring sĕpi sirnanting istiyarira || 

14. Dadi wus wong tanpa karya | 
yĕn anom ana pinurih | 
mukul amĕmikul rosa | 
kinongkon kĕbat lumaris | 
lamun wus tuwa kaki | 
kaya priye kang tinĕmu | 
tĕpo cape raganya | 

jompo ati sĕpa sĕpi | 

tanpa rasa dumadi wong tuwa bangka 

15. Bangsa bangka tĕgĕsira | 
kumlĕkĕrĕn tanpa asil | 
krana bĕcik angugulang | 
mupung padha sih taruni | 
sakĕh wignyaning janmi | 

Ki Kulawirya amuwus | 
lah dospundi dhi Eka | 
lajĕnge wulang pĕhnĕki | 

anauri (ng)gih kang Ragil Kulawirya | 

16. Angĕl traping wong ngawula | 
nanging luwih gampil ugi | 
puniku ewuh pinyarsa | 
liring ewuh durung ngrĕti | 
liring basa mangarti | 
ngawruhi sadayanipun | 
barang karsaning nata | 

yĕku panĕngran janma-di | 

tan lĕleda wus widagdĕng ciptamaya 

17. Liring maya kawistara | 
ulat kabayaning ati | 
kapti-marta kapti-duka | 
nĕng netra susumuknĕki | 
lĕjĕm sasmita liring | 
laire darma lumaku | 
laire utusaning tyas | 
angsal yĕn sampun kadugi | 
ing-angĕle yĕn dĕrĕng mangarti krama || 

18. Nanging wontĕn bedanira | 
ngawula marang narpati | 
prabu sĕpuh wus pramarta | 
lan satriya sih taruni | 
sabarang karsanĕki | 

yĕn satriya nom puniku | 
pĕrlu kalawan sunat | 
sami patrapipun ugi | 
dipun popo sinami siyasatira || 

19. Sarat wruh pasanging karsa | 
wontĕn pamĕpĕre kĕdhik | 
kang adoh ing sĕmu tatag | 
sabarang karsaning gusti | 
dĕn-kĕbat cukat trampil | 
kang parigĕl barang sangkul | 
dĕn-sarwa ngarti karya | 
trĕngginas mĕdhĕsi kardi | 
dĕn-abĕtah lapa cĕgah turu mangan || 

20. Sumĕdya atarak-brata | 
ing puja lawan sĕmĕdi | 
amrih dhanganing sakarsa | 
yĕn gusti anuju runtik | 
poma dĕn-ngati-ati | 
ngawula ji tamna nung | 
ngadhĕpi gustinira | 

yĕn gusti anuju runtik | 

dĕn prayitna prihĕn lĕjaring duduka || 

21. Karana yĕn gusti lagya | 
bĕndu lir mubaling agni | 
angobar tahĕn suh sirna | 
tan ana ingkang nulaki | 
miwah gĕnging kang banjir | 

-bandhang sing katrajang larut | 
balikan dĕn-angrĕpa | 

atur kang aris patitis | 
tĕtĕsĕna amrih lipuring duduka || 

22 . 


Aja amapas ing karsa | 
tĕmah amuwuhi runtik | 
malah sangsaya andadra | 
bĕndune ambĕbayani | 
aywatambuh anĕnggih | 
kabubuh kasabĕt bĕndu | 
wus kocap ing saloka | 
satriya nom ambĕg wĕrit | 
barang karya sring anggampangakĕn mangsa || 

23. Wus kaocap ing wirayat | 
satriya taruna nĕnggih | 
basa taruna artinya | 

taru godhong ĕnom tuding | 

ing caraka-basĕki | 

liring tuduh barang laku | 

kandĕl tipising karya | 

prĕlu lan kang nora gati | 

gampang angĕl apan pinadha kewala || 

24. Basa taruna artinira | 
kayata godhong upami | 
yĕn lagi ana gawenya | 
kalangkung ajinirĕki | 
tan etang ing pangaji | 
nglimang-sukoni tinĕmpuh | 
tur ta namung sadhela | 
sĕtun sadina karyadi | 

yĕn wus lawas dadi larahing pawuhan || 

25. Yĕku warnining taruna | 
beda lan prabu-tuwĕki | 
liring tuwa tuwuk nalar | 
basa nalar tan supe wit | 
wit ala lawan bĕcik | 
kapirsa sadayanipun | 
ngragoni jĕnĕng tuwa | 
liring jĕnĕng anjĕnĕngi | 

beda lawan ngawula satriya mudha || 

26. Liring nom sih nganam-anam | 
sabarang kabisanĕki | 

kĕh karsane kang mirungga | 

kang anĕh-anĕh kinapti | 

kang angĕl pinrih gampil | 

lamun wus kapanggih sĕpuh | 

nuli bisa animbang | 

karya ala lawan bĕcik | 

tan kalĕmpit duduga lawan watara || 

27. Beda lawan prabu tuwa | 
kalangkung wingit awĕrit | 
wong kang ngucap sapa bisa | 
wong iku ngrangkani kudhi | 


< Serat Centhini Jilid 10 - Halaman : 261 > 


arang bisa ngladĕni | 

angabdiya prabu timur | 

kĕh wong kang tidha-tidha | 

tan tulatĕn cupĕt budi | 

beda lan kang wus bisa ngawulĕng mudha || 

28. Barang karsa kinawruhan | 
tinujon pangrĕhing gusti | 
lir angĕmban lare mular | 
lamun bisa ngarih-arih | 
anglela nyinyindhĕni | 
lare rĕrĕh lajĕng turu | 
nglilir dĕn-ĕma-ĕma | 

boja langĕn dĕn-sandhangi | 

kĕkĕmbangan kuning-bang myang papanganan 

29. Lare lĕngĕh-lĕngĕh bungah | 
mari mular dĕnnya budi | 
agampil kĕna pinolah | 

asal bisa angladĕni | 
mring sang prabu taruni | 
arikat dĕrajadipun | 
mulane wong ngawula | 
angĕl-angĕle angabdi | 
sinaua angabdi prabu taruna || 

30. Tandha ngalamat prawira | 
wit angĕl wĕkasan gampil | 
gampile yĕn wus kacopan | 
tan sita-sita angsung sih | 
tandha sujanma wĕgig | 
ngawula ing prabu timur | 
mukti alambar tapa | 
muktine dene antuk sih | 
tapanira nyata anglarani raga || 

31. Wus adat satriya mudha | 
yĕn lagya nĕdhĕng karsĕki | 
tan etang ing wayah mangsa | 
mung suka lĕganing galih | 
puniku kang kinapti | 
mulane ywa kongsi tungkul | 
yitnanana sadaya | 

ing tata kalawan titi | 
duga-duga watara kira prayoga || 

32. Liring tatapa linggihan | 
saĕngokkan dĕn-kaliling | 
ywa liru gĕng alitira | 
liring titi angawruhi | 
traping sawiji-wiji | 

mring sasami myang sor luhur | 
liring kira miminta | 
basa kramaning gĕng alit | 


< Serat Centhini Jilid 10 


Halaman : 262 > 


dĕn-watara myang riringa ing sareka 

33. Liring ringa kang ajrihan | 
barang-karya tan ngaduki | 
kang gampang pinĕt angĕlnya | 
lir pugal boboting kardi | 
karya gĕng lan karya lit | 

tan tumpang-so garapipun | 

lira basa prayoga | 

pinrih sasĕdhĕngirĕki | 

datan kurang tan kaduk sangkuling karya || 

34. Surup ingkang aduduga | 
mobahe karyaning ati | 
prayoga yĕku pangucap | 
yĕn wus kaduga prayogi | 
reka dadining ati | 

laire darma lumaku | 
titising pamicara | 
yĕn wus tĕpung lawan pikir | 
surupipun riringa puniku netra || 

35. Andulu bĕcik lan ala | 
barang kudu nguningani | 
kang patut lawan kang nora | 
surupe watara kuping | 
agati ing pakarti | 
tanggaping tangguh pitutur | 
suruping tata tangan | 
terampil candhaking kardi | 

basa titi suruping sikil lumampah || 

36. Acadhang sabarang karya | 
kudu aglis anglakoni | 
wong ngawula ing narendra | 
kudu wruh ing nĕm prakawis | 
supaya tan amanggih | 

ing kadudoning sisiku | 
kawadakĕng narendra | 
malincur ciliking kardi | 
dadya gusti datan arĕmpĕng sihira || 

37. Owĕl sung sih wong leleda | 
malah-malah anyirĕni | 
sajĕge tan pinitayan | 
wong ngucira barang kardi | 
mila kang ngati-ati | 
katona sumungkĕmipun | 
marang karyaning nata | 
minta sih rambatan kardi | 

kadi ugi tan manggih cĕla cilaka || 

38. Rahayu sajĕnĕngira | 

kang wus matĕng nĕm prakawis | 

dadya wawatoning praja | 

pinitayaning narpati | 

mĕngkoni ring wadya ji | 

wong kang sĕm sumungkĕmipun | 

sumĕdya ngĕstu praja | 

atutup kalih prakawis | 

mawasing tyas suka-duka winaskitha || 

39. Wit suka anĕmu duka | 
wit duka suka pinanggih | 
sadurunge kinawmhan | 
anĕdya ambĕg prihatin | 
yyambĕg suka kapati | 
yĕkti duka kang tinĕmu | 
kang kadya nayakĕngrat | 

(n)jĕng Nabi Rasullulahi | 
angirangi suka mung mĕsĕm kewala || 

40. Iya ajrih dhĕndhaning Hyang | 
yĕn wong suka iku manggih | 
duduka ingkang tumĕka | 
sadurunge dĕn-kawruhi | 
prayitna rĕh ing batin | 
lawan pambĕgannya alus | 
tan yun mojar lalahan | 

yĕn angling amupangati | 

asih marang mitra kang ambĕg agama || 

41. Aja kaya wong punggungan | 
yĕn suka kacaryan angling | 
dĕn-isis kabĕh gusinya | 
cukakakan gumuywa ngling | 
eblis amblĕs ing lathi | 

saya (n)darung-kadalurung | 
dĕnnya asuka-suka | 
tan eling wirayat ngĕlmi | 
angangrusak panrima saking sĕmbrana || 

42. Kĕna pangarading setan | 
eblise nora ngoncati | 
tan pilih margining beka | 
wus nunjĕm sajroning ati | 
lamun eblis ngoncati | 
gĕgĕtun kapanggih pungkur | 
ĕngĕte kakasĕpan | 
kaduwung yĕn wus bilai | 

kaya priye yĕn dadiya janma-tama || 

43. Karantĕn nak-putu samya | 
mrihnya utamaning urip | 
ayya pĕgat anastapa | 

ing siyang kalawan ratri | 
aja mĕngĕng ing kapti | 
tingalira ing Hyang Agung | 

watĕke wong nastapa | 

tinĕkan sakadarnĕki | 

lantar dening nastijab pandonganira || 

44. Jayĕngrĕsmi Jayĕngraga | 

katri Ki Kulawiryĕki | 
karĕnan miyarsa kojah | 

-ira Ki Sĕk Ekawĕrdi | 

Ki Wuragil ling aris | 

nora jamak adhi Dhatuk | 

layak yĕn linukita | 

mring wong anom kang sĕdyati | 

wus anjurudĕmung pamulanging jalma 

628 Jurudĕmung 

1. Ki Sĕk Ekawĕrdi nabda | 
inggih katĕmpuh ing sĕpuh | 
sawontĕn-wontĕning kawruh | 
nyukupi nak-putu mudha | 
pangiwa panĕngĕnipun | 
kang sĕnĕng jaya sampurna | 
katambĕlan tĕguh timbul |] 

2. Miwah ngaji ngĕlmu rasa | 
sewaka ngawulĕng ratu | 
kathah lire kang tinĕmbung | 
nak-putu ingkang sinĕdya | 
datan wontĕn sĕpĕnipun | 
kang tĕbih-tĕbih kĕh prapta | 
angalap jangjine ngĕlmu || 

3. Pra ngawirya tri samyojar | 
inggih kados yĕn kadyĕku | 
bĕrkate katĕmpuh sĕpuh | 
pinandhita tuwanggana | 
mĕrdika pinunjung-punjung | 
barang tinakon sarwa na | 
nyukupi sakĕhing wuruk || 

4. Ki Ekawĕrdi ris nabda | 
suwawi sasambĕn ngriku | 
sawontĕnipun wong nganggur | 
agĕmah ingkang liningan | 
angambil nyamikanipun | 
sinambi awirayatan | 

apan anutug sadalu || 

5. Ing wanci wus bangun enjang | 

Ki Sĕk Ekawĕrdi muwus | 
suwawi sami awĕktu | 
awĕktu mupung sih awal | 
ingkang liningan agupuh | 
samya mring pahĕran kadas | 

sawusnya mĕt toya wulu || 

6. Jĕngraga dĕnnira adan | 
swaranira nganyut arum | 
anggandhang ngĕmandhang landhung | 
wusnya adan nulya sunat | 
kinamatan ngangkat parlu | 

Jayĕngrĕsmi ingacaran | 

majĕng angimami wĕktu || 

7. Pinĕksa nulya mangarsa | 
pasekat usalinipun | 
sadaya angangkat parlu | 
wawacan wusing Patekah | 
surat Sujada asujud | 
rĕkangat akir suratnya | 
sawuse Patekahipun || 

8. Surat Kasar kinunutan | 
praptĕng tayat akiripun | 
wus bakda dĕnnya awĕktu | 
sĕlawat asĕsalaman | 

pan samya atata lungguh | 

Jayĕngrĕsmi lon wacana | 
paman Sĕk yĕn parĕng kalbu || 

9. Kawula yun papamitan | 

alaju lampah umantuk | 
mugi wontĕn lilahipun | 
paman Dhatuk Ekawĕrdya | 
pan namung pandonganipun | 
supaya manggih raharja | 

Ki Sĕk Ekawĕrdi muwus || 

10. Dene ta agĕlacutan | 
tyas-kula kalangkung kadung | 
tan kongsi tuwuk andulu | 
lamun pinarĕnging karsa | 
kongsiya sadasa dalu | 
nutug tan cuwa ing manah | 
pra ngawirya ris amuwus || 

11. Sangĕt panrima kawula | 

(ng)gih sadĕrĕng-dĕrĕngipun | 
kawula gĕng suka sokur | 
rĕhning kalamĕn nĕng paran | 
yĕn dadya pangayun-ayun | 
raka paduka ing wuntat | 
tĕmah amĕwahi wuyung || 

12. Ki Sĕk Ekawĕrdi sigra | 
amanggil rubiyahipun | 
nulya prapta maring ngayun | 

Ki Sĕk nuding mring rabinya | 

kinĕn angratĕngi gupuh | 
babĕkthaka kang samĕkta | 
ni rubiyah lon turipun || 

13. Inggih wus rumat sadaya | 
won-awon sawontĕnipun | 
lah ya wĕtokna dĕn-gupuh | 
kang liningan sigra mentar | 
anuduh mring putunipun | 

Ni Rara Muryati gĕpah | 
angirid rampadanipun || 

14. Sasolahira rinĕngga | 
pantĕs salĕlewanipun | 
prapta angladĕni ngayun | 
rampadanira tinata | 
wus ramut sadayanipun | 
rampadan tinatĕng ngarsa | 
ni rara mire alungguh || 

15. Sumangga awawantinga | 
prayoga sasĕmĕk bucu | 
sarĕhning arsa lĕlaku | 
sawontĕne sumapala | 
kang para ngawirya gupuh | 
sami atĕturuh asta | 

pan lĕkas bukti akĕmbul || 

16. Pikantuk dĕnnira nadhah | 
kathah lam-ulamanipun | 
Jayĕngraga tanpa-yantuk | 
nadhah pijĕr lĕliringan | 
tan pĕgat pagut pandulu | 
lan Muryati pinurwĕng tyas | 
gumantung tuntunging kalbu || 

17. Muryati apasang cipta | 
lir puspita sĕkar kudhup | 
sinambramĕng nĕmbrama rum | 
angĕjĕri mara-mentar | 

juwĕt jawating pandulu | 
ni rara lan Jayĕngraga | 
kadrĕng kidhung kadung-kadung | 

18. Anutug dĕnnira nadhah | 
ingancaran samya turuh | 
ambĕng cinarikan gupuh | 
sinungkĕn mring pamong rencang 
Nuripin tinuwukan wus | 
anĕmĕn pamanganira | 
dangune angantu-antu || 

19. Ing bakda Subuh kongsi byar | 

Ki Kulawirya ris (m)bĕkus | 
jĕlĕh bosĕn asu buntung | 

yĕn lĕga rak ngakak-akak | 
ambakna wong ngaji pupung | 
kaya wong nora kaopan | 

(m)bĕbadhog tan unggah-ungguh || 

20. Nuripin agarundĕlan | 
andĕlna yĕn nguwus-uwus | 
nora anglumuhi batur | 
wong arĕp pangkat tangkatan | 
kudu marĕgi puluk | 

watir gĕnjot nĕng dĕdalan | 
apĕsing wong alĕlaku || 

21. Nulya wisan dĕnnya mangan | 
ĕnting lan salawuhipun | 
wus ngombe atop jumĕglug | 

Ki Wirya anjola mojar | 
bilah dene kaya bĕdhug | 
atope wong edan buyan | 

(m)bok-sisan ajange iku || 

22. Lah iya untalĕn pisan | 
dimĕn ĕntĕk aja tanggung | 
lothung dadiya gagajul | 

Nuripin apalĕrukan | 

kang myarsa samya gumuyu | 
mangkana para ngawirya | 
amumucung ing pamuwus || 

629 Pocung 

1. Gya mangayun | 

Jĕngrĕsmi alon umatur | 
pamit anor-raga | 

mring Ki Datuk Ekawĕrdi | 

sarwi gupuh rahab samya sasalaman || 

2. Alon muwus | 

Ki Sĕk Ekawĕrdi nĕngguh | 
pitungkas kawula | 
namung salam sĕmbah-mami | 
ka-aturna marang rama jĕng-andika || 

3. Kakang ulun | 

Kae Bayi Panutrĕku | 
tuwin ring ibunta | 

(m)bok-ayu Nikĕn Malarsih | 

Jayĕngrĕsmi alon nuwun aturira || 

4. Sawusipun | 

salaman gantya mangayun | 

Kae Jayĕngraga | 
lawan Ki Kulawiryĕki | 
andhĕrĕkkĕn kawirĕjaning alampah || 

5. Naur wuwus | 
kalangkung panrimanipun | 
yata pra ngawirya | 
madal pasilanirĕki | 

(n)dan umangkat saking palanggatanira || 

6. Kae Datuk Sĕk Ekawĕrdi tumutur | 
marang tamunira | 

andonga raharjĕng margi | 
ngawirya tri anolak pangatĕrira || 

7. Gya tumurun | 

ngampat lulungur gugunung | 
saking padhepokan | 
wanci wĕdharing suryĕnjing | 
ngidul-ngetan mawan tirah pagalĕngan || 

8. Kĕh kadulu | 
srining patĕgilanipun | 
tatapa sabĕnan | 
atulus sarwi ngĕmohi | 

miwah jalma mĕgawe akukuduran || 

9. Kang maluku | 

anggaru namping mamacul | 

amopok galĕngan | 

watĕse rinopoh ing ri | 

ingkang lagya anglĕr ambĕdhah tulakan || 

Jilid 10 - Kaca : 199 

10. Ngambil ranu | 

sawĕnĕh anglĕr wus tandur | 
kang gumun dha mapak | 
maratak kumĕmping kuning | 
miwah ingkang lagya rame papanenan || 

11. Lirnya kang wus | 

myang lagya angundhuh-undhuh | 
patĕgilanira | 

jalu ĕstri myang raryya lit | 
kapinikul ginĕndhong sinunggi samya || 

12. Yata wau kang lumampah (n)jog marga gung | 
pan laju mangetan | 

turut padhusunan asri | 
asĕluran papagan janma papasar || 

13. Wancinipun | 
wisan-gawe dĕnnya laku | 
nĕrak tĕngah pasar | 
pasar Sarĕn dhusun asri | 

dhusun Sarĕn agĕng laladan ing Rawa || 

14. Lĕngkung agung | 
dhusun ing Sarĕn puniku | 

Lĕgi pasarannya | 

ngadĕg pajarananĕki | 

pasar Sarĕn timbang lan pasar nagara || 

15. Samya umyung tumawon mĕmpĕngira gung | 
nampang ing pagagan | 

randhat dĕnnira lumaris | 

saking sangĕt kĕbĕge jalma papasar || 

16. Lampahipun | 

para ngawirya katĕlu | 

anaratas pasar | 

kĕmput kikis pagĕrnĕki | 

mire ngaso anĕng sandhaping karoya || 

17. Raryyan lungguh nĕng ngandhaping karoya gung 
Ki Kulawiryojar | 

marang ing santri Nuripin | 
hĕh Nuripin baliya atutukuwa || 

18. Apa kang prayoga butuhing ngalurung | 
ing sasĕnĕngira | 

mupung sarwa ana iki | 

iya mangsa bodhowa Nuripin sira || 

19. Nulya gupuh matur sandika tinuduh | 
tutuku nĕng pasar | 

barang kang butuh nĕng margi | 
miwah ingkang badhe binukti sakala || 

20. Tan adangu Nuripin prapta ngĕndhuyuk | 
(ng)gendhong patumbasan | 

katur ing bĕndarnnĕki | 

Ki Wuragil tanya sing ko(k) borong apa || 

21. Alon matur inggih saprayoginipun | 
kang kawula tumbas | 

sampun kawula dudugi | 

kilap kalĕrĕsan ingkang dados karsa || 


21 (Lampahipun para andon lĕlana mĕdal luguring rĕdi) 

Lampahipun para andon lĕlana mĕdal luguring rĕdi nglangkungi sabin 
ingkang nĕdhĕngipun rame tiyang anggaru maluku. Ing wanci wisan-gawe 
dumugi ing dhusun Sarĕn wĕkdal pĕkĕnan. Nuripin kadhawuhan tĕtumbas 
angsal ĕnjĕt lan asĕm-kawak sarwi kathah. Nĕrusakĕn lampah dumugi ardi 
Wajak, ardi Bundhĕl lan ardi Tĕngĕng, dhusun Wajak Watu-urip, nyabrang 
bĕnawi Rawa, ningali sĕndhang Wajak Patimbulan, sadalu wontĕn ing ngriku, 
lumĕbĕt ing guwa Menak. 

Bakda Subuh, Nuripin damĕl dhĕdhaharan saking ĕnjĕt, asĕm-kawak lan 
kĕtan dados lĕmĕng kĕtan ingkang murakabi sangĕt. Lajĕngipun lampah 
ngidul ngetan dumugi dhusun Bopong. Angsal pitĕdah ngĕnĕr ngalĕr ngetan 
dumugi dhusun Wunut ing wana Wratsari anjog dhusun Sarĕngat lajĕng 
ngalĕr nglangkungi rĕdi Pĕgat, rĕdi alit-alit Bagĕndhul ing wana Salĕmbut. 
Kantun sadintĕn malih badhe dumugi ing Wirasaba, punika prasasat sampun 
dumugi ing Wanamarta. 

Jilid 10 - Kaca : 200 


Kaca 200-211 


629 Pocung 

22. Mĕsĕm (n)dulu Ki Kulawirya amuwus | 
ya wus kabĕnĕran | 

(ng)gonnira tutuku Ripin | 
nyanyamikan bubucu lan lawuh pisan || 

23. Lawan aduning kinang kang sira tuku | 
ya lah iki apa | 

rong buntĕl dhe-gĕdhe sami | 
matur inggih apu lawan asĕm kawak || 

24. Sru amuwus Ki Kulawirya asĕndhu | 
ih ko(k)-gawe apa | 

kĕparat edan gigingsir | 

tuku ĕnjĕt lan asĕm sapirang-pirang || 

25. Lir wong gĕmblung dhĕngglĕng apa sira bingung 
nora kira kira | 

tutuku kang tanpa kardi | 

iya jĕjĕlĕna ing cocotmu dhawak || 

26. Mĕsĕm matur (ng)gih ta lah kula gĕgĕtun | 
(ng)gĕn-kula tutumbas | 

asĕm suwang (n)jĕt nĕm dhuwit | 
dene sangĕt mirah mila kula tumbas || 

27. Ngling gumuyu akale wong edan taun | 
liwat murah pisan | 

samantĕn nĕmbĕlas dhuwit | 

Jayĕngrĕsmi Jĕngraga mĕsĕm tumingal || 

28. Lah ya uwus gĕbacut (ng)gonnira tuku | 
nora dadi ngapa | 

Ki Kulawirya ngling aris | 
patukonmu bucu nyamikan caosna || 

29. Nulya gupuh Nuripin nyaoskĕn ngayun | 
kang sĕkul myang ulam | 
papanganan wus nĕng ngarsi | 

Ki Nuripin mĕntar ngupaya lantingan || 

30. Marang dhusun lan tuku dhawĕganipun | 
tan adangu prapta | 

anulya sami wawanting | 

dĕnnya nadhah ampingan witing karoya || 

31. Wusnya tutug bubucu linorod sampun | 
samya wiwijikan | 

santri Nuripin abukti | 

wus luwaran dĕnnya nadhah mamangsĕgan || 

32. Sawusipun rĕrĕm dĕnnya so nĕng ngriku | 

Jayĕngrĕsmi nabda | 

lah paman kadi-punĕndi | 

ing lampah punapa-a laju kewala || 

33. Inggih mantuk wangsul margining kang wau | 
paran andugĕkna | 

tirakat angampir-ampir | 

ing rĕrĕdĕn manawi antuk pawarta || 

Jilid 10 - Kaca : 201 

34. Saur wuwus paran sakarsanirĕki | 
ngong anut kewala | 

saparan pan sun-tutwuri | 

Jayĕngraga nambung aris aturira || 

35. Pĕnĕdipun ing lampah wasisanipun | 
alajuning tikat | 

uning jajahan ing tĕbih | 

mupung sagĕd dadya tatanggĕling lampah || 

36. Lingira rum ya bĕnĕr rĕmbugirĕku | 
yĕn makatĕn paman | 

suwawi nimpang ing margi | 

mring ngardi kang katingalan kidul-wetan || 

37. Patutipun lir sungsun-sungsun dinulu | 
angrĕsĕpkĕn manah | 

owĕling lampah tan kampir | 
baya pundi rannipun wukir punika || 

38. Naur wuwus kang paman ya ĕmbuh iku | 
kajaba ta tanya | 

nulya katingal wong siji | 

gya ingawe-awe mring Ki Kulawirya || 

39. Praptĕng ngayun | 
tinanya wong (n)di sirĕku | 
matur kang liningan | 

pan inggih ing Sarĕn ngriki | 
awon-awon lĕbe ing Sarĕn kawula || 

40. Ngĕndika rum | 

Jĕngrĕsmi marang Ki Kaum | 
ĕndi arannira | 

gunung kang katon puniki | 
iya dene munggul patute sĕbĕtan || 

41. Lon umatur | 

ranning ardi kang kadulu | 

kang ngandhap punika | 

ardi Wajak de kang nginggil | 

ardi Budhĕl lan ardi Tĕngĕng wastanya || 

42. Dhusunipun | 

Wajak-watuurip nĕngguh | 
kalalading krajan | 

Bantal-padhomasanĕki | 

angling malih pundi margane mring arga || 

43. Aris matur | 

inggih kewala punika | 

margi pasimpangan | 

maring Wajak-watuurip | 

kĕncĕng ngidul anabrang bĕnawi Rawa || 

44. Lajĕng ngidul | 

margi mangetan mangidul | 

kang anjog ing Wajak | 

margi kang ngetan puniki | 

margi agĕng kang anjog karajan Rawa || 

45. Wusnya matur Jĕngrĕsmi malih lingnya rum | 
ya wus sun-tarima | 

paman pituduhirĕki | 

(n)dan umangkat katrine anduduk lampah || 

630 Mĕgatruh 

1. Lampahira angidul anut pituduh | 
ing wanci surya nĕngahi | 

pan tumampĕg panasipun | 
margĕng bubulak atĕbih | 
tan ana kayon kang ngayom || 

2. Ara-ara bĕbangkak tĕla-tĕlanggung | 
siti lincat ngrakal curi | 

Nuripin agigah-giguh | 

(ng)grĕsah garundĕlan angling | 
bilah murungakĕn uwong || 

3. Ngisor dhuwur ambutuhkĕn wong lumaku | 
dhuwur panas ngisor krikil | 

nora na kayon gĕng ngaub | 
sasat dĕn-pilara mami | 
dhasar onjotane adoh || 

4. Iki ara-ara arannipun | 
ambane kapati-pati | 

nora mambu singkal pacul | 
bĕbangkan sajĕg-jĕgnĕki | 
lĕmah nora wawoh uwong || 

5. Ki Wuragil Kulawirya sru amuwus | 
gagabĕre andalĕming | 
ĕmbuh-ĕmbuh kang dĕn-tutuh | 
ngodhal-adhil bumi langit | 

tan idhĕping nora ilok || 

6. Jayĕngrĕsmi angling marang santrinipun | 
yĕn kĕpanasĕn Nuripin | 

panase anĕng sirĕku | 
tawĕkalna tyasirĕki | 
aywa ngrĕsula ing batos || 

7. Yĕn wus ana sira raosing suryĕku | 
panase nora nĕkani | 

katulak ayĕming kalbu | 
ya kaya mangkono ugi | 
caritane ngakerat donya || 

8. Wong pinangan ing api naraka besuk | 
wong kang tanpa ngamal nĕnggih | 
kĕkĕl-kĕkĕl nĕng nraka gung | 
matĕng pinanganing gĕni | 

myang saliyaning siksa bot || 

9. Beda lan wong kang duwe ngamal saĕstu | 
rahayu saking yumani | 

api narakane linu | 
datan tumama namĕngi | 
ngamale panulak jakom || 

10. Ati suci panrima amal linuhung | 
kang sukur marang Hyang Widhi | 
suruding siksa linuhung | 

lantar panrimaning ati | 
kiyasing Kadis mangkono || 

11. Kauripan ya ing dalĕm dunya iku | 
utama sarĕh ing budi | 

tĕgĕl panarimanipun | 
kang ala tinampan tĕcik | 
yĕkti bĕcike pinanggoh || 

12. Kaya kiye panas nglarani sakojur | 
yĕn sira sukuring ati | 

titi kawuryaning ayu | 
yuwana nikmat pinanggih | 
kaya mangkono uga wong || 

13. Manthuk-manthuk Nuripin aris umatur | 
baya lĕrĕs kang wirayit | 

ujaring Kadis puniku | 
mungguh panrimaning ati | 
tinarima ing Hyang Manon || 

14. Mung dilalah badan-kawula satuhu | 
kang apĕs kĕpati-pati | 

tan wantala panasipun | 

ing surya miwah kang bumi | 

beda kang wus utamĕng (n)don || 

15. Bokmanawi mantune Kyai Pangulu | 
ing Lĕmbuasta sinandi | 

datan kawĕkĕning kalbu | 
antuk sawabe kang ngĕlmi | 

Kulawirya krasĕng batos || 

16. Yĕn sinĕmon Nuripin ingkang pamuwus | 
gya animpang ngukup curi | 
sinawurakĕn agupuh | 

(ng)graita Nuripin aglis | 
animpang sarwi malerok 1 1 

17. Ngudubilah opĕne wong namur wuwus | 
wau ujare Nuripin | 

sarwi mungkur andĕkukul | 
kinarutug padhas curi | 
gigire pating talĕdhok || 

18. Bĕkah-bĕkuh ulate rangu asĕngut | 

Ki Ragil ngacungi bithi | 

sarwi mojar manis arum | 
lah mareneya Nuripin | 
sun-ganjar sangu sihingngong || 

19. Luwih gĕdhe lalabuhanira ing dangu | 
sapa baya mitulungi | 

mung sira kakasih-ingsun | 
kang labuh lara lan pati | 
anĕng sajroning pakewoh || 

20. Jayĕngraga (ng)graita mĕsĕm ngacĕmut | 
nanging datan nambung angling | 

ajrih ing raka kang sĕmu | 
kadi anawung rudatin | 
dadya amung amalĕrok || 

21. Jayĕngrĕsmi tan sambung ingkang sinĕmu | 
wit tan wikan ing sasandi | 

yĕn kang paman darbe laku | 
mangka usadaning sakit | 
angramuhi kuda wadon || 

22. Dadya angling malih kang mangka pĕpemut | 
hĕh Ripin ujaring Kadis | 

piyarsakna dĕn-kalĕbu | 
sarasaning rapal iki | 
manawa bisa amanggon || 

23. Amung lowung kinarya panamur laku | 
mangkono jarwanirĕki | 

sing sapa arsa nunuwun | 
nikmat manpangating Widdhi | 
dĕn-bĕtah rakasĕng batos || 

24. Kang sinandhang panas pĕrih badanipun | 
iku mung panggawe lair | 

lamun winĕngku ing kalbu | 
sabar tawĕkaling ati | 
abĕr tan karasĕng batos || 

25. Yĕn tyasira narima ing bĕgjanipun | 
apa kang sinandhang iki | 

ketang bĕkti mring Maha Gung | 
ing wuri iku sayĕkti | 
winalĕs ganjaran kaot || 

26. (n)Tuk pitulung rasa kang nikmat satuhu | 
dĕn-pracaya ing Hyang Widdhi | 

dene dahat asihipun | 
marang titahe puniki | 
datan mawi apilih wong || 

27. Ala ayu rinĕksa maring Hyang Agung | 
tan kongsi kurang rijĕki | 

pinrih ing rahayunipun | 
ing awal praptaning akir | 
rinĕksa dening Hyang Manon || 

28. Ki Nuripin mung macucu datan muwus | 
lumaku agrigah-grigih | 

saking panas ngandhap luhur | 
karikil padhas acuri | 

Kulawirya angling alon || 

29. Lagi iki sun-wikan antĕnging wĕdhus | 
jojogedan kadi kambing | 

kacitan gimbal kang wulu | 

abusana kadya janmi | 

mung yĕn muni gĕmbar-gĕmbor || 

30. Lah nĕng ngĕndi sasamatira ing mau | 
apa wus kĕntĕkan Ripin | 

tekadira kang marusul | 
dharĕsĕlan kadya anjing | 

Nuripin tambuh malerok || 

631 Gambuh 

1. Wanci Asar prapta wus | 
anĕng Wajak-watuurip dhusun | 
pan kapapag ana wong mijil sawiji | 
ngancarani pinrih maju | 

katuran malĕbĕng dhukoh || 

2. Wus samya tata lungguh | 
anĕng salu jawi kering pintu | 
anambrama wau ingkang darbe panti | 
kapĕnĕdan lampahipun | 

paduka praptaning ngĕndon || 

3. Ing pundi kang kapungkur | 
miwah karsa kang sinĕdyĕng kayun | 
myang pinuji paduka prapta ing ngriki | 
baya tĕbih sangkanipun | 

kalarat ingkang pasĕmon || 

4. Paran sinĕdyĕng kayun | 

baya karsa tirakat ing gunung | 

(ng)gih kawula mangka kuncining kang ardi 
pangiriding lampahipun | 
sagung kang arsa tumonton || 

5. Jĕngrĕsmi lingira rum | 

rika paman tatanya maring sun | 
santri papa angumbara turut ardi | 
tirakat mung pamrihipun | 
karya ihtikating batos || 

6. Lamun rika panuju | 

ngatĕr lampah sumĕngka ing gunung | 

Kyai Kunci graita sĕmune sandi | 
lamun ngawirya nanamur | 
dadya amung matur alon || 

7. Yĕn kaparĕng sang bagus | 

pan pun bapa arsa asusugun | 
sawontĕne kadaripun tiyang ardi | 

Jĕngrĕsmi ngandika arum | 

tan susah paman susugoh || 

8. Sun-arsa munggah laju | 

yĕn kasĕlak Hyang Arka asurup | 

(ng)gih sumangga kawula ngatĕring laris | 
mangkana sarĕng manuntung | 
wong lima sarĕng abodhol || 

9. Babondhot kayu taun | 
warna-warna wulusan arungkut | 
tan antara anon bĕbĕganing warih | 
malĕmbung toya kumucur | 
sumrĕwĕh mili malorot || 

10. Watuurip jumujug | 

sĕndhang Wajak iku wastanipun | 
sawabipun dadya patimbulan yĕkti | 

(ng)Gra Kasih Jumuwahipun | 
muruh anglĕnga mancorong |] 

11. Kang ngalap sami nginum | 

yĕn katrima ana tandhanipun | 

sirah buthak malinthas rambut barindhil | 
prapta nyĕng-unyĕnganipun | 

dadya tĕguh kadya paldhot || 

12. Anulya sami wulu | 

salat Ngasar praptĕng bakdanipun | 
waktu rada kakirĕn ing salatnĕki | 

Ki Kunci nulya mit wangsul ] 
aris lampahe malorot || 

13. Wau ta kang nĕng gunung | 
ngawirya tri lawan santrinipun | 
wanci surup anulya mĕt toyastuti | 
salat sunat Mahrib laju | 

Ngisa bakda samya golong || 

14. Dhikir palilahipun | 

pan sadalu tawakup ing ngriku | 
enjingira anjajah pucuking wukir | 
pakarĕmaning cĕmpurung | 
garumbul kayu angayom || 

15. Katon pucak anjĕmbul | 
kayu taun marnani arunggud | 
winastanan watu Dalĕm pan awingit | 
ĕtuking tirta kumucur | 

kang mring Watuurip anjog || 

16. Sadalu anĕng ngriku | 

dĕnnya nimpar asuhul tawakup | 
eningira anĕtĕr mandhap sing wukir | 
manjing guwa Menak laju | 
alĕrĕm anĕng ing kono || 

17. Kongsi dalu tawakup | 

ngawirya tri lawan santrinipun | 
guwa Menak dadya patimbulan ugi | 
yĕn katrima tandhanipun | 
tĕngĕng sirahe anggĕlo || 

18. Praptĕng (n)jang bakda Subuh | 

pra ngawirya nĕng jro guwanipun | 

Kulawirya ngandika ris mring Nuripin | 
lagi samĕngko sun-wĕruh | 

ilang unine si Daplok || 

19. Apa baya sirĕku | 
kajudhĕgan ing nala alimut | 
antĕnana yĕn nginĕp sawĕngi maning | 
panyaure duk ing dangu | 

nĕng Lĕmbuasta ambadhog || 

20. Nuripin mĕsĕm matur | 
pangandika sampeyan puniku | 
sangĕt lĕbĕtipun karirih karakih | 
kuru dalah swaranipun | 

sabĕnne kothot abĕndhot 


21. Ngawirya ro gumuyu | 

Ki Kulawirya mojar ambĕkus | 
ih wong edan (n)dadak wani mĕmoyoki | 
rikih pisan wong tan saur | 
tĕlung dina angĕlowong || 

22. Dubilah ta sirĕku | 

warĕg banyu ngombe lir kaluwung | 
wĕwadhukmu nyĕmpli kaya impĕs isi | 

Jayĕngrĕsmi Jĕngragĕku | 
suka myat ingkang guguyon || 

23. Nuripin mentar mundur | 

wĕlas mulat ing bandaranipun | 
nulya gita karya nyanyamikan bukti | 
asĕm-kawak dĕnnya tuku | 

ingulĕt lan apu gupoh || 

24. Dangu pangulĕtipun | 
asĕm-kawak cinampuran apu | 
pan wus piniliyan kalungsunirĕki | 
ingĕmplĕng limang plĕng sampun | 
binuntĕling godhong wowo || 

25. Gya tinindhiyan watu | 
linĕrĕmakĕn Nuripin gupuh | 
angupaya kĕmbang tulupan gya ulih | 
sangune bras kĕtan wau | 
pinususan ingkang uwos || 

26. Dĕn-isĕkakĕn wau | 

ring kĕmbange tulupan tinangsul | 

Ki Nuripin gupuh dĕnnya dadĕk gĕni | 
lĕmĕng kĕtan kĕmbang tulus | 
binĕnĕm ing mawa marong || 

27. Antaranira uwus | 

matĕng binĕnĕm lĕmĕnganipun | 
nulya angupaya kĕmbang tapak-ĕsthi | 
pinĕt sarine binubuk | 
lan kĕmbang mĕnyawun winor || 

28. Myang kĕmbang tĕmpuh-wuyung | 
lan kĕmbang rara-wunan puniku | 
cinaruban asĕm-kawak winĕtawis | 
winungkus ing godhong tĕmu | 
pinĕ sak-aluming godhong || 

29. Rampung sadayanipun | 

yata kang samya kalĕson lungguh | 

Ki Wirya ngling ĕndi mau si Nuripin | 
asuwe nora kadulu | 

tan adangu nulya katon || 

30. Mĕsĕm prapta ing ngayun | 

Jayĕngraga angandika arum | 
iku apa kang sira-gawa Nuripin | 
kang tinanya lon umatur | 
inggih won-nganggur sasaos || 

31. Cara rare karyĕku | 

duga-dalĕm eca botĕnipun | 

akalipun raryyangon sadaya sami | 
nyanyamikan awon-nganggur | 
namung lothung tambĕl-butoh || 

32. Sinaoskĕn ing ngayun | 

Ki Kulawirya latah gumuyu | 
si Dicĕplok mĕtu akale pratoin | 
anulya samya amundhut | 
lĕmĕngan kĕtan rinaos || 

33. Samya mĕsĕm gumuyu | 

Ki Wirya ngling bilah de cumĕthul | 
angluwihi lĕmĕngan kĕtan bumbung pring | 
plĕng-plĕng-asĕm-(n)jĕd ya-enul | 
cumĕthul lir jĕnang dodol || 

34. Lah iki kang dĕn-wungkus | 

wis blĕgtape rasane amadu | 

kĕna sibat bisa lah-olah si Padhil | 
kang putra samya gumuyu | 
angalĕmbana ing raos || 

35. Dĕnnira bukti tuwuk | 

sisa sinungkĕn mring santrinipun | 
wus mangkana nutug ing sawĕngi malih | 
ing sadalu enjingipun | 

Ki Kunci prapta ngarsĕng (n)don || 

36. Jĕngrĕsmi lingira rum | 
paman Kunci sirĕku anusul | 

matur inggih yĕn sampun luwaring kardi | 
kula turi raryyan dhukuh | 
kawula sampun sasaos || 

37. Jĕngrĕsmi ngandika rum | 

ĕnggĕh sun-tarima sihirĕku | 
manirarsa kewala laju alaris | 
ĕndi margane kang mungguh | 

(ng)gwan kang wus kambah maring wong || 

38. Saenake lumaku | 

tirakat satibane ing ngayun | 

lon umatur Ki Kunci mring Jayĕngrĕsmi | 

lamun paduka kadyĕku | 

kula sumangga kemawon || 

39. Jĕngrĕsmi ngandika rum | 

paman Kunci samya (n)dum rahayu | 
nulya sasalaman sadayanirĕki | 
sawusira gya tumurun | 
angraras driya maring sor || 

632 Mijil 

1. Mijil margĕng ngidul-ngetan ardi | 
lulungur jurang jro | 

dadya randhat mangu-pangundhune | 
aluk-lukan lulukik kang tĕmbing | 
pĕrĕng lĕsah miring | 
parang-rong aparung || 

2. Apan lĕpas dĕnnira lumaris | 
adulure rondhon | 

praptĕng ngampar sing panĕtĕrane | 
ngambah wana tipisan tan wĕrit | 
dhĕng-ĕdhĕnging ardi | 
tarataban grumbul || 

3. Nampak tatĕrusan ingkang margi | 
kang kaambah ing wong | 

tan kepĕthuk janma sasikine | 
wanci surya tumawang manasi | 
sira ngawirya tri | 
laju lampahipun || 

4. Ngalĕr-ngetan narutut dĕsĕki | 
padhadhahan ayom | 

anon ing sĕndhang pinggir margane | 
pan kauban ing wrĕksa gayamprit | 
rau baga bibis | 
karoya ngrĕguyung || 

5. Samya raryyan nĕng sĕndhang we wĕning | 
padesane Bopong | 

eca siram labĕt grahuyange | 
wusnya angum ngambil hĕr-astuti | 
mimilih (ng)gyan suci | 
samya wĕktu Luhur || 

6. Kajĕnĕkan gyan bĕkti Hyang Widdhi | 
rĕrĕm amohansoh | 

sabakdanira salat Luhure | 
samya mucang poh ingaring-aring | 

Nuripin tinuding | 
atukuwa bucu || 

7. Gupuh lampahira Ki Nuripin | 
mring dhukuhan Bopong | 
panggya amitĕmbung lan lĕbene | 

kang liningan gupuh anaosi | 
woh-tiris tan kari | 
wus samakta gupuh || 

8. Ki Lĕbe nutwuri mring Nuripin | 
praptĕng ngarsa alon | 

tur pambagya mring kang lagya rĕrĕn 
sarwi naoskĕn sugatanĕki | 
tinarima ing ling | 

Jĕngrĕsmi tanya rum || 

9. Rika iku punapi patinggi | 
apa ta pamogok | 

kang tinanya alon ing ature | 
awon-awon kula lĕbe-puri | 

Ki Kulawirya ngling | 
sarwa sru gumuyu || 

10. Lah kapriye ya basanirĕki | 
lĕbe-puri mono | 

matur nglĕbe muni kĕndhu bae | 
rika bisa parikan Ki Modin | 

Jĕngraga Jĕngrĕsmi | 
amĕsĕm gumuyu || 

11. Nulya samya awawanting bukti | 
kakĕmbulan royom | 
apikantuk lapake kalantĕh | 

pan kapasuk panrimaning bukti | 
antaranira wis | 
cinarikan mundur || 

12. Ki Nuripin srigak dĕnnya bukti | 
nora nganti wisoh | 

wus nĕngahi tĕtanya mring lĕbe | 
wawang kang lĕbe sami abukti | 
puluk tan ngĕndhani | 
mathĕngkul tumungkul || 

13. Ki Kulawirya angling a(m)bĕkik | 
Nuripin dudu wong | 
ambakna wong gajĕlag bacote | 
tawa mangan nora (n)dĕlĕng rai | 
gawe-gawe angling | 

nyambat ukur-ukur || 

14. Ing batine sokur ora apti | 
tutugga ambadhog | 

sisan dhulange untalĕn age | 
yĕn ngalontor wus dĕn-tohi pati | 
kapanjingan eblis | 
murka ngulu-ulu || 

15. Tan angetung pangidhĕping isin | 
sok anggĕra nocor | 

Ki Nuripin macucu lambene | 
nuli wisuh ĕntĕk kang binukti | 
sĕga lawuhnĕki | 
tan ana kang kantun || 

16. Aluwaran kang anadhah sami | 
nyamikan rinaos | 

wus antara nutug parĕrĕne | 
Jayĕngrĕsmi angandika aris | 
wus tarima-mami | 
paman sunggatamu || 

17. Lan maninge sun-tanyĕng sirĕki | 
marga ingkang anjog | 

maring Wirasaba ing bĕnĕre | 
kang tinanya anauri aris | 
pan inggih puniki | 
margine pinagung || 

18. Ngalĕr-ngetan kewala kang margi | 
prayogi tan watos | 

palabuhan kang nginggil sabrange | 
dhusun Wunut wana ing Wrat-sari | 
ngalĕr nabrang kali | 
mĕdal ing wod rajut || 

19. Anjog ing Sarengat ingkang margi | 
lajĕngipun ngalor | 

ardi Pĕgat wana ing truntume | 
pangĕndhĕnge ardi alit-alit | 
Bagĕndhul mantĕsi | 
lan wana Salĕmbur || 

20. Wana Panguncang pangalĕrneki | 
ing Kantha dĕmomol | 
tarutuning desa wawanane | 
tatasing wana ing Jĕramwangi | 
mung kantun sa-ari | 

Wirasabanipun || 

21. Malah tan kongsi suruping rawi | 
lancaring lĕlakon | 

wus tan ngambah wana grĕng wĕrite 
namung tarataban wana nipis | 
pangrĕyan desĕki | 
sapĕngaloripun || 

22. Jayĕngrĕsmi alon lingira ris | 
paman yĕn mangkono | 
manira mit andum basukine | 
wus abangĕt panarima-mami | 
rika awĕh uning | 

marga kang saĕstu || 

23. Muga samya basukiyĕng wuri | 
sasalaman gupoh | 

Kae Lĕbe nuwun-nuwun ture | 
nulya asung salam sadayĕki | 
dan umangkat aris | 
anarimĕng tuduh || 

24. Kang ingĕngĕt-ĕngĕt ing samargi | 
tuding kang tinuhon | 

tan mirungga nimpang ing lampahe | 
datan arsa kampira dĕsĕki | 
milalu lumaris | 
tansah ing wana gung || 

25. Asru pangrĕksanirĕng abakti | 
ing waktu tan towong | 
sampun lĕpas wau ing lampahe | 
tan cinatur solahirĕng margi | 
gantya kang winarni | 

ing Wanamartĕku || 

26. (n)Jĕng Kiyai Bayi Panurtĕki | 
gring tyasira giyoh | 

dening putra karo lan arine | 
nis tan pracayĕng sudarmi | 
tĕmah dadya woding | 
driyaning ramĕbu || 

27. Duk samana Bayi Panurtĕki | 
kalanira lunggoh | 

nĕng surambi sakulawargane | 
miwah para lurah-lurah santri | 
sakbakdanirĕki | 
jumungahan kondur || 

28. (n)Jĕng Kiyai Bayi Panurtĕki | 
ĕmĕng tyasnya kepon | 
tanpatyantuk nadhah lawan sare | 
kang kaetang pangungunirĕki | 
kang samya tan pamit | 

ri putra lan mantu || 

29. (n)Jĕng Kiyai Bayi Panurtĕki | 
kucĕming pasĕmon | 

tan na sojar lĕlahan lamine | 
nadyan mulang tan lir sabĕnnĕki | 
tyasira lagya gring | 
onĕng maring sunu || 

30. (n)Jĕng Kiyai Bayi Panurtĕki | 
angandika alon | 

mring pra ari wis pira lawase | 

sutanira ro lan rinirĕki | 

Swarja matur aris | 
wus tridasa dalu || 

31. (n)Jĕng Kiyai Bayi Panurtĕki | 
lingira ngĕmu loh | 

ya ta lah de tan ana tuture | 
mung bojone kang padha diwangsit 
ujare nis sami | 
tirakat sadalu || 

32. Nora pajar kang dĕn-paparani | 
ĕmbuh ngetan ngulon | 

mung mangkono tuture bojone | 
kang liningan samya anor-ragi | 
lan malih manawi | 
sira antuk tutur || 

33. Sutanira lan arinirĕki | 
mring ngĕndi linakon | 
paran nusul ngupaya ipene | 
apa dhasar tirakat pribadi | 
dene kongsi lami | 

sasasi tan mantuk || 

34. Pĕndhak tanggal kaping pitu iki | 
dĕnnya lunga (m)bolos | 

priye karĕpira ing bĕcike | 
tĕka bangĕt dhĕdhĕle tyas-mami | 
tĕmah amuwuhi | 
kasusahan iku || 

35. Pra ri Swarja lan Wiradhusthĕki | 
Panukma Panamor | 

samya matur tadhah dudukane | 
sring pitakĕn-takĕn bokmanawi | 
wontĕn ingkang uning | 
(ng)gyanning-kang jinujug || 

36. Sami datan wontĕn kang udani | 
dĕnnya lalana (n)don | 

Kae Bayi gĕdhĕg-gĕdhĕg linge | 
ya wus padha dodonga ing Widi | 
kang padha lumaris | 
salamĕting laku || 


22 (Kyai lan Nyai Bayi Panurta sungkawa dene kesahipun para putra) 

VII. Ing Wanamarta Kyai lan Nyai Bayi Panurta sungkawa dene kesahipun 
para putra tuwin adhi tanpa wontĕn pawartos. Nikĕn Tambangraras siyaga 
ngawontĕnakĕn kĕndhuri mĕmule Kangjĕng Nabi Rasul murih wilujĕng 
sadayanipun. Wĕkdal punika Jayĕngrĕsmi, Jayĕngraga lan Kulawirya sami 
dhatĕng. Kadangu, ngaturakĕn lĕlampahanipun kabar tanpa angsal kabar bab 
dunungipun Sĕh Amongraga. 

Kyai Bayi Panurta lan Nyi Malarsih sakalangkung sungkawa jalaran 
kesahipun putra kĕkalih tuwin adhi tanpa wontĕn pawartosipun, Bakda Luhur 

Kyai lan Nyai tindak dhatĕng griyanipun Nikĕn Tambangraras. 
Kawontĕnanipun sangĕt mĕmĕlas, tansah mangangge sarwa pĕthak botĕn nate 
gantos labĕt saking sĕdhihipun tinilar ing kakung. Wĕkdal samantĕn sawĕg 
siyaga kĕndhuri mĕmule Kangjĕng Nabi Rasul murih wilujĕng sĕdyanipun. 
Bakda Isa Pangulu Basarodin dhatĕng angiringi Jayĕngrĕsmi, Jayĕngraga 
ingkang nĕmbe dhatĕng, sami sarimbit, ugi kalihan Kulawirya kadhĕrĕkakĕn 
Nuripin. Sami kabagĕkakĕn Kyai ingkang ngĕmbĕng waspa. Saparipurnaning 
kĕndhuri Ki Bayi andangu para putra. Aturipun, ing lampah tansah tĕtakĕn 
dhatĕng para ngulama ing padhepokan pundi-pundi bab linggaripun Sĕh 
Amongraga, nanging botĕn angsal titik ingkang kenging kaajĕng-ajĕng. Ki 
Bayi tuwin Nyai ngungun sangĕt sangsaya sungkawa. Mirĕng aturipun para 
rayi, Nikĕn Tambangraras sangĕt karanta-ranta manahipun. Ciptanipun 
punapa Sĕh Jayĕngraga botĕn karĕnan dhatĕng awakipun. Wĕkasan sadaya 
santri bibaran. 

Kaca 212-218 


Jilid 10 - Kaca : 212 

632 Mijil 

37. Sadaya tumungkul matur inggih | 
maksih ngandika lon | 

payo padha abubaran mulĕh | 
sarwi ngadĕg geyongan tĕkĕn cis | 
sigra santri Luci | 
nyandhak slĕpĕnipun || 

38. Samya bubaran sadayanĕki | 
jalwĕstri tuwa nom | 

samya ngiring marang (n)Jĕng Kyaine | 
praptĕng paregolan kandhĕg sami | 
nulak laju mulih | 
mring pawismanipun || 

39. Sowang-sowang simpangan ing margi | 
sakĕhe para wong | 

para ari miwah pangulune | 

(n)Jĕng Kiyai Bayi Panurtĕki | 
uluk-salam nuli | 
sinauran umyung || 

40. Praptĕng wisma (n)Jĕng Kiyai Bayi | 
sawusira Lohor | 

gya mangetan myang garwa karsane | 
maring wismanira ingkang siwi | 

Tambangraras nĕnggih | 
kang lagya monging kung || 

41. Salaminya tinilar ing laki | 
anandhang wirangrong | 

Nikĕn tan arsa lungsur wastrane | 
nunggĕng sinjang kakĕmbĕnanĕki | 
rukuh tan asalin | 
ing salaminipun || 

42. Sarwa seta sauyun tar lyaning | 
rupa kang inganggo | 

busananira duk pangantyane | 
citraning jalĕngut pinrĕmasi | 
buncanging praja-di | 
nglalamat alimut || 

43. Kasaban ing lĕbu anglungsĕti | 
martistang giniyon | 

ring mastatur sawat pangrĕmite | 
rĕngga pangun dayaning panuli | 
sabaking ngawasis | 
labĕte mangun-kung || 

44. Duk amulat maring yayah wibi | 
praptane kaloron | 
angurmati Nikĕn ing lĕnggahe | 
wus satata nĕng paningrat wingking | 
mangkana Ki Bayi | 

angandika arum || 

45. Adhuh-adhuh sutaningsun Nini | 
nyawaningsun yĕktos | 
dĕn-tawĕkal Nini ing-cobane | 
ing Hyang Suksma sadaya puniki | 
baya ta ing wuri | 

pan ayu pinangguh || 

46. Nikĕn Tambangraras datan angling | 
waspanggung drĕs miyos | 
kadadaut karasa driyane | 

ketang ingkang wus anis ing ratri | 

Malarsih nambungi | 
kang mangka pangrapu || 

Jilid 10 - Kaca : 213 

47. Adhuh Nini ywa daya kinapti | 
pasrahna Hyang Manon | 
gung lalakon iki sakabĕhe | 
nglaksanani karsaning Hyang Widdhi | 
tan bisa sumingkir | 

papasthĕn Hyang Agung || 

48. Ingkang putra tan pisan nauri | 
ginĕgĕt ing batos | 

mung tumungkul lan sĕgu lĕnggahe | 
dadya linggar wau (n)Jĕng Kiyai | 
wangsul maring panti | 
sa-rubiyahipun || 

49. Gantya ingkang cinaturing kawi | 
kang gung lalana (n)don | 

Jayĕngrĕsmi lan Jayĕngragane | 

Kulawirya kalawan Nuripin | 
samana wus manjing | 

Wanamarta dhusun II 


< Serat Centhini Jilid 10 - Halaman : 287 > 


50. Wanci Asar jumujug ing panti | 
wau katri manggon | 
wus prasabĕn ing bakda Isane | 
dĕnnya arsa umarĕg (n)Jĕng Kyai | 
wus gilig kang jangji | 

Nuripin tan kantun || 

633 Pangkur 

1. Nahan wanci bakda Isa | 

wau (n)Jĕng Panurta Kyai Bayi | 
mangetan lan nyainipun | 

Ni Malarsih tut-wuntat | 

Ni Sumbaling Ni Daya tansĕng ing pungkur | 
sapraptaning wisma wetan | 
mulat Tambangraras lagi || 

2. Anata ambĕnganira | 

dĕnnya kajad arsa mumule maring | 
nĕnggih Kangjĕng Nabi Rasul | 
sadasa kang ambĕngan | 
dhudhulange isi ingkang sĕkul wuduk | 
ayam sadasa lĕmbaran | 
ing ingkung sadaya sami || 

3. Anĕng ngĕncĕh dinuduhan | 

aglar mungging pandhapa ambanjĕngi | 

Kyai Bayi duk andulu | 
sumambrana wuwusnya | 
lah bĕgjane ingsun tutuwi panuju | 
pamumalĕn sukaningwang | 
baya amungkasi kardi || 

4. Dhuh ĕbĕng paraning karsa | 

de mumule makĕndhung angĕbĕki | 
sumĕmbah putra turipun | 
angsung dhahar kawula | 

mring (n)Jĕng Nabi Mustapa ingkang linuhung | 
minta basuking samya | 
kang anggung lalana anis || 

Jilid 10 - Kaca : 214 

5. Ki Bayi malih ngandika | 

apa sira wus nuduh nyunyuruhi | 

pamanira lan pangulu | 

kula-wangsa sadaya | 

aturira Ni Tambangraras (ng)gih sampun | 

tan antara sami prapta | 

pra kadangira Ki Bayi || 

6. Paparĕngan praptanira | 

Jayĕngrĕsmi Jayĕngraga sarimbit | 

Kulawirya parĕngipun | 

Nuripin anĕng wuntat | 

Basarodin ingiring santrinipun | 
samya angsung salamira | 

wau ingkang lagya prapti || 

7. Suka mulat asmu waspa | 

Kae Bayi Panurta sarwi angling | 
lah bageya satĕkamu | 
huwalahu-tangala | 
dene laku karya sumĕlanging kalbu | 
ingkang sinungan pambagya | 
mung andhĕku tanpa angling || 

8. Aris malih andikannya | 

Kae Bayi Panurta lah ta aglis | 
donganana Ki Pangulu | 
kajatipun Ni Rara | 

angsung dhahar Mustapa panutanipun | 
pininta ing barkahira | 
rahayune kang samya nis || 

9. Basarodin tanggap sigra | 

kang winaca tilapat minta amin | 

sawusing tangawutipun | 

salam (n)Jĕng Nabi duta | 

nulya maca donga swara rum anggalur | 

aiyĕg kang aminira | 

kadya guyub anahidi || 

10. Anĕmĕnakĕn kang donga | 

kĕh paminta dadya nunggal panggusthi | 
wus sampat donga tinutup | 
lan Salamĕt kabula | 

gya ngidĕran ambĕng lan wawantingipun | 
ngancaran samya lĕkas-a | 

(n)dan nadhah sarĕng abukti || 

11. Basarodin kokohira | 

anĕng dhuwok pinggan putih ngĕbĕki | 
mĕmblĕg ingkang sĕkul wuduk | 
pinukang ingkungira | 
saparo bĕt rinucah daging angumbruk | 
nĕng godhong lalambarira | 

Kulawirya mĕsĕm angling || 

12. Nĕmu bĕgja raganingwang | 
lagi prapta amarĕngi kĕndhuri | 
parandene nora kaul | 

beda kang Basar ika | 
tandangira sabĕn ari ngaji pupung | 
kĕthaha wit cilik mula | 
wimbuh tuwa angĕpĕngi || 

Jilid 10 - Kaca : 215 

13. Kinayang-kayang puluknya | 
kacombaran kokohira umili | 
puluke datanpa kantun | 

tan kĕna kinĕpĕla | 

tĕmah buyar dening akakehan duduh | 
kadya ingoning kambangan | 
kuciwa kang Basarondin || 

14. Tan wasis nocor lir banyak | 
bok-wis nuli dĕn-uyub bae gĕlis | 
apa kakang minta bantu | 
ingsun arsa ngilinga | 

Basarrodin malerok sih nyamuk-nyamuk | 
jenggode tĕtĕs drĕwĕsan | 
lubĕring duduh naritis || 

15. Sadaya kang sami mulat | 
angĕsĕmi solahira Ki Rodin | 
rada kanggĕg asmu gigu | 
tĕtĕsaning tumiba | 

wĕnĕh jaja wĕnĕh pangkon miwah tuwung 

tinututan pulukira | 

lir gogo ucĕng kang kĕsit || 

16. Tanduk imbuh ingĕbyakan | 

sĕkul wuduk silĕm duduh kang kanil | 

nulya astanya angĕbur | 

nĕng tuwung kacopakan | 

saya sĕngkut tandangira Ki Pangulu | 

sadaya wus tutug samya | 

rahab dĕnnya sami bukti || 

17. Kukucur cuwo wantingan | 
ambĕngannya cinarikan mring wuri | 
linorod pra-santri pungkur | 

gya maju nyanyamikan | 
pisang raja sadasa tangkĕp susuluh | 
pilihan kang tadhah udan | 
sadaya wus ngalap sami || 

18. Wau ta Ki Bayi nulya | 
atatanya mring putra Jayĕngrĕsmi | 
dhuh babo ta sutaningsun | 

paran pawartanira | 
sira lunga atĕlu anis ngalangut | 
tan mawa angsung pawarta | 
maring raganingsun nguni || 

19. Karya wimbuhing sungkawa | 
dĕnnira nis kewala tanpa pamit | 
bĕgja praptanta rahayu | 

lah kulup popojara | 
kadiparan entarira angaluru | 
marang ipenira ingkang | 
lalana andon ngasĕpi || 

20. Tidhĕm sadaya pra kadang | 

kang nĕng ngarsa bela arsa miyarsi | 
wartane kang angĕlangut | 

mangkana kang tinanya | 

Jayĕngrĕsmi manĕmbah sarwi tumungkul 
aris mangkana turira | 
ngalim paduka (n)Jĕng Kyai || 


Jilid 10 - Kaca : 216 

21. Tuhu kawula kalepyan | 

datan pamit maring paduka nguni | 

saking kadĕrĕnging kalbu | 

ketang wĕlasing kadang | 

mung sajuga wanudya kataman wuyung | 

nĕdhĕngira papasihan | 

nulya kapisah ing laki || 

22. Samana nuju rarasan | 

tiyang katri gya kĕnthĕl kang panggusthi | 
denira arsa angluru | 
maring Ki Amongraga | 
mung dinadak sadalu agya lumaku | 
angampiri mring Pagutan | 

Nuripin ingkang kinanthi || 

634 Kinanthi 

1. Lampah kawula ing dangu | 
tan ana tinujwĕng kapti | 
amung osiking wardaya | 
nglalana aturut sĕpi | 
wana arga sinalasah | 

tan etang pringganing margi || 

2. Kalamun nuju kapranggul | 
padhepokaning pra ngalim | 
kampir amrih tatanya | 
manawi bangkit anuding ] 
ingkang linuru ing lampah | 
putranta kang nis ing wĕngi || 

3. Sinambi mĕt warah wuruk | 
saparan-paran inaling | 
nanging ta lampah kawula | 
kadya kinuncang ing Widdhi | 
ngaladuk tan antuk warta | 
unggyane kang dĕn-ulari || 

4. Mangidul pasisir jĕdhug | 
mangilĕn prapta nagari | 
ing Trĕnggalĕk wangsulira | 
kathah mitranta kapanggih | 
ingkang anĕng Lĕmbuasta | 

Wiracapa Ki Ngabĕi || 

5. Miwah ingkang anĕng gunung | 
purwa aran Tekawĕrdi | 
karantan maring andika | 
ketang kumpul duk samya lit | 

kathah ing wawarahira | 
dhatĕng ing kawula sami || 

6. Sangsaraning lampah ulun | 
titiga sami mĕpĕki | 
nanging bĕgjane sadaya | 
dene rahayu pinanggih | 
kongsi bangkit praptĕng wisma | 
umarĕg paduka Kyai || 

Jilid 10 - Kaca : 217 

7. Kongsi sacandra ing laku | 
mĕksa datan antuk warti | 
dununge nĕnggih putranta | 
kang anis Sĕh Amongragi | 
kalangkung sungkawa-amba | 
ketang kadang yayah wibi || 

8. Marmanta anulya wangsul | 
ngrasa jĕdhuging panggusthi | 
bok-manawa dĕrĕng mangsa | 
karsane Sang Amongbrangti | 
maksih sinamar unggyannya | 
marmanira tan pinanggih || 

9. Mangkana Ki Bayi ngrungu | 
aturing putra tanapi | 
garwa miwah kadang samya | 
tarlĕn sagung para santri | 
kalangkung pangungunira | 
kang waspa sami umijil || 

10. Tambangraras duk angrungu | 
aturing ri Jayĕngrĕsmi | 
kararantaning wardaya | 
karasa locitĕng galih | 
kadya mangkata priyangga | 
nĕmpuh ngulari mring laki || 

11. Osiking driya ngalangut | 
kararantan jroning ati | 
mangkana locitanira | 
katuwoning raga-mami | 
tinitah dadya wanodya | 
datan sinarjon ing laki || 

12. Saking gĕng cedaning kalbu | 
tan layak ngong angabĕkti | 
maring priya kang utama | 
kuciwa angaku luwih | 
kumudu-kudu ngakĕnna | 
rabining janma ngulami || 

13. Dhuh kakang pupujaningsun | 
apa ta tan tulus ing sih | 

maring cĕthinta kasmala | 
apapa gung nandhang kingkin | 
paran mendra tanpa warta | 
rabine tinilar anis || 

14. Baya tan sarju maring-sun | 
luhung pulungĕn wak-mami | 
kadadawa larasmara | 
adangu manggung wiyadi | 
dhuh gustiningsun priyangga | 
lunasĕn ragĕng puniki || 

15. Tambangraras marĕbĕl luh | 
tan kĕna dipun-sayuti | 
angĕbĕsi jajanira | 

awlas kang samya umĕksi | 

Ki Bayi sagarwanira | 
angrĕs mulat marang siwi || 

16. Dadya ris andikanipun | 
dhuh nini aywa kalantih | 
anggugu limuting driya | 
mangsa ta tĕmbe tan panggih | 
kalawan ing lakinira | 
manawa sampun pinasthi || 

17. Saking karsaning Hyang Agung | 
lagya cinoba sirĕki | 

tiniti kasĕtyanira | 
tan wurung bakal mangsuli | 
lakinta tuhu utama | 
mangsa niaya ing rabi || 

Jilid 10 - Kaca : 218 

18. Anging wataking aluhung | 
tan kĕrĕm wibawa mukti | 
sĕngsĕm anĕng kahĕnĕngan | 
kulina sabĕng asĕpi | 

lamun wus jumbuh ing karsa | 
yĕkti sira dĕn-balĕni || 

19. Mangkana sang Mangonĕng-kung | 

Nikĕn Tambangraras myarsi | 
pangrapuning ramanira | 
wontĕn lĕjaring panggalih | 
katon bingaring kang naya | 
sumĕndhĕ karsaning Widdhi || 

20. Mangkana wus tĕngah dalu | 

Ki Bayi dĕnnya nuguri | 
nĕng wismanira Ni Rara | 
anĕng lĕrĕm sawatawis | 
anulya sami bubaran | 

Ki Bayi kondur lan swami || 

21. Para kadang miwah sunu | 
miwah sagung para santri | 
sadaya bubaran samya | 
sewang-sewang maring panti | 
nahĕn ta ing Wanamarta | 
gantya kang andon pasisir || 

22. Wau Ki Sĕh Amongluhung | 
anĕng Mataram nagari | 
Ardi-kidul kang jinajah | 
angungkang urut pasisir | 
dadya pangĕdhĕpanira | 
sagung janma ing pasisir || 

23. Anĕng Kanigara dhusun | 
dadya gununganing janmi | 
gĕng luhur ing masjidira | 
kĕbak ingkang para santri | 
nanging tan tulus santrinya | 
sarengate bosah-basih || 

24. Tanpa tata salatipun | 
saking kayungyun ningali | 
kaelokan sukanira | 
pakartine Jamal-Jamil | 
akarya pangeram-eram | 
dadya pangunguning janmi || 

25. Atilar salating waktu | 
sagunging wong tanpa budi | 
kadya ginĕndam ing kĕmat | 
bilulungan sabĕn-ari | 

jalu kalawan wanita | 
tanpa tata laki-rabi || 

26. Lir sato pipindhanipun | 
mangkana Ki Jamal-Jamil | 
inguja sasolahira | 

dene ri sang Amongragi | 
langkung manungku ing puja | 
tawakup marang Hyang Widdhi 

27. Amapan anĕng ing tajug | 
tan ĕsah ing siyang ratri | 
cĕgah nadhah lawan nendra | 
ingkang ginusthi ing galih | 
amung purnaning sarira | 
sarana manjing utadi || 


23 (Sĕh Amongraga sampun wontĕn Ardi Kidul talatah Mataram) 

VIII. Kocap Sĕh Amongraga sampun wontĕn Ardi Kidul talatah Mataram. 
Jamal Jamil tansah ngebarakĕn ngĕlmu sikiripun saengga tiyang jalĕr ĕstri 
tilar padamĕlan lan suba-sita. Pawartos makatĕn katur Sinuhun Sultan Agung, 
lajĕng utusan Tumĕnggung Wiraguna bĕkta prajurit kinĕn ngrampungi Sĕh 
Amongraga. Kalampahan Sĕh Amongraga kapidana, kabronjong 

kacĕmplungakĕn sagantĕn kidul. Jamal Jamil lumajĕng dhatĕng Wanamarta. 
Sĕh Amongraga sampun sawatawis dumunung ing dhusun Sĕmanu Ardi 
Kidul talatah Mataram. Sang Luhung tansah mĕmpĕn manĕkung ing 
krobongan salĕbĕting masjid. Jamal Jamil ngirup tiyang maĕwu-ĕwu kanthi 
pangeram-eramipun ngĕlmu sikir. Wĕkasan kapirĕng dening abdidalĕm katur 
ing panjĕnĕnganipun nata. Kangjĕng Sultan Agung animbali Tumĕnggung 
Wiraguna lan Tumĕnggung Wirajamba kadhawuhan ngrampungi wontĕnipun 
Sĕh Amongraga, kaparĕng nganthi prajurit sacĕkapipun. Sĕh Amongraga 
ngadhĕp mabukuh ing ngarsanipun sang Tumĕnggung, botĕn suwala kapidana 
ing ratu. Sariranipun lajĕng kabronjong, kabuncang ing alun, wĕkasan 
wangsul ing dharatan tanpa isi. Ing ngantariksa kapyarsa uluk salam sarta 
suwantĕn: "Dhuh Kyai Wiraguna, aturna bĕkti kawula dhatĕng Kangjĕng 
Sultan Agung. Sampun kalĕksanan karsanipun, kawula uwal saking ing 
dunya'. 

Kaca 219 - 225 


Jilid 10 - Kaca : 219 

634 Kinanthi 

28. Kĕsthi sĕrikirĕng kalbu | 
bĕdhahing Giri ing nguni | 
kasoring sudarmanira | 

Sunan Giri ing ajurit | 
binĕdhah saking Mataram | 

Pangran Pĕkik kang nindhihi || 

29. Dadya tyasira kalamun | 
jinurung marang ing Widdhi | 
arsa tandhing amalĕsna | 
mĕranging rama ing nguni | 
nĕnggih maring Kangjĕng Sultan | 

Agung ing nagri Mantawis || 

30. Mangkana Sang Among Luhung | 
kadya wus rucating dhiri | 
alingga sarira Suksma | 
anjajah panimparaning | 

(n)Jĕng Sultan nagri Mataram | 
datan kasamaran yĕkti || 

31. Guwa Langse kang tinuju | 

Song-pati tĕpining tasik | 
miwah kawahing aldaka | 
nĕnggih pucaking Mĕrapi | 
saparan wus kadhinginan | 
dening Sultan ing Mantawis || 

32. Atilar tatabĕtipun | 
dudubang nĕmbe kawijil | 
asru mĕranging wardaya | 
wau risang Amongraga | 
dadya gung manungku puja | 
anĕng jro tajug tarĕtib || 

33. Tan liyan ingkang sinungku | 
bangkita dĕnnya ngungkuli | 

wahyunira Kangjĕng Sultan | 
nĕnggih nagari Mantawis | 
kawuwusa duk samana | 
wus mangsa dĕn-asmarani || 

635 Asmaradana 

1. Kadya pamĕkaring sari | 
gandanya mĕrbuk rum ngambar | 
kasilir samiranane | 
mangkana wahyuning janma | 
ingkang wus tinarbuka | 
kuncaranira manguntur | 
kaswarĕng sajagad raya || 

2. Wau risang Amongragi | 
nurbuwahira kabuka | 
jinurung ing sakarsane | 
ginugu saujarira | 
saciptanira tĕka | 

ana sagung kang kinayun | 
mangkana kaswarĕng praja || 

3. Gumyahing kanang pawarti | 
lidhah sinambung ing karna | 
ujaring wong pasarane | 
tumĕka pangulu praja | 
ingkang ngrĕksa agama | 
sarak andikaning Rasul | 
winĕnang dening sang nata || 

4. Wus tetela kang kapyarsa | 
pangimpunira kang warta | 
pangulu umarĕg age | 
atur wikan Sri Narendra | 

Sultan Nyakrakusuma | 
ing Mataram sang aprabu | 
mangkana ing aturira || 

5. Pukulun (n)jĕng Narapati | 
patikbra atur uninga | 
kalamun ing wĕktu mangke | 

Ardi-kidul anĕng janma | 
ngaku santri utama | 

mung kalih sasabatipun | 

Jamal Jamil wastanira || 

6. Saking wetan dĕnnya prapti | 
sang wiku paparahira | 

Amongraga wau Ki Sĕh | 
inguyun-uyun pra janma | 
urut pasisir samya | 

sirna kamanungsanipun | 
tilar sarak (n)Jĕng Mustapa || 

7. Ambuka kijab ri-ratri | 
ilmu sikir kang binabar | 
rinĕngkuh kanyatan kabĕh | 
salah-tonne sakĕh janma | 
kaelokaning Suksma | 

tan ana kang singgun-singgun 
ngrasa praptĕng kang sunyata 

8. Maĕwu-ĕwu kang janmi | 
wus katungkul pangidhĕpnya 
tan mawi wirang isine | 

jalu kalawan wanita | 
lare miwah kang wrĕddha | 
lir sato upamanipun | 
tan ana kang tatakrama || 

9. Lumuh ing pakaryan nagri | 
wus tilar kang bale-griya | 
tan ngrasa marang ragane | 
busana sakĕh momohan | 
rinobyong gĕgĕdhongan | 
pangrasane sarwa luhung | 
wus dunung sunyatanira || 

10. Duk myarsa wau sang aji | 
maring sakĕh aturira | 
pangulu lan ngulamane | 
sigra nimbali sang pata | 
tumĕnggung Wiraguna | 
ingkang tinuju lumaku | 
lan Ngabĕi Wirajamba || 

11. Kalih wus sumiwĕng ngarsi | 
aris pangandika nata | 
wruhanta sira karone | 
ingsun nampani turira | 

iki para ngulama | 

yĕn mangke pasisir Kidul | 

ana santri saka wetan || 

12. Sĕh Amongraga wĕwangi | 
sabate mung kalih samya | 
karĕnan nguja sikire | 
dadya sinungsung ing janma | 
maĕwu samya prapta | 
murang-tata solahipun | 

lali kamanungsanira || 

13. Sira karo ingsun-tuding | 
mulat ing kaananira | 
kang nĕng pasisir dununge | 
kalamun nyata mangkana | 
panggiha Amongraga | 
karana pa kamipurun | 

mangrurah tataning sarak 


14. Lamun datan angukiri | 
nglĕnggana ing dosanira | 
aywa tanggung sira age | 
rampungana ing kukumnya | 
linarung ing samodra | 

nĕng bronjong ywa bisa mĕtu | 
paripurnaning pidana || 

15. Lakunira sun-kanthĕni | 
ngulama ing sawatara | 
manawa ana ujare | 
angrasa pamurung sarak | 
adunĕn wuwusira | 

lan ngulama ingkang mĕlu | 
lakunira anĕng paran || 

16. Tĕlas wijiling sabda ji | 

Ki Tumĕnggung Wiraguna | 
nĕmbah sandika ature | 
kalilan mijil sadaya | 
lĕngsĕr saking ing ngarsa | 

Ki Tumĕnggung lan pangulu | 
sadaya sakanthinira || 

17. Sapraptanira ing jawi | 
nulya sanega ing lampah | 
samapta lan panĕkare | 
mantrinira kawandasa | 
samya sikĕp ing yuda | 
sadasa ngulamanipun | 
pinilih ngĕntasi karya || 

18. Dupi wus samapta sami | 

Ki Tumĕnggung Wiraguna | 
anulya wau lampahe | 
mangidul sabalanira | 
datan winarnĕng marga | 
samana dĕnnira rawuh | 
ing masjid agung rineka || 

19. Anuju suruping rawi | 
kapyarsa bĕdhug tinatap | 
kadi tĕngara mahribe | 
dadya kĕndĕl lampahira | 
anĕng jawi wiwara | 

pra ngulama ingkang laju | 
anglugas busananira |] 

20. Mawor sakĕhing kang janmi | 
salat anĕng masjidira | 
sasĕlingan ing lungguhe | 
lan sakĕhe santri desa | 

mung ana sawatara | 
kang sami salat awaktu | 
anĕng jroning masjidira || 

21. Watara mung kawandĕsi | 
kang akĕh nĕng ara-ara | 
miwah masjid ing natare | 
jalu lawan wanita | 

tan ana subasita | 

samya undhung ganti tanduk | 

lir raryya lit suka-suka || 

22. Busana datan pinikir | 
satĕngah wuda kang kathah | 
sarwa gĕgombal jarike | 

Ki Tumĕnggung Wiraguna | 
lawan pra santrinira | 
kalangkung pangungunipun | 
mulat solahe kĕh janma || 

23. Kadi tan katon pra-mantri | 
sakĕh janma (n)dulurira | 
tan siwah patraping sato | 
mangkana sabubarira | 
ing wanci bakda Isa | 

Jamal Jamil kang kadulu | 
pra ngulama mijil samya || 

24. Ngumpul lawan para mantri | 
singit tan mulad sing jaba | 
mamrih waspada dulune | 
sasolah sagung janma | 
ingkang anĕng jro sura | 
pandhapaning masjid agung | 

Jamal Jamil gya angatak || 

25. Kinĕn mijilna kĕndhuri | 
kumrubut janma lampahnya | 
malbĕng jro masjid agunge | 
bali wus ngusung ambĕngan | 
gotongan pira-pira | 
tumpĕng janganan supĕnuh | 
wak-iwakan rupa-rupa || 

26. Kinĕpung sagunging janmi | 
warata sami anadhah | 

jalu ĕstri apa dene | 
pikun miwah kang sih raryya | 
dinuman wus warata | 
nutug dĕnnira akĕmbul | 
kadya pinasthi tĕkira || 

27. Wawadhah binuwang sami | 
marang latar tanpa tata | 

anulya surut arame | 

Ki Tumĕnggung Wiraguna | 
miwah sakancanira | 
kalangkung ngunguning kalbu 
umulat sasolahira || 

28. Tandya gumarubyug manjing | 
maring masjid uluk-salam | 
Jamal Jamil wangsulane | 
kang salam pandulunira | 
dahat ngunguning nala | 
anduga yĕn ingkang rawuh | 
carakane Sri Narendra |] 

29. Dadya lumayu umanjing | 
atur uninga bandara | 
marang Sĕh Amongragane | 
kang anggung mupit kewala | 
samana ingaturan | 
kalamun ana priyagung | 
kang rawuh saka ing praja ]| 

30. Saksana dĕnnira mijil | 
marang surambi atata | 
ngancaran lĕnggah kabĕhe | 
nor-raga ing patrapira | 
saryya tur manĕmbrama | 
wong praja dupi andulu | 
wadananing Amongraga || 

31. Ing netya lir naraputi | 
mĕh tan kawawa micara | 

Ki Tumĕnggung ing driyane | 
ĕngĕt lamun ta dinuta | 
dening (n)Jĕng Sri Narendra | 
sanalika srĕnging kalbu | 
amĕdharkĕn pangandika || 

32. Gya umĕnyat anĕng ngarsi | 
arum manis wuwusira | 
hĕh rĕngĕn ta sira mangke | 
sabdane Sri Naranata | 
dhumawuh pĕkĕnira | 
mangkana sang Amongluhung 
andhodhok lan ngapurancang || 

33. Sarwi aturira aris | 

lah nĕdha mugi dhawuhna | 
(n)Jĕng Pamase ing sabdane | 
gya Tumĕnggung Wiraguna | 
andhawuhakĕn sabda | 
yĕku andikaning prabu | 
salam mring sira tampa-a || 

34. Tur-nuwun Sĕh Amongragi | 
kalingga murda kang salam | 
saking sabda (n)Jĕng Pamase | 
anambung Ki Wiraguna | 
dhawuhakĕn sabda nata | 
mangkana dhawuhing prabu ] 
maring pakĕnira nyata || 

35. Andangu paraning kapti | 
pakĕnira kumawawa | 
mangrurah tata-sarake | 
miwah kurang tatapraja | 
datan atur uninga | 
anĕng ngriki adudunung | 
ngadĕgakĕn masjidira || 

36. Karya pĕsantrĕn baribin | 
pangeram-eraming jana | 
kayuyun kabĕh limute | 
kawasesa sikirira | 

tan ngrasa lamun janma | 
winĕngku dening sang prabu | 
ilang rurukuning desa || 

37. Sang Nata arsa udani | 
paran ĕsthining tyasira | 
karya gĕndra nagarane | 
apa baya datan wikan | 
jumĕnĕngira Nata | 

Sultan Kalipatullahu | 
tuhu wakiling Pangeran || 

38. Amĕngku kukuming bumi | 
warata jajahanira | 
wijang-wijang ing kukume | 
lah ta mara umatura | 
kang kĕna sun-piyarsa | 

Wiraguna wangsul lungguh | 
mangkana Sĕh Amongraga || 

39. Satata sila nĕng ngarsi | 
ngapurancang lĕnggahira | 
sarwi tumungkul ature | 
dhuh Kyai atur kawula | 
datan adawa-dawa | 
sadaya sampun kadulu | 
andika pirsa priyangga || 

40. Labĕting kawula alit | 
langkung cubluk balilunya | 
tan wikan anggĕr-anggĕre | 
tumanduk wus dadya dosa | 
marang ing angga-amba | 
ingkang atumpuk angundhung | 

awrate among wong kathah 


41. Parandene ing samangkin | 

Kiyai badan-kawula | 
amung sumarah karsane | 
anglampahi kukum praja | 
tan mingsĕt ing sarema | 
jumurung karsa sang Prabu | 
tumadhah ingkang pidana || 

42. Nulya angandika malih | 

Ki Tumĕnggung Wiraguna | 
punapa andika mangke | 
wus tan lĕnggana parentah | 
dhawuhira Narendra | 
kang manira ĕmban tuhu | 
nindaki kukuming praja || 

43. Mongraga aturira ris | 
tuhu tan ana kawawa | 
mring Nata malang karsane | 
aprasasat ambalak-a | 
dhawuhirĕng Pangeran | 
sintĕn ta ingkang sumaguh | 
suminggah anggĕring praja || 

44. Wiraguna nolih wuri | 
tanggap para mantrinira | 
ngajokake baronjonge | 
samana wus praptĕng ngarsa | 

Tumĕnggung Wiraguna | 

lah ta andika lumĕbu | 
dhawuh kukume Narendra || 

45. Tan sĕgu sang Amongragi | 
nulya umanjing bronjongnya | 
mangkana pra santri kabĕh | 
dupi umulat mangkana | 
gurune pinidana | 

bubar sadaya lumayu | 
salang-tunjang padha rowang || 

46. Jamal Jamil ingkang kari | 
arsa wikan wĕkasannya | 
sru sĕtya maring gurune | 
mangkana Ki Wiraguna | 
wus prentah mĕpĕtana | 
beronjongira tinutup | 
nulya ginotong saksana || 

47. Mangidul lampahe sami | 
maring pasisir samudra | 
ing Tunjungbang tinujune | 
lalampah dalu duk prapta | 

anĕng tĕpi samudra | 
ing wancine gagad bangun | 
kang surya tinawĕng ima || 

48. Tis-tis diwangkara kingkin | 
tidhĕm sagunging dumadya | 
sirĕp tan ana bawane | 
samodra lĕrĕp tan molah | 
kang tirta anglir-gĕdhah | 
ngantariksa angĕndhanu | 
sirĕm-sirĕming Hyang Arka || 

49. Ramyang-ramyang anyĕnĕni | 
kadya jumurung sungkawa | 
kang arsa linarung mangke | 
sĕlĕh wau bronjongira | 
nĕng gigisik asigra | 

asru muwus Ki Tumĕnggung | 
lah ing mĕngko wĕkasannya || 

50. Pidananing Narapati | 
tumanduk mring pĕkĕnira | 
sandhangĕn lĕgawĕng tyase | 
bokmanawa pĕkĕnira | 

bisa munggah suwarga | 
saking pambantuning Prabu | 
amunah druhakanira || 

51. Amongraga amangsuli | 
dhuh Kyai sampun sandeya | 
sampun kadhadha ing mangke | 
kathahing dosa-manira | 
anandhang kang pidana | 
kawĕngku adiling ratu | 
dadya kamulyaning Suksma || 

52. Tan antara andhatĕngi | 
robing alun sing samudra | 
kadya prabata inggile | 
manaut ing gisikira | 
bronjong katarik sigra | 
manĕngah samudra silum | 
wus musna tan kawistara || 

53. Langkung gawok kang ningali | 

Ki Tumĕnggung Wiraguna | 
dadya ririh pangucape | 

lah sun-sĕngguh iku baya | 
wus uliya sanyata | 
de lĕgawa nandhang kukum | 
lir Pangran Panggung ing kuna || 

54. Lĕgawa alĕbu gĕni | 
nanging tan bisa tumama | 
rahayu jro pawaka-ne | 

sinambi angarang sĕt | 
Suluk Malang-sumirang 
dene Mongraga puniku | 
mina katubing samudra | 

55. Tan antara kapiyarsi | 
uluk salam ngantariksa | 
dhuh salam-malaekume | 

Ki Tumĕnggung Wiraguna | 
gugup mangsuli sigra | 
wasalamu alaekum | 
mangkana ujaring swara || 

56. Dhuh Wiraguna Kiyai | 
aturna bĕkti-kawula | 

maring (n)Jĕng Sultan ing mangke | 
karsane Nata sadaya | 
wus sami kalaksanan | 
kasambadan karsaningsun | 
waluwa saking ing dunya || 

57. Eram sagung kang miyarsi | 
ĕsmu atis ing wardaya | 
dadya wangsul age-age | 
katungka ing tibanira | 
bronjong kothong binuwang | 
maring kisma dening alun | 
tuhu wus gambuhing janma || 

636 Gambuh 

1. Mangkana kang cinatur | 

Jamal Jamil dĕnnira tutpungkur | 
sisingitan lampahira praptĕng gisik | 
wikan sakĕh kang tinutur | 

dupi mĕsat ingkang bronjong || 

2. Kumĕlap manahipun | 

ingkang bronjong mangidul ngalangut | 
nĕng tĕlĕnging samudra datan kaĕksi | 
gidhuh ing tyas tanpa sĕgu | 
wong ro anggung dhĕlog-dhĕlog || 

3. Dupi caraka mungkur | 
pagisikan asĕpi asamun | 

mung swaraning tirta samudra kumrisik | 
miwah ngin-angin krumusuk | 
tan ana sabawaning wong || 

4. Jamal Jamil ing kalbu | 

jrih wangsula mring masjiding dangu | 
ciptanira arsa sung wikan Ki Bayi | 

Panurta lan garwanipun | 

Ni Tambangraras sang sinom || 

5 . 


Sigra dĕnnya lumaku | 
nasak wana mangaler wus laju 
sisiliban anut palunguran ardi | 
datan anurut marga gung | 
wus anjog desa Badhoyo || 


24 (Jamal Jamil nyumĕrĕpi sadaya lĕlampahan) 

Jamal Jamil nyumĕrĕpi sadaya lĕlampahan wau jalaran sami ngumpĕt pĕrlu 
badhe nyumĕrĕpi babaring lĕlampahan. Sasampunipun cĕtha kadi kasbut ing 
nginggil, lajĕng sami lumajar tumuju Wanamarta. Sadhatĕngipun Jamal Jamil 
Kyai Bayi Panurta lajĕng nimbali para putra putrinipun. Sadaya sami 
mirĕngakĕn cariyosipun Jamal Jamil wiwitan dumugi wĕkasan. Sanalika 
Nikĕn Tambangraras kantu dados bayangan. Jamal Jamil botĕn purun 
kacandhĕt, wangsul dhatĕng tanah asalipun ing Karang tanah Bantĕn. 

Kaca 226 - 228 

636 Gambuh 

6. Mangetan lampahipun | 
anaratas Kidang-layang gunung | 
tanpa lĕrĕh ing siyang ratri lumaris | 
datan kawarna ing ngĕnu | 

Wanamarta krajan anjog || 

7. Sapasar lampahipun | 

dupi panggih (n)Jĕng Kiyainipun | 

Kyai Bayi Panurta anuju linggih | 
kalawan rubiyahipun | 
anĕng paningrat amanggon || 

8. Ing wanci bakda Luhur | 
praptanira Jamal Jamil gupuh | 

santri Luci ingkang angirit mring wuri | 
kagyat (n)Jĕng Kiyai (n)dangu | 
sumĕdhot raosing batos || 

9. Jamal Jamil agupuh | 
asadhĕpĕg lĕnggahirĕng ngayun | 
parĕmbĕyan umatur pan sarwi tangis | 
magĕp-magĕp wuwusipun | 

tan cĕtha tansah (ng)galolo || 

10. Ki Bayi aris muwus | 

lah sarĕhna kariyin ywa tutur | 
tan tetela mundhak angrĕrantan ati | 
nangisa dĕn-kongsi tutug | 
tutura dipun-cumĕplong || 

11. Ki Bayi sigra nuduh | 
animbali para kadangipun | 

putra jalu kalawan ingkang pawĕstri | 
sadaya wus prapta gupuh | 
nĕng ngarsa sarwi cumadhong || 

12. (n)Jĕng Kyai ngandika rum | 
lah ta kabĕh rĕngĕnta ing tutur | 

lamun iki Jamal Jamil lagya prapti | 
dĕnnira nis atut pungkur | 
marang Ki Sĕh angaloyong || 

13. Durung kongsi atutur | 

ing pawarta sadaya maring-sun | 
de-kasaru tangisira andarwili | 
tan cĕtha ing wuwusipun | 
sun-atag dimĕn akatog || 

14. Ing mĕngko baya uwus | 
tangisira tutura sirĕku | 

Jamal Jamil anĕmbah anuli angling | 
dhuh Ki Bayi amba matur | 
kawula umiring manggon || 

15. Nĕng Mataram jinujug | 

Ardi-kidul ing Sĕmanu dhusun | 
putrandika dadya panguyuning janmi | 
angadĕgĕn masjid agung | 

gangsal plĕnĕng dĕnnya mandhok || 

16. Anulya tampi bĕndu | 

ing (n)Jĕng Gusti anduta tinuduh | 
anyĕpĕnga putrandika wus lumirig | 
winot baronjong linarung | 
nĕng Tunjungbang samudra rob || 

17. Wus sirna anĕng ranu | 

putrandika tan wangsul kadulu | 

wangsulira kang duta maring nagari | 
kawula kalih alaju | 

mariki arsa tur wartos || 

18. Samana kang rumungu | 

ing pawartos wau sirnanipun | 

Seh Mongraga linarung tĕlĕnging tasik | 
sadaya mawĕtu ĕluh | 

Tambangraras andarodos || 

19. Sadaya tanpa muwus | 

lĕg ing driya rinasa kadaut | 
sru sungkawa ing nala anggung matistis | 
lir sinambĕr gĕlap luput | 
tinĕbak tuna dening mong || 

20. Antara dangunipun | 

Kyai Bayi nulya ngandika rum | 
lah ta uwis datan kadawa pinikir | 
ing wuri bae rinĕmbug | 
sumarah karsaning Manon || 

21. Mungguh ing titah tuhu | 

datan bisa suminggah ing tamtu | 

papasthĕning Hyang ingkang kinanthĕkna nguni | 
tinulis ing Lohkil-makpul | 
mung sadarma solahing wong || 

22. Pra kadang miwah sunu | 

tan ana ngling sadaya tumungkul | 
datan bisa ing wuwus yĕn angluwihi | 
nanging sru wĕlasing kalbu | 
maring putra kadang wadon || 

23. Kadaut rasanipun | 
tĕpa-tĕpa rasanirĕng kalbu | 

mungguh ĕstri ingkang nĕdhĕnge papasih | 
lan lakine dadya guru | 
kang wus sinĕtyaning batos || 

24. Ing mĕngko dadak pugud | 
kang sinĕtyan tan ana kadulu | 
dadya wau sagung ingkang amiyarsi | 
mung Nikĕn paraning kalbu | 

sru wĕlas rasaning batos |] 

25. Lir murcatma satuhu | 

Tambangraras tan kĕna amuwus | 
pĕt kasaput kapĕtĕking nala atis | 
anggĕblag dĕnnira lungguh | 

tan ĕngĕt maring kang katon || 

26. Sakala dadya kantu | 

Ni Malarsih ingkang cakĕt lungguh | 
langkung gugup sadaya gita nyakĕti | 
sinotyan wadananipun | 
dangu datan bisa anon || 

27. Pinĕtik karnanipun | 

ingkang kering dening ingkang ibu | 
dangu-dangu ĕngĕt nulya angalilir | 
aririh ngucap tangawut | 
angudubilah saeton || 

28. Wus kinĕn ngunjuk ranu | 
radi lĕrĕm ing panggalihipun | 

gya ingatĕr kondur ring rama ring panti | 
mangetan ing wismanipun | 
para tuwa gung ngaroyom || 

29. Ni Daya Sumbaling ku | 

kang wawarah sakĕhing pangrapu | 
winursita Kae Bayi lan pra ari | 
miwah kalih ingkang sunu | 
kang anggung mangun wiraos || 

30. Mring putranira wadu | 
dĕnnya mamrih utamaning laku | 

para ari tansah anglipur panggalih | 
dhuh Kiyai kang saĕstu | 
mĕnggah ingkang putra wadon || 

31. Tan ceda warnanipun | 

lan utama ngalim maring ngĕlmu | 
datan kurang ing wuri kang angajĕngi | 
anganti lĕrĕming kalbu | 
putrandika kang sayĕktos || 

32. Jamal Jamil sumambung | 
dhuh Kiyai kalilana ulun | 

arsa pamit wangsul maring Karang nagri 
ing ngriki datan sakantuk | 
sanĕs asal-amba yĕktos || 

33. Kiyai ngandika rum | 
lamun kĕna rika ywa kasusu | 
mentar saking Wanamarta dipun aring | 
nging Jamal Jamil andarung | 
kumĕdah anuli bodhol || 

34. Ki Bayi dadya asung | 
sarananing lampah mangka sangu | 
kalihdasa sĕmat kang salaka putih | 
wus tinampan kalihipun | 

gya pamit anuli bodhol || 

35. Datan kawarnĕng ngĕnu | 

Jamal Jamil mangkya lampahipun | 
Wanamarta ingkang gung nahĕn rudatin 
nahĕn ta ingkang winuwus | 
ingkang amucung lalakon || 

637 Pocung 

1. Kang cinatur carakanira sang Prabu | 
ing nagri Mataram | 
pinrih mariksa ngukumi | 
solahira kang aran Sĕh Amongraga || 


25 (Tumĕnggung Wiraguna ngaturakĕn sarĕhing dinuta) 

Ing Kraton Mataram Tumĕnggung Wiraguna ngaturakĕn sarĕhing dinuta. Sĕh 
Amongraga sampun kasampurnakakĕn. Kraton Mataram tata-titi-tĕntrĕm. 
Kaca 228 - 230 

2. Ardi-kidul | 
kukuwu desa Sĕmanu | 
dadya pangulunan | 
sakĕh wong urut pasisir | 
mulang-sarak ilang pranataning janma || 

3. Ki Tumĕnggung | 

Wiraguna kang tinuduh | 
lawan Wirajamba | 

mangka kondhanging tinuding | 
sapanĕkar mantrinira kawandasa || 

4. Kanthinipun | 
ngulama sadasa sampun | 
prapta ing dunungnya | 

Amongraga lan pra santri | 

nĕng Sĕmanu masjide gung Kanigara || 

5. Wus kapikut | 

Amongraga dadya anut | 
binronjong saksana | 
binĕkta marang ing gisik | 

nĕng Tunjungbang linarung marang samodra 

6. Wus sinaut | 

ing alun sagara kidul | 

sirna nĕng samodra | 

kari bronjong nulya bali | 

tibĕng gisik undure sagunging duta || 

7. Lampahipun | 
samarga-marga cinatur | 
pangunguning driya | 
sirnane Sĕh Amongragi | 

nĕng sagara nyabawa datanpa rupa || 

8. Baya iku | 

tetela wus mulya tuhu | 

manjing waliolah | 

sarira Suksma tan kĕksi | 

wus tinĕkan gagayuhaning ngulama || 

9. Para kaum | 

ngulama kang samyandulu | 

kaanan mangkana | 

ketang lamlaming kang ati | 

mung Tumĕnggung Wiraguna tanpa ngrasa || 

10. Sigra laju lampahira tan cinatur | 
praptaning Mataram | 
marĕngi suruping rawi | 

samya mulih sadaya asosowangan || 

11. Enjingipun | 

wangsul angumpul sadarum | 
anĕng pagĕlaran | 
marĕngi Nata tinangkil | 
tinimbalan sadaya mring ngarsa Nata || 

12. Praptĕng ngayun | 

sang Nata nulya andangu | 
paripurnanira | 
dĕnnira samya tinuding | 

Ki Tumĕnggung Wiraguna awot-sĕkar || 

13. Dadya matur | 
sasolahira tinuduh | 
wiwitan wĕkasan | 
sadaya katur sang Aji | 

langkung ngungun sadaya ingkang miyarsa || 

14. Mung sang Prabu | 

ingkang mĕsĕm jroning kalbu | 
aris andikanya | 
marang kang samya sumiwi | 
wruhanira yĕn ingsun tan ngukumana || 

15. Kang kadyĕku | 
awit ana aturipun | 
gugating ngulama | 
ngrasa cinamah ing janmi | 

murang sarak agama ingkang minulya || 

16. Jatinipun | 

Amongraga kang satuhu | 
marma nĕng Mataram | 
ngubalakĕn ngĕlmu sikir | 

mĕt dhadhakan sampurnaning raganira || 

17. Amung ratu | 

kang wĕnang nampurna iku | 
tutuging kasĕdya | 
ingsun amung anuruti | 
pamintane kang wus dadi lakunira || 

18. Iya iku | 

laku kang manggon satuhu | 
wĕkasaning janma | 
ingkang wus (ng)gayuh utami | 
nora dosa dudu kukuming nagara || 

19. Marmanipun | 

Amongraga duking dangu | 
sasirnaning raga | 
kabuncang sajroning warih | 
angalela sarira-Sukma nyabawa || 

20. Darbe atur | 

marang panjĕnĕnganingsun | 

ngaturakĕn salam | 

tanapi narima yĕkti | 

de sanyata kasĕmbadaning parasdya || 

21. Kang rumungu dhawuhira sang Aprabu | 

wimbuh sukarĕna | 

pangungunira tan sipi | 

wus kalilan undure para caraka || 

22. Tan adangu jĕngkarira sang Aprabu | 
kang niwa bubaran | 

gung alit samya umulih | 
sowang-sowang maring wismane priyangga 

23. Tan winuwus | 

malih nagri ing Matarum | 
jĕnĕngira Nata | 

(n)Jĕng Sultan Nyakramartani | 

tata tĕntrĕm kanthi sĕmbadaning karsa || 

